
Paširnė 


Jau prieš kelerius metus iki pažinties su ponu Harringtonu, ieškoju- 
siu mūsų karinėse jūrų pajėgose tarnavusių vyrų, japonų kalba bu- 
vau parašęs knygą apie tai, ką teko patirti. Man padarė įspūdį nuo- 
dugnios jo žinios apie Japonijos karinių jūrų pajėgų veiksmus karo 
metais ir aš sutikau pateikti jam medžiagą iš keturių dienoraščių 
sąsiuvinių, kuriuos prirašiau eidamas karinę tarnybą. Džiaugiuosi, 
kad iš mūsų bendradarbiavimo atsirado šis rankraštis - jis skaity- 
tojus supažindins su taip uoliai saugota japonų karine paslaptimi. 


JUTAKA JOKOTA 
Čiofu, Didysis Tokijas, Japonija 
1961 gruodis 


Rinkdamas medžiagą šiai knygai, sulaukiau didžiulės pagalbos iš 
pono Masaru Fudžimoto (Fujimoto), didžiausio Jokotos tėvynėje 
anglų kalba leidžiamo dienraščio Mainichi Daily News vyriausiojo 
redaktoriaus. Versti japonišką tekstą į anglų kalbą nebuvo lengva. 
Daug ką reikėjo interpretuoti ir paaiškinti, kartu nurodant kokio 
nors posakio ar minties ištakas. Tai nepaprastai svarbu mėginant 
perteikti pasakojimą apie didžiulės dvasinės tvirtybės Žmones, 
laisva valia pasiryžusius mirti už savo šalį, - negana to, jų ryžtas 
neišblėso per visus tuos daugelį mėnesių ruošiantis būsimam žy- 
giui. Tokį žygdarbį nėra lengva paaiškinti. 

Masaru Fudžimotas gimė Amerikoje ir studijavo Kalifornijos 
Berklio universitete. Atmintiną 1941 metų gruodžio 7 dieną jis buvo 
Amerikos ambasados Tokijuje tarnautojas ir beveik dvidešimt metų 
dirbo Japonijos, Jungtinių Valstijų ir Europos laikraščių redakcijo- 
se. Jam, nuolat judančiam tarp Rytų ir Vakarų pasaulių, kaip nie- 
kam kitam įveikiama nelengva užduotis paaiškinti vienam pasau- 
liui apie kitą. 

Šios knygos nebūtų buvę įmanoma parašyti be tokios asmeny- 
bės kaip Masaru Fudžimotas dėmesio, pagalbos ir paskatinimo. Jo 
dėka ėmiau truputį geriau suprasti Japonijos žmones, išsiugdžiau 
didžiulę pagarbą jiems ir galbūt pasisėmiau iš jų vieną kitą min- 
tį, kuri galėtų praversti mano šaliai ir jos žmonėms. Taip pat įgi- 
jau draugą, kuriam jaučiu šilčiausius jausmus. Jei Ameriką ir Aziją 
skirianti bedugnė kada nors iš tiesų užsivers, tai bus tokių Žmonių 
kaip jis nuopelnas. 


JOSEPH D. HARRINGTON 
Ist Sent Luisas, Ilinojus 
1961 gruodis 

Skiriu Gini, kuri nuolat nešiojo man kavą, ir Sheilai su Polly, ku- 
rios savo Žaidimų drauges prigrasino nelandžioti į tą mūsų pus- 
rūsio kampą, kuriame mėtėsi beprotiškai sujaukti šios knygos 
rankraščiai. 


D 


Viršila Jutaka Jokota prieš netrukus įvyksiančią „Tataros" grupės 
operaciją. 1945 m. kovo 10 d. 

isi į bendrą rikiuotę prie pagrindinio angaro! 
— Nusikeikiau garsiakalbio pusėn. Jis nuolat mane ragino da- 
ryti tą ir aną. Per mėnesius, praleistus Cučiuros karinių jūrų 
pajėgų aviacijos bazėje, mane guodė vienintelė mintis. Dar truputis 
mokomųjų skraidymų, ir mano pasirengimas bus baigtas, tad netru- 
kus atsikratysiu to garsiakalbio. Gausiu lėktuvnešį ir savo orlaivį. 
Vietoj juodos dėžės ant sienos turėsiu naują priešą - amerikiečius. 

Išbėgau iš kareivinių ir užėmiau savo vietą rikiuotėje. Išsirikiavo 
visa mūsų tryliktoji skraidymo mokymų laida - visi du tūkstan- 
čiai. Sustingau „ramiai“, tik tiek drįsdamas vedžioti akimis, kad 
matyčiau, kaip pakylos link žengia mūsų bazės vadas kapitonas 
Kendžiras Vatanabė (Kenjiro Watanabe). Tai buvo rūsčios išvaizdos, 
tiesaus stoto vyriškis — toks, mūsų manymu, turėjo būti pavyzdinis 
imperatoriškųjų karinių jūrų pajėgų karininkas. 

Kapitonas Vatanabė prabilo stojus visiškai tylai. Iš pradžių pa- 
maniau, kad tai bus dar viena įkvepianti kalba, prie kurių mus buvo 
įpratinę instruktoriai, tačiau rimtas kapitono Vatanabės žvilgsnis, o 
ypač rusvo jo veido pablyškimas mane įtikino, kad tai bus kas kita. 
Jis nužvelgė iš visų bazės pašalių atskubėjusių baltų uniformų jūrą 
ir ėmė kalbėti. 

— Labai liūdna, bet turiu pasakyti, - pradėjo jis, - kad iš fronto 
linijose besikaunančių mūsų draugų, tarnaujančių kariniame jūrų 
laivyne, ateina ne pačios geriausios Žinios. Esminė priešų galios 
persvara prieš mus įgyja dar nebūtą mastą. 

Mus kepino rugpjūčio saulės kaitra, dėl kurios Japonijos Kanto 
lygumoje vasarą tiesiog neįmanoma tverti, nugarkaulį tvilkė srū- 
vantis prakaitas, bet atidžiai gaudžiau kiekvieną žodį. Buvo 1944- 
ųjų vasara ir įžanginiai kapitono Vatanabės žodžiai nenustebino, 
nes vos prieš porą mėnesių buvome girdėję apie žiaurų mūsų kari- 
nio jūrų laivyno pralaimėjimą Marianų salyne. Mūsų gynybos pa- 
jėgos prie Guamo ir Saipano salų buvo sutriuškintos, jūrų mūšyje 
kartu su daugiau kaip keturiais šimtais lėktuvų praradome lėktuv- 
nešius „Šiokaku“ (Shokaku), „Taiho“ ir „Hijo“ (Hiyo). Po to buvo pa- 
spartinta mūsų mokymų eiga ir tikėjomės juos baigti pirmiau nu- 
matyto termino. 

— Nepaisant didvyriškos mūsų tėvynainių kovos, — kiekvienas 
kapitono Vatanabės žodis skambėjo vis liūdniau, — priešo galia vis 
labiau auga. Saipanas yra priešų rankose, tapo nepaprastai sunku 
aprūpinti reikiamais ištekliais mūsų pajėgas Rabaule. 

— Turime pažvelgti rūsčiai tiesai į akis ir suvokti, kas vyksta iš 
tikrųjų. Japonija patyrė nemažai pralaimėjimų. Per daug pralaimė- 
jimų. Mūsų šalis negali sau leisti nė Žingsnio žengti atgal, nebeturi 
kur trauktis. Kaip manote, koks likimas galiausiai mus ištiks, jei to- 
liau trauksimės? Taigi pasikliaujame tokiais vyrais kaip jūs - tokiais, 
kurie nesitrauks. Pasikliaujame jumis — tais, kurie privers trauktis 
priešą. Visos Japonijos vyrų, moterų ir vaikų viltys sudėtos į jus. 

Po šių žodžių kapitonas Vatanabė ilgokai patylėjo — japonai ši- 
taip siekia sutelkti visą klausytojų dėmesį į tolesnius žodžius. 

- Šiuo sunkios krizės metu, - patylėjęs tarė jis, - mūsų laivyno 
išradėjai sukūrė naują ginklą. Iki šiol nebuvo nieko panašaus. Jį 
panaudojus galima sutriuškinti priešus ir laimėti pergalę mylimai 


1 Savanoriška misija be kelio atgal 


mūsų šaliai. Jis buvo išmėgintas ir esame įsitikinę, kad bus veiks- 
mingas. Viskas, ko mums reikia — tai vyrų, kurie jį valdytų. 

Vėl ilgokai patylėjęs prakalbo: 

— Suprantu, kad jums, vyrai, labai patinka skraidyti. Jūs atkakliai 
ir uoliai mokėtės dėl vienintelio tikslo — stoti į kovą su Japonijos 
priešais. Dėl to man ir sunku prašyti jūsų trumpam nutraukti skrai- 
dymo pratybas ir savanoriškai stoti prie šių ginklų. Tačiau nebūčiau 
nė sekundės svarstęs, ar verta prašyti tokios aukos, jei nebūčiau įsi- 
tikinęs milžiniška šio ginklo verte. Jį paleidus gali pasikeisti visa 
karo eiga! 

Cučiuroje mums įdiegta griežta disciplina išgaravo per kelias se- 
kundes ir per rikiuotę garsiai nuvilnijo nuostabos murmesys. Šalia 
manęs stovintis vyriškis atsisukęs tarė: 

— Nandai, Jokota? Kas tai, Jokota? 

Mūsų dėmesį vėl prikaustė gilus, aiškus kapitono Vatanabės 
balsas. 

— Jei bent vienas iš jūsų dega tokiu karštu noru gelbėti savo šalį, 
kad yra pasiruošęs pilotuoti šį naują ginklą ir dalyvauti didžiaja- 
me mūsų puolime prieš besiartinantį priešą, jis gali tapti savanoriu. 
Apie šį ginklą nieko daugiau jums negaliu pasakyti, tik tiek, kad jo 
galia didesnė už bet kokio lėktuvo, kuriuo jums tektų skraidyti. O 
dabar atidžiai klausykitės, ką pasakysiu. Jūsų būrių vadai išdalys 
jums po popieriaus lapelį. Jei jaučiate didelį norą laisva valia imtis 
šio naujo ginklo, lapelio viršuje parašykite savo vardą ir pavardę bei 
būrio numerį, o žemiau nubrėžkite nidžiu maru — dvigubą apskri- 
timą. Kartoju: dvigubą apskritimą, jei tikrai labai norite dalyvauti 
šioje misijoje. Tačiau jei iš tiesų tokiu karštu troškimu nedegate, tie- 


Lėktuvnešis „Šiokaku“ 


1 1941 m. rugpjūčio 23 d. 


siog savanoriškai pasiaukotumėte dėl savo šalies, jei būtumėte pa- 
šaukti, nubrėžkite viengubą apskritimą. Tai nepaprastai svarbu, tad 
kartoju: du apskritimai, jei labai norite šito imtis, ir tik vienas aps- 
kritimas, jei paprasčiausiai norite atlikti pareigą. Tie, kurie apskritai 
nelinkę imtis šios užduoties ir nori toliau mokytis skraidyti, gautus 
lapelius tegul suplėšo. 

Dviejų tūkstančių vyrų gretos dar garsiau suošė - sakytum jūra 
subangavo mėnesienoje. Tačiau mūsų nusistebėjimą vėl pertraukė 
skaidrus kapitono Vatanabės balsas: 

— Prieš išdalijant lapelius, galiausiai reikia štai ką pridurti. Turiu 
jums pasakyti - tai tokios rūšies ginklas, kad sėdus prie vairo ir nu- 
kreipus jį į priešą nėra ko tikėtis grįžti gyvam. Tas, kas imsis šios 
užduoties, tikrai turės galimybę suduoti priešui milžinišką smūgį, 
tačiau kartu padės savo gyvybę. Taigi prieš apsispręsdami gerai pa- 
galvokite. Prieš eidami į savanorius paklauskite savęs, ar esate dėl 
to visiškai tikri. Svarbiausia, turite būti tikri, kad paskui nesigailė- 
site to, ko atsižadėjote. Jūsų mintys visą laiką turi likti blaivios, kad 
galėtumėte visiškai susitelkti į aukiantį darbą. 

Buvo išdalyti lapeliai ir gretos išsiskirstė — vyrai neskubėdami iš- 
sivaikščiojo prieš komandą visiems susirinkti. Vieni grįžo prie išri- 
kiuotų lėktuvų, kiti į auditorijas, kuriose kas savaitę išklausydavo- 
me po dvidešimt akademinių valandų teorinio kurso. Aš pasukau 
atgal į kareivines ir Žžingsniuodamas tuos kelis šimtus metrų nuo 
angaro klausiausi, kokiomis pastabomis dalijasi bičiuliai. 

— Gal tas kapitonas - kičigai? Gal jis beprotis, jei mano, kad atsi- 
ras savanorių daryti kažką, apie ką jis nieko nepasakė, išskyrus tai, 
kad mirsim! 

— Ar mums reikėtų iškart eiti į frontą? 

- Čia tai bent kelias į šlovę! Kaip mumis didžiuosis tėvai ir 
draugai! 

— Imu ir suplėšau tą lapuką! Turiu merginą ir noriu ją vesti, kai 
baigsis šitas karas. 

— Kažin kiek apskritimų nupiešti - vieną ar du? Kad niekas ne- 
manytų manęs neturint Jamato damaši'. Aš toks pat patriotas kaip ir 
kiti vyrai. 


' Japoniška dvasia (jap). 


— Aš tai tikrai nupiešiu du apskritimus! Įsivaizduokit - koks nuo- 
tykis! Tavo vardas bus įrašytas į istorijos vadovėlius. Gal net pats 
Teno-Heika*? asmeniškai atsiųs tėvui ir motinai atminimo raštą. Patys 
žinot — juk taip yra buvę. 

Jų žodžius leidau pro ausis, nes jau žinojau, ką darysiu. 
Apsisprendžiau kapitonui Vatanabei dar nebaigus kreipimosi į 
mus. Jo klausantis man užvirė kraujas. Žodžiai apie Japonijos pra- 
laimėjimus sukėlė širdyje sąmyšį. Amerikos, Anglijos ir Olandijos 
išverstakiai kėsinosi pasmaugti mūsų šalį ir prievarta įvėlė ją į karą. 
Niekam neskaudėjo galvos, kai Kinijoje ginti savo nacionalinių in- 
teresų buvo dislokuotos amerikiečių ir britų pajėgos, bet kai tą patį 
padarė Japonija, staiga ji tapo visų priešu. Po kapitono Vatanabės 
žodžių, koks likimas gali ištikti Japoniją, pajutau drąsos antplūdį. 
Dar niekas nebuvo nugalėjęs mano tautos ir niekas nenugalės, jei aš 
jai padėsiu. Ne, šito nebus - niekas neniokos mūsų Žemės, nesunai- 
kins mūsų kultūros! Man nereikia, kad imperatorius atsiųstų mano 
šeimai atminimo raštą. Kai tik pareisim į kareivines, savo lapelyje 
nupiešiu du apskritimus ir atiduosiu savo eskadros vadui. Sulig šia 
mintimi kiek paspartinau žingsnį. Jei pasiseks, turėsiu garbės tapti 
pirmu savanoriu iš savo eskadros. 

Visą tą dieną ir visą naktį mūsų kareivinės ūžė kaip sujudin- 
tas bičių avilys. Visi svarstė, koks galėtų būti tas naujasis ginklas. 
Visi sutartinai spėjo, kad turėtų būti labai galingas, jeigu yra šitaip 
įslaptintas. Cučiuroje, kaip ir visose kitose kariuomenės dislokavi- 
mo vietose, paslaptys paprastai vienaip ar kitaip nutekėdavo. Bet 
šįkart buvo kitaip. Iki pat įsakymo susirinkti prie angaro nebuvom 
girdėję nė menkiausių užuominų. Tarpusavyje kalbėjom, kad ši pa- 
slaptis turbūt tokia didelė, jog net kapitonas Vatanabė neturi visos 
informacijos. 

Tą vakarą mūsų kareivinėse niekas nerengė draugiškų rankų 
lenkimo varžybų, dziudo imtynių, nesigirdėjo įprastų juokų. Nutilo 
net rėksniai, įkyrėdavę plyšavimu apie būsimus savo žygdarbius 
ore - sakytum, juos kas pamainė. Dabar jie kalbėjo tyliai ir rimtai. O 
mūsų tyleniai tapo dar tylesni. 


? Imperatorius (jap.). 

sijose, nors jos dar ilgai netilo ir užgesinus šviesą. Mano lapelis su 
dviem dideliais juodais apskritimais buvo atiduotas. Dabar mąs- 
čiau apie savo sprendimą. 

Visą gyvenimą svajojau skraidyti imperatoriškųjų karinių jūrų 
pajėgų orlaiviu. Didžiuliai lėktuvnešiai Tokijo įlankoje man buvo 
gražiausias reginys. Kartu su tūkstančiais japonų berniukų degiau 
noru tapti griežtai įsakinėjančiu jūrų laivyno karininku akinamai 
balta uniforma, su valdžią simbolizuojančiu kardu prie šono. Tiesą 
sakant, du kartus laikiau nacionalinius konkursinius egzaminus no- 
rėdamas įstoti į Etadžimos jūrų karo akademiją. Pirmąkart išlaikiau 
egzaminą raštu, bet susikirtau per fizinio pasirengimo tikrinimą. 
Nenuleidau rankų ir mėginau stoti kitais metais, bet vėl buvau at- 
mestas vien dėl to, kad neturėjau kelių dantų. Priėmimo į Etadžimą 
reikalavimai buvo labai griežti ir kasmet dėl kokio menkniekio 
būdavo atmetami būriai jaunų vyrų, fiziškai kone tobulų egzem- 
pliorių. Mano yda buvo vos trys dantys. Dėl tų, kurie nešiojo aki- 
nius, buvo net nesvarstoma ir daugybė vaikinų pavydėjo kiekvie- 
nam, kuriam apskritai buvo leista laikyti egzaminus. 

1943 metais, vos sulaukęs aštuoniolikos, palaidojau viltį įstoti į 
Etadžimą ir, užsirašęs į lakūnų kursus, buvau išsiųstas į Cučiurą, 
kurią nuo Tokijo skyrė valanda kelio traukiniu į šiaurės rytus. Į 
trukstamus dantis buvo pažiūrėta pro pirštus, o mano regėjimas 
buvo nepriekaištingas. Ir štai dabar, po beveik metus trukusių mo- 
kymų, akimirksniu pamyniau savo svajonę tapti lėktuvnešio lakū- 
nu. Įsirašiau į savanorius valdyti tą paslaptingą naująjį ginklą. Kas 
tai? Kaip man seksis jį panaudoti? Ar tikrai su tuo ginklu daugiau 
nuveiksiu savo šaliai negu prie lėktuvo valdymo pulto? Su šiomis 
mintimis ir nugrimzdau į miegą. 

Kitą rytą kartu su kitais nulėkiau prie skelbimų lentos, kur, kaip 
skelbė garsiakalbis, turėjo būti pakabintos priimtų savanorių pavar- 
dės. Mano pavardė pateko į sąrašą — širdis vos nesprogo iš džiaugs- 
mo. Aš valdysiu naująjį ginklą! Stosiu į kovą su priešu! Be jokių abe- 
jonių. Stovėjau tiesus, išdidus, kareivinių draugų kumščiuojamas 
per mentes ir klausydamas jų šūksnių: 

— Jokatana“, Jokota! 


* Šaunuolis (jap.). 

Lėktuvnešis „Akagi“ prie Osakos 1934 m. 
Denyje bombonešiai Mitsubishi B1M ir B2M. 


Klausydamasis jų sveikinimų jutau, kaip apima keista būsena. 
Iki šiol negaliu tiksliai jos nusakyti. Tarytum iš vieno kūno būčiau 
persikėlęs į kitą ir dabar žiūrėjęs į pirmąjį kūną. Galbūt šitaip jaučia- 
si visi žmonės, žinantys, kad nebeilgai gyvens tame kūne, kuriame 
gyveno metų metus. Tačiau tas jausmas netrukus praėjo ir jį pakeitė 
nekantrumas. Ar greitai pamatysim tą naująjį ginklą? Ar ilgai mo- 
kysimės jį valdyti? Kada man reikės stoti priešo akivaizdon? Ilgai 
laukti nenorėjau. 

Iš savanorių buvo atrinkta tik 100 vyrų ir toks mažas skaičius 
mane nustebino, nes Cučiuroje vyravo tokia stipri kovinė dvasia, 
jog buvau tikras, kad į savanorius turėtų įsirašyti ne vienas šimtas. 
Kone metai griežtų praktinių ir teorinių mokymų turėjo įskiepy- 
ti mums tvirtybę. Ilgų, sunkių fizinio parengimo pratybų ištreni- 
ruoti vyrai buvo pačioje sveikatos viršūnėje. Mums buvo vieni nie- 
kai prisidengus tik fundošiu — japonišku drobiniu strėnų raiščiu, 
juosimu vietoj apatinių, - stovint sniege daryti švedišką gimnasti- 
ką. Auginomės raumenis bėgdami krosą ir dalyvaudami šešių my- 
lių plaukimo varžybose. Aš tiesiog mėgavausi šia mokymų dalimi, 
nes jau vidurinėje mokykloje aktyviai sportavau. Tiesą sakant, mei- 
lė sportui man ir atsiėjo tris dantis, kurie sutrukdė įstoti į Etadžimą. 

Kiekviename mokymų etape instruktoriai mums primindavo 
mūsų patriotinę pareigą. Visi jie buvo reiklūs ir kone visi privary- 
davo mus iki fizinių ir psichinių galimybių ribos. Beje, po kiekvie- 
nos blogos Žinios, nutekančios į Cučiurą iš jungtinio laivyno, ins- 
truktorių balsai dar labiau paaštrėdavo. Jie vis dažniau kalbėjo pro 
sukąstus dantis. 

— Kare neužtenka laimėti! Jūs turite visiškai sutriuškinti ir par- 
blokšti priešą! 

Užsikrėtėme šia nuotaika, ypač nuo tada, kai instruktorių veidai 
ėmė kasdien darytis vis niūresni. 

— Jei tik reikės, kiekvienas turi su džiaugsmu atiduoti gyvybę už 
imperiją! 

— Jei kyla abejonių, gyventi ar mirti, visada geriau mirti! 

— Neatiduokite gyvybės veltui! Mirtis turi turėti tikslą. Neprisi- 
leiskite mirties, nebent matysite, kad mirdami galite suduoti skau- 
dų smūgį priešui! 


Tokie šūkiai, daug kartų kasdien kartojami instruktorių ir ka- 
rininkų, iškabinėti ant sienų ir skelbimų lentų, net prausyklose ir 
tualetuose, grūdino mus kaip plieną. O keliolika kartų per savai- 
tę girdėdavom su įkarščiu kartojamus mūsų imperatoriaus senelio 
Meidžio žodžius: „Mirtis —- lengva kaip plunksna, pareiga - sunki 
kaip kalnas!“ 

Paskui mums buvo pasakyta, kad vyresnieji karininkai visą 
naktį sijojo savanorių sąrašą. Jų pasirinkimą lėmė trys svarbiausi 
kriterijai: 

1. Ar savanoris pasižymi išskirtine fizine ir valios jėga. 

2. Arjis yra stiprios kovinės dvasios, ar yra parodęs stiprų pilie- 

tinės atsakomybės jausmą. 

3. Arjo įsipareigojimai šeimai minimalūs ar gal iš viso jų nėra. 


Buvo išrinkti tik nevedę vyrai, vien tokie, kurie mažai galvo- 
jo apie vedybas arba visai neketino vesti. Esu tikras, kad pasiren- 
kant mane šeima atliko svarbų vaidmenį. Mano motina buvo miru- 
si, kai buvau penkerių, tad man nereikėjo dėl jos jaudintis. O tėvas 
turėjo dar vieną sūnų, taip pat dvi dukteris. Iš keturių vaikų bu- 
vau jauniausias — tokią padėtį užimantis žmogus Japonijoje mažai 
kam rūpi. Jei mirsiu, giminę pratęs mano vyresnysis brolis Hirošis 
(Hiroshi). Jei jam kas nors nutiktų, visada lieka galimybė, kad mano 
seserys Čijojė (Chiyoe) ir Tošijė (Toshie) ištekės už vyrų, kurie norės 
būti įsūnyti mano tėvo. Įsūnytas jaunikis taps Jokota, taigi pratęs 
giminės liniją. Esu tikras, kad savanorius rinkę karininkai nutarė, 
jog jauniausio sūnaus netektis nebus per didelė auka dėl imperato- 
riaus, nes tėvui bus likę dar trys vaikai. 

Skelbimų lentoje pakabintos priimtų savanorių pavardės sukėlė 
didelį šurmulį. Vis dėlto ne visi draugai mane pasveikino. Nemažai 
jų puolė ieškoti eskadros vado ir protestuoti, kad nebuvo pasirink- 
ti. Nuobodžiai slenkant savaitėms jie nesiliovė prašinėję įtraukti į 
sąrašą jų pavardes. Didžiavausi savo draugais ir Cučiuros išugdy- 
tu pasirengimu, dėl kurio šitiek vyrų įnirtingai ginčijosi negavę ga- 
limybės mirti už savo šalį. Tačiau ginčydamiesi jie nieko nepešė. 
Aukštesnės vadovybės įsakymu sąraše turėjo būti tik šimtas pavar- 
džių. Toks jų skaičius ir liko. 

Kursų baigimo dieną, kai kiti buvo pripažinti pasiruošusiais 
mokomiesiems skraidymams jūrų pajėgų orlaiviais, leitenanto 
Komacu (Komatsu) vedama mūsų šimtinė dviguba vora pražy- 
giavo pro jų gretas. Mums praeinant garsiai skambėjo sveikinimo 
šūksniai. Net tie kursantai, su kuriais kai kurie iš mūsų buvo įpra- 
tę kivirčytis ar net muštis, prisidėjo prie triukšmingų mūsų palydė- 
tuvių. Sulipę į traukinį patraukėm į pietus ir pravažiavom Tokiją 
neturėdami supratimo, kur yra mūsų kelionės tikslas. Važiuojant 
per Jokohamą, tebetvyrojo slogi slaptumo atmosfera, o pastebėję, 
kad traukinys nepasuko į Miuros pusiasalį didelės laivyno bazės 
Jokosukoje link, ėmėme balsu spėlioti. Mums privažiavus kurortinį 
Atamio miestą Sagamio įlankos pakrantėje ir šventajam Fudzi-san 
likus dunksoti dešinėje, nusprendėme, kad mūsų kelias veda arba 
į Kurę - didžiulį karinio jūrų laivyno arsenalą Vidaus jūroje, arba į 

Traukiniu važiavom visą tą ir kitą dieną, patys sau neduodami 
beveik nė trupučio užmigti nuolatinėmis spėlionėmis, koks galėtų 
būti tas slaptasis ginklas. Kai galiausiai išlipom ir susėdom į kari- 
nio jūrų laivyno sunkvežimius, mus gaubė tamsa. Netrukus susto- 
jom prie įėjimo į kareivines. Po kelių minučių visi jau buvom hama- 
kuose ir iškart sumigom nuvarginti kelionės ir įtampos. Kitą dieną 
paaiškėjo, kad tikrai atvykom į Kurės karinių jūrų pajėgų arsenalą, 
kur buvo įsikūrusi Šeštojo laivyno - Japonijos povandeninių pajė- 
gų - vadavietė. 

Tą dieną praleidom kaip smalsaujantys turistai. Kitą apie 
pusiaudienį pasirodė leitenantas Komacu ir sukvietęs liepė mums 
sustoti ratu aplink jį. 

— Noriu jums padėkoti, — pasakė jis, - kad taip drausmingai lai- 
kėtės mums persikeliant. Jau turiu grįžti į Cučiurą, taigi noriu at- 
sisveikinti. Man niekas nepasakė, koks tas ginklas, kurį valdyti jūs 
savanoriškai sutikote, bet tikiu, kad drąsiai ir šauniai tarnausite 
Japonijai. 

— Iš Naros karinių jūrų pajėgų aviacijos bazės atvyksta dar šimtas 
vyrų, - pasakė jis, - tad parodykite jiems pavyzdį, prisiminę daugy- 
bę narsių Cučiuros auklėtinių. Būsimasis jūsų vadas - geras mano 
pažįstamas. Jis iš jūsų daug tikisi, nes pasakiau jam, kad esate rink- 
tiniai iš rinktinių Cučiuros vyrų. 

slėpė geležinkelių sistemą nuo amerikiečių žvalgybos. 


Šiuos žodžius jis ištarė nuleidęs balsą. Baigus kalbėti jo akyse 
sužibo ašaros, kai kurie iš mūsų verkė. Leitenantas Komacu buvo 
paskutinė grandis, siejanti mus su Cučiura, kurios kareivinėse iki 
mūsų gyveno ir kai kurie geriausi pasaulio lakūnai. 

Tą dieną mums buvo įsakyta pasiėmus daiktus sulipti į du ka- 
terius. Man tai buvo pirmas kartas, kai apskritai atsidūriau kari- 
niame laive, jei neminėsime irklavimo varžybų, kuriose privalėda- 
vome dalyvauti Cučiuroje, tačiau iš jų mažai ką galėjai spręsti. Už 
mus buvo atsakingas jaunas karininkas, ensainas Mijakė (Miyake), 
bet per ilgiau nei valandą trukusią kelionę jis nieko daugiau mums 
nepasakė. Tvyrojo stingdanti slaptumo atmosfera, pakibusi mums 
virš galvų po kapitono Vatanabės kalbos. 

Galiausiai ensainas Mijakė atsistojo ir kreipėsi į mūsų kateryje 
plaukiančią grupę. 

— Vyrai, dėmesio! — sušuko jis iš visų plaučių, nors kate- 
ris buvo mažas ir mes kuo puikiausiai jį girdėjome. — Plaukiame 
į Ocudžimos salą visai šalia Tokujamos miesto! — Kaip daugelis 
iš mūsų žinojome, tai buvo Jamagučio prefektūros miestas. — Aš 
Ocudžimoje esu buvęs tik kartą! — toliau kalbėjo jis aukšta spigia 
gaida. - Joje yra specialioji slaptųjų ginklų bazė! Čia jau kelios savai- 
tės treniruojasi keliolika karinio jūrų laivyno karininkų! Mes netru- 
kus prie jų prisidėsime ir jie bus mūsų instruktoriai! Jūs ir aš greitai 
tapsime specialiųjų puolamųjų būrių nariais! Tai reiškia, kad nuo 
šiol visi mes broliai! 

Tariau sau, kad tas ensainas turbūt ką tik išėjęs iš Etadžimos, nes 
elgiasi kaip visi kiti mano tarnybos metais sutikti nauji karininkai. 
Jis taip garsiai šūkavo, jog galėjai pamanyti jį stovint ant milžiniš- 
kos Tokijo auditorijos pakylos. 

— Supratot? - sušuko jis. 

— Taip, pone karininke! - pasigirdo atsakymas, o keli pokštinin- 
kai išrėkė jį dar garsiau už klausimą. 

Per kelionę jis mažai ką daugiau tepasakė. Vėl pasinėriau į min- 
tis apie tai, kad aukoju gyvybę už savo šalį. Tačiau nesigailėjau. 
Kad ir kas manęs laukia, šeima pajus pasididžiavimą gavusi Žinią 
apie tokią mano mirtį, nes Japonijos istorijoje, muzikos ir literatūros 
kūriniuose gausu pasakojimų apie didvyrius, kurie žuvo gindami 
savo šalį ir jos valdovus. Kiekvienas mokinukas atmintinai moka 
daugelio jų vardus, lygiai kaip amerikiečiai berniukai gali išvardy- 
ti žymiuosius naujakurius. Samurajai, santūrus jų rafinuotumas ir 


begalinė drąsa mums reiškė tą patį, ką Amerikos jaunimui reiškia 
kaubojai. 


1 Savanoriška misija be kelio atgal 


Ypač neturėjau dėl ko gailėtis paliktos Cučiuros. Nors buvau pa- 
vyzdingas lakūnas kursantas, ten visada buvo įtempta atmosfera. 
Kad ir kaip Japonijai reikėjo lakūnų pamainos, parengimo reikala- 
vimai nė trupučio nesumažėjo. Juos galėjai patenkinti tik padaręs 
viską, kas įmanoma. Skraidymo ir antžeminio parengimo instruk- 
toriai buvo tokie pat reiklūs kaip taikos metu, kai lakūnų mokyklą 
baigdavo tik nedidelė įstojusiųjų dalis. Be to, per mokymus pakak- 
davo menkiausio netinkamo žodžio ar judesio, kad instruktorius 
pasiūlytų iškart pašalinti kursantą. Daugeliui iš mūsų buvo labai 
sunku pakelti tokią įtampą, tad iš ten išėjęs nesijaučiau labai nelai- 
mingas, jei neminėsime išsiskyrimo su gerais draugais. 

Kol atplaukėme į Ocudžimą, praėjo kelios valandos, ir pirmas 
mūsų įspūdis nebuvo malonus. Molo priedangoje tysojo du senu- 
tėliai povandeniniai laivai, o artėdami į prieplauką pamatėme du 
didelius juodus pastatus, primenančius lėktuvų angarus. Mūsų ka- 
teriams prisišvartavus išsirikiavome prieplaukoje dviem eilėmis ir 
į mus kreipėsi iš vieno pastato išėjęs karininkas. 

— Jūs, vyrai, iš Cučiuros? 

Tebebuvome įkvėpti leitenanto Komacu ir ensaino Mijakės 
žodžių. 

— Taip, pone! - sušukom vienu balsų. 

— Ką gi, išties atrodote pilni entuziazmo! — pasakė jis. - Aš esu 
naujasis jūsų vadas, kapitonas leitenantas Itakura. Nuo šiol būsiu 
už jus atsakingas. Man sakė, kad buvote išrinkti daugiau kaip iš 
tukstančio Cučiuros savanorių. Puiku. Noriu, kad iš visų jėgų atsi- 
dėtumėte naujai savo veiklai. 

Po šių žodžių kažką pasakęs ensainui Mijakei, jis pasuko atgal į 
pastatą, iš kuriuo buvo atėjęs. 

Pamaniau - kaip panašiai kalba karinio jūrų laivyno karinin- 
kai. Pradedant kapitonu Vatanabe, kiekvieną savo kalbą visi už- 
baigdavo ta pačia mintimi. Paskutiniai jų žodžiai visada būdavo 
„Darbuokitės iš visų jėgų!“ ar „Pasistenkite!“ arba dar kas nors 
panašiai. 

Ir vis dėlto jam kalbant įsitempėm, nes atrodė visiškai kitoks 
negu Cučiuros karininkai. Ten buvo karininkai instruktoriai. O 

Cučiuros bazėje prasidėjo 1930 m. 


23 


dabar, Ocudžimoje, atsidūrėme tarp kovinės dalies karininkų. 
Faktiškai dabar ir patys buvome kovinės dalies nariai. Nuo pat pir- 
mųjų minučių Ocudžimoje pamatėme aiškų skirtumą tarp kursan- 
tų ir kovinės dalies narių vien iš tylios, bet spėrios eigasties. Iš jų 
žvilgsnio į mus supratome, kad laiko lygiais sau. Cučiuroje į eska- 
dros vadą žiūrėdavome kaip į ojadzi — tėvą. Jo vyresnysis padėjėjas 
buvo ofukuro - motina. O vyresnysis viršila mums buvo aniki - vy- 
resnysis brolis. Nors vyravo griežta drausmė ir jie su mumis elgėsi 
kaip patys griežčiausi tėvai, iškart bausdami už aplaidumą ar nu- 
sižengimus, vis dėlto atidžiai rūpinosi mūsų asmeninėmis reikmė- 
mis, ypač kai susirgdavome arba susižeisdavome. Nieko nestebino, 
jei eskadros vadas visą naktį prasėdėdavo lazarete prie savo būrio 
nario. Nieko nestebino, jei po dviejų savaičių vyresnysis viršila tą 
patį vyriškį primušdavo šiam kuo nors nusižengus. Kapitonas lei- 
tenantas Itakura, priešingai, atrodė mums tolimas ir turėjo praei- 
ti laiko, kol supratome, kad tiesiog jis į mus žiūri ne kaip į jaunes- 
niuosius brolius, o kaip į vyrus, su kuriais kartu kausis petys į petį. 

Tada dviem eilėmis patraukėme iš prieplaukos ir nužygiavome 
apie penkiasdešimt metrų prie kažkokio pastato. Ant jo durų buvo 
ženklas, kuriame dideliais kandži ideografiniais rašmenimis buvo 
sakoma: „Be specialaus karinių jūrų pajėgų ministro leidimo įeiti 
draudžiama.“ 

Čia ir bus naujasis ginklas! Buvau tuo tikras. Ensainas Mijakė įėjo 
pro duris, o pastebėjęs, kad niekas juo nepasekė, grįžo atgal. 

— Ko delsiat? - sušuko jis. — Palikt rikiuotę ir sekt paskui mane! 

Niekas nepajudėjo, bet visų akys nukrypo į grėsmingąjį ženklą. 
Ensainas Mijakė nusijuokė ir pirmąkart nuo tada, kai su juo susipa- 
žinom, prakalbo normaliu balsu. 

— Dėl to nesirūpinkit, — tarė jis. - Jei neturėtumėt karinių jūrų 
pajėgų ministro leidimo, negalėtumėt nė prisiartinti prie šios salos. 

Po kelis iškart žengdami per slenkstį suėjome pro tas siauras du- 
ris. Pirmiausia, ką pamačiau pastato viduje, buvo ilgas, storo ciga- 
ro pavidalo daiktas, pastatytas ant dviejų stambių blokų. Pamatęs 
Jo viršuje kyšantį periskopą iškart supratau, kas tai, - torpeda, ku- 
ria gali plaukti žmogus. Tad tai ir yra tas slaptų slapčiausias nauja- 
sis ginklas! Aš, Jutaka Jokota, savanoriškai tapau Žmogumi torpeda! 

astato viduje visur aplink dirbo vyrai - tyliai ir negaišuodami. 

Aplink sukiojosi būreliai tepaluotų mechanikų ir pribloškė de- 

gančios jaunų karininkų akys - jos liepsnojo nuo žvilgsnio į tas 
milžiniškas torpedas arba prisilietimo. Kai kurie buvo barzdoti, ir 
tai mane didžiai nustebino. Nedaugeliui Japonijos vyrų, nebent ai- 
nams iš Hokaido, šiauriausios iš pagrindinių mūsų salų, pavyksta 
tikrai dailiai išpuoselėti smakro augmeniją. Barzdas paprastai žel- 
dinasi tik pagyvenę vyrai. Pamaniau, kad tos barzdos, kad ir kokios 
skystos ir susivėlusios, turėtų būti tam tikras brolystės ženklas. Tam 
tikras simbolis ar ryšys tarp vyrų, kurie panaudos tą siaubingą gin- 
klą mūšyje. Paskui prisiminiau, kad jie turėtų būti povandeninio 
laivo jūreiviai, kadangi slaptasis ginklas — torpeda. Gal patruliuo- 
dami jūroje jie tiesiog atprato skustis. 

Visai mūsų šimtinei suėjus į pastato vidų į mus kreipėsi kapito- 
nas leitenantas Itakura. 

— Susirinkt aplink mane! — įsakė jis mostelėdamas ranka arti- 
miausios torpedos pusėn. - Neilgai trukus jūs, vyrai, įsilaipinsite į 
Šį ginklą, — pasakė jis. - Mokysitės jį valdyti, kol tapsite tikrais spe- 
cialistais. O tada pasileisite juo į jūrą ir padėsite parblokšti mūsų 
priešus. 

Patylėjęs naujasis vadas kalbėjo toliau. 

— Šį naująjį ginklą vadiname kaiten, - paaiškino mums, - tačiau dėl 
visiško saugumo jis įvardijamas tik kaip maru roku kanamono - šeš- 
tojo rato metalo priedai. Taigi kai jį miniu pranešimuose, korespon- 
dencijoje ar įsakymuose, niekas, išskyrus tam tikrus vyriausiosios 
vadovybės ir Šeštojo laivyno povandeninių laivų įgulų narius, ne- 
žino, kas tai yra. Pašaliniai pamanytų, kad tai kokia nors atsarginė 

detalė ar laivo įranga. Jiems neateis į galvą, ką mes čia veikiame, ir 
žinios apie mūsų veiklą nenutekės priešui. Kaip jūs, be abejonės, 
jau patys supratote, tai pilotuojamos torpedos, galinčios nešti vieną 
žmogų - savo pilotą. Jos greitesnės už bet kurį karinį laivą, taigi nuo 
jų pabėgti neįmanoma. 

Itakura pervėrė mus žvilgsniu. 

— Visi jūs čia atvykote kaip savanoriai, - pasakė jis, - taigi turė- 
jote tikėtis kažko panašaus. Vis dėlto visi buvote rengiami kaip bū- 
simieji lakūnai ir galbūt nusivylėte paaiškėjus, kad tai ne aviacijos 
ginklas. Man tai suprantama, tad jei apsigalvojote, prašom iki šio 
vakaro kreiptis į mane. Aš pasirūpinsiu, kad nieko neklausinėjant 
būtumėte sugrąžinti į lakūnų mokymus. 

Kai kurie iš mūsų susižvalgėme. Nieko vieni kitiems nepasakė- 
me, bet iš draugų akių išskaičiau tokias pat kaip savo mintis. Gal 
tam karininkui protas pasimaišė? Negi jis mano, kad sukorėm ši- 
tiek kelio iš Cučiuros norėdami šiaip paiškylauti? Mes savanoriškai 
nusprendėm atiduoti gyvybę! Visiškai nesvarbu, kokiu būdu teks 
mirti, jei tik, kaip žadėjo kapitonas Vatanabė, galėsim sutriuškinti 
priešą. Bent aš nuo pat atvykimo į Kurės bazę nujaučiau, kad nauja- 
sis mokslo išradimas bus koks nors vandens ginklas, ir vis vien man 
nepraėjo noras toliau tęsti kelionę. 

— Ir dar šis tas, - pasakė kapitonas leitenantas Itakura. - Noriu, 
kad Žinotumėt, jog aš ne tik jūsų vadas, bet ir kaiteno pilotas. Aš irgi 
viena iš šių torpedų atakuosiu priešą. Galbūt kuris nors iš jūsų gaus 
užduotį atlikti kartu su manimi. 

Jo balsas nepaprastai surimtėjo. 

— Prieš kelias dienas, — pasakė jis, - vienas iš šio ginklo išradė- 
jų Hirošis Kurokis žuvo per mokymus dėl nelaimingo atsitikimo. 
Taisydami kaiteną jame radome jo atsisveikinimo laišką. Tai įkve- 
piantis dokumentas, vilties ir tvirtybės šaltinis mums visiems. 
Tikiu, kad jūs, vyrai, uoliai mokysitės ir gerai atliksite savo darbą, 
kad Kurokio mirtis nebūtų beprasmė. 

Štai ir vėl! Būdingi karininkų prakalbų baigiamieji žodžiai. 
Tačiau šįkart jie buvo svaresni nei bet kada. Mano vadas kalbėjo ra- 
miu, netrūkčiojančiu balsu. Jokių šūksnių kraujui įkaitinti. Jo bal- 
sas, užuot bandęs įkvėpti, veikiau stiprino tavo pasitikėjimą savimi. 
Siaip ar taip, jei žmogus pažadėjo tarnyboje atiduoti gyvybę, nėra 

Hirošis Kurokis ir Sekio Nišina (centre) tarp japonų povandenininkų. 


didelės prasmės jo labai raginti. Kapitonas leitenantas Itakura tie- 
siog mūsų paprašė padėti visas pastangas mokantis naujojo ginklo 
valdymo technikos, kad atėjus metui jį paleisti būtume gerai pasi- 
rengę. Šitaip priešą išvien su mumis neišvengiamai ištiks mirtis. 

Kapitonas leitenantas Itakura nutilo. Jis paeiliui peržvelgė 
mūsų veidus. Norėjo pamatyti, ar kuriam nors neišgaravo ryžtas. 
Sušnairavau į abi puses ir pagalvojau, kad žmogui neįmanoma būti 
ramesniam negu mano draugai. Jo žvilgsniui priėjus prie manęs, 
pasistengiau, kad ir mano veidas būtų ramus. Turbūt jis liko paten- 
kintas tuo, ką pamatė, nes nusišypsojęs tarė: 

— Kol kas tiek. Tik noriu pristatyti jūsų būrio vadą. 

Žingsnį į priekį žengė žemaūgis, bet itin tvirto sudėjimo 
karininkas. 

— Aš laivyno jaunesnysis leitenantas Čiosa (Chosa), - tarė jis. — 
Kol vyks jūsų parengimas, būsiu atsakingas už Cučiuros padalinį. 

Tas žmogus man padarė didžiulį įspūdį. Kad ir mažo ūgio, buvo 
itin plačių pečių ir atrodė tarsi kišeninis sumo imtynininkas. Pro 
palaidinę ir kelnes pūpsojo didžiuliai raumenys. Jis su mumis kal- 
bėdamas irgi nekėlė balso. Nejučiom prikaustė dėmesį pačiu savo 

buvimu. Numaniau, kad kiti, kaip ir aš, yra patenkinti į vadovus 
gavę šį tvirtą it uola žmogų. Niekas kario taip raminamai nenutei- 
kia kaip vadas, kurio visa esybė spinduliuoja autoritetą. Kaipmat 
supratau, kad be dvejonių paklusiu kiekvienam jo įsakymui ir taip 
stengsiuosi sulaukti jo palankumo. Jis buvo iš tokių vyrų, koks pats 
būčiau norėjęs būti, jei kada nors būčiau tapęs karininku. 

Žinoma, to niekada nebus. Mano gyvenimas netrukus baigsis. 
Jei man ir lemta tapti karininku, tai tik per imperatoriškųjų karinių 
jūrų pajėgų dvigubo paaukštinimo sistemą, kuri po mirties taikoma 
vyrams, dėl savo šalies įvykdžiusiems didelius žygdarbius, tokiems 
kaip miniatiūrinio povandeninio laivo jūreiviai, prieš pusketvirtų 
metų pasitikę mirtį Perl Harbore. Japonijos jūrų pajėgose prie gy- 
vos galvos niekam net nebuvo teikiami medaliai. Tokia buvo tradi- 
cija. Buvo jai prieštaravusių, vienu metu kilo dideli protestai dėl to, 
kad vyriausioji vadovybė atsisakė svarstyti, ar pareikšti specialias 
padėkas lakūnams, kovojusiems Ost Indijoje, Malajoje, Filipinuose, 
Naujojoje Gvinėjoje, Saliamono salose. Padėkos buvo atsisakyta tie- 
siog dėl to, kad iki tol gyviesiems ji nebuvo reiškiama, tad nuspręs- 
ta nereikšti ir dabar. Per visą Ramiojo vandenyno karą nė vienas 
japonų jūrininkas ar karininkas nebuvo apdovanotas už drąsą. Iš 
tarnaujančio Japonijos kariniame jūrų laivyne vyro - nesvarbu, pa- 
prasto jūreivio ar admirolo - buvo reikalaujama kautis, o jei reikia - 
mirti uŽ savo šalį, nes tiesiog tokia jo pareiga. Jis kovėsi, kad apgin- 
tų savo šalį arba sunaikintų jos priešus, o ne dėl medalio ar šlovės. 
Jam suteikta garbė kautis ir mirti buvo laikoma pakankamu atly- 
giu. Turbūt tai vienas iš tų dalykų, dėl kurių vakariečiams taip sun- 
ku suprasti mus, japonus. Esu tikras, kad vienas tokių galvosūkių 
jiems turėtų būti savanoriškai prisiimta kamikadzės ar kaiteno pilo- 
to pareiga. Tačiau toks yra japonų būdas. 

Taip prasidėjo pirmoji mano diena Ocudžimoje, vienoje slap- 
čiausių karo meto Japonijos bazių. Ji niekaip kitaip nebuvo mini- 
ma tik kaip P bazė, o kadangi didžioji torpeda buvo įvardijama viso 
labo kaip šeštojo rato metalo priedai, iš 75 milijonų mūsų tėvynai- 
nių menka saujelė težinojo, kur mes esame ir ką veikiame. Mano, 
kaip ir aviacijos eskadrose ar karo laivuose tarnaujančių vyrų, laiš- 
kai ateidavo ir išeidavo per Kurės flotilės paštą. Jei kas nors iš tų, 

Japonijos miniatiūrinio povandeninio laivo jūreiviai, žuvę Perl Harboro atakoje. 


kuriems rašydavau, domėjosi, leisdavau suprasti, kad toliau daly- 
vauju lakūnų mokymuose, tik nebe Cučiuroje. Kitaip niekada nesu 
pasakęs. 

Likusią pirmos dienos dalį mums buvo leista žvalgytis, kur šaus 
į galvą, su sąlyga, kad netrukdysime. Nustebau naujųjų mūsų būs- 
tų apystatoje pamatęs tatamius, iki šiol kone kiekvienuose japo- 
nų namuose naudojamus vikšrių šiaudų patiesalus. Vis dėlto ant 
jų nebuvo futonų - storų japoniškų užtiesalų, kurie naktį naudo- 
jami kaip čiužinys ir apklotas, o rytais suvyniojami ir sukemšami į 
spintelę. Per visus savo mokymus karinėse jūrų pajėgose miegojau 
tik hamake ir tatamis man sukėlė šypseną. Bus nelengva vėl įprasti 
miegoti ant grindų. 

Pirmąją dieną ir paskui aiškinomės, kas gi tas kaitenas. Tiesioginis 
šio žodžio vertimas būtų „oro permaina“, tačiau japonų kalbo- 
je jis turi platesnę prasmę. Papildomas kaiten reikšmės atspalvis — 
lemtinga permaina, pakreipianti įvykius kita vaga. Taip šį ginklą 
pavadino jo išradėjai, tad reikėtų paaiškinti, kaip jis buvo sukurtas. 

Per Midvėjaus mūšį, įvykusį 1942 metų birželį, jaunesnysis lei- 
tenantas Sekio Nišina (Nishina) ir laivyno jaunesnysis leitenantas 
Hirošis Kurokis (Hiroshi Kuroki) pilotavo miniatiūrinius povan- 
deninius laivus. Plačiai išgarsėjus Perl Harboro mūšyje Žuvusių 
miniatiūrinio povandeninio laivo vyrų dvigubam paaukštinimui, 
visa Japonija suvokė, kad šis laivas pirmąją karo dieną suvaidino 
svarbų vaidmenį. Tokie laivai buvo laikomi itin vertingais ginklais. 
Jungtinio laivyno vyriausiasis vadas admirolas Isoroku Jamamotas 
(Yamamoto) išplaukdamas į Midvėjų beveik dviejų šimtų laivų ar- 
madoje turėjo didelį skaičių miniatiūrinių povandeninių laivų. Jie 
buvo sukrauti į hidroplanų plaukiojančias bazes „Čijoda“ (Chiyoda) 
ir „Nisšin“ (Nisshin). Užėmus Midvėjaus salą atplukdyti miniatiū- 
riniai povandeniniai laivai buvo iškrauti Midvėjuje, netoli Kurės. 
(Tos salelės pavadinimas angliškai rašomas kaip didelės karinės 
jūrų bazės Japonijos Vidaus jūroje, tik kitaip tariamas.) „Čijoda“ ir 
„Nisšin“, atsitraukusios kartu su admirolo Jamamoto pagrindinė- 
mis pajėgomis, kuriose buvo ir superlaivas „Jamoto“ (Yamoto) - di- 
džiausias kada nors pastatytas karo laivas — neregėjo karo veiksmų 
Midvėjuje, nes buvo už daugelio mylių į šiaurės vakarus nuo ten, 
kur vyko visi mūšiai. 

Visi žino, kad per Midvėjaus kautynes Japonija neteko keturių la- 
bai vertingų lėktuvnešių. Tai buvo „Soriu“ (Soryu), „Hiriu“ (Hiryu), 
„Kaga“ ir „Akagi“ — pastarasis buvo trečiojo dešimtmečio pabaigo- 
je perdirbtas linijinis kreiseris, kaip ir JAV Lexington ir Saratoga. Jei 
būtume paėmę Midvėjų, jo gynybai būtų buvę panaudoti miniatiū- 
riniai povandeniniai laivai, maždaug dvidešimt jų buvo paruošta 
išpuoliams, kad sustabdytų bet kurį prisiartinusį priešo laivą ir jį 
nuskandintų. 

Praradus keturis lėktuvnešius planas paimti Midvėjų žlugo. 
Mūsų karinių jūrų pajėgų vadai pasibaisėjo ir iš paskutiniųjų sten- 

gėsi nuo Japonijos Žmonių tai nuslėpti. Išskyrus kelis aukščiausio 
rango karininkus, niekam iš grįžtančių į uostą Midvėjaus pajėgų ne- 
buvo leista Japonijoje išlipti į krantą. Visai vadovybei, įskaitant net 
kai kuriuos admirolus, beveik du mėnesius buvo suvaržytas priėji- 
mas prie savo laivų. Maždaug tuo laiku nutekėjo Žinia apie šiurpius 
karinius nuostolius ir iš lūpų į lūpas pasklido po visą šalį. Tačiau 
mūsų vyriausybė dar ilgai delsė pranešti bent kokias žinias, nors jos 
jau daug kartų buvo transliuotos iš Valstijų. 

Tie nuskandinti keturi lėktuvnešiai ypač sukėlė susirūpinimą 
Kurokiui ir Nišinai, nes šie vyrai pasižymėjo ne tik didžiuliu pro- 
tu, bet ir nepaprasta kovine dvasia. Nors jie buvo povandenininkai, 
tačiau žinojo, kad imperatoriškasis karinis jūrų laivynas labiausiai 
kliaujasi karinių jūrų pajėgų aviacija. Visa mūsų strategija buvo pa- 
grįsta principu, kad geriausiai pasaulyje parengti mūsų jūrų pajėgų 
aviacijos pilotai, sugebantys atlikti užduotis ir dieną, ir juodžiau- 
sią naktį, kontroliuos oro erdvę virš bet kokių karinių veiksmų jū- 
roje ar per kombinuotus jūros ir sausumos mūšius. Jie tai ir darė 
per pirmuosius sėkmingus imperatoriškojo karinio jūrų laivyno žy- 
gius. Tačiau dabar kartu su tais keturiais lėktuvnešiais buvo praras- 
ta iniciatyva. Amerikos laivų statytojai greitai leis mūsų priešams 
išlyginti jėgų pusiausvyrą, nebent kas nors kompensuotų tų keturių 
lėktuvnešių netektį. 

Nišina ir Kurokis suprato, kad jų pasirinkti ginklai, miniatiūri- 
niai povandeniniai laivai, turėjo daug trūkumų. Jie buvo akumulia- 
toriniai, o tai ribojo greitį. Iš esmės tai buvo povandeniniai laiveliai, 
ginkluoti tik dviem torpedomis. Aptikti ir užpulti jie buvo labai pa- 
žeidžiami, nes negalėjo panerti į didelę gelmę kaip įprasti povande- 
niniai laivai arba dideliu greičiu judėti vengdami giluminių bombų. 
Jie negalėjo nei pabėgti nuo priešo, nei jo persekioti. Jais buvo gali- 
ma plaukioti tik Japonijos ar priešo pakrantėse, ir povandeniniam 
laivui prireikdavo baisiai daug laiko iškilti į paviršių, įlaipinti į mi- 
niatiūrinį povandeninį laivą jo įgulą ir nuplukdyti į paskirties vietą. 
Vietoj jo reikėjo kažko daug greitesnio, lengviau paleidžiamo, kur 
kas pajėgesnio ir realiai suteikiančio priešui žalos. Reikėjo paskan- 
dinti daug priešo lėktuvnešių, kad būtų išlaikyta Japonijos impera- 
toriškojo karinio jūrų laivyno persvara. 


< Lėktuvnešis „Soriu“. 1938 m. 


31 


Jutaka Jokota + POVANDENINIAI KAMIKAUZES 


Du jauni karininkai ilgai laužė galvą spręsdami šią problemą, kol 
galiausiai priėjo prie esminės išvados. Torpeda su žmogumi! Štai 
kur atsakymas! Tokį daiktą kur kas lengviau paleisti nuo povande- 
ninio laivo denio negu miniatiūrinį povandeninį laivą su dviem tri- 
mis žmonėmis. Povandeninis laivas gali gabenti iki šešių tokių tor- 
pedų, prie kurių galima patekti iš korpuso vidaus. Povandeninis 
laivas gali nepastebėtas prisėlinti prie inkarą išmetusių priešo karo 
laivų ir paleisti užtaisus į patį flotilės centrą. Vieną po kitos suren- 
gus tokias atakas, karių meistriškumas ir sėkmė leistų paskandinti 
pakankamai lėktuvnešių ir karo laivų, kad būtų atkurta ankstesnė 
jėgų Ramiajame vandenyne pusiausvyra. 

Buvo du gyvybiškai svarbūs reikalavimai: tikslumas, kurį turė- 
jo užtikrinti torpedos pilotas, ir didelis greitis. Net ir pastebėjusiam 
torpedą priešui neturėjo likti vilties nuo jos išsisukti ar pabėgti. 
Karininkai žinojo, kad rasti vyrų šiam ginklui pilotuoti nebus pro- 
blema, nes karštų patriotų netrūko. Kas negarbino garsiųjų Trijų 
Bombų - trijų sausumos karių, kurie per Kinijos incidentą metė- 
si pirmyn ir susisprogdino pramušdami priešo gynybą. Jų žygdar- 
bis leido Japonijos pajėgoms prasiveržti pro stiprius įtvirtinimus ir 
laimėti pergalę. Be abejo, jūrų pajėgos tikrai nenusileis toli gražu 
ne tokiai populiariai sausumos kariuomenei! Apsisprendę, koks iš 
esmės turėtų būti kuriamas ginklas, Nišina ir Kurokis ėmė ieškoti 
būdų jį pagaminti ir sukonstruoti. 

Jiems pasisekė, kad Japonijos karinės jūrų pajėgos turėjo tuo 
metu pasaulyje didžiausią, greičiausią ir galingiausią torpedą. Jokia 
kita šalis nebuvo sukūrusi nieko panašaus į deguonimi varomą 
93 modelio torpedą - jūrų patrakėlę. Šią torpedą, ne kartą vėliau 
per Saliamono salų kampaniją įvariusią siaubo Amerikos kariniam 
jūrų laivynui, buvo pasigaminusi tik Japonija. Ją ištobulino „bež- 
džioniautojai“ mano tėvynainiai, nors nei Didžioji Britanija, nei 
Jungtinės Valstijos —- kur kas toliau technologiškai pažengusios ša- 
lys — nesugebėjo įgyvendinti nieko bent kiek panašaus. Ši istorija 
nusipelno atskiros vietos šiuose puslapiuose. 

1922 metais per Vašingtono konferenciją Didžioji Britanija, 
Jungtinės Valstijos, Japonija, Prancūzija ir Italija pasirašė karinių 
jūrų pajėgų apribojimo sutartį, kuri privertė smarkiai susirūpin- 
ti mūsų vyriausiuosius karinio jūrų laivyno strategus. Japonijos 

diplomatai sutiko su sąlyga sumažinti bendrą savo šalies laivų to- 
nažą iki 60 procentų Didžiajai Britanijai ir Valstijoms leisto skai- 

čiaus. Jie suvokė, kad toks jėgų pasiskirstymas, kai didžiausiems 

mūsų karinių jūrų pajėgų varžovams karo atveju buvo suteiktas 
pranašumas santykiu 1rys pries vieną, būtų NnAeidęs MUMS apŽMU 
savo tėvynės. Tačiau tų Žmonių susirūpinimas sulaukė labai mažai 
viešo pritarimo. Pasaulyje įsivyravo taika ir Japonijai buvo perduo- 
tos Ramiojo vandenyno salos. Jos galėjo labai padėti sprendžiant 
gyventojų pertekliaus problemą ir buvo svarbus įplaukų šaltinis, 
kurio Japonijai reikėjo gyvybiškai būtinoms importinėms prekėms 
pirkti. Be to, šalyje tiesiog klestėjo verslas ir kone visi ir visur mė- 
gavosi gerove. Niekas nedegė noru mokėti daugiau mokesčių vien 
tam, kad sustiprintų mūsų karines jūrų pajėgas. Toks buvo visuo- 
tinai paplitęs požiūris. Žmonės kalbėjo, kad didelės sausumos ka- 
riuomenės ir kariniai laivynai tik sukelia didelius karus. Japonija 
džiaugėsi draugiškais ryšiais kone su viso pasaulio šalimis. Kam 
drumsti ramybę? Taigi vyriausiųjų karinio laivyno karininkų pro- 
testus nustelbė patenkinti atsidūsėjimai. 

Tačiau mūsų strategai nepasidavė. Jei jau neleidžiama didin- 
ti laivyno, jie nusprendė jį pagerinti. Pasiekti aukščiausią kokybę! 
Modernizuoti Japonijos imperatoriškąjį karinį jūrų laivyną iki tokio 
lygio, kad kiekvienas mūsų laivas ir kiekvienas jūrų pajėgų karys 
būtų geresnis už bet kurį kitą pasaulyje! Kiekvienas karo laivas turi 
atstoti du! Pradėta vykdyti modernizavimo programą. Visi karo 
laivai buvo nuvilkti į laivų statyklas ir visiškai perdirbti. „Hiei“, 


Japonų 93 modelio ,Ilgoji ietis" (kyūsan-shiki gyorai) - tuo metu pati galingiausia, 
greičiausia ir didžiausią nuotolį galinti įveikti torpeda. Skaičius 93 nurodė sukūrimo 


metus (1933), atitinkančius 2593 japonų kalendoriaus metus. „Ilgoji ietis“ buvo 


varoma deguonimi. Šios torpedos išskirtinė ypatybė buvo variklis. Iš pradžių ji buvo 
varoma suslėgtu oru, o vėliau jį palaipsniui pakeisdavo grynas deguonis. Galėjo 


pasiekti 49 mazgų greitį ir įveikti 40 kilometrų atstumą. 


„Haruna“, „Kirišima“ (Kirishima) ir „Kongo“ buvo taip patobulin- 
ti, kad galėjo pasiekti trylikos mazgų greitį - beveik pusantro kar- 
to didesnį negu amerikiečių karo laivai. Didžiulis vaidmuo buvo 
skirtas karinių jūrų pajėgų aviacijai ir naktinių mūšių mokymams. 
Visiškoje tamsoje buvo nuolat rengiami manevrai dideliu greičiu, 
kad ir kokia brangi buvo jų kaina - susidūrimai, lėktuvų ir žmonių 
netektys. Pirmąkart pasaulyje pilotų padėjėjams buvo suprojektuo- 
ta naktiniam nusileidimui į lėktuvnešį skirta kintamo apšvietimo 
įranga ir veidrodžių sistemos - jos buvo sumontuotos sename lėk- 
tuvnešyje „Hošio“ (Hosho). Kai britai sukonstravo kažką panašaus 
ir davė nusikopijuoti amerikiečiams, jau buvo pasibaigęs Antrasis 
pasaulinis karas. Buvo padaryta viskas, kas įmanoma, tačiau kari- 
nių jūrų pajėgų generaliniam štabui atrodė, jog dar kažko trūksta, 
kad jie galėtų būti visiškai ramūs dėl pranašumo prieš bet kokį prie- 
šą, jei jis artintųsi prie Japonijos krantų. 

Mūsų karinio jūrų laivyno artilerijos specialistai manė turintys 
atsakymą į šį klausimą - deguonimi varomą torpedą. Buvo ją išban- 
dę per Pirmąjį pasaulinį karą ir tarpukario metais. Anuomet tor- 
pedos buvo varomos garu ir, anot vyraujančios nuomonės, ištobu- 
lintos iki aukščiausio laipsnio. Tačiau deguonies torpeda buvo kas 
kita. Laivyno specialistai žinojo, kad deguonimi varomos torpedos 
veikimo nuotolis ir greitis kur kas didesnis. Be to, ji gali nešti dides- 
nę kovinę galvutę ir nepalieka vandenyje pėdsako. Ji galėjo tapti to- 
bulu povandeniniu ginklu. 

Tačiau deguonis kėlė didelių problemų. Juo varoma torpeda 
buvo sunkiai valdoma. Ir japonų, ir britų bandomosios deguonies 
torpedos ne kartą buvo netikėtai sprogusios, pražudydamos savo 
paleidėjus ir technikus. Dėl šios nuviliančios ypatybės ir, negana to, 
sumažėjusio tolesnių tyrimų finansavimo galiausiai deguonies tor- 
pedos projektas buvo atidėtas neapibrėžtam laikui. Nuo 1924-ųjų 
trejus metus su juo nieko nebuvo daroma. 

Padėtį radikaliai pakeitė 1927 metais į Tokiją nusiųstas prane- 
šimas. Vašingtono sutartį pasirašiusios šalys įprasta tvarka siųs- 
davo karinio jūrų laivyno inspektorius į viena kitos laivų staty- 
klas ir karo laivus, norėdamos įsitikinti, kad laikomasi sutarties 
sąlygų. 1927 m. Japonijos karinio jūrų laivyno inspektorius lankėsi 
Anglijoje, Portsmute, ir liko patenkintas, kad britai laikosi žodžio. 

Vis dėlto apžiūrėdamas Didžiosios Britanijos karo laivą Rodney vie- 
name iš jo denių pastebėjo keistą aparatą. Patyrusia akimi jis iškart 
nustatė, kad tai deguonies generatorius, bet apsimetė, kad nekrei- 
pia į jį dėmesio. Po kelių dienų jis išgirdo, kad Rodney, kurio tor- 
pedų vamzdžiai, kaip ir daugelio to meto karo laivų, buvo įtaisyti 
žemiau vaterlinijos, ruošiasi išbandyti torpedas. Paskirtą bandymų 
dieną jam pavyko patekti į Portsmuto karinę jūrų bazę, ir po to, ką 
pamatė, tučtuojau parsiradęs į savo būstinę išsiuntė skubų rapor- 
tą į Karinių jūrų pajėgų ministeriją Tokijuje. „Karo laivas Rodney, 
— buvo parašyta tame raporte, - išbandė deguonimi varomas tor- 
pedas!“ Šios pranešimo dalies pakako, kad Japonijos karinio jūrų 
laivyno vadovams būtų įsakyta imtis neatidėliotinų veiksmų. Iš 
kitų šaltinių buvo skirta finansų ir nustebę mūsų artilerijos speci- 
alistai akimirksniu nupūtė dulkes nuo senų planų ir ėmė vykdyti 
įsakymą kuo greičiau pradėti bandymus. 

1933 metais tie žmonės bandymų etapui parengė didžiulę 24 co- 
lių skersmens, beveik 30 pėdų ilgio ir 6000 svarų masės torpedą. Ji 
buvo pajėgi smaigalyje gabenti tūkstantį svarų didelės griaunamo- 
sios galios sprogmenų — beveik dukart daugiau negu amerikiečių 
ir britų torpedos. Ją tobulinant buvo kilę keblumų, bet jie buvo iš- 
spręsti. Iš pradžių buvę kampuoti degalų vamzdeliai buvo perdirb- 
ti ir liko tik apskriti linkiai, nes buvo išsiaiškinta, kad ties aštriais 
posūkiais deguonis linkęs „kauptis“ ir tada ima kaisti. Tepalų dė- 
mių, kurių atsirasdavo dėl aplaidumo montuojant torpedą, buvo 
išvengta visus degalų kanalus išvalius specialiu kalio mišiniu ir 
paskui juos užsandarinus. Mūsų specialistų manymu, dėl netikėtų 


To meto galingiausia amerikiečių torpeda Mark 15 (viršuje) ir japonų torpeda Ilgoji ietis: 
1 kovinė galvutė; 2 - oksidanto bakas; 3 - gėlo vandens bakas; 4 - degalų bakas; 
5 - techninis skyrius: dujų generatorius/degimo kamera, garų turbina ir variklis, reduktorius, 


sraigto velenas, valdymo ir stabilizavimo sistemos; 6 - gylio ir krypties vairai; 7 - sraigtai. 

deguonies torpedų sprogimų buvo kaltos deguonies sankaupos ir 
perkaitimas. Pasak jų, įkaitęs deguonis uždegdavo tepalus ir nuo jo 
detonuodavo suslėgtas deguonis. Greičiausiai jie buvo teisūs, nes 
Didžioji Britanija taip ir neišsprendė netikėto sprogimo problemos. 
Kaip tik apie tą laiką, kai japonų specialistams pavyko ją išspręsti, 
britai nutraukė deguonies torpedų bandymus ir sutelkė dėmesį į 
lėtesnes, bet stabilesnės garu varomas torpedas. Amerika, žinoda- 
ma apie britų nesėkmes, deguonies torpedoms didesnio dėmesio 
nebeskyrė. 

Buvo atlikta daug 93 modelio torpedos bandymų, kol ja liko pa- 
tenkinti Japonijos karinio jūrų laivyno vadai. Per slaptus šaudymus 
atokiuose jūrų vandenyse, toliau nuo smalsių akių, į dugną buvo 
nugramzdinta dešimtys pasenusių karo ir prekybos laivų. Tie ban- 
dymai parodė torpedos galią, greitį ir veikimo nuotolį. Pačiuose 
Tokijo įlankos pietuose esanti Ošimos sala buvo puiki vieta 93 mo- 
delio eigos gylio nustatymo mechanizmui patikrinti. Ošima buvo 
turistų mėgstama vieta, ypač žinoma dėl veikiančio Miharos ugni- 
kalnio, į kurį buvo nušokęs ne vienas nelaimingas įsimylėjėlis, ta- 
čiau viena salos pusė plika ir tuščia, jos pakrantė stačiai kyla iš jū- 
ros. Į tas statmenas uolas iššautų torpedų sprogimai niekur saloje 
negirdimi ir karinio jūrų laivyno narai po kiekvieno šūvio priplauk- 
davo patikrinti, ar torpeda atsimušė į uolas tokiu atstumu nuo van- 
dens paviršiaus, kokiam buvo nustatyta. 

Įspūdingiausi bandymai buvo atlikti taikiniais pavertus senus 
karo laivus „Aki“ ir „Sacuma“ (Satsuma). Lygiai kaip Amerikos 
lakūnas Billy Mitchellas, Atlanto vandenyne aviacinėmis bombo- 
mis nuskandinęs iš vokiečių atimtus karo laivus, įrodė, ko yra ver- 
tas lėktuvas, mūsų torpedų taktikai panaudojo du didžiulius karo 

laivus, norėdami padaryti įspūdį strategams. Mitchello pavyzdys 
davė naudos Japonijai - mano tėvynainiai dažnai geriau įsiklauso į 
naujas idėjas ir sumanymus, kurių kartais nepaiso kitos šalys. 

„Aki“ ir „Sacumai“ nuskandinti ir parodyti, ką gali 93 modelis, 
prireikė lygiai trijų torpedų. Buvo gautas įsakymas visus eskadri- 
nius minininkus ir kreiserius apginkluoti šiomis „Ilgosiomis ieti- 
mis“, kuriomis galima smogti iš atstumo, didesnio už linijinių laivų 
pabūklų veikimo nuotolį. Maksimalus jų veikimo nuotolis buvo 21 
mylia, maksimalus greitis — neįtikėtina - 49 mazgai! Iki 1938 metų 
pabaigos visi Japonijos eskadriniai minininkai bei lengvieji ir sun- 
kieji kreiseriai buvo apginkluoti „Ilgosiomis ietimis“ ir apie tai ne- 
žinojo nė viena užsienio šalis. Torpedų skyrių viršiloms ir vadams 
buvo tvirtai įteigta, kad būtina laikytis absoliutaus slaptumo, ir jų 
laivuose įrengti deguonį gaminantys aparatai įgulos draugams ir 
svečiams buvo įvardijami tik kaip „specialūs oro generatoriai“. 

Karo pradžioje „Ilgosios ietys“ sudavė smūgį vienu metu ketu- 
rioms šalims. Per Javos jūros mūšį 1942 metų vasarį buvo sumuštos 
jungtinės amerikiečių, britų, olandų ir australų karo laivų pajėgos, 
bandžiusios užkirsti kelią laivų vilkstinei su konvojumi, plaukian- 
čiai į pietus užimti Javos. „Ilgųjų iečių“ aukomis tapo aštuoni iš ke- 
turiolikos priešo laivų. 

Prie Savo salos, kur vyko, kaip mes, japonai, vadiname, pirma- 
sis rytinių Saliamono salų mūšis, mūsų kontradmirolo Guničio 
Mikavos (Gunichi Mikawa) vadovaujami laivai, kuriuos ir skaičiu- 
mi, ir ginkluote toli lenkė priešų pajėgos, visų nuostabai, nuskandi- 
no keturis sunkiuosius kreiserius - Jungtinių Valstijų laivus Ouincy, 
Vinceness, Astoria ir Australijos Canbera. Trys iš jų buvo pramušti 
„Ilgosiomis ietimis“, sugadinusiomis jų variklius, o paskui sutriuš- 
kinti ir nugramzdinti į jūrą artilerijos ugnimi ir kitomis torpedo- 
mis. Per pirmuosius dvejus karo metus 93 modelio „Ilgosios ietys“ 
iš viso nuskandino arba suniokojo arti trisdešimties priešų kreise- 
rių ir eskadrinių minininkų, JAV lėktuvnešio Hornet žūtis taip pat 
buvo jų nuopelnas. Kita vertus, jos galėjo padaryti priešams kur kas 
daugiau nuostolių, tačiau mūsų karinis jūrų laivynas vieną po kito 
prarado daug šiais ginklais aprūpintų laivų. Dauguma jų buvo su- 
naikinta priešų bombonešių. 


< Kaitenų nacionalinio muziejaus Japonijoje eksponatas - 

Taigi Nišina ir Kurokis, ieškodami reikiamo ginklo, rado jį tiesiog 
po ranka. Kurės karinių jūrų pajėgų arsenale jie pasitarė su labai 
sumaniu Žmogumi, vardu Hirošis Sudzukava (Hiroshi Suzukawa), 
kuris šiuo metu yra Canon fotokamerų bendrovės vyriausiasis spe- 
cialistas. Ponas Sudzukava, tuometinis karinio jūrų laivyno darbuo- 
tojas, užmetė akį į jam pateiktus apytikslius eskizus ir iškart susido- 
mėjo. Kartu darbuodamiesi kiekvieną laisvą iki 1942 metų pabaigos 
likusių mėnesių minutę, trys vyrai parengė galutinius vienvietės 
torpedos brėžinius - ji buvo suprojektuota greitai paleisti nuo pa- 
nėrusio povandeninio laivo denio. Su kiekvienu pieštuko brūkšte- 
lėjimu jų viltys stiprėjo, nes tuo metu Japonija turėjo daugiau kaip 
devyniasdešimt povandeninių laivų. Kokios žalos jie galėjo padary- 
ti priešo laivynui, ant kiekvieno denio turėdami po keturis, penkis 
ar šešis kaitenus! Galutinis Kurokio, Nišinos ir Sudzukavos projek- 
to brėžinys, kaip ir pradinio sumanymo eskizai, iš esmės rėmėsi 93 
modelio „Ilgąja ietimi“. Pagal šį projektą buvo siūloma ją perdirbti: 
išimti kovinę galvutę ir gale įrengti piloto kabiną. Šioje papildomoje 
kameroje turėjo būti periskopas, krėslas ir valdymo prietaisai. 

1943 metų sausį buvo parengti galutiniai planai. Padidintas 93 
modelis buvo kur kas storesnis už pradinį, kurio skersmuo buvo 
24 coliai. Be to, jis išaugo ir į ilgį — nuo 30 pėdų iki 54, užtat šios 
torpedos smaigalyje tilpo pasibaisėtinas 3000 svarų didelės sprogs- 
tamosios galios užtaisas, penkiskart didesnis už priešų torpedų! 
Skaičiavimai parodė, kad kaitenas gali pasiekti 40 mazgų greitį ir 
judėti vieną valandą. Veikimo nuotolį buvo galima padidinti paau- 
kojus dalį sprogstamosios galios, tačiau Kurokis ir Nišina net ne- 
svarstė tokio pakeitimo galimybės. Jie numanė, kad 40 jūrmylių 
nuotolio pakaks tokiai operacijai, kokią jie turėjo omenyje, ypač pri- 
siminus, kad 3000 svarų kovinė galvutė neabejotinai turėjo paskan- 
dinti bet kokį pasaulio karo laivą. Joks plaukiojimo aparatas negalė- 
jo atlaikyti tokio smūgio į pagrindinę dalį. Jei jau 93 modelio „Ilgoji 
ietis“ gali pramušti sunkiojo kreiserio paskuigalį, kaip įvyko pora 
mėnesių prieš Tasafarongos, vienos iš Saliamono salų, mūšį, tai tris- 
kart galingesnis naujasis ginklas tikrai padarys tokią pat žalą liniji- 
niam laivui ar lėktuvnešiui. 

Negalėdami atsidžiaugti savo išradimo galimybėmis, Kurokis 
ir Nišina pavadino jį kaiten, nes turėjo didelių vilčių, kad šis gin- 

Amerikiečių laivas Minneapolis po japonų torpedų atakos prie Tasafarongos. 


klas smarkiai pakeis Ramiojo vandenyno karo eigą. Amerikiečiai 
įsiveržė į Gvadalkanalį ir, nors mūsų flotilė jiems padarė daug ža- 
los, atkakliai nenorėjo kelti iš ten kojos. Per paskutinius 1942 metų 
mėnesius Japonija, bandydama atgauti visišką Saliamono salų kon- 
trolę, neteko dviejų linijinių laivų, daugybės kreiserių, eskadrinių 
minininkų ir lėktuvnešio „Riuho“ (Ryuho). Taip tęstis daugiau ne- 
galėjo. Amerikos pramonės mašina pajėgė gaminti karo laivus kur 
kas greičiau ir didesniais kiekiais nei Japonija. Norint sustabdyti 
vis labiau lenkiantį priešą, Japonijai reikėjo priešo laivus skandinti 
sparčiau, nei jie buvo gaminami. Ypač lėktuvnešius, nes be jų ame- 
rikiečiai būtų neturėję kombinuotų jūros ir sausumos veiksmų prie- 
dangos iš oro. 

Tačiau jauni išradėjai savo planais nieko nesudomino. Karinių 
jūrų pajėgų generalinis štabas nepanoro nė žvilgtelėti į tokio 

neįtikimo ginklo schemas ir eskizus. Kurokis ir Nišina savo pla- 
no pagrįstumą įrodinėjo kiekvienam, kas tik leidosi su jais į kalbas. 
„Nesuprantama, kodėl mūsų projektas atmestas, - sakydavo jie. — 
Jis visiškai atitinka generalinį planą, pagal kurį daugiau kaip de- 
šimt metų buvo rengiamas mūsų karinis jūrų laivynas! Argi iki šiol 
nemanėme, kad artindamasis prie Japonijos bet koks priešas neiš- 
vengiamai plauks pro mandatines salas? Argi nemanėme, kad prie- 
šo bazėms reikės Maršalo, Karolinų ir Gilberto salų? Juk akivaizdų, 
kad Amerikos laivynas turės kaip inkarvietėmis naudotis atolais, 
nes toliausiai į vakarus įrengta didelė jų bazė yra Perl Harboras! 

Amerikos laivynui išmetus inkarus tuose atoluose, kokiu dar 
ginklu būtų geriau atakuoti šias specialiąsias pajėgas, jei ne kaite- 
nais? Užtektų vos keturių povandeninių laivų, gabenančių po ke- 
turis kaitenus, nieko neįtariančiam priešui užklupti, kaitenams pa- 
leisti ir pasišalinti. Kaitenai kiaurai pereis per atolą ir vienu smūgiu 
nuskandins šešiolika priešo laivų. Įsivaizduokite bandymus išsi- 
sukti nuo ginklo, greitesnio už bet kurį laivą, ypač jei laivai tan- 
kiai išsidėstę inkarvietėje. Mūsų ginklas galėtų visai kitaip pakreipti 
karo eigą. Mes vis dar galime jį laimėti!“ 

Tai buvo tuščios pastangos. Aukštieji vadai nedavė jiems žodžio 
savo aiškinimams išdėstyti. Taigi Nišina ir Kurokis toliau dirbo su 
ponu Sudzukava tobulindami brėžinius, darydami smulkias kons- 
trukcijos pataisas ir teikdami vieną pasiūlymą po kito. Galiausiai iš 
nevilties jie griebėsi priemonės, kurios ne kartą buvo imtasi mūsų 
šalies istorijoje, - įteikė savo pačių krauju rašytą prašymą! Japonams, 
nepaprastai romantiškos prigimties tautai, rašymas savo krauju, 
kad ir kas tai būtų - prašymas, sutartis ar meilės eilėraštis, rodo įdė- 
tą visą širdį. Ši priemonė išradėjams padėjo. Praėjus pusantrų metų 
po pirminių projektų pristatymo aukštesnėms instancijoms, jiems 
buvo leista pagaminti bandomąjį modelį su viena sąlyga. Tai netu- 
ri būti mirtininko ginklas. Jame turi būti gelbėjimosi įrenginys pilo- 
tui, kad nukreipęs ginklą tiesiai į priešą jis galėtų saugiai pasišalin- 
ti. 1944 metų vasarį karinių jūrų pajėgų generalinis štabas galiausiai 
patvirtino bandomojo modelio konstrukciją - praėjus beveik dvide- 
šimčiai mėnesių nuo tada, kai dviem jauniems karininkams kilo šis 
sumanymas, ir trylikai mėnesių nuo tada, kai jie pirmąkart paprašė 
leidimo dirbti kuriant šį ginklą. 

Viskas buvo daroma visiškai slaptai. Ocudžimoje buvo įrengta 
slapta bazė, į pagalbą Nišinai ir Kurokiui buvo paskirti keli kari- 
ninkai. Tačiau iki 1944 metų birželio buvo pagaminti tik keturi kai- 
tenai. Karinių jūrų pajėgų generalinis štabas, pasinėręs į grandio- 
zinius planus užbaigti karą vienu triuškinamu smūgiu, kaitenais, 
rodės, nebesidomėjo. 

Vis dėlto Marianų kampanija radikaliai pakeitė jų požiūrį. 
Naujojoje Gvinėjoje mums sekėsi prastai — vos pamėginę susti- 
printi ten dislokuotą kariuomenę, patirdavome didelių nuostolių. 
Saliamono salos jau seniai buvo prarastos, priešas jau buvo įžen- 
gęs ir į Maršalo bei Gilberto salynus. Galiausiai 1944 metų birželio 
15 dienąjis įsiveržė į Saipaną. Mūsų karinių jūrų pajėgų generalinis 
štabas kaip tik šito ir laukė, nes amerikiečių laivynui ketino sureng- 
ti tokią kruviną puotą, kad Amerikos piliečiai patys reikalautų tuč- 
tuojau nutraukti karą. 

Šis planas buvo pavadintas A-Go. Pagal jį buvo numatyta, kad 
vos priešams įkėlus koją į Saipaną, iš Filipinų pradės pulti galingos 
lėktuvnešių, linijinių laivų ir kreiserių pajėgos. Lėktuvai iš mūsų 
lėktuvnešių šaudykliniais antskrydžiais nušluos priešo oro prie- 
dangą ir nuskandins priešo lėktuvnešius. Pakilę mūsų naikintuvai 
ir bombonešiai suduos smūgį priešui, nusileis Marianose, pasipil- 
dys degalų ir ginkluotės atsargų, vėl smogs priešui ir parskris at- 
gal į savo lėktuvnešius. Tada vėl pakartos šią procedūrą - tiek, kiek 
reikės. 

Tačiau amerikiečiams nuskandinus du iš mūsų lėktuvnešių, 
„Taiho“ ir „Šiokaku“ (Shokaku), šis planas pakrypo kita linkme. 
Rytojaus dieną priešo lėktuvnešių gabenamiems lėktuvams su- 
rengus kontrataką buvo nuskandintas ir trečias lėktuvnešis „Hijo“ 
(Hiyo). Daugiau kaip keturių šimtų Japonijos lėktuvų netektį per 
tą mūšį amerikiečiai praminė Marianų kalakutų medžiokle, ame- 
rikiečių aviatoriams priskirdami nepelnytą garbę. Iš tikrųjų beveik 
pusė prarastų mūsų lėktuvų arba nuėjo į dugną kartu su lėktuv- 
nešiais, arba buvo priversti leistis į jūrą neturėdami kur tūpti. Be 
to, dėl amerikiečių povandeninių laivų torpedų praradus „Taiho“ 
ir „Šiokaku“ gabentus lėktuvus, likę stojo į mūšį prieš triuškinamą 
persvarą turintį priešą ir amerikiečių aviatoriams su jais susidoroti 
pasirodė vieni niekai. 

Jutaka Jokota + POVANDENINIAI KAMIKADZĖS 


Kalbu apie tai dėl to, kad puikiai pavykęs amerikiečių povan- 
deninių laivų žygis privertė mūsų karinių jūrų pajėgų generalinį 
štabą susimąstyti apie savo povandeninį laivyną. Buvo kuo sku- 
biausiai išsiųstas įsakymas besąlygiškai suteikti pirmenybę kaitenų 
gamybai. Kitu įsakymu žemesnė vadovybė buvo įpareigota pradėti 
verbuoti šių torpedų pilotus - ir nedelsiant! Šitaip mes, 100 vyrų iš 
Cučiuros, ir atsidūrėme Ocudžimoje. 

Žinoma, pirmą dieną ne viską sužinojome. Tik nežymią dalį. 
Man su draugais nebuvo kada tuo domėtis, nes pagaliau galėjom 
pasimėgauti tuo, ko seniai neturėjom, - neskubėdami pasilepinom 
karštoje japoniškoje vonioje. Cučiuros prausyklos niekaip neatitiko 
vis gausėjančių lakūnų mokymų dalyvių poreikių. Į pirtį tekdavo 
galvotrūkčiais įbėgti ir tuoj pat išbėgti. Dažnas kursantas, patekęs 
į karinį jūrų laivyną, nieko taip nepasiilgdavo paliktuose namuose 
kaip ilgų maudynių karštoje vonioje. 

Nusiplėšėm drabužius, nusiprausėm po dušu kone deginan- 
čiu vandeniu ir susėdę gausiai išsimuilinom. Paskui vėl palindę po 
dušu nusiplovėm muilą. Tik visiškai švariai nusimazgoję palengva 
lipom į garuojančio vandens pripiltą ofurą, kol pasinėrėm iki sma- 
kro. Atata, koks smagumėlis! Kadangi niekas mums nepaskyrė jo- 
kių prievolių, leitenanto Čiosos įsakymą „šiandien nesivarginti“ 
vykdėm lepindamiesi vandenyje, šnekučiuodamiesi ir dainuodami. 

Kai galiausiai išėjau iš Ocudžimos pirties ir susiruošiau gul- 
ti, buvo pusė devintos vakaro. Pagaliau pasinėriau į apmąstymus. 
Taigi kaitenas yra tas ginklas, kuriame aš mirsiu! Per pastarąsias 
kelias dienas pasaulis man apvirto aukštyn kojom. Vos patekęs į 
karinį jūrų laivyną dažnai pagalvodavau, kad galbūt teks mir- 
ti. Kiekvienas japonas turėjo tokių minčių. Tačiau dabar iš tikrų- 
jų pamačiau savo „karstą“. Susimąsčiau apie draugus — Tanaką, 
Okamurą, Mijamotą (Miyamoto), Koidzumį (Koizumi) ir kitus, nu- 
sprendusius likti prie lėktuvų Cučiuroje. 

Ką dabar veikia tėvas Tokijuje? O seserys, kurios man daugiau 
kaip dvylika metų buvo tartum dvi motinos? Kiek jos dėjo pastangų 
mane auklėdamos. Ką pasakytų sužinojusios, kad šiąnakt nakvosiu 
slaptoje Vidaus jūros bazėje, pasiruošęs dalyvauti Žmonių torpedų 
mokymuose? 


> Skriedami prie pat vandens, japonų torpednešiai ir bombonešiai 

2 Pažintis su naujuoju ginklu 


Kiek laiko praeis, kol gausiu užduotį? Koks didingas galios jaus- 
mas! Kaip lakūnas, galėjau būti paskirtas būti naikintuvo pilotu. 
Mūšyje galėjau nukauti vieną, galbūt du priešus. O su kaitenu ga- 
lėsiu pasiųsti dugnan visą laivą! Mano galia prilygs laivo galiai! 
Mano ginklas smogs šimtams priešų. Tačiau tą pačią akimirką kartu 
su jais sprogimas nusineš ir mane. Galbūt ištaškys į orą mano kūno 
gabalus ir gabaliukus. Ši mintis kėlė siaubą. 

Tačiau tokioms mintims nėra laiko. Mano šaliai iškilęs didžiulis 
pavojus. Mūsų pajėgos Aleutų salyno Atu saloje buvo iki paskuti- 
nio vyro nušluotos nuo žemės paviršiaus. Pietiniuose Ramiojo van- 
denyno regionuose mūsų tėvynainiai žūsta mūšiuose, krinta nuo 
bado, ligų ir išsekimo. Saipane šeimininkauja amerikiečiai ir kuria 
tolesnio mūsų tėvynės puolimo planus. Kas ištiks Japoniją, jei neį- 
vyks kaiten - lemtinga permaina? Bus sunaikinta trijų tūkstantme- 
čių kultūra. Ne ne, aš turiu sutriuškinti svetimšalius! Japonija negali 
atsidurti po gaidžinų padu! 

Kai man bus paskirtas kaitenas, išmoksiu kuo geriausiai jį valdy- 
ti. Išnagrinėsiu kiekvieną jo mechanizmo detalę. Tol plušėsiu, kol 
vyresnybė pasakys, kad aš esu geriausias Ocudžimos kaiteno pilo- 
tas. O tada stosiu į mūšį ir sunaikinsiu priešą. Svarbiausia apginti 
savo šalį. Tai ir padarysiu - parblokšiu jos priešą. O mano mirtis — 
visiškas niekis. Tiesiog tai bus pagalba Japonijai, kad ji amžinai 
gyvuotų. 

Japonų miniatiūriniai povandeniniai laivai Kurės sausajame 
doke. 1945 m. spalio 19 d. Iš viso buvo pagaminta apie 420 


vienetų įvairių modelių kaitenų. 


3 Pirmoji kaitenų Misija 


23 
Tvojė kailomų mizija 


isiems kelt! 
— Gerai pailsėjus buvo nesunku atsikelti. Po vakaro apmąsty- 
mų išmiegojau be sapnų. 

Iš įpročio greitai paklusau garsiakalbiui. Per tris minutes visa 
Cučiuros grupė prie kareivinių jau buvo išsirikiavusi į gretas. Iš ten, 
kur stovėjom, regėjom Tokujamos įlankos vandenis. Per gimnastiką 
gėrėjomės jos toliais ir gaiviu ryto brizu. Po mankštos mus užkalbi- 
no leitenantas Čiosa: 

— Ką gi, vyrai, čia praleidote visą dieną - ką manot apie naująjį 
savo gyvenimą? 

Niekas neatsakė, bet visi šypsojosi - kas puse lūpų, kas nuo au- 
sies iki ausies. Mums jau keliskart buvo suteikta proga atsitraukti, 
tad vien mūsų buvimas buvo pakankamas atsakymas. 

— Šiuo metu, — tęsė leitenantas, - treniruojasi tik trisdešimt kai- 
tenų pilotų. Taip yra dėl to, kad mums prieinami tik šeši kaitenai. 

Mūsų gretose pasigirdo murmėjimas. Jei prieinami tik šeši kai- 
tenai, vien treniruotėms prireiks visos amžinybės, o kiek dar praeis 
laiko iki paskyrimo į misiją? 

Karininkas teisingai suprato mūsų murmėjimą. 

— Nesijaudinkite, - pasakė. — Greitai kaitenų bus tiek, kad užteks 
visiems, jau prasidėjo masinė jų gamyba. Tačiau kad veltui neleistu- 
mėte laiko, kol dar negausiai jų turime, galite pasistengti kuo dau- 
giau apie juos sužinoti: mūsų techninės priežiūros skyriaus viršinin- 
kas šiandien pradės jūsų mokymus nuo paskaitos apie 93 modelio 
torpedą. Susitiksime vakare, nes šiandien mano darbotvarkėje — 
kaitenų pratybos įlankoje. 

— Laisvalaikio pramogų čia nedaug, - pasakė jis, - kino mes ne- 
turime. Saloje nėra kur eiti, nėra moterų, tad gali būti, kad jums 
pasirodys čia nelinksma. Bet čia labai gerai maitinama, geriau nei 
daugelyje kitų bazių. Ir dar turime puikią parduotuvę, kurioje būna 
sunkiai gaunamų prekių. Pavyzdžiui, joje rasite cigarečių, kokių tik 
panorėsite. Ir saldumynų. Jei norėtumėte dar ko nors, duosiu nuro- 
dymą, kad būtų pristatyta, tad prašom reikšti pageidavimus. 

Tai pasakęs jis pasišalino, o mes nužygiavome pusryčiauti, tar- 
pusavyje svarstydami, kaip turėtų būti ankšta įsispraudus į kaiteno 
vidų, kaip jis veikia, ir spėliodami, kada baigsime mokymus ir bū- 
sime išsiųsti vykdyti užduoties - rodos, nebus kada nuobodžiauti. 

Po pusryčių pas mus į kareivines atėjo kapitonas leitenantas 
Itakura. Visi susėdome ant tatamių tartum šventyklos mokiniai, 
klausantys mokytojo. Mūsų vadas, lentoje kreida rašydamas nau- 
jausius duomenis, supažindino su pastarojo meto karo įvykiais. 
Sužinojome daug pribloškiančios informacijos, ypač apie Šeštąjį 
laivyną, mūsų povandenines karines pajėgas. Anksčiau jos buvo 
vienos geriausių pasaulyje, tačiau dabar buvo pasibaisėtinai su- 
tirpusios. Liko tik keli dideli eskadriniai kreiseriniai povandeni- 
niai laivai. Tai buvo vienintelės kategorijos laivai, tinkami kaitenų 
operacijoms. 

- Žinau, visada didžiavotės mūsų kariniu jūrų laivynu, - pasakė 
jis, - ir galiu nuraminti, kad jis visur pagirtinai kovėsi. Tačiau karo 
viesulas atsigręžė prieš mus. Ne vieną ir ne du kartus priešas suge- 
bėjo prieš mus sutelkti jūros ir oro pajėgas, kurių galia pasirodė sti- 
presnė. Dėl tobulesnių radarų jo laivai gali atidengti ugnį iš dides- 
nių atstumų ir gerokai anksčiau negu mes. Mūsų laivus ir lėktuvus 
jis aptinka pirmiau negu mes jo ginkluotę. 

— Mūsų artileristai ir torpedininkai tikrai nenusileidžia priešams, 
o gal ir lenkia juos, nes didelę metų dalį imperatoriškajame karo 
laivyne kasdien rengiamos pratybos. Tačiau neprisiartinus prie tai- 
kinio iš pabūklų ir torpedų jokios naudos. Čia priešui ir praverčia 
radaras. Net didžiausias visų laikų kardininkas Musašis Mijamotas 
(Musashi Miyamoto) būtų bejėgis prieš ietininką penkių metrų 
atstumu. 


Mūsų pasitikėjimas savimi susvyravo. 

— Vis dėlto tebėra vilties, - pasakė Itakura. - Kai amerikiečių lai- 
vynas priplauks arčiau Japonijos, mes juos atakuosime reginčiomis 
torpedomis. Jūs ir kiti vyrai būsite didžiausio kada nors išrasto jūrų 
ginklo akys. Jei kiekvienas iš jūsų suduosite smūgį, kaip manote, 
kokios bus pasekmės? Net Amerika su visa savo pramone ir turtais 
negali sau leisti prarasti šimto karo laivų. 

— Prieš jums pradedant mokymus noriu dar kai ką pridurti. Kartą 
jau nuvertinome priešo ryžtą. Nemanėme, kad jis taip atkakliai kau- 
sis. Ką gi, jis atkakliai kaunasi. Jo kovinė dvasia stipri. Kaip ir jūs, 
jis myli savo šalį, dėl to taip atkakliai už ją kaunasi. Dėl to jūs turi- 
te dar labiau mylėti tėvynę, kad galėtumėte kautis dar atkakliau ir 
jį sumušti. Nors jus įkvepia Jamato damaši - japoniška dvasia, jūsų 
priešas taip pat turi tautinę dvasią. Jūs turite būti tvirtesnės dvasios 
už jį! 

Jis mus paliko ir visi nuėjome į pirmą kursų paskaitą. Tą antrą- 
ją 1944 metų rugsėjo savaitę ir kitomis savaitėmis mūsų gyvenimas 
ėjo pagal tą pačią dienotvarkę. Rytais būdavo skaitomos paskai- 
tos apie 93 modelio torpedą - apie jos vairavimą ir eksploatavimą. 
Ilgainiui ėmėme studijuoti ir kaitenus, sužinojome, kaip jų kons- 
trukcijai buvo panaudota „Ilgosios ieties“ sandara. Panašiai kaip iki 
tol Cučiuroje, treniruodavomės mokomojoje kabinoje, kurioje susi- 
pažinome su kaitenų valdymo įrankiais ir prietaisais. Kiekvieną po- 
Torpediniai kateriai nuvilkdavo kaitenus į įlanką, atlikdavo jų tai- 
kinio ir plaukiojančios bazės vaidmenį ir po pratybų sugrąžindavo 
atgal. Tai buvo alinantis darbas, bet mums jis buvo malonus, nes 
laukdami savojo kaiteno daug apie jį sužinojome. 


Hačimakis „Aš išlaikiau išbandymą" (Gokaku). 

Įdomiausias laikas būdavo vakarai, nes kas vakarą būdavo ren- 
giamos apskritojo stalo diskusijos apie praėjusios dienos operacijas. 
Kaitenas buvo naujas ginklas ir labai nedaug vyrų buvo išmėginę 
jį vandenyje. Jie dalijosi mažiausiomis smulkmenomis dėl kaiteno 
valdymo. 

Praėjus dviem dienoms nuo mūsų kursų pradžios Cučiuros gru- 
pei buvo leista dalyvauti seminare. Kapitonas leitenantas Itakura 
pradėjo jį septintą vakaro. 

- Tai septintasis mūsų seminaras, - pasakė jis, - tikiuosi, naujokai 
daug ko išmoks iš tų, kurie jau esate gavę kaitenus. Bet prieš prade- 
dant leiskite pristatyti čia susirinkusius karininkus. Pirmiausia su- 
sipažinkite su mano vyresniuoju padėjėju. 

Atsistojo kitas karininkas. 

— Aš leitenantas Midzogučis (Mizoguchi), - pasakė. - Baigiant 
mokslus Etadžimoje mums teko pasitikti naujokus. Man jie atro- 
dė kaip jaunesnieji broliai ir kiek galėdamas stengiausi jiems padėti 
lavintis. Čia jus vėl pasitinku su panašiais jausmais. Padarysiu vis- 
ką, kad jums pagelbėčiau, ir tikiuosi, kad prisidėję prie mūsų kartu 
kursite garbingas šios bazės tradicijas. 

Po jo panašiai kalbėjo kiti karininkai — jų kalbos mus sušildė. 
Priimti su draugišku palankumu, pasijutome ne žemesni už juos, 
o lygūs. Su tokiu elgesiu karinėse jūrų pajėgose dar nebuvome 
susidūrę. 

Atsistojus paskutiniam karininkui, vos neaiktelėjau išvydęs jo 
pavidalą. Ilgiausi plaukai, tepaluota, išsipešiojusi uniforma, nuka- 
muotas, pervargęs veidas. Negalėjau atsistebėti — kaip jis čia pate- 
ko? Juk tai niekaip negali būti laivyno karininkas! Atrodė kaip pras- 
čiokas, nepratęs nei prie tvarkos, nei prie švaros. Tačiau sakytum 
nuožmiai giedras jo žvilgsnis sakė: kad ir kas būtų šis Žmogus, jei 
ko imsis, tai iš visos širdies. 

Jis prabilo tyliu, švelniu balsu: 

— Aš Sekio Nišina. - Prieš kalbėdamas toliau jis patylėjo. 

Tad štai jis, vienas iš kaiteno išradėjų! Buvo sunku tuo patikėti, 
nes jis labiau priminė svajotoją poetą. 

— Labai džiaugiuosi jus matydamas, - pasakė, - ir tikiuosi, kad 
visi būsite tokie pat didžiadvasiai kaip mano brangus geriausias 
draugas leitenantas Hirošis Kurokis. 

Žinojome, kad Kurokis žuvo rugsėjo 6-ąją, kai tapęs nevaldomas 
jo kaitenas dideliu greičiu rėžėsi į įlankos dugną. 

— Gali būti, kad su jumis būsiu neilgai, nes tikiuosi, kad man bus 
suteikta garbė dalyvauti pirmojoje kaitenų misijoje, bet per man li- 
kusį laiką pasistengsiu jus išmokyti visko, ko galėsiu. 

Jis nusilenkė, atsisėdo ir tada prasidėjo seminaras. Pirmiausia 
atsiskaitė jaunesnysis leitenantas Hideičis Ucunomija (Hideichi 
Utsunomiya), kuriam buvo lemta kilti į ataką ir mirti su viena iš 
kaitenų grupių. 

— Tai šiandieninės mano operacijos schema, - pasakė jis braižy- 
damas ją lentoje. 

Jis bendrais bruožais nusakė, kokiu kursu ir greičiu judėjo ir kaip 
tikrino savo padėtį retkarčiais paskubomis žvilgtelėdamas pro pe- 
riskopą. Toliau kalbėjo laivyno jaunesnysis leitenantas Kacumis 
Murakamis (Katsumi Murakami). Papasakojo, kaip jam teko gero- 
kai pareguliuoti savo kaiteno valdymo įrankius, nes paneriant ir 
išneriant dėl jų būdavo nemažai bėdos. Taip pat papasakojo apie 
kreisavimą, navigaciją ir „atakas“ prieš savo plaukiojančią bazę — 
torpedinį katerį. Po jo kalbėjo daugiau pilotų, kilo ilga diskusija, per 
kurią buvo iškelta daug pasiūlymų, kaip patobulinti patį kaiteną ir 
jame esančio asmens veiksmus. Susitikimas baigėsi prieš pusę vie- 
nuoliktos vakaro. 

Pakeliui atgal į kareivines netvėriau jauduliu. Daug ko nesu- 
pratau, kas buvo kalbama per seminarą, bet viskas mane intriga- 
vo. Ypač ramūs pilotų balsai kiekvienam jų kalbant apie manev- 
rus plaukiojant savo aparatu. Įsivaizduok, tariau sau, kiekvienas iš 
tų vyrų buvo aklinai užsidaręs savo ginklo kabinoje! Paleido va- 
riklį, atsiplėšė nuo torpedinio katerio ir laisvai nardė kaip Žuvis! 
Plaukiojo čia panerdamas, čia išnerdamas, čia plūduriuodamas po 
pat paviršiumi, puldinėjo savo plaukiojančią bazę. Visa tai jis darė 
vienas ir iš niekur nebūtų sulaukęs pagalbos, jei būtų klaidingai su- 
pratęs prietaisų rodmenis. Net šiurpas nukrėtė pagalvojus, kad kai- 
teno pilotavimas labai primena skraidymą lėktuvu, tik yra kur kas 
pavojingesnis. Jei ore ištinka bėda, yra vilties nusileisti avariniu re- 
žimu. Tačiau plaukiant kaitenu žemiau yra tik vandens gelmės. 

Per tolesnius mokymus Cučiuros grupė ėmė vis labiau ne- 
kantrauti. Dabar popietes kai kada leisdavome ne torpediniuose 

kateriuose, o didžiuosiuose juoduose pastatuose. Uždaryti savo kai- 
tenų kabinose imituodavome torpedos valdymo judesius ir atlikda- 
vome praktines užduotis. Užsidarius apimdavo nykus jausmas, bet 
greitai prie jo pripratome. Vis dėlto susigaudyti tarp prietaisų pri- 
reikė laiko ir kai kurie iš mūsų išlipę iš kaiteno kvailai pasijusdavo- 
me sužinoję, kad per savo imituotą išpuolį prašovėme kelis šimtus 
metrų nuo taikinio. Tuo tarpu ir toliau savo instruktorių klausinė- 
jome, kada bus pagaminta daugiau kaitenų, kad galėtume pradė- 
ti treniruotis vandenyje. „Jau greitai, - atsakydavo jie. - Nebeilgai 
lauksite.“ Tačiau kai buvo oficialiai paskelbta apie pirmąją užduotį, 
mes vis dar laukėme, kada bus pagaminta daugiau kaitenų. 

Paskelbta žinia Ocudžimoje buvo pakiliai sutikta. Per pirmąjį mė- 
nesį nuo tada, kai atvykau į šią bazę, amerikiečiai išsilaipino Palau 
salose ir mūsų žvalgybos skyrius tai įvertino kaip pasiruošimą verž- 
tis į Filipinus. Tai atitiko priešo strategiją užgrobti vieną salą, o tada 
pasinaudoti ja kaip baze pasistūmėti dar arčiau Japonijos. Jie už- 
grobė dar ir Juličio atolą Karolinų salyne - giliavandenę inkarvie- 
tę, kurioje buvo galima laikyti visą laivyną, tad iš to paaiškėjo, kad 
netrukus įvyks didelių pajėgų išsilaipinimo operacija. Ją reikėjo su- 
stabdyti. Tai padaryti turėjo padėti kaitenų ataka. 

Garbė suduoti pirmąjį kaitenų smūgį buvo suteikta dvylikai 
vyrų. Be Nišinos, Murakamio ir Ucunomijos, kiti devyni buvo lei- 
tenantas Jošinoris Kamibepu (Yoshinori Kamibeppu), jaunesnysis 
leitenantas Kentaras Jošimotas (Kemtaro Yoshimoto), jaunesnysis 
leitenantas Hitošis Fukuda (Hitoshi Fukuda), jaunesnysis leitenan- 
tas Kadzuhikas Tojodzumis (Kazuhiko Toyozumi), ensainas Taičis 
Imanišis (Taichi Imanishi), ensainas Akira Satas (Akira Sato), en- 
sainas Kadzuhikas Kondas (Kazuhiko Kondo), ensainas Kodzas 
Vatanabė (Kozo Watnabe), ensainas Jošihikas Kudas (Yoshihiko 
Kudo). Buvo sustiprinta šių karininkų pasirengimo programa. 
Jiems sudarytos sąlygos iki maksimumo išugdyti savo gebėjimus. 
Galiu nemeluodamas pasakyti, kad tie vyrai, būdami pirmieji, tur- 
būt buvo bene pajėgiausi iš visų, stojusių į mūšį prie kaiteno vairo. 

1944 metų lapkričio 7 dieną buvo surengta speciali ceremonija. 
Amerikos pajėgos tada jau buvo išsilaipinusios Filipinuose ir palei 
tas salas mūsų laivynas patyrė dar vieną smūgį. Per penkias die- 
nas buvo nuskandinta kone trisdešimt mūsų karo laivų, tarp jų 

12 vyrų, laikančių trumpus kardus, yra į pirmą kaitenų misiją išsiųsta „Kikusujo“ grupė. Tai 


atminimo nuotrauka prieš išvykstant į užduotį. Pirmoje eilėje penktas iš kairės - Šeštojo 


(povandeninio) laivyno vadas viceadmirolas Šigejošis Miva. 


didysis „Musaši“ (Musashi), to paties tipo kaip galingasis „Jamato“ 
(Yamato). Į dugną nuėjo keturi lėktuvnešiai, be kita ko, „Dzuikaku“ 
(Zuikaku), nuo kurio denio kilo lėktuvai atakuoti Perl Harboro. Per 
vieną svarbiausią mūšį buvo prarasta dvidešimt kreiserių ir eska- 
drinių minininkų. Palikta beveik be jūros gynybos pajėgų, Japonija 
iš tiesų buvo patekusi į pavojingą padėtį. Norint dabar sustabdyti 
priešą reikėjo suduoti milžinišką smūgį, nes mūsų karinių jūrų pa- 
jėgų generalinio štabo parengtas planas „Šio-g0“ (Sho-g0) iš abie- 
jų sparnų apsupti priešo jūrų desantą Filipinų salyno Leitės saloje 
baigėsi tuo, kad buvo sutriuškintas mūsų laivynas. Vienintelė visų 
šių įvykių prošvaistė buvo viceadmirolo Takedžiro Onišio (Takejiro 
Onishi) įkurtos specialiosios puolamosios pajėgos — kamikadzių 
būriai. Pavadinti „dieviškojo vėjo“ (taifūno, 1281 metais sunaikinu- 
sio mongolų laivyną, chano Chu Bilajaus pasiųstą įsiveržti į mūsų 
šalį) vardu, specialieji lėktuvų antskrydžiai nuo pat pradžių buvo 
sėkmingi. Spalio 25 dieną kamikadzės nuskandino du amerikiečių 
lengvuosius lėktuvnešius ir apgadino dar šešis kartu su lengves- 
niais karo laivais. Ką galėjo jie, galėjo ir kaitenai. 

Jutaka Jokota + POVANDENINIAI KAMIKADZES 


Taigi Šeštojo laivyno vadas viceadmirolas Šigejošis Miva 
(Shigeyoshi Miwa) tą dieną su mumis kalbėjo labai optimistiškai, 
vis paminėdamas šio laivyno povandeninius laivus I-36, I-37 ir I-47, 
esančius gretimoje įlankoje. Kiekvienas iš šių laivų galėjo nunešti 
keturis kaitenus į Juličio atolą, į šiaurės vakarus nuo Palau salų, kur 
bazavosi didžioji dalis puolime nedalyvaujančio priešo laivyno. Čia 
mūsų kaitenų pilotai vylėsi pagal planą paskandinti didžiąją dalį 
inkarą išmetusių priešo laivų. 

Minėtuose povandeniniuose laivuose jau buvo įmontuota po ke- 
turis kaitenus. Kiekvieno povandeninio laivo paskuigalyje plevė- 
savo jo vėliava, ant visų jų bokštelių buvo išpieštas tekančios sau- 
lės šalies simbolis. Ant kiekvieno povandeninio laivo bokštelio 
buvo pavaizduotas ir šimtus metų Japonijoje žinomos šlovingos 
Kusunokių giminės herbas. Jis, susidedantis iš dviejų kandži ide- 
ogramų - kiku (chrizantema) ir su: (vanduo), - simbolizuoja aukš- 
čiausius idealus ir ištikimybę, kurios pavyzdys buvo didžiulis kai- 
tenų pilotų ryžtas imperatoriaus asmenyje apsaugoti Japoniją. 

Apie Masašigę Kusunokį (Masashige Kusunoki) pasakojama vi- 
suose Japonijos istorijos vadovėliuose. Vos pramokę skaityti japonų 
vaikai sužino apie didžiausią mūsų šalies didvyrį. Jo vardas jau še- 
šis šimtmečius yra kiekvieno japono širdyje įsirėžęs simbolis. Žiloje 
senovėje Japoniją valdė ne imperatoriai, bet karvedžių, vadinamų 
šiogūnais, dinastijos. Šis titulas pirmąkart buvo suteiktas karve- 
džiui, apgynusiam Japoniją nuo priešų įsiveržimo: jis reiškia vadą — 
barbarų nugalėtoją. Ėjo metai, kiekvienas mūsų imperatorius turė- 
davo po tokį šiogūną, atsakingą už mūsiškės salų imperijos gynybą. 
Tačiau ilgainiui šiogūnai ėmė gvieštis valdžios ir galiausiai įgijo to- 
kią galią, kad jų reikalu tapo ne tik šalies gynyba nuo priešų, bet ir 
taika bei tvarka šalies viduje. Dauguma šiogūnų, atėjusių į valdžią 
po pirmojo — Joritomo Minamoto (Yoritomo Minamoto), pasirodė 
esą tironai. Nuo šalies gynybos iki jos valdymo buvo vienas žings- 
nis ir mūsų imperatoriškosios šeimos faktiškai buvo laikomos ne- 
laisvėje Naroje ir Kiote —- senosiose sostinėse. Ten didžiausias jų rū- 
pestis buvo puoselėti subtilią, rafinuotą kultūrą, meną, literatūrą bei 
manieras, kurias paveldėjome kaip jų palikimą. Tuo tarpu šiogūnai 
ėmėsi vis daugiau „imperatoriaus dėmesio nevertų smulkmenų“. 


> Įvairūs japonų laivyno karo laivai įlankoje, taip pat ir 

3 Pirmoji kaitenų Misija 


Pagal senąjį mūsų tautos tikėjimą, mūsų pramotė Saulės deivė 
Amaterasu savo palikuonims perdavė tris didžiausias brangeny- 
bes, vadinamas šventosiomis regalijomis. Ji pažadėjo, kad tas, kie- 
no rankose jos atsidurs, gaus iš jos vienvaldžio Japonijos valdovo 
įgaliojimus. Keturioliktame amžiuje mūsų imperatorius Daigas 
(Daigo) II - kultūringas ir protingas žmogus, nusprendė, kad šalį 
turi valdyti jis — valdovas. Tai įtardamas šiogūnas liepė Daigui II ati- 
duoti jam šventąsias regalijas, kurias iki tol saugojo imperatoriaus 
šeima. Daigas II iš pradžių nesutiko, paskui dėl akių nusileido, bet 
šiogūnui įteikė padirbtas regalijas, o tikrąsias paslėpė. Už tai šiogū- 
nas imperatorių ištrėmė ir užvaldė šalį. 

Taip nutiko, kad į pagalbą Daigui II atėjo ištikimas valdovui feo- 
dalas Masašigė Kusunokis, taip pat manęs, kad valdyti turi impera- 
torius. Jis surinko kariuomenę, sumušė šiogūną ir sugrąžino impe- 
ratoriui sostą. Tačiau Daigas II neapdairiai išdalijo aukštus postus 
dykūnams rūmininkams, o ne tiems, kurie dėl jo kovėsi, tad po ke- 
lerių metų buvo klasta nuverstas ir valdžia atiteko kitam šiogūnui. 


Kairėje - kaiteno išradimo bendraautoris jaunesnysis leitenantas Sekio Nišina, sudavęs 


mirtiną smūgį JAV tanklaiviui Mississinewa Julityje. Šalia jo - taip pat „Kikusujo“ grupės 


narys leitenantas Jošinoris Kamibepu, žuvęs su povandeniniu laivu |-37. 


Nors ir suprasdamas, koks nenuovokus jo valdovas, Kusunokis 
vėl ėmė kautis, kad pasodintų jį į sostą, bet šįkart buvo sumuštas ir 
žuvo mūšyje. Paskutiniai jo žodžiai buvo šie: „Norėčiau turėti sep- 
tynias gyvybes ir atiduoti jas už savo imperatorių.“ Nuo tada šis 
posakis skamba dainose ir legendose, o dar labiau paplito nuo 1868 
metų, kai visiems laikams buvo nuversti šiogūnai ir imperatoriui 
Meidžiui (Meiji), mūsų Teno-san seneliui, buvo sugrąžintas sostas 
bei tikroji valdžia, tai yra buvo įvykdyta vadinamoji imperatoriaus 
valdžios restauracija. 

Saliutu pagerbęs didžiulę virš galvos besiplaikstančią impera- 
toriškųjų karinių jūrų pajėgų vėliavą ir žemai nusilenkęs valdovo 
rūmų Tokijuje pusėn, admirolas Miva atsisuko veidu į „Kikusujo“ 
grupę — taip buvo pavadintas Nišinos ir vienuolikos jo draugų bū- 
rys. Jie, apsirengę naujutėlėmis geriausiomis uniformomis, prieš 
admirolą išsirikiavo viena eile. Jis įteikė jiems po trumpą kardą — 
svarbų japono kario simbolį. Sakoma, senovės Spartoje motinos 
įteikdavo sūnui skydą su žodžiais: „Su skydu arba ant skydo!“ Tai 

buvo linkėjimas grįžti kaip nugalėtojui su skydu arba žūti, tai yra 
grįžti ant jo kaip ant neštuvų, jei bus nugalėtas. 

Trumpas kardas Japonijoje reiškia tą pat. Vyras turi garbin- 
gai kautis ir arba laimėti pergalę, arba, išpirkdamas pralaimėjimą, 
trumpu kardu pasidaryti sepuku, kurį vakariečiai vadina charaki- 
riu. Šio kardo įteikimas - tai įpareigojimas aukoti gyvybę imperijai: 
arba mūšyje, arba persiskrodžiant vidurius. Vyrai paeiliui nusilen- 
kė priimdami kardą ir mes jais didžiavomės žinodami, kad tų kar- 
dų ašmenys nematys kraujo. Tie vyrai suduos priešui mirtiną smū- 
gi ir nusineš jį kartu su savimi. 

Tą vakarą karininkai surengė vaišes kaitenų pilotų garbei. 
Vilkėdami šviesiai žalias kelnes su rudomis palaidinėmis ir ryšėda- 
mi mėlynus laivyno kaklaraiščius, jie susėdo garbingiausiose vie- 
tose. Visi buvo sukrovę savo daiktus, skirtus parsiųsti namo. Ant 
tų nešulių, kuriuose buvo ir plaukų bei rankų nagų nuokarpos, 
kad giminės turėtų ką garbingai palaidoti, buvo išrašyti tokie posa- 
kiai, kaip „Japonija - amžina Dievo žemė“ ar „Amžinai ištikimas Jo 
Didenybei“. Po įžanginių aukšto rango karininkų žodžių kalbą kai- 
tenų vyrų vardu pasakė leitenantas Kamibepu. 

— Mes pasiryžę sunaikinti didžiausius aptiktus priešo laivus, — 
pasakė jis, — ir išvykimo išvakarėse norime jums už viską padėko- 
ti. Visiems linkime kuo geriausios sveikatos ir didžiausios sėkmės. 

Tada buvo išpilstyta imperatoriaus dovanota sakė ir admirolas 
Miva paskelbė tostą už sėkmę vykdant užduotį. 

Visi ėmė vaišintis gardžiais tradiciniais japoniškais šventiniais 
valgiais — tajumiu (raudonojo ešerio patiekalas), džiovintais jūrų 
dumbliais, ryžiais ir kačikuriais (pergalės kaštainiais). Tie kaštai- 
niai patiekiami linkint sėkmės. Mūsų sumo imtynininkai būtinai 
juos valgo didžiųjų nacionalinių turnyrų išvakarėse. 1944 metų pa- 
baigoje visoje Japonijoje visko trūko, nes daug mūsų prekybos lai- 
vų buvo nuskandinę Amerikos povandeniniai laivai. Tačiau per šias 
vaišes netrūko nei konservuotų vaisių, nei kitų sunkiai gaunamų 
produktų. Laisvai liejosi sakė, daug kartų sudainuotas karinio jūrų 
laivyno maršas ir išlieta daug ašarų skiriantis su mylimais draugais. 
Manantiems, kad mes, japonai, - santūri, bejausmė tauta, reikėjo tą 
vakarą būti Ocudžimoje arba kartu su manimi kitomis progomis 
nuo to vakaro iki karo pabaigos. 

Per patį vaišių įkarštį vogčia pasprukęs leitenantas Sekio Nišina 
nuėjo pasimatyti su Cučiuros grupe. Jis palinkėjo mums sėkmės, 
dar kartą paragino uoliai mokytis, kad būtų pasiekta pergalė, ir 
prieš išeidamas paspaudė kiekvienam ranką. 

Išaušus rytui aštuntą orkestras sugrojo mūsų nacionalinį himną 
„Kimigajo“. Jo žodžiai „Te Tavo valdžiai paklūsta tūkstantis — aš- 
tuoni tūkstančiai — kartų“ turėjo įkvėpti vyrus, einančius mirti už 
amžiną imperatoriaus valdžią. Jie žemai nusilenkė prieš šventyklą, 
specialiai pastatytą kaitenų vyrams. Kiekvienas prie dešiniojo šono 
buvo prisijuosęs karininko kardą, o kairėje rankoje laikė trumpąjį 
kardą. Leitenantas Nišina dar laikė dėžutę su žuvusio savo drau- 
go leitenanto Kurokio pelenais. Jie bus su juo į ataką skriejančiame 
kaitene, kad abu draugai galėtų kartu atlikti pirmąją užduotį. Tada 
visi sulipo į savo povandeninius laivus ir devintą valandą I-36 iš- 
plaukė iš uosto. I-37 ir I-47 iš lėto pasekė įkandin „Kikusujo“ gru- 
pės flagmano, daugelis iš mūsų lydėjome juos torpediniais kateriais 
ir mažesniais laivais, šaukdami ir sukdami aplink galvą iškeltas 


Skęsta JAV laivas Mississinewa. 
Amerikiečių 11,3 tūkst. tonų 
vandens talpos tanklaivis 
atakuotas kaiteno, paleisto 

iš povandeninio laivo 5 val. 

47 min. Naftos žaliavą ir degalus 
lėktuvams bei laivams plukdęs 
laivas sprogo. Žuvo 50 įgulos narių. 
Laivo paskutinės minutės prie 
uosto vartų Karolinų salyne Juličio 
atole. 1944 m. lapkričio 20 d. 

„Kikusujo“ grupės kaitenų pilotai, I-37 išplaukę į pirmąją kaitenų misiją. Iš kairės į dešinę: 


ens. Kadzuhikas Kondas, jaun. It. Kacumis Murakamis, It. Jošinoris Kamibepu, ens. Šiuičis 
Ucunomija. Nė vienas nebuvo išsiųstas į ataką. Jie kartu su visa įgula žuvo JAV eskadriniam 


minininkui Nicholas pakeliui į Kosolio sąsiaurį nuskandinus |-37. 


kepures - tai įprastas atsisveikinimas kariniame jūrų laivyne. Buvo 
pradėta vykdyti pirmoji kaitenų užduotis. 

Trys povandeniniai laivai, palikę uostą, neilgai plaukė kartu. I-37 
turėjo traukti į Kosolio sąsiaurį Palau salyne ir ten atakuoti prie- 
šo laivus. Tuo tarpu I-36 ir I-47 kelias vedė į Julitį. Čia jie turėjo 
pulti inkarus išmetus; Amerikos laivyną, iš dviejų skirtingų įplau- 
kų paleisdami savo kaitenus į didžiulę atolo lagūną. I-37 nebuvo 
lemta pasiekti savo tikslo. Nors kaskart jam išnėrus ant tiltelio bu- 
dėjo šeši stebėtojai, lapkričio 12 dieną mūsų laivą aptiko amerikie- 
čių eskadrinio minininko Nicholas hidrolokatoriai. Surengęs staigų 
antpuolį priešas užklupo I-37 nespėjusį panerti ir pradėti atsitrau- 
kimo. Povandeninis laivas nuskendo su visa įgula, o Murakamis, 
Ucunomija, Kamibepu ir Kondas taip ir negavo progos suduoti 
priešui smūgio. 

I-47 vadovavo kapitonas leitenantas Dzendži Orita (Zenji Orita) — 
vienas geriausių Japonijos povandeninių laivų kapitonų. Jis sklan- 
džiai traukė į savo tikslą, paviršiuje pasiekdamas 20 mazgų greitį, 
kol priplaukė priešo patrulinių lėktuvų stebėjimo lauko ribas. Tada 
dienos metu įsakė panardinti laivą, o nakčiai išnerti į paviršių, kad 
būtų galima įkrauti baterijas ir priimti radijo ryšiu siunčiamą infor- 

maciją iš Šeštojo laivyno vadavietės Kurėje. Šis laivas ir I-36 glau- 
džiai bendradarbiavo su žvalgybiniais lėktuvais iš Truko salos. Jie 
siuntė pranešimus apie priešo laivus prie Juličio. 

Kaitenų vyrai žavėjosi kelione su kapitonu Orita ir negalėjo atsi- 
stebėti jo povandeninio laivo tualetu - sudėtingu sklendžių ir svir- 
čių įrenginiu, kuris tikrai galėjo sugluminti nežinantį, kaip juo nau- 
dotis, arba aplaidžiai besinaudojantį. I-47 kilo nemažai baimės, kai 
stiprus bangavimas ėmė daužyti kaitenus. Keli įgulos nariai, tapę iš- 
tikimais keturių didvyrių pagalbininkais, impulsyviai puolė į ban- 
gų skalaujamą denį patikrinti ginklų tvirtinimo elementų. Nebuvo 
aptikta nieko bloga ir visi lengviau atsiduso. Vienas iš šį žygdarbį 
atlikusių remontininkų buvo bocmanas Oka, be kita ko, talentin- 
gas dailininkas. Pakeliui į Julitį jis nutapė puikų paveikslą, kuria- 
me buvo pavaizduotas skęstantis perpus lūžęs amerikiečių lėktuv- 
nešis, gavęs mirtiną kaiteno smūgį. Leitenantas Nišina, leitenantas 
Fukuda ir ensainas Satas mielai paliko autografus. 

Lapkričio 17 dieną I-36 ir I-47 gavo gerų Žinių. Tos dienos išva- 
karėse aukštybinis žvalgybos lėktuvas iš Truko perdavė pranešimą 
apie priešo laivus prie Juličio. Priešo laivynas buvo trimis grupė- 
mis susibūręs lagūnos viduje. „Šiaurėje yra apie 30 laivų, tarp jų 3 
linijiniai, - buvo rašoma pranešime. - Inkarvietės centre yra apie 
100 transportinių ir kitų pagalbinių laivų, išsidėsčiusių dviem gru- 


Japonijos povandeninis laivas |-47. Ant laivo 


tiltelio - žmonių torpedų komanda. 

pėmis. Pietuose yra apie 50 karo laivų. Atrodo, tai specialiosios už- 
duoties pajėgos. Tarp jų yra linijinių laivų ir kreiserių.“ 

— Kaip blogai! - pasakė Nišina, perskaitęs kapitono Oritos paro- 
dytą pranešimą. — Laivų beveik du šimtai, o mes atakai turime tik 
aštuonis kaitenus. Kokią progą būtume turėję! 

Tačiau vos du povandeniniai laivai į Julitį buvo pasiųsti dėl rim- 
tos priežasties: tai buvo visos atsarginės pajėgos, kurioms Šeštasis 
laivynas galėjo skirti tokią užduotį. Japonija karą pradėjo su didžiu- 
le povandeninių laivų flotile, tačiau ji smarkiai sunyko dėl puikios 
amerikiečių taktikos ir ginkluotės. Nuo pat pradžių jie skyrė daug 
dėmesio savo povandeniniams laivams ir mūšiams su povandeni- 
niais laivais, o Šeštasis laivynas mūsų karinėse jūrų pajėgose buvo 
kone našlaičio vietoje. Negana to, mūsų povandeniniai laivai, kitaip 
nei Vokietijos ir Amerikos, niekada nebuvo naudojami grupėmis, 
taigi mūsų povandeninės pajėgos buvo retinamos skandinant vie- 
ną laivą po kito. 

Lapkričio 18 dieną kapitonas Orita įsakė išnerti į paviršių vos 
50 mylių atstumu nuo Juličio ir paskutinį kartą patikrinti kaitenus. 
Nustatyta, kad visi keturi visiškai tvarkingi, be jokių pažeidimų. 
Rytojaus vidurdienį jis su savo povandeniniu laivu numanevra- 
vo vos per mylią nuo pietinės atolo įplaukos. Vidurnaktį, mėnulio 
pjautuvui nusileidus už horizonto, I-47 kaitenų vyrai pradėjo galu- 
tinius pasirengimus. Sukrovė į ryšulius atsargines uniformas ir ki- 
tus asmeninius daiktus ir prie jų pridėjo paskutinę minutę brūkš- 
telėtus raštelius. Leitenantas Nišina ir kiti įteikė kapitonui Oritai 
atsisveikinimo laiškus ir visi keturi apsirišo galvas hačimakiais. 

Hačimakis - į skarelę panašus baltas raištis. Jis užsirišamas iš- 
reiškiant nepalaužiamą ryžtą — anot legendų, pirmieji juos prieš 
šimtus metų užsirišo garsieji keturiasdešimt septyni roninai. Turbūt 
metuose nėra dienos, kad kur nors Japonijoje nevyktų kabukio tea- 
tro vaidinimas apie tų vyrų žygdarbius. Visi keturiasdešimt septy- 
ni buvo samurajai, kurių šeimininkas, apgautas pavydaus varžovo, 


Hačimakis su užrašu 


„Kamikadzė“ (dieviškas 


1 vėjas). 

y 


Jutaka Jokota + POVANDENINIAI KAMIKADZĖS 


47 roninai puola Kiro dvarą. Jie ryši hačimakiais. Kacusiko Hokusajo graviūra. 


išsitraukė kardą tarp Jedo rūmų sienų. Tokį sunkų šiogūno įžeidimą 
buvo galima atpirkti tik savo gyvybe, tad daimius, kuriam tarnavo 
tie keturiasdešimt septyni vyrai, pasidarė sepuku. Šitaip jo vasalai 
tapo roninais - samurajais be šeimininko, tačiau jie užsimojo atker- 
šyti už savo pono mirtį, nesvarbu, kiek ilgai tektų laukti keršto va- 
landos. Kad galėtų įvykdyti šį sumanymą, jie išsisklaidė ir pradėjo 
kilmingam žmogui sunkiai įsivaizduojamą gyvenimą. Vienas tyčia 
prasigėrė ir pasistengė pagarsėti kaip visiškas netikša. Kitas parda- 
vė savo dukteris - samurajui negali būti didesnės gėdos. Kiekvienas 
iš tų vyrų sudėjo tokias aukas, kad nesuskaitoma daugybė Japonijos 
dramaturgų, romanistų, poetų, gatvių pasakotojų, o paskui ir tele- 
vizijos prodiuserių iš jų pelnėsi sotų gyvenimą. 

Praėjus keletui metų po šeimininko mirties, kai jau visi pažįsta- 
mi manė juos metus bušido — samurajaus kelią ir smukus iki pilkų 
heiminų - prasčiokų, netikėtai visi iš anksto sutartą dieną ginkluo- 
ti ir šarvuoti susitiko Tokijuje. Apsirišę galvas hačimakiais jie stai- 

3 Pirmoji kaitenų Misija 


ga naktį įsiveržė į rūmus ir nužudė klastūną, per kurį turėjo mirti jų 
šeimininkas. O tada nužygiavo prie velionio savo šeimininko kapo, 
atsiklaupė ir nusižudė persiskrosdami vidurius. Bendras jų kapas 
dabar yra viena turistų lankomų Tokijo įžymybių. 

Šis pasakojimas paaiškina, ką japonui reiškia apsirišti galvą ha- 
čimakiu. Jis rodo, kad niekas tavęs nesustabdys kelyje į pergalę. 
Šiandien Japonijoje galima pamatyti per sporto varžybas ir lenkty- 
nes hačimakius ryšinčius moksleivius, per streikus piketuojančius 
profsąjungų narius, dėl ko nors įtūžusius protestuojančius studen- 
tus. Mums šis raištis reiškia tą pat, ką anglosaksams žodžiai never- 
say-die — „žūtbūt nepasiduok!“ 

Vidurnaktį ensainai Satas ir Vatanabė įsėdo į savo kaitenus nuo 
išnėrusio I-47 denio, nes tik Nišinos ir Fukudos kaitenai turėjo pri- 
eigos šachtas iš povandeninio laivo vidaus. Vėliau į visus kaite- 
nus buvo galima patekti per prieigos šachtas ir, į juos įsilaipinant 
pilotams, povandeninis laivas galėjo būti panėręs po vandeniu. 
Kapitonas Orita panardino I-47 ir numanevravo prie pat Juličio la- 
gūnos pietinės įplaukos. Satas ir Vatanabė tris valandas sėdėjo savo 
kaitenuose ir vienintelis jų ryšys su pasauliu buvo telefono kabeliai. 
Trečią valandą nakties kaip visada purvinas ir susitaršęs Nišina pro 
šachtą įlipo į kaiteną Nr. 1, užimdamas garbingą postą, juo pasekęs 
Fukuda sėdo prie kaiteno Nr. 2 vairo. 

Visi kaitenai buvo pritvirtinti keturiais lynais. Du iš jų buvo at- 
laisvinti nuo denio, kai vidurnaktį I-47 buvo iškilęs į paviršių. Kitus 
du buvo galima atkabinti iš povandeninio laivo vidaus. Ketvirtą 
ryto kapitonas Orita, orientuodamasis pagal suvirinimo degiklių 
mirgėjimą priešo laivuose, matomą pro periskopą, nukreipė lai- 
vą į kovinę padėtį. Visi keturi kaitenų vyrai telefonu raportavo: 
„Visiškai pasiruošęs.“ 

— Pirmam kaitenui pasiruošt įjungti variklį! - tarė kapitonas. 

— Pasiruošęs, - laidais atėjo švelnus Nišinos balsas. 

Su savo išradimo bendraautorio Kurokio pelenais prie šalies lei- 
tenantas Nišina regėjo beišsipildančią pustrečių metų jųdviejų puo- 
selėtą svajonę. 

Buvo atlaisvintas trečiasis 1-ojo kaiteno lynas. 

— Įjungt variklį! - tarė Orita. 

Povandeniniame laive pasigirdo paleisto variklio burzgimas. 

— Variklis įjungtas. 

— Pasiruošęs? 

— Pasiruošęs! 

— Marš! 

Buvo atlaisvintas ketvirtasis lynas. Tai buvo atlikta 1944 metų 
lapkričio 20 dieną 4 val. 15 min. Kapitonas Orita, įsmeigęs akis į 
periskopą, pajudėjus į priekį Nišinos kaitenui, kurį laiką matė tik 
burbuliuojantį vandenį. Paskutinį kartą patikrinta Nišinos kaiteno 
padėtis, gylis ir kursas. Dabar jis jau buvo finišo tiesiojoje, vykdyda- 
mas įsakymą kuo giliau įsiskverbti į inkarvietę, o tada iškėlus peri- 
skopą pasirinkti atakos taikinį. 

Ensainas Satas išplaukė 4 val. 20 min., įkandin jo penkių minučių 
intervalais pasekė Vatanabė ir Fukuda. Antrasis ir trečiasis kaitenai 
turėjo patekti į lagūnos vidų, paskui atitinkamai pasukti į dešinę ir 
į kairę. Fukuda turėjo atakuoti vos patekęs į lagūną. Manyta, kad, 
toli vienas nuo kito esančiuose taškuose ėmus sproginėti laivams, 
priešą ištiks panika. Paskutiniai I-47 bokštelyje iš kaitenų vyrų iš- 
girsti žodžiai buvo Fukudos: 

— Teno heika bandzai! - Tegyvuoja imperatorius! 

Tęsdami Masašigės Kusunokio pradėtą kilnią tradiciją, 
„Kikusujo“ grupės vyrai paaukojo savo gyvybę gindami sostą. 

Dabar į taikinius jau plaukė keturi kaitenai — skriejo didesniu nei 
30 mazgų greičiu - ir taikėsi į tūkstantį kartų didesnį už save taiki- 
nį. Nors karinių jūrų pajėgų generalinio štabo įsakymu Kurokis ir 
Nišina suprojektavo kaiteno įrenginį, leidžiantį pilotui ištrūkti likus 
150 pėdų iki taikinio, nė vienas neketino juo pasinaudoti. Ir nė vie- 
nas nepasinaudojo per nė vieną įvykdytą kaitenų užduotį. Žmogus 
galėjo būti visiškai tikras, kad pataikys į taikinį, tik pasismerkęs 
neabejotinai mirčiai. Paliktas kaitenas galėjo nukrypti nuo kurso. 
Geriausias metodas buvo visą kelią iki pabaigos būti jo viduje. 

Kapitonas Orita pajuto, kaip I-47 šoktelėjo deniui palengvėjus 
dvylika tonų. Jis suktelėjo laivą, vėl panėrė ir patraukė į pietryčius, 
ketindamas išnerti prieš pat 5 val. - kaip buvo tikimasi, tuo laiku 
kaitenai, įskaitant išplaukusius iš šiaurės rytuose esančio I-36, tu- 
rėjo smogti į taikinius. Kapitonas norėjo būti ant denio ir stebėti 
įvykius pro didelius žiūronus, o ne pro mažą naktinį periskopą. Jis 

norėjo galutinio kaitenų smūgių patvirtinimo, kad šią žinią galėtų 
parnešti į Japoniją. 

5 val. I-47 vėl iškilo į paviršių. Jau buvo apyaušris, įgula nerima- 
vo, nes Pietų Ramiajame vandenyne švinta sparčiai. Praslinko vie- 
na, dvi, trys minutės. Paskui dar viena. Ir dar. O tada 5 val. 7 min. 
virš Juličio atolo, priešo laivyno centre, sušvito oranžinis blyksnis. 
Tiesiai į taikinį! | 

— Sveikinu, Nišina! - sušuko kapitonas, nes liepsnos kilo lagūnos 
gilumoje, kur turėjo atsidurti kaiteno išradėjas. 

5 val. 11 min. pasirodė kitas blyksnis. Dar vienas smūgis! I-47 
įgula ėmė pašėlusiai šūkauti ir juoktis. Paskui jie puolė prie panėri- 
mo ir išnėrimo kovinių postų, nes Orita staiga pastebėjo amerikiečių 
eskadrinį minininką. Didysis povandeninis laivas pasiruošė apšau- 
dyti giluminėmis bombomis, bet niekas nepasirodė, taigi Orita vėl 
įsakė išnerti ir kaip tik spėjo pasitikti tekančią saulę. Jis matė, kaip 
tolsta priešo eskadrinis minininkas, taikydamasis į Juličio įplauką, 
kuria ką tik pasinaudojo kaitenų pilotai. 5 val. 52 min. pasigirdo 
dar vienas sprogimas, kurio garsas, kaip buvo pranešta iš I-47 hi- 
droakustikos kabinos, atėjo iš atolo. 6 val. kapitonas Orita paskelbė 


Kaitenai paleisti... 

tylos minutę ir paprašė pasimelsti už ketvertą, ką tik padėjusį gal- 
vas. Tada jis panardino savo laivą po vandeniu ir neskubėdamas 
pasišalino dviejų mazgu greičiu, dideliu ratu apsukdamas pietva- 
karinę Juličio atolo dalį, o paskui patraukė namo. I-47 vyrai tai džiū- 
gavo, tai verkė -buvo laimingi, kad karžygiai sėkmingai įvykdė mi- 
siją, ir liūdėjo dėl jų mirties. 

I-36 pasisekė mažiau. Tuoj po vidurnakčio kapitonas leitenantas 
Teramotas (Ieramoto) pasiuntė į kaitenus ensainus Imanišį ir Kudą. 
3 val. leitenantai Jošimotas ir Tojodzumis įlipo į savo aparatus per 
prieigos šachtas. Atrodė, viskas klojasi gerai, kol I-36 pasiekė torpe- 
dų paleidimui numatytą vietą prie pat rytinės Juličio įplaukos. 

Ir kaip tik tada, atėjus paleidimo momentui, paaiškėjo, kad 
1-asis ir 2-asis kaitenai įstrigę savo stovuose. Paleidus variklius jie 
negalėjo atsiplėšti nuo laivo. Visa įgula keikėsi dėl šios nesėkmės, 
o dar garsiau ėmė keiktis išgirdusi apie smarkų nuotėkį iš 4-ojo. 
Vienintelis, kuris galėjo išplaukti, buvo 3-iojo kaiteno pilotas ensai- 
nas Imanišis. Jis pasileido pirmyn 4 val. 54 min., o I-36 bokštelyje 
kaito telefonai nuo Jošimoto, Tojodzumio ir Kudo skambučių, jiems 
vis labiau puolant į neviltį dėl nesėkmingų pastangų atsiplėšti su 
savo ginklais. Neišvengiamai artėjo kontratakos pavojus ir kapito- 
nas Kijotakė Ageta (Kiyotake Ageta), kartu su I-36 įgula vykęs kaip 
„Kikusujo“ grupės vadas, atšaukė užduoties vykdymą. I-36 išplau- 
kė į jūrą, iškilo, paėmė kaiteno pilotą Kudą nuo denio ir vėl panė- 
ręs išjungė visus variklius, kad girdėtųsi sprogimai iš atolo. 5 val. 45 
min. pasigirdo vienas sprogimas, 6 val. 5 min. - kitas. Trys nusivy- 
lę kaiteno vyrai vis dar tikėjosi, kad kapitonas Teramotas įsakys iš- 
kelti I-36 į paviršių ir bandys suremontuoti kaitenus, kad jie gautų 
galimybę smogti priešui, bet šito neleido amerikiečių gynybos pajė- 
gos. Iš rytinės lagūnos įplaukos visu greičiu išplaukę keli laivai ėmė 
į visas puses mėtyti gilumines bombas. Turbūt jie pamanė, kad tai 
buvo įprastos torpedos, iššautos prie rytinės įplaukos prisiartinusio 
povandeninio laivo. Jie norėjo jį pavyti, kol dar tas nepabėgo. Buvo 
iššauta daugiau kaip šimtas giluminių bombų, bet nė viena nepa- 
siekė I-36. 

Vis dėlto jis buvo priverstas būti panėręs beveik devyniolika va- 
landų ir oras laive išties pašvinko. Galiausiai kapitonas Teramotas 
nusprendė surizikuoti būti aptiktas priešo, nes turėjo įkrauti bate- 

rijas ir leisti atsigauti nusikamavusiai įgulai. Dvidešimt minučių iki 
vidurnakčio jis išnėrė; I-36 nebuvo pastebėtas, tad kiek įstengdamas 
greičiau pasileido vandens paviršiumi į šiaurę. Jis pasitraukė iš šio 
regiono nepatyręs incidentų. 

Likus keturioms dienoms iki I-36 ir I-47 surengtų atakų aš atsi- 
sveikinau su Ocudžima. Su puse Cučiuros rinktinės buvau išsiųstas 
į Hikarį, esantį kiek arčiau Kurės. Kaitenų programa vyko sparčiai, 
dabar jau buvo pagaminta daugiau šių ginklų, ir Hikaryje, beveik 
sukomplektuotame, kaip manyta, didžiausiame Rytų karinių jūrų 
pajėgų arsenale, galėjo rengtis daugiau vyrų. Čia ir išgirdome apie 
„Kikusujo“ grupės sėkmę. Man buvo labai gaila Kamibepu, Kondo, 
Murakamio ir Ucunomijos, žuvusių povandeniniame laive I-37 ir 
negavusių progos smogti priešui, bet giliai atsidusęs ištariau Žino- 
mą japonišką posakį: „Šikata ga nai!“ Nieko nepadarysi. Taip buvo 
lemta, kad kai kurie kaitenų vyrai nepasiekė taikinio. Tegalėjau ti- 
kėtis, kad vėlesnės atakos priešui padarys daugiau žalos ir šias ne- 
tektis atitaisys. 

I-36 ir I-47 į Kurę grįžo lapkričio 30 dieną pakeliui susto- 
ję Ocudžimoje. Gruodžio 2-ąją „Cukuši Maru“ (Tsukushi Maru), 
Šeštojo laivyno flagmane, buvo surengtas specialus susitikimas 
Juličio atakos rezultatams išnagrinėti. Susitikime dalyvavo daugiau 
kaip du šimtai Žmonių, tarp jų aukšto rango karininkai iš Tokijo ir 
geriausi Japonijoje povandeninių laivų karybos ir kaitenų taktikos 
specialistai. 

Susitikimas prasidėjo 10 val. ryto ir ne vienas karininkas brau- 
kė ašaras kapitonui leitenantui Oritai pasakojant apie Nišinos, Sato, 
Vatanabės ir Fukudos drąsą, rodytą kiekvieną „Kikusujo“ misi- 
jos akimirką. Kapitonui leitenantui Guničiui Sakamotui (Gunichi 
Sakamoto) iš Šeštojo laivyno štabo apibendrinus rezultatus kilo 
didelė diskusija. Jis pažymėjo, kad I-47 matė du didžiulius ugnies 
stulpus, o I-36 girdėjo sprogimus. Tada jis nupasakojo atakos planą 
ir informavo, kokio kurso ir kokio greičio buvo nurodyta laikytis 
kiekvieno iš penkių kaitenų vyrams. Tada parodė lapkričio 23-iąją — 
praėjus trims dienoms po įvykdytos užduoties - žvalgybos lėktuvų 
iš Truko darytas nuotraukas. 

lutaka Jokota + POVANDENINIAI KAMIKADZES 


- Iš šių duomenų galime spręsti, kad leitenantas Nišina nuskan- 
dino lėktuvnešį ir kad tą pat padarė leitenantas Fukuda ir ensainas 
Imanišis. Ensainai Satas ir Vatanabė nuskandino po linijinį laivą! 

Susitikimą nutraukė beprotiški šauksmai, sveikinimai ir garsūs 
pritarimai kaitenų planui. Tas pat pasikartojo Ocudžimoje ir dar 
kartą Hikaryje. Čia susirinko beveik du šimtai kaitenų pilotų, ins- 
truktorių ir praktikantų, mat galiausiai prie mano grupės prisidėjo 
iš Naros atvykusi rinktinė. Trys lėktuvnešiai! Ir du linijiniai laivai! 
Priešui buvo dėl ko susirūpinti! 

Aš sukalbėjau trumpą maldą dėkodamas už Nišinos ir kitų 
sėkmę. Kaitenas dabar jau buvo patikrintas ginklas. Jis parodė, ką 
gali. Jei man nusišypsos sėkmė, ir aš suduosiu tokį smūgį savo tau- 
tos priešui. Aš irgi pasiųsiu lėktuvnešį į jūros dugną! 


Iš kairės į dešinę: kaitenų pilotai ensainas Akira Satas, jaun. leitenantas Sekio Nišina, jaun. 


leitenantas Hitošis Fukuda ir ensainas Kodzas Vatanabė, pasiruošę išplaukti |-47. 

4 Pirmasis Mano plaukiojimas kaitenu 


+ K 
/ 2 = 2 Tu 2 


us nudžiugino žinia apie „Kikusujo“ grupės sėkmę ir ši nuo- 

taika neblėso kelias savaites. Visi jautėme didžiulį dvasios 

pakilimą, nors iki mūsų pačių išsiuntimo į užduotį galbūt 
liko dar daug laiko. Nemažai vyrų Ocudžimoje buvo visiškai pasi- 
rengę. Neabejojome, kad jie pirmi keliaus vykdyti užduoties. Kaip 
paaiškėjo, taip ir buvo. Kita misija - „Kongo“ grupė - išvyko iš 
Ocudžimos. Ji turėjo suduoti kur kas didesnį smūgį negu pirmoji. 
Užduočiai bus panaudoti šeši povandeniniai laivai — I-36, I-47, I-53, 
I-56 ir I-58. Jie turėjo nugabenti iš viso dvidešimt keturis kaitenus 
ir buvo sukurtas didelio masto planas vienu metu smogti priešui 
išsisklaidžiusiuose taškuose. Po to, kas buvo nuveikta prie Juličio, 
atrodė, kad dar viena tą pačią dieną plačioje teritorijoje sėkmingai 
įvykdyta operacija sudrebintų priešo galybės pamatus ir sustabdy- 
tų jį ilgesniam laikui, o tuo metu atgautų kvapą Japonijos karinės 
jūrų pajėgos. Tada mūsų vadai galėtų pasiruošti seniai svarstytam 
didžiuliam mūšiui priešininkų pasirinktoje vietoje. 

Pagal minėtą planą „Kongo“ grupė turėjo pulti priešą ne ma- 
žiau kaip penkiuose skirtinguose taškuose. Kapitonas leitenan- 
tas Dzendži Orita, kurio I-47 taip gerai pasirodė prie Juličio su 
„Kikusujo“ grupe, turėjo plaukti į Holandiją' Naujojoje Gvinėjoje — 
čia vykstanti karinė kampanija Japonijai klostėsi labai nesėkmingai. 

I-56, vadovaujamas kapitono leitenanto Masahiko Morinagos, 
buvo pasiųstas į Admiraliteto salas į vakarus nuo Naujosios 
Britanijos, kur, kaip manyta, buvo prisišvartavęs didelis laivų skai- 
čius. Šis povandeninis laivas, kaip ir I-47, turėjo gabenti keturis 
kaitenus. 


' Nuo 1967 m. Džajapura. 

Kapitonas leitenantas Ivao Teramotas (Iwao Teramoto) I-36 su 
keturiais kaitenais turėjo nuplukdyti į Julitį ir ten įvykdyti antrą iš- 
puolį. Kitas taikinys, nenukentėjęs per „Kikusujo“ misiją, nes I-37 
pakeliui buvo nuskandintas, turėjo sulaukti kapitono leitenanto 
Seihačio Tojomasu (Seihachi Toyomasu) vadovaujamo I-53 dėme- 
sio. Keturių kaitenų smogiamajai grupei turėjo vadovauti jaunes- 
nysis leitenantas Hirošis Kudzumis (Hiroshi Kuzumi), baigęs Jūrų 
karo akademiją. 

Kapitonas leitenantas Močicura  Hašimotas (Mochitsura 
Hashimoto), vėliau pelnęs šlovę dėl savo nuskandinto JAV sunkiojo 
kreiserio Indianapolis ir turėjęs išskirtinės patirties ludydamas ame- 
rikiečio kapitono karo lauko teisme, vadovavo I-58. Šis povandeni- 
nis laivas gabeno keturis kaitenus, kurių vyrams turėjo vadovauti 
dar vienas Etadžimos akademijos absolventas, jaunesnysis leite- 
nantas Seidzas Išikava (Seizo Ishikawa). 

Šeštajai kaitenų grupei taip pat turėjo vadovauti Etadžimos 
auklėtinis jaunesnysis leitenantas Kentaras Jošimotas (Kentaro 
Yoshimoto). Kartu su kitais trimis kaitenų vyrais jis buvo paskir- 
tas plaukti laivu I-48, vadovaujamu kapitono leitenanto Dzenšino 
Tojamos (Zenshin Toyama). Pirmieji penki povandeniniai laivai į 
savo taikinius turėjo smogti 1945 metų sausio 11 dieną. Šeštajam, 
I-48, teko pakartotinai paspausti sutrikusį priešą, po devynių dienų 
surengiant ataką prie Juličio, didžiausios Ramiojo vandenyno salų 
inkarvietės. 

Po „Kikusujo“ operacijos būta daug įvykių. Priešas paėmė 
Mindoro salą Filipinuose ir buvo galima tikėtis, kad veršis kur kas 
šiauriau į šių salų grandinę. Taip pat po „Kikusujo“ operacijos buvo 
prarasti du itin vertingi povandeniniai laivai I-46 ir I-365. Mūsų la- 
kūnai kamikadzės Filipinuose Amerikos laivynui tebedarė didelių 
nuostolių, bet jų išpuolių poveikis vis mažėjo, nes iš JAV lėktuvne- 
šių paleisti lėktuvų spiečiai virš Filipinų rengė antskrydį po ants- 
krydžio ir sunaikino daugybę net nespėjusių atsiplėšti nuo Žemės 
mūsų lėktuvų. 

Tuo pat metu priešo povandeniniai laivai laisvai sukiojosi apie 
mūsų krantus — prie to prisidėjo karo pradžioje vyravęs atsainus 
mūsų karinių jūrų pajėgų generalinio štabo požiūris į povandeni- 
nių laivų mūšius. Didieji 1941 ir 1942 metų japonų žygiai, kai mūsų 

Į vandenį iš laivo denio nuleidžiamas kaitenas. 


povandeniniai laivai bombardavo Amerikos krantus, skandino lai- 
vus kone iš sausumos regimuose plotuose ir net buvo du kartus 
nusiuntę lėktuvą mėtyti bombų ant Oregono miškų, nuėjo perniek. 
Amerikiečiai sutelkė jėgas į povandeninių laivų medžioklę, o mūsų 
strategai nuvertino jos svarbą. Tai nepraėjo be pasekmių - mūsų po- 
vandeninis laivynas sunyko, o priešo povandeninio laivyno galia 
išaugo kaip niekad. 

Iš dvidešimt keturių su „Kongo“ grupe išsiųstų kaitenų tik ketu- 
riolika buvo paleista į priešą. Kapitonas leitenantas Orita, slapstyda- 
masis nuo eskadrinio minininko ir patrulinių hidroplanų, galiausiai 
prisiartino prie taikinio ir pagirtinai padidino savo pelnytų taškų 
skaičių, paleidęs keturis kaitenus į Naujosios Gvinėjos Humbolto 
įlanką. Keturiems kaitenų pilotams —- leitenantams Kavakubui 
(Kawakubo)ir Harai bei viršiloms Muramacu (Muramatsu) ir Satui — 
buvo patikėta nuskandinti didelį laivą, ir tai patvirtino didžiuliai 
ugnies stulpai, kuriuos praėjus maždaug penkiolikai minučių po 
pirmojo kaiteno paleidimo pamatė kapitonas Orita ir jo artilerijos 
padalinio vadas. Tada I-47 teko gelbėtis bėgant, o paskui išnėręs jis 
išgirdo visiems šalia esantiems laivams priešo įnirtingai siunčiamus 
signalus apie pasirodžiusį povandeninį laivą. 

Kapitonas leitenantas Hašimotas saugiai prisiartino prie Guamo 
salos Apros uosto ir išsiuntė keturis kaitenus. Vėliau buvo pripa- 
žinta, kad leitenantas Išikava kartu su savo vadovaujamais ensainu 
Kudu ir viršilomis Moriu (Mori) bei Micueda (Mitsueda) nuskandi- 
no eskortinį lėktuvnešį ir du didelius transportinius laivus. 

Admiraliteto salose kapitonas Morinaga parodė didelį meistriš- 
kumą ir nepastebėtas su I-56 prisiartino prie priešo, bet pateko į 
bėdą. Priešas buvo labai sumaniai toli nuo prišvartuotų savo laivų 
įtaisęs povandeninių laivų gaudymo tinklus, ir taip tvirtai, kad I-56 
negalėjo iš jų ištrūkti. Kad ir kiek stengėsi kapitonas Morinaga, I-56 
dar labiau įstrigo — vis dėlto galiausiai išsivadavo, tačiau kapito- 
nas atšaukė ataką. Jo kaitenų pilotai Kakidzakis (Kakizaki), Maeda, 
Furukava (Furukawa) ir Jamagučis (Yamaguchi), apie kuriuos pas- 
kui rasite parašyta daugiau, vylėsi, kad jiems bus surasta kitų taiki- 
nių, bet su dideliu liūdesiu turėjo grįžti į bazę. 

Labai nepasisekė I-53. Kapitonas leitenantas Tojomasu taip pat 
įrodė didžiulius mūsų povandeninių laivų vadų gebėjimus ir užsi- 
ėmė ugnies pozicijas Kosolio sąsiauryje Palau salyne, kur buvo tan- 
kiai išsidėstę priešo laivai. Jau pasiruošus paleisti torpedas paaiškėjo, 
kad neužsiveda ensaino Kugės (Kuge) kaiteno variklis. Plūsdamasis 
dėl šitos nesėkmės kapitonas paleido ensaino Kudzumio ginklą, bet 
jis nepaaiškinamu būdu sprogo vos ne tą pačią akimirką, kai atsi- 
plėšė nuo povandeninio laivo. Likusi kaitenų pora suveikė tvarkin- 
gai. Didelio transportinio laivo sprogimas buvo įvardytas kaip en- 
saino Ito ir viršilos Arimorio nuopelnas. 

Artindamasis prie Juličio kapitonas leitenantas Teramotas paty- 
rė nemažai išgąsčio. I-36 užšoko ant šelfo ir ten įstrigęs tapo lengvu 
taikiniu bet kokiam jį galėjusiam aptikti laivui. Tačiau jam pavyko 
ištrūkti ir šįkart suveikė visi keturi jo kaitenai. Šio povandeninio lai- 
vo pastangos buvo įvertintos oficialiai pripažinus, kad nuskandinti 
keturi laivai, įskaitant linijinį ir tanklaivį. 

Iš I-48 negauta jokių Žinių. 1945 metų sausio 22 dieną jį paskan- 
dino amerikiečių eskadriniai minininkai iš Juličio. Tačiau remian- 
tis puikiais I-36 rezultatais ir tuo faktu, kad praėjus dviem dienoms 
po numatytos atakos I-48 dar nebuvo nuskendęs, buvo nuspręsta, 
kad jis paleido visus keturis savo kaitenus ir padidino pelnytų taš- 
kų skaičių. 

Šeštasis laivynas ir šį antpuolį pripažino svarbiu ir sėkmingu, 
nors buvo prarastas labai vertingas povandeninis laivas. Mes, liku- 
sieji Hikaryje, apgailėjome I-48 vyrus, jei jie buvo nuskandinti, kaip 
ir neįvykdžiusius atakos I-37 kaitenų vyrus. 

Žinoma, šios žinios mane pasiekė tik vasarį. Visą tą laiką uo- 
liai mokiausi, nekantriai laukdamas, kada pradėsiu treniruotis po 
vandeniu pilotuodamas savo paties kaiteną. Iš Ocudžimos išvy- 
kau likus keturioms dienoms iki „Kikusujo“ grupės atakos, įvyk- 
dytos lapkričio 20 dieną, ir vyliausi, kad kada nors ir aš būsiu iš- 
rinktas vykdyti užduotį. Tačiau, žinoma, galėjai būti išrinktas tik 
įrodęs savo meistriškumą, įgytą per ilgas treniruotes. Gruodžio vi- 
duryje jau atrodė, kad niekada nebegausiu progos. Norėjau grįžti į 
Ocudžimą. Ten bent jau atmosfera būtų kiek atpirkusi nusivylimą. 
Ocudžimoje už klaidą ar išsiblaškymą retai gaudavai niuksą ar an- 
tausį. Šį faktą sau aiškinau tuo, kad Ocudžimoje daugelis buvo po- 
vandeninių laivų jūreiviai. Kaip ir viso pasaulio povandenininkai, 
jie turi savą kodeksą. Karininkai daugiausia draugiškai elgiasi su 
eiliniais ir puskarininkiais, ypač bocmanais, su kuriais yra plaukio- 
ję. O bocmanai visi draugiški, nelinkę demonstruoti savo viršeny- 
bės. Jie stengėsi mokyti, o ne vaikyti pavaldinius. Dauguma į mus, 
Cučiuros vyrus, žiūrėjo draugiškai. Kitaip nepasakysi — visa toji sa- 
loje įsikūrusi bazė buvo tarsi vieni dideli namai, kuriuose gyveno 
viena didelė šeima. 

Taigi visi paniurome išgirdę žinią, kad kai kurie būsime išsiųs- 
ti į naują kaitenų bazę, kurią buvo ruošiamasi atidaryti Hikaryje. 
Žinoma, niekas nenorėjo išvykti, tad turėjome traukti burtus, kam 
teks iškeliauti. 


Japonijos povandeninis 


„ laivas |-48. 


Man krito nelaimingas burtas. Kai spalio 15 dieną nepasirodė 
mus turėjęs paimti laivas, džiaugsmui nebuvo ribų. Gal atšauktas 
įsakymas? Tačiau paaiškėjo, kad ne. Kitą rytą visi keturiasdešimt 
aštuoni leidomės į kelią ir po dviejų valandų jau buvome Hikaryje. 
Nuo pirmųjų akimirkų supratome, kur atsidūrę. 

Išlipome iš katerio, išsirikiavome, pasiėmėme daiktus ir koja 
už kojos nulingavome į vadavietę, bet mus sustabdė kažkoks 
karininkas. 

— Na ir slunkiai! - užriko ant mūsų. — Grįžkit į prieplauką ir at- 
eikit iš naujo! 

Parbėgome atgal, vėl išsirikiavome ir grįžome bėgte, mėtomi į 
šonus savo nešulių. 

— Jau geriau! - šūktelėjo karininkas. - Tikiuosi, įsidėmėsit šią pa- 
moką. Nuo šiol, jei ką nors padarysit ne taip, kartosit, kol padarysit 
kaip dera. 

Tačiau kitos naujienos kaip vėju nupūtė pirmąją karčią pamoką. 

- Jūs, vyrai, jau esate įgiję pakankamus kovinio pasirengimo pa- 
grindus, — pasakė jis, — tad ketiname kai kuriuos iš jūsų imti į mo- 
komąsias treniruotes vandenyje. Nuo ryt! O dabar galite įsikur- 
ti naujuose savo būstuose. Aš leitenantas Keisukė Mijata (Keisuke 
Miyata). Esu šios bazės vado vyresnysis padėjėjas. Vėliau susipa- 
žinsite su kai kuriais kitais karininkais. 

Naujieji mūsų būstai mus dar labiau nudžiugino. Jie buvo tie- 
siog puikūs. Kambariai erdvūs, o jų apystata apskritai nustebino. 
Cučiuroje miegodavome hamakuose, Ocudžimoje — ant tatamių. 
O čia buvo vakarietiškos lovos! Sakytum apsigyvenome dideliame 
moderniame viešbutyje su visais patogumais. Gal Hikaryje vis dėl- 
to ne taip jau ir blogai? 

Tą vakarą visi buvom sukviesti ir supažindinti su naujaisiais 
mūsų karininkais. Bet dabar jau pasijutom visiškai laisvai. Kalbos 
buvo lygiai tokios, kokias buvom girdėję daug kartų, taigi šis susi- 
tikimas mūsų labai nesujaudino. Taip pat pradėjome suprasti, kad 
per Ocudžimoje praleistą laiką su kaitenais susipažinome ne ma- 
žiau negu prieš mus stovintys vyrai. Šiaip ar taip, kaitenų kursus 
mes ėjome kelis mėnesius ilgiau negu jie, tegul ir neplaukiojome 
šiomis torpedomis. Atžarų leitenanto Mijatos pasisveikinimą nu- 
stelbė vis stiprėjantis savo pranašumo jausmas. Tegalvojome apie 

vakarienę, vėluojančią per tas vingrias kalbas. Po kelionės kateriu 
buvome smarkiai išalkę. 

Tačiau skaniai ir prisijuokėm. Vienas iš paskutinių atsistojusių 
kalbėti karininkų rankoje laikė trumpą lazdelę. Bakstelėjo ja į mus 
ir sududeno lyg iš statinės: 

- Aš ensainas Mamoru Mijošis. Čia visi mane vadina Mijošiu 
Seikajumi Niudu. | 

Visi nesusilaikę nusikvatojo. To Žmogaus veidas buvo labai jau 
vaikiškas, o iš istorijos vadovėlių visi žinojome, kad Mijošis Seikajus 
Niudas (Miyoshi Seikai-Nyudo) buvo didžiausias visų laikų galiū- 
nas, vienos populiariausių Japonijos sporto rūšių - sumo imtynių — 
pradininkas. Šitas karininkėlis — penkių pėdų ir šešių colių nu- 
piepėlis, mėginantis pasirodyti triskart stambesnis, — išties mus 
pralinksmino. 

Rytojaus dieną spindinčiomis akimis kibome į darbą. Hikaryje 
buvo daugiau kaip 70 kaitenų ir nors mūsų, kursantų, buvo 200, 
mes, atvykusieji iš Cučiuros, jautėme, kad netrukus išplauksime 
į įlanką savo ginklo kabinoje. Pusė kaitenų vyrų buvo atvykę iš 
Naros, o mes tikrai turėjome daugiau patirties nei jie. Nors aš dar 
nebuvau plaukiojęs kaitenu net kaip „keleivis“, man atrodė, kad tu- 
riu neblogų galimybių. Atmetus tą šimtą iš Naros, liko 70 kaitenų 
šimtui vyrų. Vieni kitiems kalbėjom, kad nebeilgai reikės laukti. 

Tačiau išėjo kitaip. Nors po ranka buvo keliasdešimt kaitenų, 
kasdien treniravosi tik keliolika vyrų — pusė rytais ir pusė popiet. 
Taip buvo dėl to, kad trūko technikų. Turėjome tik kokius keturias- 
dešimt penkis techninės priežiūros specialistus, išmanančius apie 
93 modelio torpedą ir kaiteną. Patys kaitenai buvo visiškai nauji, 
kiekvienam patikrinti ir išbandyti, paruošti kursantui, paskui dar 
kartą patikrinti ir po kursanto instruktažo vandenyje ištuštintiems 
deguonies bakams užpildyti reikėjo septynių technikų komandos. 
Visas šis procesas nuo kaiteno nuritinimo nuo atramų iki pastaty- 
mo atgal užtrukdavo keturias penkias valandas. Taigi vėl puolėme 
į nusiminimą. Atrodė, kol susiruošim smogti priešui, jis spės per- 
plaukti Vidaus jūrą. 

Pratybų tempą lėtino ir Amerikos povandeniniai laivai. Jie 
jau buvo nuskandinę šimtus mūsų laivų, įskaitant tanklaivius, iš 
Nyderlandų Ost Indijos į Japoniją gabenusius naftą. Plaukiodamas 

po įlanką kiekvienas kaitenas turėjo savo plaukiojančią bazę - grei- 
taeigį torpedinį katerį, kiek primenantį amerikietišką patrulinį to 
paties tipo laivą. Šių greitaeigių degalai buvo didelio oktaninio skai- 
čiaus benzinas, kurio buvo vis sunkiau gauti. Mūsų vadas ne kar- 
tą mums priminė, kad žmonėms visoje Japonijoje, net kariškiams, 
tenka verstis su arklių ir jaučių traukiamais vežimais bei anglimis 
varomu motoriniu transportu. Buvo sakoma: „Kiek įmanoma pasi- 
naudokite kiekviena vandenyje praleista minute. Mūsų torpediniai 
kateriai negali plaukioti be galo. Šiomis dienomis didelio oktani- 
nio skaičiaus benzino lašas toks pat brangus kaip žmogaus kraujo 
lašas!“ 

Taigi gruodžio 22-osios vakarą vadavietės skelbimų lentoje tarp 
pratybų vandenyje dalyvių pamatęs savo pavardę, negalėjau pati- 
kėti savo akimis. Dar kartą perskaičiau. Ne, akys nemeluoja - vir- 
šila Jutaka Jokota, 27-asis kaitenas, pratybos paskirtos kitą rytą. 
Pagaliau išmušė mano valanda! Pirmiausia bus tikrinama mano 
elgsena ir šio ginklo valdymo technika. Jei pereisiu šį bandymą, bū- 
siu pripažintas tinkamu tolesnėms pratyboms, o paskui galbūt bū- 
siu pasirinktas užduočiai vykdyti. Nuskubėjau į savo kambarį ne- 
kantraudamas pranešti naujieną geriausiam savo draugui viršilai 
Jošihitui Jadzakiui (Yoshihito Yazaki). Jis jau vakar dalyvavo pirmo- 
siose kaitenų pratybose vandenyje. Užverčiau draugą klausimais, 
kol galiausiai jis protestuodamas iškėlė rankas. 

— Ramiau, ramiau, Jutaka, - pasakė jis. - Kas tau iš mano kalbų. 
Reikia pačiam viską sužinoti apie kaiteną. Kiekvienas turi savų ypa- 
tumų. Turėsi pats juos perprasti. Čia aš tau niekuo negaliu padėti. 


Jokotos pilotuojamo kaiteno vandenyje per 


treniruotę paliktas pėdsakas. 


4 Pirmasis mano plaukiojimas kaitenu 


Vis dėlto jis man padėjo nubraižęs jūrlapyje schemą, kurią galė- 
jau panaudoti povandeninei navigacijai. Pagal ją nusistačiau kur- 
są, greitį, o svarbiausia, kiekvienai maršruto atkarpai skirtų sekun- 
džių skaičių. Gulti nuėjom jau po vienuoliktos. Nusirengęs išgirdau 
Jadzakio perspėjimą: 

— Nesusigadink vardo, Jokota. Jei susikirsi, per kitą seminarą tau 
bus riesta. Jie mėgsta pertraukti per dantį nevykusiai plaukiojusius. 

Su tais žodžiais jis užmigo. 

O manęs miegas neėmė. Toliau mintyse perkratinėjau smulkme- 
nas, kurias reikėjo apgalvoti iš anksto. Ar žibintuvėlio baterijos ne- 
nusėdusios? Negaliu sau leisti likti be avarinio apšvietimo, jei mano 
ginklo kabinoje dingtų šviesa. O laikmatis? Kada pastarąjį kartą ti- 
krinau jo tikslumą? Jei jis blogai veikia, kad kokios, atsitrenksiu į 
uolas ir smigsiu į dugną kaip kirvis. Visas mano pasirengimas nu- 
eis perniek. 

Paskui ėmiau galvoti apie atsisveikinimo laišką. Jei man po van- 
deniu kas atsitiktų, norėčiau po savęs palikti porą paskutinių Žžo- 
džių. Apsirūpinsiu pieštukais ir popieriumi. 

Taip ir kvaršinau sau galvą. Galiausiai tapo nebeįmanoma tverti. 
Pašokęs apžiūrėjau savo daiktus. Jei man kas nutiktų, kažkas juos 
išsiųs mano šeimai, tad tegul bent neranda jukinio. Žvilgtelėjau į 
savo brezentinio jūreiviško daiktamaišio vidų ir pasibaisėjau. Iki 
pusės jis buvo prigrūstas nešvarių drabužių - tiesiog šlykštu. Kur 
dingo valyvasis Cučiuros kursantas Jokota? Lakūnų kursuose, kaip 
ir visi, laikiausi reikalavimo vilkėti nepriekaištingai tvarkingą ap- 
rangą. Kas vakarą šepečiu valydavau suteptus drabužius, kad kitą 
dieną būčiau visapusiškai pasiruošęs apžiūrai. Tačiau paveiktas 
laisvos Ocudžimos atmosferos pamažu apsileidau. Kas per sukiau- 
lėjimas! Ėmiau karštligiškai raustis po savo drabužius, sumanęs 
purvinus tuoj pat nusinešti į skalbyklą ir ištrinti iki baltumo. Mano 
kuitimosi pažadintas viršila Odzava (Ozawa) piktai dėbtelėjo iški- 
šęs galvą iš po antklodės. 

— Kad tave kur, kuo čia užsiimi, Jokota? - priekaištingai sušnypš- 
tė, stengdamasis nepažadinti kitų. — Maniau, tau ryt treniruotė. 
Gulk! Privalai išsimiegot! 

— Negaliu užmigt, Odzava, - pasakiau. - Klausyk, noriu tavęs kai 
ko paprašyt. Jei man ryt kas nors atsitiktų, gal galėtum sutvarkyt 

mano daiktus? Jei man padėtum, atiduodu, ką tik nori. Čia yra ketu- 
ri penki purvini fu. Išmesi juos, kad nepalikčiau gėdingo atminimo? 

Odzava ėmė kvatoti pagalvojęs, kaip mes lauk mano fundošius 
— vietoj apatinių mūsų dėvimus strėnų raiščius. 

— Tik jau nedramatizuok! — Aš pabūgau, kad taip užrikęs tikrai 
visus prižadins. - Tu gi tik paplauksi įlankoje keturias penkias my- 
lias. Kas tau ten nutiks! 

Jis vėl pakišo galvą po antklode ir aš pasijutau visiškas kvailys. 
Lioviausi kuitęsis, viską sukimšau į savo daiktamaišį ir šmurkšte- 
lėjau į lovą. Kitą rytą iškart po pusryčių nuskuodžiau į kaitenų an- 
garą pakrantėje. Štai jis, mano 27-asis, besiilsintis ant stovo. Čia ra- 
dau ir mūsų techninės priežiūros skyriaus viršininką ensainą Ivao 
Kitagavą (Iwao Kitagawa). 

— Ruošiatės plaukioti šia torpeda? - paklausė jis manęs. 

— Taip, pone karininke, - atsakiau ir tučtuojau suklusau. 

— Vadinasi, gavote gerą daiktą, — pasakė jis. — Jo variklis vei- 
kia kuo puikiausiai. Bet vis tiek būkit atsargus. Nauji visi tokie. 
Vožtuvai gana nepaslankūs. 

— Ar labai nepaslankūs, pone karininke? - paklausiau. 

Nepaslankūs vožtuvai reiškė, kad valdymas bus trūkčiojantis, 
netolygus. 

— Ne, ne taip jau labai, - atsakė jis raminamai šypsodamasis. — 
Manau, jums be didelių keblumų seksis jį suvaldyti. Tiesiog per 
daug nesijaudinkite. O dabar įlipkite į 
vidų ir apžiūrėkite savo kaiteną. 

Savo kaiteną! Mikliai pasilypė- 
jau ir įlindau pro viršutinį liuką. 
Tai buvo anga, pritaikyta iš- 
sigelbėti, sukonstruota 
karinių jūrų pajėgų gene- 
ralinio štabo reikalavimu, 
tačiau nė vienas iš mūsų 
net nesvarstėme galimy- 
bės ja pasinaudoti. Visi 
ketinome kartu su kaite- 
nu plaukti tiesiai į taikinį. 

Nauji valdymo prietaisai net spindėjo. Apšvietimas veikė kuo 
puikiausiai, bet viskas buvo tepaluota. Turbūt mechanikai gausiai 
sutepė vožtuvus ir jungiamąsias detales. Pamačiau, kad junginėti 
įvairius valdymo prietaisus reikės nemažai pastangų, tačiau supra- 
tau, kad pusvalandžio plaukiojimui kaiteno būklė tinkama. Dabar 
turėjau prisistatyti bazės vadui. Išlipęs pasakiau ensainui Kitagavai, 
kad esu patenkintas ginklu, ir nuėjau ieškoti vyresniojo karininko. 
Radau jį ant vadavietės pastato laiptų. 

— Pone karininke! —- sušukau stengdamasis parodyti visą savo 
užsidegimą. — Viršila Jokota pasiruošęs bandomajam plaukiojimui! 
27-asis kaitenas! 1-oji kovos veiksmų zona! Greitis iki dvidešimt maz- 
gų! Bandomojo plaukiojimo trukmė - trisdešimt minučių. Tikslas — 
ugdyti panėrimo, išnėrimo ir povandeninės navigacijos įgūdžius! 
Torpedos paleidimo laikas 8 val. 30 min.! 

— Pirmas jūsų bandomasis plaukiojimas? — paklausė. 

— Taip, pone karininke! 

- Šiandien prastokas matomumas, - pasakė jis, - tad iškilęs ati- 
džiai stebėkite paviršių. Ar apžiūrėjote savo kaiteną? 

- Taip, pone karininke! 

— Kuris laivas jus lydės? 

— Torpedinis kateris 220, pone karininke! Vadovaujamas ensaino 
Cubojaus! 

— Labai gerai. Tęskite. 

Nubėgau atgal prie savo kaiteno ir apžvelgiau įlanką. 
Matomumas joje buvo kaip tik pradėjęs gerėti. Regos lauką smar- 
kiai buvo sumažinęs rūkas. Galbūt jį išsklaidys saulė. Tačiau van- 
duo buvo lygus kone kaip stiklas, idealus kaitenų operacijoms. Vis 
dėlto iš čia jis atrodė šaltas. Vėl ėmiau galvoti apie galimą savo kai- 
teno gedimą. Nenorėčiau iš jo lįsti į tokį stingdantį vandenį. 

Techninės priežiūros specialistai ėmė vilkti mano kaiteną iš dirb- 
tuvių ant molo - negalėjau nuo jo atplėšti akių. Torpedinis kateris 
220 stovėjo prieplaukoje ir laukė mano ginklo. Vėl įlipau į torpedos 
kabiną pro viršutinį liuką ir jam virš galvos užsidarius trumputę aki- 
mirką suėmė išgąstis. Įjungiau šviesas, akimis permečiau skaitiklius 
ir matuoklius, pakrutinau periskopą. Kaitenų konstruktoriai 


< Kaiteno valdymo kabina. Tokijo Jasukunio karo muziejus. 

Jutaka Jokota + POVANDENINIAI KAMIKADZES 


paliko mažai erdvės judesiams. Aš gana smulkaus sudėjimo, tačiau 
net man ten buvo ankšta. 

Tiesiai man prieš veidą buvo monokuliarinis periskopas su pora 
rankenų. Iš dešinės - rankena periskopui iškelti ir nuleisti. Virš gal- 
vos - sklendė greičiui reguliuoti kaitaliojant deguonies srovę į vari- 
klį, įtaisytą man už nugaros. Paleidau starterį, atidariau degalų tie- 
kimo vožtuvą. Virš galvos buvo mano ginklo horizontaliųjų vairų 
valdymo rankena. Jie reguliuoja panėrimo po vandeniu ar išnėrimo 
į viršų gylį. Virš galvos kairėje denio pusėje buvo sklendė įleisti jū- 
ros vandens. Jo reikėjo stabilumui palaikyti, laipsniškai suvartojant 
deguonį kaip degalus. Dešinėje buvo vairo svirtis daryti posūkiams 
į kairę arba dešinę. Kai būsiu išsiųstas į užduotį, tai bus paskutinis 
valdymo įrankis, prie kurio prisiliesiu nukreipdamas į finišo tiesią- 
ją priešo laivui mirtį nešančią torpedą. 

Kaitenui valdyti reikėjo turėti maždaug šešias rankas. Ir maž- 
daug tokį pat akių skaičių prietaisų skydui stebėti. Jame buvo 
pneumatinis girokompasas, laikrodis, gylio matuoklis, 
degalų kiekio ir deguonies slėgio rodikliai, kurių reikė- 
jo neišleisti iš akių, įbedus nosį į periskopą, nuolat pa- 
siruošusį įsirėžti tau į kaukolę, jei per staigiai suktelė- 
si galvą arba atsitrenksi į povandeninę kliūtį. Hikaryje 
daug kas vaikščiojo aptvarstyta galva. 

Laukdamas, kol keltuvas nukels mano kaiteną nuo 
stovo, sau po nosimi niūniavau dainelę. Tai padėjo at- 

sipalaiduoti, o kadangi niekas iš išorės manęs negir- 
dėjo, pamaniau, kad tai puikus būdas įveikti nervinę 

įtampą. Staiga pajutau, kaip kylu į orą. Jutau ir kai- 

teną leidžiantis į vandenį. Abipus jo korpuso pliuš- 

keno bangos. Išgirdau girgždant mano ginklą sker- 
sai juosiančius lynus, pagalbininkams jį tvirtinant 
prie 220-ojo torpedinio katerio. 

Pasigirdo trys stuktelėjimai į viršutinę 
korpuso dalį klausiant, ar viduje tvarka. 
Pabeldžiau atsakydamas, kad viskas ge- 
rai. Mums patraukus per įlankos vande- 


Kaiteno piloto vieta ir periskopas. 


Tokijo Jasukunio karo muziejus. 

4 Pirmasis mano plaukiojimas kaitenu 


nis kaitenas ėmė virpėti nuo torpedinio katerio variklių vibracijos. 
Netrukus atvykome į starto poziciją, iš kurios reikėjo pradėti tre- 
niruotę. Dar kartą susistuksenome per korpusą. Tai reiškė, kad po 
dešimt sekundžių mano torpeda bus paleista. Iš lėto suskaičiavau 
iki dešimt, iškvėpiau ir ištiesęs ranką smarkiai stumtelėjau starterio 
svirtį. Štai ir atsiplėšiau! 

Tą pirmą kartą turėjau praktiškai pasimokyti tolygiai kilti ir leis- 
tis, šiek tiek povandeninės navigacijos. Taigi kelias sekundes pa- 
plaukiojęs paviršiuje prisiminiau, koks brangus didelio oktaninio 
skaičiaus benzinas, ir ėmiausi darbo. Pakreipiau kaiteną žemyn 
keturių laipsnių kampu. Dirstelėjau į gylio matuoklį... trisdešimt 
pėdų... Keturiasdešimt penkios pėdos... šešiasdešimt pėdų! 

— Per greit, Jokota! - sušukau sau mažytėje kameroje ir ėmiau 
kiek įstengdamas kelti torpedą aukštyn. 

Valdymo įrankiai buvo labai nepaslankūs. Arba visai nereaga- 
vo, arba, stumtelėti iš visų jėgų, reagavo per smarkiai. Galiausiai 
pasiekęs septyniasdešimt penkių pėdų gylį ėmiau kilti. Garbė 
Aukščiausiajam, pasakiau sau. Dar penkiolika pėdų, ir būčiau įsirė- 
žęs į dumbliną įlankos dugną - galbūt amžiams. 

Tačiau dabar mano ginklas su per stipriai nuspaustais valdymo 
įrankiais kilo trijų laipsnių kampu. Horizontaliųjų vairų valdymo 
rankena neklausė ir man nesisekė iškart sumažinti kilimo kampo. 
Net bloga pasidarė pamačius, kad gylio matuoklio rodyklė švystelė- 
jo iki nulio. Supratau, kad mano torpeda torpedinio katerio vyrų pa- 
juokai kyšo virš vandens. Turėjau išlaikyti pastovų gylį bent penkio- 
lika pėdų po vandeniu ir išjo tai pakilti aukščiau, tai nusileisti giliau. 

Žvilgtelėjau į pasiimtą laikmatį, paskui į kompasą. Turėjau dar ir 
apytiksliai apskaičiuoti kelią, laikytis reikiamo kurso ir greičio, kad 
sutartu laiku grįžčiau į išeities tašką. Jau patenkintas, kad paken- 
čiamai valdau užsispyrusį kaiteną, dar kartą nusileidau ir pakilau. 
Šįkart užsibrėžiau nusileisti iki reikiamo penkiolikos pėdų gylio ir 
išsilaikyti šiame lygyje. Tokiame gylyje kaitenai atakuodavo laivus, 
kad suduotų į svarbiausią korpuso dalį žemiau vaterlinijos. 

Kai jau maniau atsidūręs pastoviame penkiolikos pėdų gylyje, 
nusprendžiau iškelti periskopą ir apsižvalgyti. Jis irgi nejudėjo iš 
vietos ir jam iškelti prireikė nemažai raumenų jėgos. Įsmeigęs akis 

į okuliarą netyčia dirstelėjau į gylio matuoklį, rodantį, kad esu vos 
šešių pėdų gylyje. Vėl išlindau iš vandens! 

Ant kelių turėjau pasidėjęs rankšluostį. Visu kūnu žliaugė pra- 
kaitas, čiurkšlės nuo kaktos sruvo į akis. Nusišluosčiau ir ėmiau 
save protinti. 

- Šalčiau, Jokota! - sudraudžiau save. - Ką darai - vis ne taip! Jei 
ir toliau būsi toks atgrubnagis, nebus iš tavęs kaiteno piloto! Niekas 
tau nebeleis plaukioti! 

Prisiverčiau atsipalaiduoti ir sutelkęs visą dėmesį stengiausi 
veikti kuo apdairiau. Man pagelbėjo žvilgtelėjimas pro periskopą. 
Hikario įlankos išoriniame krašte esanti Ušio sala buvo kairiau, dvi- 
dešimt laipsnių nuo mano pirmgalio. Jei plauksiu tiesiai pirmyn, 
kol jos viršūnė atsiras man iš kairės, atsidursiu reikiamame taške, 
kad galėčiau apsukęs platų lanką grįžti atgal. Sau tariau, kad šįkart 
viską darysiu teisingai. 

Vėl panėriau. Valdymo įrankiai veikė kiek geriau ir man pavyko 
sklandžiai nusileisti į trisdešimt šešių pėdų gylį. Paskui vėl iškėliau 
kaiteną į kreisuoti tinkamą penkiolikos pėdų gylį. Tokiame gylyje 
pilotas gali iškelti periskopą sulig vandens paviršiumi ir greitai ap- 
sižvalgyti. Teoriškai jo bazės vaidmenį atliekantis povandeninis lai- 
vas turėtų stovėti išilgai kaiteno kurso linijos ir tada kaiteno pilotas 
pasitikrintų kryptį pagal kompasą. Karininkai povandeninio laivo 
bokštelyje suplanuotų kiekvieno piloto atakos veiksmus. Jei priešas 
povandeninio laivo link plauktų tokiu greičiu ir tokiu kursu, kad 


Japonų kaitenas, Oahu sala Havajuose (JAV). 

būtų tikimybė prasilenkti su juo iš dešinės, karininkai kaiteno pilo- 
tui apskaičiuotų tokį kursą, kad jis pagautų priešą. Pavyzdžiui, jis 
gautų komandą „nuo povandeninio laivo sukti į dešinę trisdešimt 
laipsnių kampu. Dvylika minučių ir trisdešimt sekundžių plauk- 
ti dvidešimt mazgų greičiu.“ Tai atlikęs jis iškištų periskopą apsi- 
dairyti. Jei viskas klotųsi gerai, priešas turėtų būti atsidūręs tiesiai 
prieš akis, už keturių penkių šimtų jardų. Tada pilotas nusitaikytų 
tiesiai į svarbiausią laivo dalį ir pasileistų maksimaliu keturiasde- 
šimt mazgu greičiu. 

Nusileidau, pakilau, vėl nusileidau ir pakilau - atrodė, jau kur 
kas geriau sekasi. Pasidarė įdomu, kas bus, jei paleisiu kaiteną mak- 
simaliu greičiu. Kiek padidinau deguonies tiekimą ir net suvirpėjau 
pajutęs už nugaros staigiai šoktelėjusią galią. Dar pridėjau greičio. 
Ir dar! Nuo baisaus riaumojimo už nugaros man barškėjo visi kau- 
lai. Čia tai bent! Nuo pastarojo mano panėrimo buvo praėję maž- 
daug trisdešimt sekundžių, tad iškišau periskopą patikrinti Ušio 
padėties. Dabar ji turėjo būti lygiai 90 laipsnių kampu man iš kairės. 

Dirstelėjau. Nieko, tik vandenynas! Pasukau periskopą labiau į 
kairę, paskui dar labiau, kol vos nenusisukęs sprando ankštoje savo 
kajutėje nugręžiau periskopą nuo torpedos smaigalio daugiau kaip 
100 laipsnių kampu. Ir dar nieko! Turbūt labai smarkiai nutolau nuo 
Ušio. Buvau gerokai nuklydęs nuo grįžimo taško! 

Tučtuojau panėriau ir pradėjau suktis 180 laipsnių kampu į kai- 
rę, atidžiai žiūrėdamas į kompasą. Buvau jau padaręs daugiau kaip 
pusę posūkio, dabar jau plaukdamas tik penkiolikos mazgų grei- 
čiu, tik staiga kai ką prisiminiau. Ensainas Cubojus (Tsuboi) liepė 
man tiksliai užfiksuoti, kaip veikia šis kaitenas. Jis prašė užfiksuo- 
ti apsisukimo 180 kampu, plaukiant 15 mazgų greičiu, laiką, o aš 
pamiršau. Suėmė panika. Ką jam pasakysiu - kad pamiršau užfik- 
suoti laiką, kada pradėjau posūkį? Tada man kilo išganinga min- 
tis. Užfiksuosiu antrosios puslankio dalies trukmę, padauginsiu iš 
dviejų ir pasakysiu jam tą skaičių. Gal jis nepajus, kad kažkas nege- 
rai. Šiaip ar taip, bus geriau nei nieko. 

Dirstelėjau į savo laikmatį, kad užfiksuočiau pradinį laiką - tegu 
aš skradžiai žemės prasmegsiu. Dėl kažkokios nesuvokiamos prie- 
žasties tas daikčiukas sustojo. Vadinasi, negalėsiu Cubojui pranešti 
išvis jokio laiko. Viskas, ką galėjau padaryti, tai išlyginti torpedos 

eigą naujai nusistatytu kursu ir bandyti skaičiuoti sekundes min- 
tyse. Po kiek laiko iškilsiu ir tikiuosi, kad būsiu grįžęs ten, iš kur 
išplaukiau. 

Taip ir padariau. Išniręs atlenkiau starterio svirtį į pradinę padė- 
tį. Šitaip turėjau sustabdyti variklį. Bet jis nesustojo! Neturėjau su- 
pratimo, ką daryti toliau, tad ėmiau sukti degalų vožtuvą. Kai jis 
užsidarys, variklis užges dėl deguonies stokos. Vožtuvas, kuris taip 
lengvai sukiojosi, kai aš su juo žaidžiau ragindamas kaiteną vis la- 
biau didinti greitį, šią minutę užsispyrė, ir nė iš vietos. Sukaupęs 
paskutinius jėgų likučius jį uždariau ir nusiplūkęs sudribau ant 
sėdynės. 

Tą akimirką išgirdau du garsius artilerijos šūvius. Perspėjimo si- 
gnalas! Mane vėl suėmė baimė. Torpedinis kateris ima šaudyti, kai 
riboto matomumo sąlygomis plaukiojantis jo kaitenas atrodo pate- 
kęs į pavojų. Kas dabar nutiko? 

Kiek įmanydamas greičiau iškėliau periskopą, įsmeigiau akis į jo 
okuliarą ir net loštelėjau. Visu akipločiu matėsi vien uolos! Mažiau 
nei už penkiolikos pėdų driekėsi Hikario uosto bangolaužis! Buvau 


Kaitenai ir jų pilotai ant 


torpedinio katerio denio. 

į jį beatsitrenkiąs. Būčiau sulamdęs arba pramušęs savo kaiteną. 
Būčiau nuskendęs ir prigėręs - niekas nebūtų spėjęs manęs ištraukti. 

Užsimerkiau laukdamas smūgio, net negalvodamas gelbėtis 
pro viršutinį liuką. Tačiau nieko daugiau nenutiko, tik kaitenas la- 
bai lengvai stuktelėjo. Užsukdamas degalų tiekimo vožtuvą sustab- 
džiau deguonies srovę - gal tai ir išgelbėjo man gyvybę. Grynai lai- 
mingas atsitiktinumas. Išnėręs neturėjau menkiausio supratimo, 
kur esu. 

Sėdėdamas jaučiau, kaip mano kaiteną aukštyn žemyn mėto į 
bangolaužį besiplakančios įlankos bangos. Netrukus prisiartino 
torpedinis kateris, išgirdau, kaip virš kaiteno bruzda vyrai, paskui 
pajutau truktelėjimą, gervei ėmus tempti mane prie laivo. Pajutęs 
dunkstelėjimą į 220-ojo torpedinio katerio bortą, atidariau viršuti- 
nį liuką, išlipau ir nužengiau ant laivo denio. Manęs laukė ensainas 
Cubojus. Į jį kreipęsis pamačiau, kad žiūri į mane akmeniniu vei- 
du, tad mėgindamas išsisukti griebiausi, kaip man atrodė, įžūlaus 
ėjimo. 

— Pirmas bandomasis plaukiojimas baigtas, pone karininke, - pa- 
sakiau. - Jokių nesklandumų. 

Gal jis nieko nematė. Gal kaip nors prasmuksiu. Atidaviau pa- 
garbą ir jau ruošiausi žengti atgal. 

— Stot! - šūktelėjo jis. 

Apsigręžiau mėgindamas atrodyti nustebęs. 

— Klausau, pone karininke, — atsakiau. — Kas nutiko, pone 
karininke? 

— Koks buvo jūsų bandomojo plaukiojimo tikslas, viršila Jokota? — 
iškošė pro sukąstus dantis. 

— Pasiekti atakai tinkamą gylį, pone karininke. Laikytis reikiama- 
me lygyje, kad priešas manęs nepastebėtų. 

— Na ir ką? Negi manote, kad šitaip elgdamasis bent per mylią 
galėtumėt priartėti prie priešo? Šokinėjot kaip delfinas! Kaip jums 
atrodo, kas būtų atsitikę, jei visa tai būtumėt krėtęs priešo akyse? Jo 
artilerija jus būtų akimirksniu nuskandinusi! 

Neturėjau ką sakyti, tad stovėjau nuleidęs akis. Mane pričiupo. 
Jau laukiau baisių žodžių, kad esu pašalintas iš kaitenų programos. 

Mano nuostabai, ensaino Cubojaus balsas sušvelnėjo. 

— Kadangi jums tai buvo pirmas kartas, — pasakė jis, - reikia ma- 
nyti, nervinotės. Šįkart praleisiu pro pirštus. Bet perspėju - pirmą ir 
paskutinį kartą! Smarkiai nukrypote nuo kurso ir jums tiesiog pasi- 
sekė laiku sustoti. Antraip jau būtumėt negyvas, o mes būtume tu- 
rėję vienu kaitenu mažiau. 

Pasišalinau dėkodamas laimingai savo Žvaigždei. Kai vien dėl 
smagumo pasileidau didžiuliu greičiu po vandeniu, greičiausiai 
mano ginklas nukrypo nuo kurso. O apsisukęs nukreipiau jį tiesiai 
į bangolaužį, užuot praplaukęs pro jo galą. 

Nieko daugiau nenorėjau, tik grįžti į savo kambarį. Tas pusva- 
landis kaiteno viduje išsiurbė iš manęs visas jėgas. Skaudėjo raume- 
nis, buvo įsitempęs kiekvienas nervas. Ensainas Cubojus manęs tik 
per plauką neišmetė lauk - kaip gera įsikniaubti veidu čiužinį: vy- 
liausi, kad kas nors pakvies mane pietų. Daugiau nebejuokausiu su 
kaitenu! Per savo kvailumą galėjau būti išvarytas iš Hikario. O tada 
būčiau pabrukta uodega grįžęs į Cučiurą, kur vyrai būtų apie mane 
šnibždėjęsi prisidengę burnas. 


Laivo |-47 bocmano Okos piešinys: kaitenas atakuoja amerikiečių laivą. 


84 


Neolito bangmė is 
saldus losElag 


matais, kiti žiaumojo saldainius, kurių kareiviškoje mūsų par- 

duotuvėje buvo gausybė, treti rūkė cigaretes, kurios anuomet 
Japonijoje buvo prieinamos tik saujelei laimingųjų. Keletas prašma- 
tniai lepinosi karštose voniose, o kai kurie kaip visada kalbėjosi apie 
kaitenus. Aš, tą dieną leidęsis į pirmą plaukiojimą, susidomėjusių 
draugų būreliui smulkiai pasakojau, kaip per plauką išvengiau mir- 
ties. Kiekvienam naujai prisidėjusiam klausytojui porinau iš naujo 
ir kaskart mano pasakojimas darėsi įspūdingesnis. 

Tą vakarą budėjęs viršila Šigejukis Kobajašis (Shigeyuki 
Kobayashi), ką tik atraportavęs instruktorių štabe, grįžęs atsistojo 
vidury mūsų miegamojo ir riktelėjo: 

— Pirmam divizionui! Rinktis instruktorių būstinėje! 

Vienas kito ėmėm klausinėti - ir ko jiems prireikė? Negi rėžti 
mums dar vieną įkvepiančią kalbą, kurių prisiklausėm nuo atvyki- 
mo į Hikarį? Čia karininkai buvo visai ne tokie kaip Ocudžimoje. 
Jie su mumis elgėsi kaip su mažais vaikais. Ir disciplina buvo kur 
kas griežtesnė. Nors būstai čia buvo geresni ir mūsų diviziono va- 
das buvo malonus ensainas Mijošis, daugelis mielai būtume rinkęsi 
Ocudžimą. 

— Kas čia dedasi? — pasidomėjo viršila Nagata. 

— Nežinau, - atsakė Kobajašis, — tik galiu pasakyti — visi jie ten 
gerai įpykę! 

Už mūsų mokymus atsakingi septyni instruktoriai gyveno kar- 
tu. Dėl ko jiems prireikė mus išsikviesti, nesupratom, bet nujautėm 
kažką negera. Juolab kad jie, kaip sakė Kobajašis, gerai įpykę. 


L“ po vakarienės visi suėjom į kareivines. Vieni Žaidė šach- 

— O ensainas Mijošis su jais? —- kažkas paklausė. 

Tikėjomės jį būsiant. Ypač jeigu jie sumanė kaip nors mus nu- 
bausti. Mijošį pamėgom nuo pat susipažinimo, kai jis visus prajuo- 
kino. Iš septynių karininkų jis buvo jauniausias, bet kažkodėl atro- 
dė vyresnis, kad ir būdamas jaunatviško veido. Jis puikiai žinojo, 
kas yra gera ir kas bloga, turėjo stiprų garbės jausmą. Be to, kiekvie- 
nu iš mūsų nuoširdžiai domėjosi. Per kelias savaites neįkyriai klau- 
sinėdamas viską apie mus sužinojo ir buvome tikri, kad kai įvyk- 
dysime kovinę užduotį, jis mūsų asmeninius reikalus sutvarkys su 
didžiuliu taktu. Jei mūsų laukia bausmė, o ensainas Mijošis manys, 
kad esame teisūs, jis palaikys mūsų pusę. 

— Jis buvo kartu, - pasakė Kobajašis, — bet jau atsigulęs. Nagi, ju- 
dinkitės. Paskubėkit. Bus nekas, jei dar versit juos laukti. 

Per minutę kitą visi išsirikiavom prieš instruktorių patalpas. 
Patikrinus pagal sąrašą paaiškėjo, kad trūksta dviejų vyrų - Cudos 
(Isuda) ir Išibašio (Ishibashi). Kobajašis apie tai raportavo įkišęs 
galvą pro duris. Išgirdom, kaip ant jo užriko ensainas Inoujė. 

— Liepiau susirinkti visiems, bakajaro! — šūktelėjo jis. - Vadinasi, 
turit būt visi! Suraskit tuos du! Tučtuojau atveskit čia! 

Joks japonas nepavadins kito kvailiu, jei nori su juo palaikyti 
draugiškus santykius. Vien tai, kad ensainas Inoujė (Inouye) pavar- 
tojo šį epitetą kreipdamasis į žmogų, su kuriuo vieną dieną gali kar- 
tu žūti per kaitenų ataką, rodė, kaip jis blogai nusiteikęs. Dabar jau 
tikrai supratom, kad mūsų laukia kažkas nemalonaus. Turėjom ras- 
ti tuos du pražuvėlius, ir negaišuodami. Kuo ilgiau lauks karinin- 
kai, tuo labiau nirš, tuo bus sunkesnė bausmė. Kobajašis, aš ir dar 
du kursantai puolėm iš rikiuotės ir tekini pasileidom į savo miega- 
mąjį korpusą. Išibašį radom kaip tik ten, kur ir tikėjomės - mirks- 
tantį gilioje karštoje vonioje ir iš visų plaučių traukiantį dainas. 

— Išibaši! — šūktelėjau. — Mikliai lipk lauk! Visi jau išsirikiavę prie 
instruktorių patalpų. Rodos, mums klius. 

— Nuo ko? - paklausė, susiruošęs vėl užtraukti dainą. 

— Nuoinstruktorių! - atsakiau. - Jaunesniųjų karininkų. Liepė vi- 
siems išsirikiuot. Ir visi baisiai pikti. 

Ibajašis pratisai atsiduso, iškėlė kojas ir ėmė vangiai ropštis iš 
vonios. 

— Hajaku! — sušukau ragindamas suktis greičiau. - Nežinai, kur 
Cuda? 

— Kitoje prausykloje, — atsakė Ibajašis. - Ką tik jį girdėjau. 

Nubėgau į kitą prausyklą, kuria naudodavosi techninės prie- 
žiūros komanda. Cia radau kitą laimingą dainininką, ištraukiau iš 
karštos vonios ir kiek įmanydamas raginau paskubėti. Netrukus 
visi buvom išsirikiavę ten, kur liepta. Akimirką mane nusmelkė ne- 
gera mintis, kad visa tai gali būti per mane. Nors ensainas Cubojus 
man atleido, tada torpediniame kateryje sakė, kad su manimi dar 
pasikalbės. Gal sumanė mane prieš visus sugėdinti dėl paikiojimo 
šiandien plaukiojant kaitenu. 

Pro duris išėjo šeši karininkai — visi ensainai. Pirmas ėjo ensai- 
nas Narumis, įkandin jo sekė Inoujė, Kadžima (Kajima), Tojama, 
Cubojus ir Ikegakis. Visų veidai buvo smarkiai paniurę ir surauk- 
ti — iškart supratau, kad mus išrikiavo ne dėl manęs. Vieno žmo- 
gaus prastas pasirodymas per treniruotę negalėjo supykdyti šešių 
karininkų. 

— Arjau visai nebegerbiat karininkų? 

Tai išrėkė ensainas Narumis. Jo balsas nuaidėjo koridoriumi. 
Supratau, kas mūsų laukia. Muš. Tokį balsą gana dažnai girdėda- 
vau Cučiuroje, tad Žinojau, ką jis reiškia. Vienas iš mūsų kažko pri- 
sidirbo. Ko - neturėjau supratimo, bet, kaip buvo įprasta impera- 
toriškajame kariniame jūrų laivyne, visų laukė bendra bausmė. Jei 
vienas rimtai nusidėdavo, atkentėdavo visi. Kaip manė dauguma 
karininkų, kiti vėliau patys dar sunkiau nubaus prasikaltėlį. Tai at- 
ims jam norą daugiau nusižengti ir šitaip sustiprės drausmė. Jau 
buvau susitaikęs su tuo, kas laukia, bet nekantravau norėdamas su- 
žinoti, už ką mus baus. 

— Vienas iš jūsų, — iš Narumio perėmė žodį ensainas Inoujė, — 
prieš dvi dienas per seminarą pavadino ensainą Tojamą donguri ir 
išverstakiu dėl smulkios jo klaidos ataskaitoje. Na, ir kieno tai žo- 
džiai? Kas taip kalbėjot? Tai buvo išgirsta ir dabar norim žinoti, kas 
tai pasakė! Nagi, prisipažinkit! Prisipažinkit! 

Ak, vakata! Dabar viskas aišku. Prieš dvi dienas per pratybas 
vandenyje ensaino Tojamos kaitenas nugrimzdo į įlankos dugną. 
Mūsų mokomųjų kaitenų kovinėse galvutėse vietoj didelės galios 
sprogmenų būdavo vanduo ir patekus į tokią kritišką padėtį reikėjo 

atsukti specialų vožtuvą, paleisti į kovinę galvutę suslėgtą orą ir 
šitaip išstumti iš jos vandenį. Tuščia galvutė suveikdavo kaip plū- 
duras ir iškeldavo kaiteną į paviršių. Tačiau kai ensainas Tojama 
pamėgino atlikti šią įprastą procedūrą, jam nieko neišėjo. Jis buvo 
priverstas tol belsti į savo ginklo korpusą, kol jį aptiko torpedinis 
kateris. Buvo pasiųstas naras pritvirtinti prie torpedos keltuvo lyno 
ir vienas iš mūsų katerių ištraukė kaiteną iš vandens ir įkėlė į laivą. 

Ensainas Tojama, mikliai ištrūkęs iš ginklo kabinos, vaizdingai 
papasakojo, ką jam teko patirti. Tą nutikimą per dieną pakartojo 
daugeliui. Bet vakare, per seminarą, buvo demaskuotas. Visi manė, 
kad jis smarkiai įklimpo į dumblą ir dėl to negalėjo iškilti. Tačiau 
mechanikai po įprastos jo kaiteno apžiūros pranešė, kad jis apskri- 
tai nebuvo paleidęs variklio. Taigi jis ne smigo į dugną, kaip pats 
pavaizdavo, bet iš lėto nusileido. Galėjo visai lengvai iškilti, bet me- 
chanikai aptiko dar ir uždarytą prapūtimo vožtuvą! O degalų tieki- 
mo vožtuvą - atvirą! Prapūtimo ir degalų tiekimo vožtuvai kaitene 
yra visiškai šalia, tik visi buvom taip įgudę, kad reikiamą valdymo 
prietaisą galėjom pasirinkti net nežiūrėdami. Paaiškėjo visa tiesa — 
jis tiesiog pametė galvą. Bandė atidaryti vožtuvą, kuris jau ir taip 
buvo atidarytas, ir dar ne tą, kurio reikėjo. 

Mūsų vakariniai seminarai dabar jau ne visada būdavo rimti. 
Galbūt tai buvo saviškas savo reikalui atsidavusių žmonių bendra- 
vimo būdas. Per seminarus daug juokavome - sakytum erzindavo- 
me nedidelę klaidą padariusį kurį nors draugą. Tą vakarą mums 
pasirodė gera proga pertraukti per dantį net ensainą Tojamą, ku- 
ris buvo griežtas puskarininkiams ir eiliniams. Sumanėm gerai jį 
paspirginti. 

Pirmas jį ėmė klausinėti viršila Nobumičis Sakamotas 
(Nobumichi Sakamoto). Iš pradžių klausinėjo iš lėto, paskui ėmė 
jį remti prie sienos berdamas klausimą po klausimo ir šitaip įrodė 
didelę ensaino Tojamos klaidą, atskleidžiančią elementarų neišma- 
nymą apie kaiteną. Tai priminė amerikietiškų filmų scenas, kuriose 
advokatas teisme klausimais suriečia liudytoją į ragą. Mėgavomės 
kiekviena Sakamoto surengto įtaigaus spektaklio akimirka, tik ir te- 
laukdami, kada patys galėsim apšaudyti klausimais tą pasipūtusį 
pedantišką jaunuolį. 

5 Nepelnyta bausmė ir saldus kerštas 


Į pabaigą ensainas Tojama buvo raudonas kaip persirpęs pomi- 
doras. Tačiau, užuot pripažinęs savo klaidą ir toliau tęsęs seminarą, 
jis, kaip ir tikėjomės, užkibo ant kabliuko. Toliau neigė suklydęs ir 
vertė kaltę techninės priežiūros komandai, sukonstravusiai jo kaite- 
ną. Žinojom, kad tai absurdas, nes visi matėm, kaip dirba mechani- 
kai, ir žinojom, kaip kruopščiai jie prižiūri kiekvieną ginklą. Toliau 
speitėm jį į kampą, kol galiausiai jis bejėgiškai apsidairė vildamasis, 
kad kas nors išties jam pagalbos ranką. Tada palikom jį ramybėje. 
Gavom satisfakciją su kaupu. 

Paskui, tamsoje mums grįžtant į kareivines, kažkuris — nežinau, 
kas — pavadino jį kiaurakiaušiu ir leptelėjo donguri, kad iš pasiuti- 
mo akys jam vos ant kaktos neiššoko. Japoniškai donguri reiškia gilę 
arba riešutą. Kai kurie žodžiai turi universalių perkeltinių prasmių." 
Visą kelią iki kareivinių ėjom kvatodami, o keletas - jau nebeaiš- 
ku, kurie — nusitvėrė žodžius „donguri-san“ ir „ponas Išverstakis“. 
Matyt, kuris nors karininkas nugirdo šias replikas. 

— Jūs, Pirmasis divizionas, per daug suįžūlėjot! — toliau kalbėjo 
ensainas Inoujė. - Nebežinot, kaip pūstis, kad esat iš Cučiuros. 

Tai buvo tikra tiesa. Cučiura garsėjo garbingomis tradicijomis. 
Čia buvo parengti didžiausi Japonijos karinių jūrų pajėgų asai, tarp 
jų Saburas Sakajus (Saburo Sakai) ir Hirojošis Nišidzava (Hiroyoshi 


' Japonų ir anglų kalbose sutampa žodžio „riešutas“ perkeltinė prasmė „priekvailis“. 


Hirojošio Nišidzavos „Mitsubishi Zero“ A6M3 22 virš 


Saliamono salų. 1943 m. gegužė. 


Saburas Sakajus (Saburo Sakai) - japonų asas. Tikslų jo numuštų lėktuvų skaičių sunku 


patvirtinti, nes japonai asmeniškai neskaičiavo pasiektų pergalių skaičiaus - jis buvo 


priskiriamas eskadrilei. 


Hirojošis Nišidzava - geriausias japonų 
lakūnas (nurodoma 87 pergalės, 
tačiau tikslus jų skaičius nežinomas. 
Prieš žūtį laiške namo jis rašė apie 


pasiektą 147-ą pergalę). 

5 Nepelnyta bausmė ir saldus kerštas 


Nishizawa). Baigę kursus, kaip ir jie, tikėjomės sunaikinti dešimtis 
priešų, ir išties buvome išsiugdę stiprią kovinę dvasią. Ją išlaikėme 
ir iš ten išėję — norėjome visai Japonijai parodyti, ką gali Cučiuros 
vyrai. Gal kartais ir per daug rietėm nosį, bet tikrai turėjom kuo 
didžiuotis. 

— Ir dar! - pasakė ensainas Inoujė. - Jūs vis kalbat, kad esat labiau 
už kitus patyrę — ir tik dėl to, kad prieš čia atvykdami kelias savai- 
tes praktikavotės Ocudžimoje! Ką gi, vis tiek esat žemesnio rango. 
Labai jau išpuikot, užmiršot savo vietą. Taigi mes jums kaip reikiant 
priminsim, kad esam aukščiau už jus ir kad turit mus gerbti. Jokiam 
kareiviui nei puskarininkiui nevalia niekinamai pravardžiuoti kari- 
ninko -jis neliks už tai nenubaustas. Į dvi gretas išsirikiuot! Skubiai! 
Veidas į veidą! 

Padarėm kaip liepti. Tai buvo tiesioginis įsakymas, nebuvo kaip 
nepaklusti. Ensainas Inoujė nudrožė į kairįjį gretos galą ir aš vidu- 
je atsidusau akies krašteliu pamatęs, kad jis atsidūrė šalia. Japonijos 
karinėse jūrų pajėgose per tokias bausmes visada būdavo geriau 
būti eilės gale, toliausiai nuo ten, kur pradedama mušti. Kol iki ta- 
vęs prieidavo karininkas ar puskarininkis, ranka jam jau būdavo 
paskaudusi mušant kitus. Be to, nusilpusi. Tau tekdavo jau nebe 
toks stiprus smūgis. Tačiau dabar atsidūriau tik per tris žmones nuo 
pradinės pozicijos. O pirmas pustuzinis paprastai atsiimdavo sun- 
kiausią bausmės dalį. 

Sukandau dantis ir įsmeigiau akis priešais save. Tokiais atve- 
jais geriau nepasirodyti baikštuoliu. Antraip užsidirbsi dar porą 
smūgių priedo. Na, ir prasidėjo! Ensainas Inoujė skėlė man į deši- 
nį skruostą. Po poros sekundžių į tą pačią vietą vožė kitas kumš- 
tis. Trečias man smogęs karininkas buvo ensainas Kadžima. Vyrai 
sakė, kad studijuodamas Karinių jūrų pajėgų inžinerijos mokykloje 
jis specialiai eksperimentuodavo tikrindamas kumščio smūgių po- 
veikį. Eidamas per rikiuotę jis skirtingais būdais tvatino Žmones ir 
žiūrėjo, kokie smūgiai skaudžiausi. Rodos, tie eksperimentai buvo 
sėkmingi. Jo kumštis vožė man vienu metu tiesiai į dantis ir į nosį. 
Iškart per burną ir smakrą pasipylė kraujas. Nesusvyravau. Trys 
praėjo, dar trys ateina. Privalėjau visus juos pasitikti tvirtai laikyda- 
masis ant kojų. Parkritusį pastatydavo ir pavaišindavo dar keliais 
smūgiais magaryčių, kad kitąkart nebūtų toks skystas. 

Tad kol visi perėjo, išsilaikiau ant kojų, nors buvo keletas parkri- 
tusių. Kai buvo baigta, likom karksoti susigūžę, baisiai nelaimingi 
ir susigėdę. Mūsų veidus išmarginusios mėlynės buvo kone tokios 
pat raudonos kaip jas užliejęs kraujas. Visi virėm pykčiu, nors irjau- 
tėm palengvėjimą, kad kankynė baigėsi. 

Karininkai liepė mums vėl išsirikiuoti veidu į juos. 

— Tikiuosi, šįvakar išmokot duotą pamoką! — suspigo ensainas 
Inoujė. — Jei dar kas nors panašaus pasikartos, visi būsit išmesti iš 
bazės. Atleisti! 

Parkiūtinom į miegamąjį korpusą galvodami, kad toks karininkų 
elgesys mažai skiriasi nuo paprastų galvažudžių. 

— Kas pasakė, kad tam bičui ne visi namie? - kažkuris paklausė, 
kai jau niekas iš jų nebegalėjo išgirsti. 

Niekas neatsakė. Iš tikrųjų prasivardžiavo kokie šeši septyni. 
Visi laidėm kandžius juokelius, kokiu kvailiu per seminarą paver- 
tėm ensainą Tojamą. Man buvo nesvarbu, kas ką pasakė, svarbu, 
kad jau baigta. Niekas nepasikeis, jei kas garsiai prisipažins. Nuo 
to man neužgis lūpa, prakirsta ensaino Kadžimos kumščio smūgio 
į dantis. Nuėjau į prausyklą, panardinau veidą į šaltą vandenį ir ap- 
sišlaksčiau viršugalvį. Iš išorės atvėsau. Užtat viduje viriau. 

Kai kurie mūsų nacionalinės jūrų karo akademijos Etadžimoje 
absolventai buvo tokie kaip Ocudžimos bazės viršininkas kapito- 
nas leitenantas Itakura arba mūsų diviziono vadas ensainas Mijošis. 
Rezultatui pasiekti jiems nereikėjo kumščių. Jie tiesiog įsakydavo, o 
tu paklusdavai. Jei tau kas nors nepavykdavo, jie taip į tave pažiūrė- 
davo, kad tai buvo baisiau už bet kokią fizinę bausmę. Pasijusdavai 
juos apvylęs ir toliau dar labiau stengdavaisi. Man atrodė, kad taip 
ir reikia elgtis su vyrais. Žiauri disciplina, pasiekiama kumščiu, tik 
numuša ūpą ir jautiesi ujamas, o ne galvoji apie savo darbą. Mus 
mušę karininkai sukėlė man panieką. Toks negali būti tikras kari- 
ninkas. Tikras karininkas turėtų nuoširdžiai rūpintis savo vyrais ir 
reikšti jiems tam tikrą pagarbą. Neturėtų jų lupti kaip šunų. 

Dar kartą užsipyliau ant galvos šalto vandens ir grįžau į savo 
kambarį. Įžengiau prie burnos ir nosies prispaudęs šlapią rankšluos- 
tį ir čia aptikau ensainą Mijošį. Ji pamatęs apsiašarojau ir sušukau: 

— Ak, pone karininke, baisu, kas buvo! 

— Ensainas Tojama - mano kurso draugas, - pasakė mūsų divizi- 
ono vadas. - Visiems pasitaiko suklysti, bet kažkurio iš jūsų pasaky- 
mas paliko jį kvailio vietoje. Netinka taip elgtis su aukštesnio rango 
kariškiu. Imperatoriškajame kariniame jūrų laivyne tai neleistina. 
Dėl to ir gavote mušti. Kad daugiau tai nepasikartotų. 

— Kiti karininkai spyrė mane mušti jus kartu su jais, - toliau kal- 
bėjo jis. - Atsakiau, kad Pirmasis divizionas yra mano ir kad aš pats 
pasirūpinsiu sutvarkyti šį reikalą. Bet jie manęs nenorėjo klausyti. 
štai taip ėmėt elgtis. Esą per daug išpuikot ir reikia jus gerai pamo- 
kyti. Tojama niršo, bet dar labiau niršo Inoujė ir Cubojus. Galiausiai 
nusileidau ir nuėjau gulti. 

— Labai atsiprašau, bet man buvo gėda žiūrėti jums į akis per eg- 
zekuciją. Nesutikau pats joje dalyvauti, bet tik tiek. Vis dėlto duodu 
žodį: jie daugiau niekada jūsų nemuš. Prašau man atleisti už tai, kas 
įvyko šįvakar. Tai daugiau nepasikartos. Jei nusipelnysit bausmės, 
bausiu pats, net jei ranką teks nusilaužti. Labos nakties. 

Kad ir kaip keista, paskutiniai jo Žodžiai mus pralinksmino. 
Mintis, kaip mus talžo mūsiškis Seikajus Niudas, iš pradžių sukė- 
lė mums šypseną, paskui juoką. Tai bent būtų vaizdas! Žinoma, jis 
laikytųsi duoto žodžio. Bandytų mušti. Ir muštų iš peties. Bet smar- 
kiai abejojom, ar Žmogus, daugybę kartų parodęs, kaip yra prisiri- 
šęs prie visų keturiasdešimt aštuonių iš mūsų, toli nueitų per mūsų 
gretas ir ar susigėdęs nemestų savo užmačių. Išsiskirstėm miegoti 
kiek lengvesne širdimi. 

Rytą atsikėlę nei šypsojom, nei juokėmės. Žvėriškai skaudėjo su- 
talžytas vietas. Man sutino nosis ir lūpos, uždžiūvęs kraujas truk- 
dė kvėpuoti. Ėmėm murmėti, kad reikia kaip nors atkeršyti. Tai 
buvo ne taip paprasta, nes reikėjo atkeršyti neužsitraukiant baus- 
mės. Ne vienas svarstant šį sumanymą pasakė: Šigata ga nai! - o po 
dienos kitos ir visai jo atsisakėm kaip neįmanomo, tačiau netikėtai 
mums į pagalbą atėjo pati gamta. Po keleto dienų Hikaris tapo reto 
Japonijoje reiškinio liudininku - čia gausiai prisnigo. 

Kadangi mums labai trūko patyrusių mechanikų ir kasdien prak- 
tikuotis plaukiodami kaitenu galėdavo tik keliolika, didžioji dalis 
Hikario vyrų turėjo daug laiko, kurį galėjo leisti savo nuožiūra. Tik 
nedaugelis mūsų, atvykusių iš Cučiuros, plaukiojo kaitenu, ir tai 

nedažnai. Diena mums paprastai prasidėdavo nuo rytinės mankš- 
tos, po jos pusryčiaudavome, o tada iki pietų darbuodavomės su 
technikais arba torpediniuose kateriuose. Dalį popietės užimda- 
vo dziudo ir fechtavimasis, tačiau paskui nelabai būdavo ką veikti. 
Mūsų vyresnieji karininkai buvo pernelyg užsiėmę paskutinėmis 
išrinktų kaitenų pilotų pratybomis prieš misiją ir turėjo mažai lai- 
ko mums, likusiems. Dėl to jaunesniesiems instruktoriams buvo ke- 
blu palaikyti mūsų kovinę dvasią. Jie išrado įvairiausių būdų mums 
užimti. Bėgdavome maratonus iki Murodzumio šventyklos, esan- 
čios per kokias tris mylias nuo bazės. Dalyvaudavome irklavimo 
varžybose. Į komandas padalyti divizionai žaisdavo amerikietišką 
beisbolą, nuo pat pirmos atsiradimo Japonijoje dienos tapusį kone 
populiariausia sporto šaka. 

O tada ėmė smarkiai snigti. Sniegą vertė visą naktį, kol viską ap- 
linkui - mūsų kareivines, mechanikų dirbtuves, sporto aikštynus — 
užklojo baltas apklotas. Kai kurie mūsiškiai sumanė, kad nebloga 
pramoga būtų sniego karas. Pradėjom prie savo būstinės statyti di- 
džiulę gynybinę sniego tvirtovę, bet staiga išdygo ensainas Cubojus 
ir riktelėjo: 

— Visi į mokomąjį poligoną! 

Pamanėm, kad skelbiama nepaprastoji padėtis arba kad at- 
ėjo svarbių naujienų apie karo eigą. Tarkim, iš Lingajeno įlankos 
Filipinuose, kur ką tik buvo išsilaipinęs priešas. Gal mūsų pajėgos 
išstūmė juos į jūrą? Ką gi, matysim. 

Susirinkę sporto aikštyne radom laukiančius ensainą Cubojų ir 
ensainą Tojamą. 

— Jūrų inžinerijos mokykloje, — suriko Cubojus, - pasnigus mes 
kaip reikiant pasimankštindavom! Rengdavom imtynių turnyrus, 
sniego mūšius, raitelių kautynes. Ir dar basi lyg niekur nieko! 

Kai kurie Japonijos karinių jūrų pajėgų karininkai buvo 
Etadžimos (tai mūsiškis Anapolio* atitikmuo) auklėtiniai. Kiti ėjo ki- 
tokius mokslus karinių jūrų pajėgų inžinerijos mokykloje Maidzuru 
mieste prie Japonijos jūros. 

- Šiandien, - toliau kalbėjo ensainas Cubojus, - Hikaryje pirmą- 
kart turime sniego. Tad ruošiamės jums, vyrai, parodyti, kas yra iš 


* Presitižinė JAV karo mokykla. 

5 Nepelnyta bausmė ir saldus kerštas 


tikro sunki treniruotė. Surengsime raitelių kautynes. Per jas patik- 
rinsim jūsų ištvermę. 

Jis nužvelgė mus su panieka. Raitelių mūšiai dažnai būdavo ren- 
giami per imperatoriškojo karinio jūrų laivyno pratybas. Nerasi ja- 
ponų berniuko, kuris nebūtų šio žaidimo žaidęs mokykloje per per- 
traukas. Žaidėjai padalijami į dvi komandas. Kiekviena komanda 
suskirstoma grupelėmis po keturis žaidėjus — ketvertas sudaro rai- 
telio ir žirgo junginį. Vienas tiesiog tiesiai stovi, kiti du atsistoja abi- 
pus jo, tvirtai abiem rankomis įsikibdami jam į pečius. Jie pasiverčia 
papildomomis „kojomis“, padedančiomis „arkliui“ — viduriniam 
žaidėjui - mūšyje laikytis ant kojų. Tada užlipa „raitelis“ ir įsitaiso 
ant dviejų rankų porų ir vienų pečių. Ant šios stabilios pakylos jis 
joja į mūšį ir komanduoja savo žirgui. Jo tikslas - išsilaikyti balne ir 
išmesti iš balno kuo daugiau priešininko raitelių. Pasibaigus žaidi- 
mo laikui laimi ta komanda, kurioje lieka daugiau iš balno neišvers- 
tų raitelių. | RTP 

Atrodė, tiedu karininkai "e k 
tiesiog nori prieš mus pasi- 
puikuoti. Greičiausiai buvo 
kur kas labiau už mus pa- 
tyrę raitelių kautynėse. Ar 
bent jau labiau įpratę prie 
tokio nepatikimo pagrindo 
kaip sniegas. Turbūt lengvai 
mus sutriuškins ir išjuoks. 
Bet vis tiek tai buvo šioks 
toks užsiėmimas. Greičiau 
praeis laikas. Taigi ėmėm 


Japonijos imperijos jūrų karo 
akademija buvo įkurta Tokijuje 

1878 m. ir vėliau, 1888 m., perkelta į 
Etadžimą netoli Hirošimos. 1945 m. 
ši prestižinė mokykla buvo uždaryta. 
Etadžimos bazė vėl pradėjo veikti 
1956 m. Šioje mokykloje rengiami 
Japonijos gynybos jūrų pajėgų kariai. 

ruoštis. Mano Pirmasis divizionas, kuriame iš viso buvo 48 vyrai, 
suformavo dvylika žirgo ir raitelio junginių. Septintasis divizionas, 
susidedantis daugiausia iš karininkų ir Naros vyrų, turėjo tokį pat 
skaičių. Žinoma, visi norėjo būti raiteliai, tad metėm burtus, kam 
būti „kojomis“. Man pasisekė ir linksmai juokdamasis liepiau savo 
pagalbininkams stoti į reikiamą padėtį, kad galėčiau užlipti raitas. 
Mes mėgome kontaktinės sporto rūšis. Ilgas valandas leidome dziu- 
do, sumo imtynių treniruotėse ir kendo dvikovose ilgomis bambu- 
kų lazdomis. Tačiau boksavomės rečiau, tad šis žaidimas buvo gera 
proga duoti darbo kumščiams. Raitelių kautynėse nėra jokių taisy- 
klių. Vienintelis tikslas yra laimėti. Leidžiami bet kokie išpuoliai ir 
smūgiai — ir tiesūs, ir klastingi. 

Sėdau raitas, pasiruošęs mūšiui nužvelgiau priešininkų koman- 
dą kitame apsnigtos aikštės krašte ir staiga Žvilgsnis užkliuvo už 
ensaino Tojamos. Antai kur jis, kiaurakiaušis, pačiame savo koman- 
dos viduryje! Tuo pat metu jį pastebėjo ir keli kiti Cučiuros vyrai. 
Kaipmat visi prisiminėm šešis kirčius, kuriuos kiekvienas atsiėmėm 
už tai, kad šitas Žžmogėnas - melagis ir netikėlis! 

Šalia manęs atsidūrė viršila Nobumičis Sakamotas, irgi raitelis. 
Sakamotas buvo tiesiog pašėlusiai karšto būdo. Visi kiek galėdami 
vengė su juo juokauti, nes jis buvo šiodano - aukšto meistriškumo 
rango dziudo imtynininkas. Nenoriu pasakyti, kad mano draugas 
buvo mušeika. Tikrai ne. Bet buvo tikrai kietas. Pats nesukeldavo 
muštynių, tačiau greitai užsiplieksdavo. Visada buvo pasiruošęs 
kumščiais išspręsti pasitaikančius nemalonumus. Ne kas kitas kaip 
Sakamotas pakeliui į mūsų miegamąjį korpusą po šešių karininkų 
surengtos egzekucijos pasakė: 

— Jei tai būtų ne karinis jūrų laivynas, nusukčiau tam šuniui 
sprandą! 

Keliese puolėm jo maldyti, kad nusiramintų. Jis išties galėjo ne- 
susitvardęs grįžti, jei nebūtume jo sulaikę. Galėjo nė nemirktelė- 
jęs lengva ranka nudėti Tojamą, ir už tai tuoj pat būtų palydėjęs 
galvą. Tad dabar, akimis užkliuvęs už ensaino Tojamos, kietuolis 
5Sakamotas šūktelėjo aplink esantiems raiteliams: 

— Pirmyn prieš kiaurakiaušį! 

Aš buvau arčiausiai, tad pirmas atsiliepiau į jo šūksnį. 

— Joši kita! - tariau. - Gerai! Mes jam parodysim, Sakamotai! 

Žaidimas turėjo trukti aštuonias minutes. Kuri pusė pabaigoje tu- 
rės daugiau balne išsilaikiusių raitelių, tos bus viršus. Mums, atvy- 
kusiems iš Cučiuros, ta pergalė nieko nereiškė. Mums su Sakamotu 
terūpėjo viena - pričiupti ensainą Tojamą ir pavaišinti jį ne mažiau, 
negu patys iš jo gavom - bent šešiskart smagiai užvožti! O keli spy- 
riai priedo suteiktų dar daugiau malonumo. 

Visi dvidešimt keturi Žirgai sukiojosi pasiruošę stoti į mūšį. Kai 
kurie mūsiškiai paėjo į šalį, kad galėtų netikėtai užpulti, kitiems kau- 
nantis. Keli liko kiek atsitraukę, ketindami apsupti priešą po pirmo 
smarkaus susirėmimo ir pulti jį iš užnugario. Aš įrėmiau akis tiesiai 
į ensainą Tojamą. Jį vienintelį tenorėjau pulti. Pasitariau su savo še- 
šiakoju arkliu. Nesiimsim jokios ypatingos taktikos. Nesistengsim 
nustebinti nei puolimu iš šono, nei iš užnugario. Nustebinsim pul- 
dami iš priekio. Gal kaip tik to jis ir nesitiki. Iš tos vietos, kur bu- 
vau įsitaisęs, jis atrodė nusiteikęs labai kovingai. Įsivaizduoju, kad 
turėdamas šitiek patirties nuoširdžiai veržėsi į mūšį. Turbūt tikėjosi 
įveikti daug mūsų žirgų su raiteliais. 

Galiausiai ensainas Cubojus, ėmęsis laiko skaičiuotojo ir teisėjo 
vaidmens, šūktelėjo: 

— Marš! 

Abiejose pusėse, kurias skyrė maždaug penkiasdešimties pėdų 
tarpas, iki gurnelių nuklotas sniegu, pasigirdo garsūs kovos šūks- 
niai. Visi kaipmat įveikė tą baltą plynę ir aš iškart pamačiau, kad 
dauguma mūsų arklių telkiasi į vieną vietą. Na žinoma! Tas atsi- 
traukimas į šalį ir atsilikimas buvo gudrybė. Beveik visi keturiasde- 
šimt aštuoni mūsiškiai turėjo vieną mintį - prigriebti kiaurakiaušį! 

Pirmas prie tikslo prisiartino viršila Sudzukis (Suzuki). Jo vyrai 
buvo geri bėgikai. Bet gerų Sudzukio norų buvo maža. Nebuvo tiek 
įgudęs, kad kaip lygus su lygiu susiremtų su karininku. Ensainas 
Tojama truktelėjęs persuko Sudzukį ir šis netrukus išlėkė į orą, o 
jo pagalbininkai klupdami ir slysdami nesėkmingai bandė išlaikyti 
pusiausvyrą. Tuo tarpu ensainas Tojama jau dairėsi kito priešinin- 
ko. Balne atrodė išties galingai, pasiruošęs toliau kautis, o per trum- 
pą susirėmimą su Sudzukiu parodė tokius gebėjimus, kad ėmiau 
abejoti, ar jis mums įveikiamas. 

Tiesą sakant, man apskritai galėjo nepavykti iki jo prasiveržti. Jis 
buvo Septintojo diviziono vadas. Jį iš šonų dengė apsauga - į priekį 

per kelis žingsnius išsidavę pora žirgų. Vis dėlto gana greitai šią ap- 
saugą nustūmė kiti kovotojai, mes su Sakamotu prasiveržėm pro šį 
skydą ir atsidūrėm akis į akį su Tojama. 

Sakamotas pradėjo pirmas. Užuot galynėjęsis su ensainu, ėmė jį 
tvatinti. Tojama nesistengė įsikibti į Sakamotą ir parmesti žemėn, 
bet suskato duoti grąžos. Varžovai net persisvėrę taikėsi kuo smar- 
kiau vienas kitam užvožti, strapinėjant jų pagalbininkams. 

Ligšiol jų grumtynės man atrodė visiškai lygios. Šūktelėjau savo 
arkliui prisiartinti, kad galėčiau padėti Sakamotui. Tada Septintojo 
diviziono viršila Cudžis (Tsuji) ir pamatė, ką esu sumanęs. Jis pa- 
knopstomis prilėkė prie manęs iš šono, tikėdamasis užkirsti man 
kelią. Akimirką jis buvo įgijęs pranašumą, nes galėjo grumtis abiem 
rankomis, o aš tik viena, bet man pasisekė. Išsisukau nuo pirmo 
jo grybšnio ir dar neatsitiesusiam dėjau į šoną smagų karatė kirtį 
skiausčiu kairiuoju delnu. Tuo ir baigėsi Cudžio bandymas apginti 
savo viršininką. Jis dribtelėjo ant žemės ir iškrito iš kovos. 

Iškritus Cudžiui pakėliau galvą ir apsižvalgiau. Sakamotas ir en- 
sainas Tojama toliau smarkiai kūlė vienas kitą. Regis, Tojama neliko 
skolingas už tai, ką gavo, bet šešios kojos po juo ne taip gerai laikėsi. 
Trys vyrai, pasivertę Sakamoto arkliu, irgi spardėsi bei kumščiavo- 
si - su tokiu įniršiu, kad besiginantiems Tojamos nešikams nebuvo 
kada paisyti savo raitelio nurodymų. 

— Aš tuoj, Sakamotai! — surikau ir linguodamas paraginau savo 
žirgą paskubėti. Mes mikliai iš šono pripuolėm prie Tojamos jam 
kiek iš užpakalio ir aš iškart ėmiau spardyti ir kumščiais daužyti jo 
arklį. Trys jo pagalbininkai jau buvo atsitiesę, o mano lakta taip siū- 
bavo, kad jaučiausi jojantis ant lekiančio pasibaidžiusio kupranu- 
gario. Galiausiai man pavyko tiek laiko išlaikyti pusiausvyrą, kad 
abiem rankomis sugriebčiau Tojamą už kaklo. Sušukau savo arkliui 
dar labiau prisiartinti ir dar tvirčiau įsikibau į gerklę pasipūtėliui 
karininkui, vos jo nepasmaugdamas. Sakamotui šito ir tereikėjo. 

Dabar jau ant Tojamos veido pasipylė tikra smūgių kruša. 
Netyčia ir man į ausį ar žandikaulį teko vienas kitas pasibaisėtinas 
kirtis - net galvoje suspengė. Bet aš toliau laikiausi. Na ir kas, jei dar 
gausiu, užtat Tojama gaus keliskart daugiau. 

Vis dėlto Tojama buvo išmokęs įvairių žaidimo gudrybių. Jis 
tvirtai laikėsi įsitaisęs ant šoninių nešikų pečių, apsivijęs kojomis jų 

rankas ir įsikibęs į vidurinio nešiko nugarą. Tvirtas jo kūnas tebebu- 
vo stačiai nepajudinamas. Jis bandė plaštakomis įsikibti man į dil- 
bius ir sverto principu permesti mane per galvą. Aš iš paskutiniųjų 
įsiręžiau, kad tik kuo ilgiau jį išlaikyčiau. Kol laikysiu jį gniaužtuo- 
se, Sakamotas galės daryti ką tinkamas. Toliau pylėsi įnirtingi jo 
smūgiai. Jaučiau, kad nebenulaikau Tojamos. Po mumis pasidarė 
baisi maišalienė. Sunku pasakyti, kam pasisekė pakišti koją ir vi- 
sus mus pargriauti ant sniego į vieną didelę krūvą. O gal Tojama, 
patyręs žaidėjas, dėl pergalės sugebėjo griebtis tam tikros gudry- 
bės. Nieko daugiau negalėjau, tik laikytis į jį įsikibęs, kol buvau nu- 
blokštas šalin. Iš jo nosies kliokiantis kraujas aptaškė man riešą ir tai 
buvo pakankama pergalė. Prisiminiau, kaip sumuštam karininkų 
man pačiam skaudėjo nosį ir lūpas. 

Tada į sceną įžengė dar vienas raitelis iš Cučiuros būrio. Tai buvo 
viršila Kumada - jis taip greitai atlėkė, kad įsibėgėjęs Žnektelėjo tie- 
siai ant Tojamos. Numušė jį kaip kėglį! Mano draugas, kuris vėliau 
žuvo savo kaitene prie Ivo salos, užgriuvo vyriškį, kuris niekada 
nebuvo išsiųstas į tokią užduotį. Mes laimėjom! Primušėm galvažu- 
dį! Nesitverdamas džiaugsmu raginau savo žirgą skubėti ten, kur 
grūmėsi kiti. Įveikę vadą galėjom imtis jo bendražygių! 

Mano arklys neklausė įsakymų. Žvilgtelėjęs žemyn pamačiau, 
kad mano nešikai, kaip ir Sakamoto trijulė, dar nebaigė, ką buvo 
pradėję. Jie su džiaugsmu spardė ir trypė Tojamą nešusį trejetą. 
Atsilošęs ėmiau gaudyti kvapą, gal dvigubai plačiau išsišiepęs už 
Sakamotą. Leidom savo nešikams spardytis, kiek širdis geidžia, ir 
atitraukėm tik tada, kai jie užsiganėdino. Du Tojamos stovyklos žir- 
gai su raiteliais puolė jo gelbėti, tačiau vos jiems pribėgus pasigirdo 
žaidimo pabaigą skelbiantis švilpukas. 

Apsidairiau ir pradėjau skaičiuoti. Tojamos pusėje buvo likę tik 
tie du raiteliai, kurie skubėjo jam į pagalbą. Mes turėjom vis dar ant 
kojų besilaikančius keturis žirgus su raiteliais. Mes laimėjom žaidi- 
mą. Smagiausia buvo žiūrėti į ensainą Tojamą. Jis stovėjo per kelis 
jardus nuo mūsų, išsivoliojęs purviname sniege, sukruvinta nosimi. 
Veidas jau buvo pradėjęs tinti. Mačiau, kad pamuštą akį ir kelis gu- 
zus jis ilgai gydysis. Atrodė išties apgailėtinai. 

Kurį laiką manėm, kad Septintasis divizionas iškvies mus į dar 
vieną susirėmimą, tačiau ensainas Cubojus nepasinaudojo šia proga. 

Jutaka Jokota + POVANDENINIAI KAMIKADZĖS 


Matydamas, kaip mes būriu puolėm ensainą Tojamą, turėjo susi- 
mąstyti, kad ir pats gali būti sumuštas. Per kitą susirėmimą jo drau- 
gas galėjo ne taip greitai pakilti nuo žemės. Galėjo ir išvis neatsi- 
stoti. Būtų kitiems reikėję išnešti jį iš mūšio lauko. Koks tai būtų 
pažeminimas! Ensainas Cubojus paprasčiausiai sušuko: 

— Sveikinam! Jūs, vyrai, kaip pirmąkart atsidūrę ant sniego, labai 
gerai kovėtės. Šiandien gana. 

Nušokęs nuo savo arklio paržygiavau kartu su draugais. Daugelis 
ėjom apsikabinę per pečius arba draugiškai kumšėjom vieni kitiems 
į nugaras. Kokia palaima! Daugiau negu septynias minutes turėjom 
malonumą be gailesčio kulti tą niekingą ensainą! 

Tą vakarą mūsų kareivinėse netilo dainos ir triukšmas. Kai ku- 
rie per kautynes užsidirbome guzų ir mėlynių. Kiti buvo dar ne vi- 
sai išsigydę karininkų baudžiamųjų smūgių paliktas mėlynes. Bet 
visa tai buvo niekis. Ne bėda, jei kam akis užtinusi - užtat ji links- 
mai žybčioja. Ne bėda, jei kam prakirsta lūpa — užtat veide šviečia 
plati šypsena. 


Pilotų parengiamųjų kursų auklėtinių 
bendroji mankšta. Nuotr. iš Acušio 


Takacukos (Atsushi Takatsuka) archyvo. 


Likimo draugų būrys: lėktuvų pilotai 


kamikadzės. 

6 Mane išrenka į misiją 


+3E 


i1rmos mano pratybos vandenyje plaukiojant kaitenu nenusise- 

kė. Na ir pačirškino mane draugai per seminarą! Traukė per 

dantį ir kareivinėse, tik jau draugiškai. Bet tai buvo vieni juo- 
kai, palyginti su tuo, ką atkentėjo ensainas Tojama. Vyrai, jau plau- 
kioję kaitenu po įlanką, papasakojo, kokių šunybių jiems buvo ištai- 
daugiau užduočių ir aš jas gerai atlikau, nes buvau davęs sau žodį 
nebekrėsti ankstesnių kvailysčių. Panėręs po vandeniu sėkmingai 
apiplaukiau trylika mylių nuo Hikario prieplaukos esančią Ošimą 
ir arčiau kranto esančią Minasės salą. 

Taigi antroji ir tolesnės mano treniruotės su kaitenu buvo sėk- 
mingos. Išmokau reguliuoti slėgį, valdyti gylio vairus ir torpedos 
pasvirimo reguliatorius, kol galiausiai ėmiau beveik taip pat sklan- 
džiai vairuoti kaiteną, kaip kiti vairuoja automobilį. Pirmąkart pa- 
nėręs nugrimzdau daugiau kaip šešiasdešimt pėdų, kol suvaldžiau 
padėtį, o dabar išmokau iš bet kokio gylio tolygiai išeiti į reikiamą 
lygį. Taip pat išmokau be garsaus pūkštelėjimo panerti ir išnerti į 
paviršių. 

Kaitenas tapo lengviau valdomas, nes ilgainiui ir technikai la- 
biau įgudo daryti savo darbą. Sausį, kai vis sparčiau vyko mano pa- 
ties mokymai, per pratybas praradome du žmones. Sausio 14 die- 
ną Ocudžimoje žuvo jaunesnysis leitenantas Kentaras Nakašima 
(Kentaro Nakashima) ir ensainas Isšinas Mijadzava (Isshin 
Miyazawa). Jie turėjo aplink Nodžimos salą po vandeniu atlikti 
navigacinius plaukimus žiediniu maršrutu. Tą dieną laikėsi pras- 
tas oras, dėl blogo matomumo buvo liepta sustoti. Niekas taip ir 
nesužinojo, kas atsitiko tiems dviem vyrams. Jie tiesiog dingo. Teko 

padaryti išvadą, kad atsitrenkė į įlankos dugną arba po vandeniu 
įsirėžė į krantą. Greičiausiai žuvo akimirksniu, antraip būtų daužę 
į korpusą keldami triukšmą, kad plaukiojanti bazė juos rastų ir iš- 
trauktų į paviršių. 

Vos neįvyko tragedija I-58 grįžtant iš „Kongo“ užduoties. Sausio 
21-osios naktį laivas, įgulai labai budriai stebint aplinką, plaukė 
Bungo sąsiauriu. Jau kelis mėnesius amerikiečių povandeniniai 
laivai šmirinėjo prie pat mūsų krantų. Net Bungo sąsiauris, metų 
metus buvęs mūsų jungtinio laivyno vartai, jau nebuvo saugus 
vandens kelias. Staiga vienas iš kapitono leitenanto Hašimoto sar- 
gybinių tamsoje pastebėjo kažkokį juodą pavidalą. Povandeninis 
laivas! I-58 kapitonas jau ruošėsi pulti, tačiau kažkas jį nuo to sulai- 
kė. Jis toliau sąsiauriu plukdė savo laivą namo. Ir tik rytą sužinojo, 
kad jo numatytas taikinys buvo I-36, taip pat grįžtantis iš „Kongo“ 
misijos. Hašimotas laisvai galėjo jį paskandinti. 

Mėnesio pabaigoje visi „Kongo“ misijoje dalyvavę povandeni- 
niai laivai, išskyrus nelaimingąjį I-48, jau buvo grįžę į uostą. Visus 
nudžiugino oficiali rezultatų suvestinė. Šeštasis laivynas suskaičia- 
vo, kad atliekant šią užduotį buvo paskandinta dešimt priešo trans- 
portinių laivų, eskadrinis minininkas, tanklaivis ir Casablanca kla- 
sės eskortinis lėktuvnešis. Į „Kikusujo“ grupės sąskaitą buvo įrašyti 
trys eskadriniai minininkai ir du dideli lėktuvnešiai, taigi dviejose 
misijose dalyvavusių kaitenų oficialus rezultatas — iš viso aštuonio- 
lika paskandintų priešo laivų, o kaina už visa tai buvo prarasti du 

povandeniniai laivai I-37 ir I-48. Tačiau lapkritį per pirmąją ataką 
Julityje mes jau buvome praradę tris kitus povandeninius laivus — 
I-46, I-365 ir RO-47. Japonijai nepaprastai trūko povandeninių plat- 
formų, iš kurių būtų buvę galima paleisti kaitenus. 

Ir vis tiek visi ir toliau veržėmės į kovą. Per kiekvieną treniruotę 
vis labiau tobulinausi. Seminarai buvo išties naudingi, tačiau dau- 
giausia naudos duodavo praktiniai mokymai. Dienos ir naktys man 
bėgo greitai. Jei neplaukiojau savo kaitenu, mankštinausi, pagelbė- 
davau torpedinių katerių jūreiviams arba praktikavausi atpažinti 
amerikiečių karo laivus bei tiksliai nustatyti laivo kategoriją, kursą 
ir greitį. Kai įlipdavau į kaiteną, paprastai mane paleisdavo maž- 
daug šešių mylių atstumu esančio priešlaivinio katerio link. Tikslas 
buvo „kliudyti“ šį taikinį pralendant po jo dugnu. Kaiteno korpu- 
so viršus būdavo nudažytas baltai, kad taikinį imituojančio katerio 
įgula matytų, ar aš tikrai praplaukiau po jų laivu. Taip pat jie stebė- 
davo glotnius mūsų kilvaterius. Jei praplaukdavome po tų smulkių 
taikinių pirmgaliu, mūsų paliktas pėdsakas vandens paviršiuje pa- 
sirodydavo prie paskuigalio. Tai buvo laikoma puikiu pasirodymu, 
kokio aš ir siekiau. Tas, kuris sugebėdavo „pataikyti“ į nediduko 
priešlaivinio katerio pirmgalį, tikrai turėjo pataikyti ir į penkiskart 
ar net dešimtkart didesnį amerikietišką laivą. 

Sausio 24 dieną nežinia iš kur išdygusi amerikiečių linijinių lai- 
vų, kreiserių ir eskadrinių minininkų flotilė apšaudė Ivo salą, esan- 
čią apie šešis šimtus mylių nuo Tokijo. Iš to supratome, kad priešas 
greičiausiai dabar nusitaikęs užgrobti šią salą. Jis dar labiau pasi- 
stūmės į priekį joje įrengdamas aerodromus naikintuvams, lydin- 
tiems iš Marianų skrendančią milžinišką supertvirtovę B-29 užpulti 
Japonijos. Be to, tai būtų į bėdą patekusių priešo bombonešių prie- 
globstis, tarkim, jeigu jie pasiklystų virš jūros. Ivo saloje dislokuoti 
lėktuvai išgelbėtų jų įgulas, kurios paskui vėl skraidytų ir kovotų. 
Taigi mūsų treniruočių programa buvo paspartinta. Povandeniniu 
laivui iki Ivo - visai nedaug kelio. Priešo flotilė turbūt jau artinasi ir 
netrukus ten apsistos. Ivo saloje kaitenai galėjo gerai pasireikšti, nes 
povandeniniams laivams ten nereikėjo labai priartėti prie taikinio. 
Jie būtų galėję greitai grįžti, pasiimti daugiau kaitenų ir per trumpą 
laiką vėl stoti į mūšį. 

Pirmąją vasario savaitę sparčiai dariau pažangą ir meldžiau, kad 
būčiau paimtas į misiją. Antrąją savaitę tai ir įvyko. Vasario 13 dieną 
mane, po vakarienės susiruošusį į vonią, pasišaukė viršila Jošihitas 
Jadzakis. 

— Klausyk, Jokota, - tarė jis, - tave kviečia ensainas Mijošis! 

— Ko? Nežinai? - paklausiau pradėdamas vėl rengtis. 

— Nesakė, - atsiliepė Jadzakis, — bet nori pasikalbėti su tavim, 
Kitamura ir manim. Kaip manai, dėl ko? 

Nugara perbėgo šiurpuliukas. Pastaruoju metu mūsų trejetas ir 
viršila Kikuo Šinkajus (Shinkai) dažniau už kitus buvome siunčiami 
į vandens treniruotes. Nejaugi mus ruošiamasi skirti į misiją? 

— Kur Kitamura? - paklausiau švystelėdamas rankšluostį ir mui- 
lą ant lovos ir sprausdamasis į uniformą. 

— Nerandu, - atsakė Jadzakis. - Visur ieškojau. 

Prisiminiau, kad dažnai vakarais matydavau Kitamurą pakran- 
te einant į kaitenų angarą. Abu su Jadzakiu patraukėm jo link. Ten 
ir radome Kitamurą besigėrintį ginklais ir žvelgiantį į vandens pla- 
tybes. Visi trys nuskubėję į instruktorių būstinę pabeldėm į duris. 

— Įeikite. 

Ensainas Mijošis kaip visada kalbėjo aukštu maloniu balsu. 
Mums įėjus pasakė: 

- Ilgokai užtrukot, kol atėjot. Kas nutiko? 

Kiti patalpoje esantys karininkai įsmeigė į mus akis. Jie mūsų ne- 
mėgo, mes nemėgom jų. Taip ir stovėjom sutrikę dėl vėlavimo, ne- 
norėjom išduoti draugo, kad teko jo ieškoti Tačiau ensainas Mijošis 
mus tik paerzino. Kalbėjo lengvu tonu. Kitiems karininkams nusi- 
sukus svarstyti savų reikalų, jo balsas surimtėjo. 

— Ką gi, vyrai, — tarė jis, - štai dėl ko jus pasikviečiau. Aš ga- 
vau užduotį ir man buvo pasakyta, kad galiu rinktis į draugiją tris 
savo puskarininkius. Jus tris ir pasirinkau. Ar norite vykti kartu su 
manimi? 

Tylus kitų karininkų priešiškumas staiga mums tapo visišku 
menkniekiu. 

— Taip, pone karininke! - išpyškinau, atsakydamas už mus visus. 

— Puiku, - atsakė jis. - Be mūsų keturių, bus dar vienas karinin- 
kas. Man dar nesakė, kuris. 

— Kada išvykstame, pone karininke? — paklausė Kitamura. 

— Man sakė, kad į kito mėnesio pabaigą, — paaiškino ensainas 
Mijošis. —- Tikslios datos dar nežinau. Galbūt apie kovo dvidešim- 
tą. Plauksime I-368. Kol kas numatytas šis povandeninis laivas, bet 
sprendimas dar gali pasikeisti. Mūsų užduotis bus sunaikinti naftą 
į Saipaną gabenančius amerikiečių tanklaivius. 

Mūsų veidai ištįso. Mums buvo nei šilta, nei šalta, kad į kovos 
veiksmų vietą mus plukdys I-368. Tačiau taikiniai pasirodė labai jau 
menki. 

— Tik tiek, pone karininke? — nustebau. 

Vyliausi nuskandinti lėktuvnešį. Kaip ir kiti. Dažnai apie tai 
kalbėdavomės. 

Į pokalbį įsiterpė į mus atsigręžęs ensainas Narumis. 

— Per daug nesitikėkit, — tarė jis. - Dabar jau ne taip lengva pri- 
siartinti prie priešo lėktuvnešių ir linijinių laivų. Juos būtinai supa 
tankus kreiserių ir eskadrinių minininkų žiedas. 

Aš jo nemėgau, bet jis buvo teisus. Po „Kongo“ misijos pasikei- 
tė pagrindinė kaitenų atakų strategija. Priešas turėjo daugiau negu 
reikia patrulinių lėktuvų, saugančių jo inkarvietes. Taip pat dau- 
gybę antvandeninių patrulinių laivų ir sumaniai spendė povande- 
ninių laivų tinklus, į kokius ir buvo įkliuvęs I-56 prie Admiraliteto 
salų. Taigi Šeštojo laivyno vadovybė nusprendė pakenkti priešams 
kitu būdu. Buvo per sunku prasiskverbti iki užduoties pajėgų, taigi 
pagal naująją strategiją buvo nuspręsta pulti priešo tiekimo linijas, 
menkai apsaugotus arba visai neapsaugotus laivus užnugaryje, toli 
nuo puolamųjų pajėgų. 

- Šiaip ar taip, - pasakė ensainas Mijošis, - tušti svarstymai nieko 
neduos. Numatytas taikinys yra tanklaiviai, vadinasi, tai bus tank- 
laiviai. Rytoj sutelksime visą dėmesį į taikinio puolimą. Kruopščiai 
pasiruoškite jūrlapius. Iki išvykimo mums liko tik mėnuo su tru- 
pučiu. Per tą laiką turėsime nuveikti viską, kas įmanoma. O kar- 
tu padėsime vieni kitiems kuo galėdami. Niekam iš jūsų nereikia 
jaudintis dėl asmeninių reikalų. Viskuo bus pasirūpinta. Jei per at- 
einančias savaites jums ko nors prireiktų, iškart kreipkitės į mane. 

— Taip, pone karininke, - atsakėm visi kartu. 

Geresnio žmogaus sau į vadus nė negalėjom norėti - manau, jis 
numanė mūsų jausmus. 

— Na, ką gi, - pasakė, - kad jau sutarėm, siūlau išgerti už mūsų 
sėkmę. 

Jis atnešė taureles ir butelį sakės. Pasakė „Kampai!“ — tai „Iki 
dugno!“ atitikmuo - ir mūsų trejetas kartu su visais karininkais, pri- 
sidėjusiais prie šios paprastos ceremonijos, įsipylėme gal po pusę 
uncijos gėrimo. Paskui trise grįžom į savo korpusą ir aš iškart nuė- 
jau miegoti. Dabar jau buvau nebe tas Jutaka Jokota, vienas iš šimto 
prisistačiusių į Ocudžimą. Anuomet prieš užmigdamas ilgam pa- 
sinerdavau į gilius apmąstymus. Dabar buvau ramus, pajutęs san- 
tarvę su savimi, pasiryžęs pasiekti meistriškumo viršūnę, o tada 
visa jėga smogti priešui. Mane pasirinko. Greitai iškeliausiu. Štai 

taip. Kitą dieną prie mūsų grupės prisidėjo į ją paskirtas ensainas 
Munejošis Katas (Muneyoshi Kato). Tai buvo gera žinia. Užtat liku- 
si dienos dalis buvo nekokia. Praėjusią naktį užmigau nepaprastai 
laimingas. O dabar nuėjau gulti baisiai nusiminęs. Ir viskas per už- 
sispyrėlį kaiteną. 

Šiandien į mūsų treniruotę buvo įtraukta povandeninė navigaci- 
ja ir tolygus išnėrimas. Plaukiojom aplink Ošimą. Ji yra toli nuo uos- 
to ir pasinėrus po vandeniu ją pasiekti ir apiplaukti reikėjo nema- 
žų gebėjimų. Iš manęs buvo tikimasi, kad sėkmingai įvykdysiu šios 
dienos užduotis. Juk dabar buvau pasirinktas vykti į misiją. Į mane 
buvo dedami dideli lūkesčiai. Jei prastai pasirodysiu, per semina- 
rą nesulauksiu pasigailėjimo. Pirmą valandą susiruošiau į kaitenų 
angarą ir pakeliui sutikau Kitamurą. Per rytines pratybas jis plaukė 
trečias, tad jau Žingsniavo atgal į mūsų korpusą. 

Atrodė toks prislėgtas, kad paklausiau, kas nutiko. 

— Jūra bjauriai audringa, Jokota, - pasakė, - baisus bangavimas. 
Niekam nepavyko gerai pasirodyti. Plauk labai atsargiai. 

Su techninės priežiūros komandos vyrais nuėjęs prie 31-ojo kai- 
teno, mėginaujo žodžius mesti iš galvos. Bet buvo neramu. Kaitenas 
Nr. 31 nepadėjo išsklaidyti man nerimo. Prieš kelias dienas viršila 
Šinkajus plaukdamas 31-uoju atsitrenkė į įlankos dugną ir mums 
pasakė, kad buvo sunku suvaldyti jo vertikalųjį ir horizontaliuosius 
vairus. Man kaip tik buvo lemta tuo įsitikinti. 

Mane lydinčio katerio vadas buvo leitenantas Hamagučis 
(Hamaguchi). Plaukėm greitai ir 1 val. 40 min. dienos jau buvome 
paleidimo taške. Po signalo nuspaudžiau variklio paleidimo svirtį. 
Suburzgė variklis ir pasijutau ramiau. Kaitenas judėjo sklandžiai ir 
aš kiek atsitolinau nuo katerio. Tada prasidėjo nemalonumai. 

Panėrus kaitenas toliau smigo gilyn. Galynėjausi su valdymo 
įrankiais, kad sulėtinčiau grimzdimą. Pakilęs vėl susidūriau su ta 
pačia problema. Itin blogai veikė vertikalusis vairas. Jis vis kreipė 
mano ginklą į dešinę. Mėginau reguliuoti jo eigą ir toliau plauk- 
ti kreiseriniu greičiu, bet kaitenas ir toliau krypo iš kelio į deši- 
nę. Galiausiai nusprendžiau panerti į 25 pėdų gylį ir plaukti aklai. 
Dažnai išnerdamas patikrinti, kiek toli iš kelio mane išmušė blo- 
gai veikiantis vertikalusis vairas, būčiau sulaukęs prasto įvertinimo 

iš tikrintojų ir stebėtojų, virš vandens stebinčių mano plaukimą. 
Nusprendžiau, kad reikia lošti — taip ir padariau. 

Netrukus išgirdau pabūklų gausmą. Iškart sulėtinau kaiteną ir 
nukreipiau jį į paviršių. Pirmas vaizdas, kurį pamačiau pro peris- 
kopą, buvo tiesiai prieš mane stūksanti didžiulė uola. Žaibiškai nu- 
sprendžiau savo naudai pasinaudoti vairo nuokrypiu, staigiai suk- 
telėjau jį į dešinę ir išvengiau tos milžiniškos kliūties. Mane visą 
išpylė prakaitas. Didindamas greitį panėriau po vandeniu ir vis kei- 
kiau mechanikus, neištaisiusius ginklo trūkumų. Kaip galima tikė- 
tis, kad su tokiais kaitenais kaip šitas mes nuskandinsim taikinius? 
Grįždamas į startinę poziciją vardu keikiau visus, kuriuos tik ga- 
lėjau prisiminti, įskaitant techninės priežiūros skyriaus viršininką. 

Man išlipus iš kaiteno ir atsistojus prieš leitenantą Hamagučį, šis 
tiesiog netvėrė pykčiu. 

— Kvaily! - tėškė smogdamas man į veidą. - Kvaily! Galėjai užsi- 
mušti! Žinai, ką tai reikštų? Tai reikštų, kad tu atiduodi priešui visą 
laivą! Kaip skandinsim priešų laivus, jei tokie kvailiai kaip tu išsižu- 
dys nespėję stoti į kovą? Dink iš akių! 

Vis dėlto ensaino Mijošio atjauta ir supratimas padėjo man atsi- 
gauti po to, ką patyriau. O po dviejų dienų mane iš naujo įkvėpė en- 
sainas Otaru Okajama (Okayama). Tą rytą jis vadovavo gimnastikai 
ir, kai ją pabaigėm, staiga nusprendė, kad turim pabėgioti. Dar ne- 
buvom pusryčiavę ir šį pasiūlymą priėmėm be didelio entuziazmo. 
Pasigirdo šioks toks murmėjimas. 

— Tylos! Bėgte marš! — šūktelėjo ensainas Okajama ir teko pasi- 
pusčius padus nubėgti visas tris mylias. 

Dar nepribėgus kareivinių jis liepė mums vėl išsirikiuoti greta. 
Nesiskubinom daryti kas liepta, tad jis sukomandavo: 

— Deši-nėn! Bėgte marš! — ir pats ėmė bėgti šalia ragindamas 
slunkius, kol dar kartą nubėgom tą patį maršrutą. 

Niekas nedrįso atsilikti ar sulėtinti Žingsnio. Ensainas Okajama 
buvo greitas paleisti į darbą kumščius. Tačiau jokio regimo džiaugs- 
mo jis iš to neturėdavo. Be pykčio užvoždavo ir jau po minutės tau 
šypsodavosi. Jis iš tikrųjų mus valdė. Reikalavo žaibiškai paklusti. 
Nors buvo žemaūgis, bet labai stiprus ir tvirtas. Mes jį mėgom ir sie- 
kėm jo palankumo. Jis buvo tokios tvirtos dvasios, kad visi norėjo- 
me būti į jį panašūs. 

Po pusryčių skelbimų lentoje pamačiau, kad tą dieną jis pirmas 
pradės pratybas. Bėgiodamas su mumis iš anksto tai žinojo! Kokia 
tvirtybė! Kokia ištvermė! Nubėgti šešias mylias, o tada iškart po 
pusryčių sėsti į kaiteną! Stai kur vyras! 

Tai pasitvirtino dar tą patį mėnesį. Ensainas Okajama pasitiko 
mirtį per kaitenų ataką prie Ivo salos. 

Kitą dieną Tokiją atakavo iš lėktuvnešio pakilę lėktuvai ir aš pir- 
mąkart išplaukiau kaitenu, paleistu iš povandeninio laivo. Tai buvo 
I-368. Amerikiečių orlaiviai iš lėktuvnešio bombardavo Tokiją ir 18 
dieną. Apsidžiaugiau, kad jie puolė pramoninius taikinius pietryti- 
nėje miesto dalyje, kurioje negyveno mano šeima. 

19 dieną labai susikrimtau dėl dviejų įvykių. Į Ivo salą įsiver- 
žė Amerikos jūrų pėstininkai ir mane sumušė ensainas Mijošis. 
Nežinau, kas mane labiau paveikė - ar tai, kad priešas atsidūrė prie 
Japonijos slenksčio ir įsitaisė ten stovyklą, ar tai, kad buvau smar- 
kiai primuštas žmogaus, kurį buvome pamilę. 

Japonų įtvirtinta Ivo sala. Ją vagojo tunelių sistema. Ne mažiau įnirtinga nei Rytų 


frontas buvo Ramiojo vandenyno karo veiksmų arena, kur kovojo amerikiečių, australų, 


kanadiečių ir kitos armijos. 


Incidentas su ensainu įvyko dėl nedidelio taisyklių pažeidi- 
mo. Keletas iš mūsų ant lovų reikiamai nesulankstėm antklodžių. 
Ensainui Mijošiui pareikalavus kaltininkams žengti žingsnį į prie- 
kį, žengė kokie šeši vyrai. Prisiminiau, kad ir aš reikiamai nesu- 
lanksčiau, bet kitiems žengus iš gretos dar svyravau. Praėjo kokios 
penkios sekundės, kol žengiau į priekį kaip ir jie. Ensainas Mijošis, 
kuris lauke prieš kareivines visada smarkiai rėkaudavo, dangstyda- 
mas tikrąjį savo geraširdiškumą, eidamas paeiliui po kartą smogė 
kiekvienam iš mūsų. Tada kiti žengė atgal į gretą, o ensainas Mijošis 
man sušuko: 

— Jokota! Stot! 

Jis atsistojo priešais mane. 

— Tu paskutinis žengei į priekį, - pasakė jis. - Gal pagalvojai, kad 
išskirsiu tave iš kitų vien dėl to, kad mes kartu vyksim į užduotį? 
Kaip tik turėjai žengti pirmas! Nežinau, ar dar noriu imti tave kartu! 

Jis pradėjo mane talžyti ir tol trankė, kol parmušė ant žemės. 
Kai pakilau ant kojų, skruostai jau buvo ėmę tinti. Kai jis mane pa- 
leido, jaučiausi baisiai susigėdęs. Supratau, kodėl mane mušė. Aš 
padariau gėdą jam, ensainui Katui ir kitiems dviem mūsų misijos 
vyrams. Jis klausė, ar jaučiuosi išskirtinis, bet jau pats buvo mane 
išskyręs pasirinkdamas bendrai užduočiai vykdyti. Mintyse iškart 
jam atleidau. Tą vakarą jis parodė, kaip kremtasi ir nori, kad visa 
tai būtų užmiršta: stabtelėjo prie mūsų kambario ir paliko mums jo- 
kanų - gledičijų pupelių pyragaičių, kuriuos žinojo mus mėgstant. 
Buvo pyragaitis ir mano daliai - supratau šitaip jį pasakius, kad pa- 
mirščiau, kas buvo. 

Rytojaus dieną vykdyti užduoties išvyko „Čihajos“ grupė. 
Tiksliau, išvyko du iš trijų povandeninių laivų. I-368, gabenantis 
penkis kaitenus su pilotais - trimis karininkais ir dviem puskarinin- 
kiais, išplaukė iš Ocudžimos. Tą pačią dieną ir pas mus įvyko išleis- 
tuvės į I-370, kuris išplaukė iš Hikario taip pat su penkiais kaitenais. 
Grupės vyresniuoju buvo paskirtas ensainas Itaru Okajama, prieš 
kelias dienas privertęs mus nubėgti tokį ilgą kelią. Abu povande- 
niniai laivai buvo įveikti priešų. Likome taip ir nesužinoję, ar I-368 
padarė priešui kokios žalos. Jis buvo pastebėtas ir vasario 27 die- 
ną paskandintas iš lėktuvnešio atskridusio orlaivio. Diena anksčiau 
antvandeninis laivas buvo paskandinęs I-370 su mūsiškiais Hikario 
vyrais, bet šis povandeninis laivas jau buvo surengęs ataką. Ivo sa- 
loje esančios mūsų pajėgos atsiuntė radijo pranešimą, kad jūros pu- 
sėje matė šešis aukštus ugnies stulpus, taigi buvo visiškai aišku, kad 
karingasis ensainas Okajama ir jo draugai sudavė kelis smūgius. 

Kartu su kitais I-370 vyrais netekome buvusio Cučiuros auklėti- 
nio - su šiuo povandeniniu laivu nuskendo viršila Masao Moris, iš- 
plaukęs į užduotį kaip kaitenų mechanikas. 

Trečiasis „Cihajos“ grupės povandeninis laivas I-44 iš Ocudžimos 
išplaukė vasario 23 dieną. Grįžo kovo 9-ąją nepaleidęs nė vieno kai- 
teno. Paskandinus I-368 ir I-370 labai padaugėjo patrulinių laivų ir 
lėktuvų, tad mūsiškiams nepavyko prisiartinti prie Ivo, nors ten 

Kaitenų pilotai išvyksta į savižudišką ataką povandeniniu laivu |-368. 


buvo daug taikinių. Tiesą sakant, kai tik I-44 bandydavo iškilti į 
paviršių ir pasižvalgyti, iškart būdavo pastebėtas. Jam net nepavy- 
ko įkrauti baterijų. Priešo lėktuvai ir laivai išlaikė jį po vandeniu 
keturiasdešimt šešias valandas su puse ir oras jo viduje darėsi vis 
nuodingesnis. I-44 vadas kapitonas leitenantas Genbėjus Kavagučis 
(Genbei Kawaguchi) galiausiai buvo priverstas operaciją atšaukti, 
nes įgula ir kaitenų pilotai po šio išbandymo buvo pernelyg nusi- 
kamavę, kad galėtų efektyviai veikti. Jis nusprendė, kad reikia likti 
gyviems ir kautis kitą kartą. 

Šeštasis laivynas jam nepritarė. Grįžęs į uostą jis iškart buvo at- 
leistas iš kapitono posto ir į jo vietą buvo paskirtas kitas kapitonas. 
Žinoma, tai įvyko Ocudžimoje. Hikaryje niekas netemdė nuotaikos. 
Mes pakiliai jautėmės dėl ensaino Okajamos sėkmės ir prisiminėm 
paskutinius jo žodžius per nedideles išgertuves, kurias surengėm jo 
garbei I-370 išvykimo išvakarėse. 

- Išeinu į Kudaną, - pasakė turėdamas omenyje, kad žus mūšyje 
ir jo atminimas bus įamžintas Jasukunyje?. - Žiūrėkit, gerai elkitės. 
Jei ne, pažadu - sugrįšiu ir vėl jums iškaršiu kailį! 


* Tokijo Kudano rajone esančioje šintoistinėje Jasukunio šventykloje įamžintos pavardės visų žuvusių 
kovose už Japonijos imperiją nuo imperatoriaus valdžios restauracijos 1868 m. iki Sąjungininkų oku- 
pacijos 1947 m. 

Ką gi, bandysim padaryti viską, kas įmanoma - ir pagerbdami 
jo atminimą, ir prisimindami sunkius kaip girnapusės jo kumščius. 
Neturim jokio noro, kad tarp mūsų maišytųsi jo šmėkla. 

Rytojaus dieną po I-44 išvykimo iš Ocudžimos mane antrąkart 
paleido plaukti iš povandeninio laivo. Tai buvo I-58, kurio vadas 
buvo kapitonas leitenantas Hašimotas. Šis povandeninis laivais vė- 
liau nuskandino Jungtinių valstijų laivą Indianapolis, gabenusį ato- 
mines bombas į Marianų salas. Kaip smarkiai skyrėsi šis povande- 
ninis laivas nuo drūto, kerėpliško I-368! I-368 buvo pastatytas kaip 
pajėgų gabenimo ir tiekimo laivas. Virš vandens jis išvystydavo ne 
didesnį negu 14 mazgų greitį - palyginkime su kitų povandeninių 
laivų pasiekiamu 20 ir daugiau mazgų greičiu. Jo paskirtis buvo ap- 
rūpinti salose dislokuotą kariuomenę. Iš pradžių jis turėjo dvi 40 
pėdų paleidimo platformas, specialiai sukonstruotas hidrostati- 
niam slėgiui atlaikyti didesniame nei 200 pėdų gylyje. Taip pat prie 
šio laivo buvo pritvirtintos dvi didelės guminės valtys. Be 50 kari- 
ninkų ir jūreivių įgulos, jo viduje tilpo 110 kariškių ir 60 tonų eki- 
puotės. Dar 20 tonų buvo galima pritvirtinti prie jo korpuso, tačiau 
su tuo kroviniu laivas tapdavo lėtas kaip katacumuri. Jis ir atrodė 
kaip sraigė, ypač ties nosimi. Stačiai griozdas! 


I-58 


|-58, 1945 m. liepos 30 d. nuskandinęs JAV sunkųjį kreiserį Indianapolis, 
tapo žymiausiu Japonijos povandeniniu laivu. 

I-58 buvo kitoks. Aptakus, kaip matyti, greitaeigis. Tikėjausi pa- 
sivaikščioti ant jo korpuso, bet, kol pakrovėm kaitenus, jau buvo 
vėlu, tad iškart ėmėmės darbo. Prie Ošimos salos turėjo būti paleisti 
du karininkai - ensainas Mijošis ir ensainas Aidzava (Aizawa). Kiti 
turėjo būti viršilos Jadzakis, Šinkajus, Kitamura ir aš. Greitai įlipau 
ir iškart paleidau giroskopą. Jį judino suslėgto oro srautas ir darbinį 
greitį jis pasiekdavo tik po kiek laiko. Nuo jo priklausė vairavimo 
tikslumas, tad per kiekvienas pratybas pirmiausia prisiliesdavau 
prie šio daikto. Paskui užsidėjau telefono ausines ir patikrinau val- 
dymo įrankius. Pamačiau, kad visi veikia tvarkingai. Tada suėmiau 
periskopo rankeną ir radau už jos užkištą popieriaus lapelį su Žo- 
džiais: „Meldžiamės už taiklų jūsų smūgį į taikinį.“ Po jais buvo pa- 
sirašyta: „Techninės priežiūros skyrius.“ Tai buvo nuostabūs žmo- 
nės. Jie krapštėsi prie kiekvieno kaiteno, tartum tai būtų ypatinga 
gimtadienio dovana mylimiausiam sūnui, ir tikrai su mumis elgėsi 
kaip su mylimiausiais sūnumis. Jie paskutiniai palinkėdavo sėkmės 
pilotui lipant į kaiteną ir pirmieji nerimo pilnomis akimis pasitikda- 
vo jį išlipusį klausdami, kaip sekėsi. 

Povandeniniam laivui panėrus iškėliau periskopą norėdamas 
apsidairyti. Pro jį mačiau ensaino Mijošio kaiteną. „Čia jau panašiau 
į tikras pratybas!“ — pasakiau sau, žvilgsniu užgriebęs didesnę po- 
vandeninio laivo pagrindinio denio dalį. Netrukus pasieksime nu- 
matytą punktą ir mus paleis. Čia išbandysime naują atakų atviroje 
jūroje taktiką. Štai ką turėjo omenyje kapitonas leitenantas Itakura 
Ocudžimoje, kalbėdamas apie savo svajonę pasiųsti „šimtus regin- 
čių torpedų į priešą, iš jūros besiartinantį prie mūsų tėvynės“. 

Vis dėlto sėkmingai surengti šitokią ataką buvo labai sunku. 
Viena yra treniruotis uoste, ramioje įlankoje. Kas kita - atakuoti ten, 
kur gali būti toks smarkus bangavimas, kad nieko nematysi pro 
periskopą. Prieš bet kurią tokios rūšies ataką būtina tiksliai nusta- 
tyti tris parametrus: priešo kursą, greitį ir kurso kampą mūsų at- 
žvilgiu. Žinant šiuos tris dalykus, galima tinkamai parinkti kaiteno 
kursą priešui gaudyti. Tačiau jei bent vienas iš trijų parametrų ap- 
skaičiuotas netiksliai, net su nežymia paklaida, kaitene tenka pasi- 
kliauti vien periskopu. Taigi buvome parengę specialų planą šiems 
dviem metodams suderinti. Prieš pat paleidžiant iš povandeninio 
laivo kaiteną, jo pilotui bus pateikti galutiniai duomenys apie prie- 

šo kursą, greitį ir kurso kampą, kad jis susidarytų padėties vaizdą. 
Žmonės iš laivo bokštelio kaiteno pilotui nurodys, kokiu kursu ir 
greičiu jis turi tam tikrą laiką judėti atsiskyręs nuo povandeninio 
laivo. Maršruto pabaigoje jis iškiš virš vandens periskopą ir pasku- 
tinį kartą apsidairys pats. Teoriškai tuo metu jis turėtų būti maž- 
daug už penkių šimtų jardų nuo taikinio, jam iš kairės arba iš deši- 
nės. Tada turėtų galutinai pasirinkti finišo tiesiosios kursą, nuleisti 
periskopą ir didžiausiu greičiu pasileisti į taikinį. Per pratybas kai- 
teno pilotui skirtas laikas paskutinįkart apsižvalgyti buvo septynios 
sekundės. Buvo manoma, kad ilgiau užtrukus periskopas vandens 
paviršiuje paliks per daug „plunksnų“, kurias priešas galėtų len- 
gvai pastebėti. 

I-58 buvo panėręs į 55 pėdų gylį. Prie jo pritvirtintas kaitenas 
buvo 35 pėdų gylyje. Tai reikėjo turėti omenyje, kad atsiskyręs nuo 
laivo išliktum tame pačiame lygyje. Menkiausia klaida mėginant 
palaikyti pusiausvyrą, ir dėl suvartotų degalų palengvėjęs kaite- 
nas gali striuoktelėti į paviršių nespėjęs pakelti horizontaliųjų vai- 
rų, nuleidžiančių aparatą gilyn. Iš 
tikrųjų buvo geriausia atsiskiriant 
nuo laivo horizontaliuosius vai- 
rus kiek palenkti žemyn kreipian- 
čiu kampu, kompensuojant apa- 
rato eigą po kelių sekundžių. 

Kai I-58 įgula atlaisvino pa- 
skutinius lynus, kuriais buvo pri- 
tvirtintas mano kaitenas, turbūt 
buvau per dideliu kampu užlen- 
kęs vairus. Ėmiau nepaliaujamai 
grimzti ir tik 110 pėdų gylyje išly- 
ginau eigą. Atviroje jūroje, kur tu- 
rėjau erdvės manevruoti, tai buvo 
ne bėda, bet jeigu tai būtų atsitikę 
įlankoje, būčiau beviltiškai įklim- 
pęs į dumblą. 


Kaiteno vidaus konstrukcija. 

Kaitenai buvo paleisti penkių minučių intervalais — lygiai kaip 
kovinėmis sąlygomis. Aš buvau antras. Nepasisekė po manęs pa- 
leistam Šinkajui. Vos paleistam jam iš rezervuaro ištekėjo degalai ir 
jis negalėjo užvesti kaiteno, nes nebeturėjo energijos šaltinio. 

Aš dėl savo kaiteno tą dieną patyriau šiokių tokių keblumų, bet 
ne daugiau negu visada, jei neminėsime staigaus panėrimo į 110 
pėdų gylį. Kiekvienas kaitenas turėjo savų keistenybių, negana to, 
kasdien atsirasdavo vis kitų, nelygu kiek laiko buvo naudojamas. 
Didžiausias mūsų priešas buvo rūdys. Dėl jų buvo sunku valdy- 
ti vožtuvus. Po rūdžių didžiausias priešas buvo tepalai, jei jų pa- 
daugindavo techninės priežiūros vyrai. Stengdamiesi mums padė- 
ti, kartais jie per gausiai sutepdavo prietaisus ir valdymo įrankius. 
Juos čiupinėdamas išsiterliodavai rankas slidžia koše. Ir šįkart buvo 
panašiai. Vis šluosčiausi tepaluotas rankas į fundošį. Išlipęs iš kai- 
teno turbūt mūvėjau purviniausius apatinius Japonijoje. Strėnų 
raištis pajuodo, užtat galėjau pakenčiamai valdyti torpedą. Kitaip 
ir negalėjo būti. Turiu pasakyti, kad imperatoriškasis karinis jūrų 
laivynas nedarė nuolaidų tiems, kuriems buvo numatytos svarbios 
užduotys. Nepaisant viso treniruotėms atiduoto laiko ir pastangų, 
padaręs klaidą dar ir dabar galėjau netekti galimybės pilotuoti kai- 
teną. Neminėsiu to žmogaus vardo, kad nepridaryčiau jam gėdos, 
bet pažinojau vieną karininką, kuris iškart buvo pašalintas iš kaite- 
nų programos už tai, kad per pratybas prarado savo ginklą. 

Kaip mokomuosius taikinius per pratybas paprastai naudoda- 
vome priešlaivinius laivus. Bet taupydami torpedinių katerių dega- 
lus dažnai pasinaudodavome praplaukiančiais laivais. Kai kurie iš 


Kaiteno variklis. Tokijo 


Jasukunio karo muziejus. 

tų laivų priklausė sausumos kariuomenei, Vidaus jūros Ošimos sa- 
loje turėjusiai savus povandeninių laivų junginius. Apie tai žinojo 
tik nedaugelis užsieniečių, tačiau Japonijos imperatoriškosios sau- 
sumos pajėgos, nepatenkintos jūrų pajėgų noru daugiausia statyti 
eskadrinius toliašaudžius kreiserinius povandeninius laivus, ėmėsi 
savų povandeninių laivų statybos. Tai buvo dideli, stambūs trans- 
portiniai laivai. | 

Tarp sausumos ir jūrų pajėgų didelės meilės nebuvo. Daugelis 
sausumos kariuomenės vyresniųjų karininkų buvo kilę iš Japonijos 
valstiečių, o jūrų laivyno vyresnieji karininkai daugiausia buvo sa- 
murajų palikuonys. Taigi karinių jūrų pajėgų atstovai į sausumos 
kariuomenę žvelgė iš aukšto. Dėl to kovo 1-ąją atsitiko vienas juo- 
kingas įvykis. 

Visiems priešlaiviniams kateriams išplaukus į amerikiečių po- 
vandeninio laivo medžioklę, mano geras draugas ir kambario kai- 
mynas viršila Jošihitas Jadzakis plaukiojo savo kaitenu. Pro Hikarį 
plaukė nedidelis sausumos pajėgų atsargų tiekimo kateris, taigi 
Jadzakis nusprendė papildomai pasipraktikuoti surengdamas prieš 
jį išpuolį. Pradėjo ataką būdamas apie pusantros mylios nuo taiki- 
nio, o paskutinįkart apsižvalgė atsidūręs per kokius šešis šimtus jar- 
dų nuo taikiniu virtusio laivo. Aš buvau stebėtojų laive ir išgirdau 
vieną iš karininkų sakant: 

— Jį tikrai pastebėtų priešų laivas. 

Aš tuoj įsikišau: 

- Ir ką jie laimėtų? Vis tiek jau būtų per vėlu nuo jo bėgti! 

Žemo rango kariškiui tai buvo didelis akiplėšiškumas, užtat ne- 
palikau draugo bėdoje. 

Jadzakis, kaip ir tikėjausi, praplaukė tiesiai po taikinio vaidme- 
nį gavusiu kateriu. Paskui apsisukęs dar kartą tiksliai atliko tokį 
pat manevrą. Tuo metu akiratyje išdygo atsargų tiekimo kateris iš 
Ošimos, plaukiantis tokiu kursu, kad turėjo atsidurti tarp mūsų ir 
Jadzakio. Ensainas Kodzu (Kozu) bandė tam laivui duoti ženklą, 
kad pasitrauktų, bet jis plaukė kaip plaukęs. Į jį lekiantis Jadzakis 
buvo per arti paviršiaus ir atsitrenkė. 

Po susidūrimo tiekimo laivą keistai sumėtė, o mes sužiurom į 
vandenį ieškodami mano draugo pėdsakų. 

— Jis čia! - kažkas sušuko mums atplaukus į tą vietą, kur įvyko 
susidūrimas. Aš iškart išsirengiau iki fundošio, griebiau lyną ir nė- 
riau į vandenį. Jis buvo ledinio šaltumo, bet man pavyko įverti ka- 
belį į vieną iš įtaisų kaitenui ištraukti. Iškėlėm Jadzakį ant denio. Jis 
buvo gyvas ir sveikas, tik kiek apkvaitęs. Nuplaukėm į uostą, išne- 
šėm jį į krantą, o stebėtojų laivas grįžo pažiūrėti, ar atsargų tiekimo 
kateriui nereikia kokios pagalbos, mat po susidūrimo jo įgula ėmė 
lakstyti kaip pašėlusi. Jadzakiui ant kaktos iššoko didelis gumbas, 
bet kol maudžiausi, jam nepasidarė blogiau. Palikau draugą gulėti 
lovoje ir grįžau pagelbėti sausumos kariuomenės vyrams. Jų laivas 
buvo smarkiai prakiurdytas ir jį teko išvilkti į Minasės salelės, esan- 
čios greta mūsų kaitenų doko, krantą. 

Jau buvo sutemę ir prieš mūsų bazės vado vyresnįjį padėjėją lei- 
tenantą Mijatą iš visų labiausiai pūtėsi sausumos pajėgų karininkas, 
atsakingas už atsargų tiekimo katerį. 

— Karinis jūrų laivynas prisiims visą atsakomybę, - kartojo leite- 
nantas Mijakė, kol mes padėjome iškrauti krovinį, tačiau sausumos 
kariškis, nors ir būdamas žemesnio rango, ir toliau jį koneveikė. 

Taigi galutinai iškrovus laivą leitenantas Mijakė tarė: 

— Jūs, vyrai, kaip atlygį už vargą galite šį tą pasiimti. 

Mes tik ir laukėm tų žodžių, nes kateris buvo prikrautas skanės- 
tų, skirtų sausumos kariuomenės vyrams Ošimoje. Tai buvo kara- 
meliniai saldainiai, ledinukai, gledičijų pyragaičiai, trapučiai ir įvai- 
riausi konservai. Kaip kaitenų vyrai, daugelį šių skanėstų galėjom 
turėjo tokio malonumo. Visi ėmėm, kiek tik galėjom panešti, ir nu- 
skuodėm prie Hikario katerių. Grįžę į kareivines iškėlėm puotą ir 
visus susikvietę tol vaišinomės, kol mūsų grobio nebeliko. Visi šlo- 
vino Jadzakį ir net gumbą jam ant kaktos. 

Dar nenutilus kalboms apie tą atsitikimą su pačepsėjimais ir atsi- 
dūsėjimais „Oiši! Skanu!“ į Hikarį atvyko sausumos pajėgų delega- 
cija pareikšti protesto dėl incidento ir ypač pasiskųsti dėl provizijos 
grobstymo. Žinoma, jokie tyrimai nieko nebūtų atskleidę, smūgis į 
laivą buvo visiškas atsitiktinumas. Buvo pateiktas oficialus atsipra- 
šymas, bet tai buvo paprasta biurokratinė procedūra. Nei mes, kai- 
tenų vyrai, nei technikai dėl to nesuko galvos. Visi mintyse prita- 
rėm tam, kuris pasakė: 

— Reikėtų daugiau tokių avarijų! 

Visa tai, savaime aišku, atsitiko po antrojo mano torpedos palei- 
dimo iš povandeninio laivo. Tai buvo I-58. Pirmąkart ji buvo paleis- 
ta vasario 17 dieną iš I-36. Tąkart sekėsi prastai. 

Kartais per pratybas kaitenų vyrai taikinį puldavo dukart. 
Būdavo, kad po vieno išpuolio bandydavome ir antrąkart. Šitaip 
ruošėmės tam atvejui, jei kovinėmis sąlygomis iš pirmo karto ne- 
pataikytume. Dažnai diskutuodavome, ar tokia taktika pateisintų 
lūkesčius, nes iki to laiko priešas jau greičiausiai būtų pastebėjęs 
mūsų kilvaterį, o mes būtume pasiekiami denio artilerijai ar gilu- 
minėms bomboms. Taip pat svarstydavome, kad ilgai persekioda- 
mi priešą galime pritrūkti degalų. Deguonies atsargų mums pakako 
valandai ir mūsų plaukiojančios bazės vaidmenį atliekantis povan- 
deninis laivas greičiausiai nebūtų galėjęs susigrąžinti mūsų kaiteno. 
Vis dėlto tam atvejui aš buvau susikūręs ypatingą planą. Kovinėmis 
sąlygomis mano kovinė galvutė bus pripildyta ne vandens, bet už- 
taisyta trimis tūkstančiais svarų didelės galios sprogmenų. Jei man 
baigtųsi degalai, išnerčiau į paviršių ir ten plūduriuočiau. Kare svar- 
bu gerai pažinti savo priešą. Žinojom, kad amerikiečiai labai mėgsta 
suvenyrus. Labai gali būti, kad jie mėgintų paimti mano kaiteną ir 
duoti jį apžiūrėti savo artilerijos specialistams. Jei jie mėgintų tai pa- 
daryti, nekrutėdamas glūdėčiau savo kabinoje. Leisčiausi ištraukia- 
mas iš vandens. O tada, vos pajutęs, kad mano ginklas prisilietė prie 
denio, griebčiau specialų jungiklį, kuris kiekviename kaitene buvo 
tam atvejui, jei smaigalyje nesuveiktų detonatorius, ir nusineščiau 
su savimi į amžinybę visą amerikiečių laivą. 

Su šiomis mintimis išplaukiau I-368 įgulai atlaisvinus tvirtina- 
muosius lynus ir paleidus į jūrą mano ginklą. Telefono ryšys nu- 
trūko ir aš likau atkirstas nuo pasaulio. Reikėjo tik vieną kartą pulti 
taikinį imituojantį laivą. Taip ir padariau - pagal instrukcijas iš pra- 
džių įsibėgėjau, iškėliau periskopą paskutinįkart apsidairyti ir tada 
visu greičiu pasileidau pirmyn smūgio kryptimi. 

Buvau pastoviame 30 pėdų gylyje, tad galėjau saugiai praplauk- 
ti po taikiniu. Gerai įvykdžiau šią užduotį ir paplaukiau visa minu- 
te ilgiau, negu reikėjo. Norėjau atlaisvinti taikinį, kad nesudaryčiau 
kliūčių kitiems po manęs išsiųstiems iš I-368. Pirmiausia, ką pro pe- 
riskopą pamačiau išnėręs, buvo Gibijama, viršukalnė į šiaurę nuo 

Hikario. Likau didžiai savimi patenkintas. Pamaniau - kaip papras- 
ta! Plaukti paleistam iš povandeninio laivo dar lengviau negu iš tor- 
pedinio katerio! Gavau tinkamas instrukcijas ir jų laikiausi. Ne vel- 
tui kapitonas leitenantas Itakura su „reginčiomis torpedomis“ siejo 
tiek daug vilčių. 

Pasukau priimančiojo transportinio katerio link. Atidaręs liuką 
pamačiau švelnų ensaino Mijošio veidą ir į mane įsmeigtą žvilgsnį. 

— Na, ir kaip? - paklausė. 

— Tiesiog idealiai! Gerai apsižvalgiau ir tik kartą turėjau tikslinti 
kursą. Tiesiai į taikinį! 

— Na ir pagyrūnas! - pasakė jis išpūtęs akis. 

Nekreipiau dėmesio į šį įgėlimą. Tą akimirką pasaulyje nebuvo 
laimingesnio už mane. Nupėdinau prie denio kabinos ir į ją atsišlie- 
traukiami kiti kaitenai. 

Tą dieną rezultatus fiksavo leitenantas Kamiura. Jis atvyko vė- 
liau laivu, kuris buvo mūsų taikinys. Mes, kaitenų vyrai, nusiprau- 
sėm, pavakarieniavom ir švytinčiais veidais nuėjom į karininkų kor- 
pusą. Radom jį ant stalo išskleidusį jūrlapį. Buvo virš jo palinkęs. 

Pasirodžiau pats nemandagiausias ir išsižiojau pirmiau, negu 
derėjo. 

— Kaip sekėsi antrajam, pone karininke? - paklausiau. 

Leitenantas Kamiura dar nebuvo dideliame popieriaus lape nu- 
brėžęs kiekvieno ginklo maršruto. Nepaisant mano įkarščio, jis tu- 
rėjo už ką mane papeikti, tačiau tik iš lėto pakėlė akis. 

— Jokota? — tarė. - Aha, pažiūrėsiu... Jūsų kilvateris buvo maž- 
daug 30 pėdų prieš taikinio laivagalį. Kadangi jūsų kilvaterį pama- 
tėm tada, kai jūsų kaitenas jau buvo praplaukęs pro taikinį, saky- 
čiau, kad pro šalį praplaukėte maždaug... per 120 pėdų. 

— Ką? —- buvau visiškai įsitikinęs, kad pataikiau tiksliai. 

Leitenantas Kamiura sakytum nepastebėjo dar vieno mano išsi- 
šokimo ir kalbėjo toliau. Jis parodė, kaip kiti tiksliai kliudė taikinį. 

— Bandzai! - sušuko Kitamura, kuris pataikė tiesiai į taikinio cen- 
trą. Jo kilvateris buvo šalia taikinį imituojančio katerio laivagalio. 

— Pone karininke, - kreipiausi į leitenantą Kamiurą, kai jis pasvei- 
kino visus kitus, - gal plaukiau kiek per dideliu greičiu? Gal mano 
variklis buvo ne visai sureguliuotas? Gal mano prietaisai rodė ma- 

žesnį greitį, negu iš tikrųjų? Dėl to galėjau nukrypti nuo taikinio. 
Pone karininke, kai visi išgirs, kad pralėkiau pro taikinį daugiau 
kaip 40jardų atstumu, per seminarą mane pirštais užbadys. Gal ga- 
lėtumėt man padėti? 

Leitenantas Kamiura, pusiau šypsodamasis dėl mano būgštavi- 
mo, pusiau rimtai išklausęs keistą mano prašymą, pakėlė į mane 
akis. | 

— Padėti? - paklausė. - Kuo? 

Išraudau dar labiau, negu ką tik išgirdęs apie didelę savo paklai- 
dą. Tiesą sakant, jei būčiau smogęs dideliam Amerikos laivui 120 
pėdų nuo jo vidurio, vis tiek būčiau jį paskandinęs. Bet man buvo 
neramu. Misijai parinktam žmogui tai didelė klaida. Šitiek trenira- 
vęsis, turėjau pataikyti tiesiai į centrą, ne į laivapriekį ar laivagalį. 

— Gal galėtumėt padaryti, pone karininke, kad būtų... tarkim... 
tik 60 pėdų? - paklausiau jo. 

Jo veidas surūstėjo. 

— Jokiu būdu, Jokota, - pasakė jis. - Pratybas stebėjo ir kiti. Negi 
norite priversti mane meluoti? Nepamirškite, kad svarbiausia yra 
ataskaitų tikslumas. Antraip per seminarus niekas nieko neišmoktų. 

Jis nusišypsojo, nes visi kiti jau juokėsi. 

— Viskas, ko jums reikia, Jokota, - pasakė jis, — tai didesnių taiki- 
nių. Tegul mažesnių laivų imasi kiti. 

Visi dar garsiau užsikvatojo. Aš susitaikiau su tuo, kad nepavy- 
ko jo perkalbėti, ir grįžau į savo korpusą. Visi mane bandė raminti, 
esą pirmąkart paleistam iš povandeninio laivo tai ne toks jau blogas 
rezultatas. Ilgainiui, girdi, seksis geriau. Tapau ramus kaip kūdikis. 
Eisiu į seminarą ir prarysiu man skirtą piliulę. Juk ir aš ne geriau el- 
giausi kitiems suklydus. 

Tačiau viskas apsisuko kitaip. Per seminarą taip ir neišgirdau 
kandžių žodžių. Gal visi pamanė, kad būtų nedora be gailesčio kri- 
tikuojant drumsti mintis žmogui, netrukus išvyksiančiam į misiją. 
Išskyrus keletą klausimų apie tai, ką pastebėjau išnėręs prieš finišo 
tiesiąją, labai lengvai išsisukau. Nepaisant nieko, diena, kai pirmą- 
kart išplaukiau iš povandeninio laivo paleistu kaitenu, baigėsi visai 
maloniai. 

Tokijo griuvėsiai. 1945 m. spalis. Gatvėse šeimininkauja juodosios rinkos 
prekeiviai. Bombarduoti strateginius objektus ir gyvenamuosius kvartalus 
amerikiečių bombonešiai B-29 pradėjo 1944 m. 

7 Paskutinės mano atostogos. Jadzakio mirtis 


rĖž 
Tglatinės no AOglOg0s. 


ovo 3 dieną išvykau namo atostogų. Toks buvo paprotys — 

prieš išsiunčiant vyrus į kaitenų misiją duoti jiems neeilinių 

atostogų. Mane buvo numatyta išleisti kovo 1-ąją, tačiau data 
buvo nukelta iš Šeštojo laivyno vadavietės atvykus štabo karininkui 
suteikti specialių konsultacijų. Dėl to labai nenuliūdau. Mano atos- 
togos turėjo trukti keturias dienas, nes namai buvo labai toli, maž- 
daug keturi šimtai mylių nuo Hikario. 

Atostogų išvakarėse taip jaudinausi, kad vos galėjau užmigti. 
Mane aplankė draugai ir apkrovė lauktuvėmis šeimai. Lagaminėlis 
buvo taip prikimštas sunkiai gaunamų saldainių, cigarečių, vitami- 
nų žirnelių ir konservų, kad sunkiai jį uždariau. Susiruošęs miegoti 
buvau labai laimingas, bet atsigulus suėmė nerimas. Ką pasakysiu 
namiškiams, kai susitiksime? Jų žiniomis, tebesu lakūnų moky- 
muose. Jie apipils mane klausimais, į kuriuos negalėsiu teisingai 
atsakyti. Kaitenų operacijos buvo pernelyg įslaptintos. Negalėsiu 
sakyti, kad susitinkam paskutinį kartą. Ir kad stoviu ant mirties 
slenksčio. Viską, kas būtina, jiems vėliau pasakys Karinių jūrų pa- 
jėgų Ministerija. 

Būtinybė meluoti šeimai man buvo didžiulis rūpestis. Buvau 
taip išauklėtas, kad niekada nemeluočiau. Neturėjau supratimo, ko- 
kiu veidu sakyti netiesą. Vyresnioji sesuo Čijojė iškart kiaurai mane 
permatys. Ji išskaitys, kas parašyta mano širdyje. Bijosiu sutikti jos 
akis, nes ji mane pažįsta geriau už mane patį. 

Apmąstymus nutraukė ensainas Ivao Kitagava, įėjęs man benu- 
sirengiant. Jis buvo techninės priežiūros skyriaus viršininkas. Šis 

Po bombonešių B-29 antskrydžio liepsnojantis Tokijas. 1944 m. 


— Mano vyrai prašė perduoti dovanų jūsų šeimai, Jokota, - pasakė. 

Jis įteikė man saldainių, dar cigarečių ir du butelius viskio. Iškart 
nusprendžiau, kad jei reikės, dėl šių paskutinių lauktuvių iš laga- 
minėlio išmesiu keletą savo drabužių. Mano mylimas tėvas kartais 
mėgo išlenkti taurelę. Buvau tikras, kad griežtai apribojus alkoholi- 
nių gėrimų normą jis turbūt jau seniai sau neleido šio nedidelio ma- 
lonumo. Išgersim į vienas kito sveikatą kartu įsipylę iš vieno tų bu- 
telių. Padarysiu viską, kad per trumpą mano viešnagę namuose jis 
pasijustų laimingas. Reikia jį bent kiek pradžiuginti. Keturis mėne- 
sius mano gimtinę bombardavo boingai supertvirtovės. Prieš jų ga- 
lybę Tokijas buvo bejėgis. B-29 skraidė pernelyg aukštai ir buvo ne- 
pasiekiami mūsų naikintuvams, o Saipanas buvo taip toli nuo mūsų 
bazių, kad jį galėjo pasiekti ir atakuoti tik tolimųjų skrydžių kami- 
kadzių misijos. Jie ne kažin kiek galėjo padaryti nuostolių priešams. 

7 Paskutinės mano atostogos. Jadzakio mirtis 


Ramiojo vandenyno karo prakeiksmas - radaras - būtų juos aptikęs 
toli nuo tikslo ir jų pasitikti iš pasalų būtų pakilę priešo naikintuvai. 

Ensainas Kitagava kiek patraukė mane per dantį, kad negaliu 
užmigti, ir išėjo. Jis suprato, kokios svarbios šios atostogos man ir 
kitiems kaitenų vyrams ir kodėl aš taip nerimstu. Po kelių minučių 
grįžo po pažastimi pasikišęs gramofono plokštelių albumą. 

— Kažkada minėjote, kad namie turit grotuvą, ar ne? - tarė jis. — 
Prašom. 

Atverčiau albumą. Tai buvo Antonino Dvofako simfonija „Iš 
Naujojo pasaulio“. Iš akių man ištryško ašaros. Daugybė Japonijos 
žmonių nepaprastai domisi klasikine muzika. Žinojau, kokia tai 
brangi dovana ir kad šiam puikiam jaunam karininkui tai didelė 
auka. Bet jis apsisukęs išėjo, man taip ir nespėjus rasti dėkingumo 
žodžių. 

Išaušusi kovo 3-ioji prasidėjo nuostabiai — vaiskiai žydras dan- 
gus be debesėlio. Bent kartą man nereikėjo galvoti apie kaiteno val- 
dymo teoriją ir praktiką. Spėlioti, ar būsiu paskirtas į pratybas. Ar 
būsiu išrinktas vykdyti kovinės užduoties. Visa tai kažkur nutolo. 
Nebeturėjau jokių kariškų rūpesčių. Mintys apie tai, kad keliauju 
namo susitikti su šeima, priminė tą jausmą, kai vaikystėje ruošiausi 
į ilgą ekskursiją su klasės draugais. 

Viršila Šinkajus, ensainas Katas ir aš iš bazės išvykome 11 val. 30 
min. Mūsų traukinys iš Hikario stoties turėjo išvykti lygiai dvyliktą. 
Jis vėlavo dešimt minučių ir tai man sukėlė nerimą. Japonijoje trau- 
kiniai itin punktualūs. Pamaniau, kad mūsų traukinys gali neatva- 
žiuoti dėl karo veiksmų. Galbūt jis buvo išsiųstas gabenti kariuome- 
nės arjos atsargų. Traukiniui atpūškavus į stotį nustebau, kiek daug 
tuščių vietų. Pamaniau sau, kad per karą Žmonės mažai keliauja. 
Atsisėdome prie lango. Ensaino Kato namai buvo Sakuragičiuje, vie- 
name iš Jokohamos miesto rajonų. Šinkajus gyveno Kobučidzavoje, 
Jamanašio prefektūroje, netoli šventojo Fudzijamos kalno. Aš gyve- 
nau Tokijo Suginamio rajone. Traukinys pajudėjo iš stoties. Pradėjęs 
riedėti nepaprastai vaizdinga Vidaus jūros pakrante, netrukus pa- 
sivijo grafiką. 

Šinkajus išlipo Nagojoje. Likusią kelio dalį jis turėjo važiuoti ki- 
tos linijos traukiniu. Ensainas Katas jį, o kartu ir mane perspėjo: 

Jutaka Jokota + POVANDENINIAI KAMIKADZĖS 


— Namie daug nekalbėk. Šypsokis ir stenkis, kad namiškiai būtų 
laimingi. Kuo daugiau kalbėsi, tuo daugiau tikėtina, kad prikalbėsi 
ko nereikia. Netyčia gali išsprūsti slapta informacija. 

Pažadėjom to nepamiršti ir Šinkajus mus paliko. Likusią dienos 
dalį ir naktį mes su ensainu Katu šnekučiavomės arba snūduria- 
vom. Jis išlipo Jokohamoje, o netrukus traukinys sustojo Tokijo sto- 
tyje. Buvo 2 val. 30 min. dienos - nuo tada, kai išvykome iš Hikario, 
praėjo daugiau negu dvidešimt šešios valandos. Lynojo. 

Pamaniau - kaip čia gera! Laimingas nudrožiau per stotį, par- 
vežtos gėrybės svėrė rankas, o širdis dainavo. Tačiau mane pri- 
bloškė keistas sutiktų žmonių pavidalas. Jie lėkė įvairiomis kryp- 
timis, kaip ir turi būti didmiestyje, tačiau jų skuba buvo kitokia nei 
anksčiau. Nė viena sutikta mergina nesišypsojo. Ir nė viena links- 
mai nesišnekučiavo su kitomis, kaip įprasta merginoms. Visos buvo 
rimtais veidais. Visos nešėsi po storai kimštą medžiaginį gobtuvą, 
kuriais civiliai dangstėsi per antskrydžius. Nė ženklo moteriškumo, 
vien seni kimono ir mompėjai - dukslios kelnės, daugiausia mūvi- 

mos valstiečių žmonų ir skurdžių darbininkų. Vos nekrūptelėjau 
susigriebęs, kad aš toks laimingas tarp liūdnų veidų ar bereikšmių 
žvilgsnių. Kaip viskas pasikeitė per šešis mėnesius nuo tada, kai 
vaikštinėjau po Tokijo stotį pakeliui iš Cučiuros į Ocudžimą! Tada 
stotis buvo pilna įprasto beprotiško šurmulio — besišypsantys lai- 
mingi žmonės kiekvienas kažkur skubėjo savais tikslais. Dabar atsi- 
dūriau minioje, kuri apskritai rodė mažai gyvybės ženklų. Jeigu jau 
šitaip yra Japonijos sostinėje, tai kas dedasi kitur? 

Ten, Hikaryje, nedaug tegalvojau apie civilius. Visas kitas mintis 
gožė tikslas, dėl kurio buvau čia atsidūręs —- sėdus į kaiteną visu grei- 
čiu pasileisti į priešą. Maniau pagaliau radęs savo gyvenimo tikslą. 
Ir turėjau ginklą, kurį galėjau panaudoti šiame kare. Tie žmonės ne- 
mai. Ir neturėjo ginklų. Gal dėl to atrodė tokie vangus, išsikvėpę. 

Pro šalį pražingsniavo sausumos pajėgų generolas leitenan- 
tas. Skubiai atidavęs pagarbą pabudau iš svajų. Rytoj turiu grįžti į 
Tokijo stotį, kad spėčiau į traukinį ir nevėluodamas parvažiuočiau į 
Hikarį. Nėra kada gaišuoti. Turiu grįžti namo. 

Po ilgo laiko vėl atsiradau tarp namiškių. Buvau sutiktas garsiais 
džiaugsmo šūksniais. 

- Juta-čian! - šūkčiojo seserys. - Mažasis broliukas! Koks džiaugs- 
mas - kaip netikėtai! 

Abi kartu su tėvu ėmė mane glėbesčiuoti. Visi visko klausinėjo. 
Kodėl nepasakiau, kad atvyksiu? Ką veikiu Tokijuje? Tada pirmą- 
kart pamelavau. 

—Maneišsiuntėsuoficialiu įpareigojimu į didelębazę Jokosukoje, 
pasakiau. - Pernakvosiu ir rytoj turėsiu lipti į traukinį. 

Jų paklaustas, kur yra mano bazė, paslaptingai patylėjęs 
pasakiau: 

— Pietuose. 

Šitaip išvengiau tolesnių klausimų, nes namiškiai žinojo, kad 
daugelio oro pajėgų bazių dislokavimo vietos yra griežtai įslap- 
Pastaroji yra piečiausia Japonijos sala, o su pirmąja ribojasi pietinė 
Vidaus jūros dalis. Iš ten įkurtų bazių kildavo daugelis jūrų pajėgų 
pilotų atakuoti iš Saipano atskrendančių priešo B-29. 


< Tokijo Marunučio stotis taip atrodė po atidarymo 1914 m. 

Per savo viešnagę išgirdau ir daugiau klausimų, mat užsuko ne- 
mažai draugų pasimatyti su grįžusiu didvyriu. Ar esu numušęs 
bent vieną priešą? Ar sunku skraidyti naujesniais lėktuvais? Vis 
stengiausi nukreipti kalbą nuo kariškų reikalų sakydamas: 

— Kaip matote, esu gyvas ir sveikas. Bazėje man nieko netrūksta. 
Gyvenimas ten puikus, turiu daug draugų. Tad pakaks kalbų apie 
mane ir mano veiklą. Geriau papasakokit, kaip jūs laikotės. 

Per mano viešnagę apsilankė ir viena žavi panelė, su kuria bu- 
vau pažįstamas prieš patekdamas į karines jūrų pajėgas. Pirmąkart 
iškeliavęs iš namų į piniginę įsidėjau jos nuotrauką. Jei būčiau tu- 
rėjęs širdies draugę, tai būtų buvusi ji, nors mes apie nieką daugiau 
nešnekėjome, tik apie mokslus, namiškius ir karą. Ji pažadėjo at- 
siųsti man šaliką. Aš jai padėkojau slapta vildamasis, kad dovaną 
gausiu iki savo išvykimo į užduotį. 

Taip ir praėjo mano viešnagė. Visi kalbėjomės iki išnaktų. Kaip 
buvau sau žadėjęs, su tėvu kilstelėjom po taurelę. Žinojau, kad jis 
su malonumu išgers likusį viskį, taupydamas progoms pavaišinti 
garbiausius ir artimiausius draugus. Mačiau, kaip jis švyti. Mintyse 
padėkojau ensainui Kitagavai ir techninės priežiūros vyrams, gera- 
noriškai sumaniusiems įteikti šią dovaną. 

Pats sau nuolat kartojau, kad mano melas iš tikrųjų nėra blogis. 
Paskui, kai namiškiams bus pasakyta, kad aš paskandinau didelį 
amerikiečių laivą, jie viską supras. Supras visą tiesą ir jiems bus aiš- 
ku, kodėl taip staiga, be perspėjimo, parvykau namo. 

Namie išbuvau iš viso dvidešimt valandų, iš jų tik kelias miego- 
jau. Seserys Čijojė ir Tošijė atėjo manęs išlydėti į stotį. Traukiniui 
pajudėjus mačiau, kaip mylimos mano sesutės, dvi mano mažosios 
mamytės, apsipylė ašaromis. Norėjau joms sušukti, kad greitai vėl 
susitiksime Jasukunyje, didžiojoje Tokijo šventykloje, kurioje garbi- 
nami amžiną šlovę pelnę už Japoniją žuvę vyrai. Karinių jūrų pajė- 
gų ministerija praneš apie didvyrišką mano mirtį, Čijojė su Tošije 
nueis į šventyklą ir sudėjusios rankas nulenks galvas pasikalbėti su 
mano siela. 

Atsisėdau tik tada, kai jos išnyko iš akių. Gėdydamasis, kad kiti 
keleiviai nepamatytų verkiančio uniformuoto vyro, prisiplojau vei- 
du prie lango ir leidau ašaroms laisvai lietis per skruostus. Rankose 

laikiau inaridzušį, keptos sojų pupelių varškės' skanėstą, kurį 
man seserys pagamino pietums traukinyje. Zinojo, kaip anksčiau 
jį mėgau, ir per didžiausius vargus pasirūpino mane juo pavaišin- 
ti. Vėliau iš lėto jį kramtydamas galvojau, kad geriau jau nebūčiau 
ėmęs atostogų. Jos susilpnino mano pasiryžimą plaukti į kaitenų 
užduotį. Nebebuvau toks tikras, kad neapsirikau eidamas į savano- 
rius. Savo šeimos buvau pasiilgęs labiau, negu maniau iki tol, - taip 
pat tų, su kuriais negalėjau susitikti Tokijuje, pavyzdžiui, sūnėnų ir 
dukterėčios. Prasidėjus bombardavimams jie buvo evakuoti į kai- 
mą. Jei būčiau turėjęs dar bent vieną dieną, būčiau galėjęs aplankyti 
ir savo mokytoją. Mintyse skubinau traukinį greičiau parvežti mane 
į Hikarį. Ten, tarp mirti pasiryžusių vyrų, tokias mintis galėsiu nu- 
stumti į šalį. 

Rytojaus dieną po sugrįžimo į Hikarį plaukiojom dviese vienu 
kaitenu. Ensainas Kitagava panoro savo akimis pamatyti, kaip val- 
domas šis ginklas. Gavęs bazės vado leidimą, šiai pažintinei išvykai 
išsirinko mano kaiteną. Devintą ryto atskubėjęs prie mano torpedos 
ir ten radęs mane pasakė: 

— Važiuojam, Jokota! - Ir juokaujamai pridūrė: - Būk geras, šian- 
dien nesidaužyk į uolas. 

Išplaukėm į įlanką ir įlipom į kaiteną, trinkčiojantį į torpedinio 
katerio bortą. Susigūžiau, kad užimčiau kuo mažiau vietos ir šalia 
galėtų įsisprausti ensainas Kitagava. Visa laimė, jis buvo smulkutis. 
Kitaip nežinia, ar būtume sutilpę. 

Startuoti mums buvo paskirta 9 val. 30 min. Pastebėjau, kad vis 
labiau įsisiūbuoja bangos, - bus smagu pavėžinti karininką duobė- 
tu „keliu“. Paskui turės ką papasakoti savo vyrams. Kaip vėliau pa- 
aiškėjo, abu turėjom ką papasakoti - kaip vos nepalydėjom galvų. 

Stumtelėjęs paleidimo svirtį nustačiau pastovų maždaug dvide- 
šimt vienos pėdos gylį. Apie dešimt minučių plaukėm sklandžiai, 
o tada be aiškios priežasties kaitenas ėmė nerti gilyn. Jis nėrė vis 
statesniu kampu - kad kiek, būčiau ėmęs rėkti iš siaubo. Norėjau 
pasirodyti viską sugebantis prieš žmogų, kurio vadovaujami vyrai 
taip stengėsi dėl manęs ir kitų pilotų. Mėginau kaip nors suvaldy- 
ti ginklą. 


* Tofu. 

Ensainas Kitagava irgi laikėsi ramiai. 

— Tai įprasta jūsų praktikoje? 

— Ne, - atsakiau, - bet tuoj išsikapstysim. 

Tačiau mano ginklas turėjo kitų ketinimų. Žiūrėjau, kaip gy- 
lio matuoklis rodo 50 pėdų, paskui 60, dar vėliau 75. Nieko gero. 
Jūrlapyje buvo pažymėta, kad dugnas yra 95 pėdų gylyje. Kad ir 
kaip stengiausi pakilti, viskas vyko labai greitai ir staiga mes su 
trenksmu rėžėmės į dumbliną dugną, kuriame likome styroti 22 
laipsnių kampu. Pirmgalis buvo gerokai įsirausęs į dumblą. 

Neturėjau supratimo, kas įvyko, bet štai mes ir dugne, o gylio 
matuoklis rodo 105 laipsnius. 

— Atleiskite, pone karininke, - pasakiau ensainui Kitagavai, - bet, 
rodos, mes įklimpome įlankos dugne. 

Jis ir dabar liko ramus. 

— Kiek dabar laiko? — paklausė manęs. 

Pasakiau, o jis ėmė svarstyti: 

— Na ką, naudodami grynintuvą, deguonies turėsim daugeliui 
valandų. Neturėtume būti labai toli nuo torpedinio katerio, tad mus 
nesunkiai ras. O mes tuo tarpu galim pasišnekučiuodami ilsėtis. 

Nors mirk iš gėdos, kad įstūmiau į pavojų tokį puikų karininką, 
ir jam nieko daugiau nelieka, tik pasiūlyti pasišnekučiuoti. Tiesa, 
mūsų varytuvas vis dar sukosi. Jei variklis ir toliau veiks, vandens 
paviršiuje susidarys plūduriuojančių deguonies burbulų, išėjusių iš 
mano išmetamojo vamzdžio, sankaupa. Pradėjusi paieškas torpe- 
dinio katerio įgula, sekdama mūsų kursu, jei tik bangavimas nebus 
per stiprus, juos lengvai pastebės. 

Praėjo valanda. Artėjo vienuolikta. Ensainas Kitagava ėmė pri- 
mygtinai mane įkalbinėti: 

— Jokota, jūsų gyvybė tėvynei turi neįkainojamą vertę. Jūs gavo- 
te tokį pasirengimą, kad dar negreitai atsiras tokių, kurie galėtų jus 
pakeisti. Jūs vertas daugiau negu aš. Jeigu mūsų neras, sugalvokite 
būdą iš čia ištrūkti. Nemanau, kad šita avarija įvyko dėl jūsų kaltės. 
Greičiausiai dėl mano. Gal mano vyrai per apžiūrą nepastebėjo ko- 
kio defekto. 

Kad patekom į keblią padėtį, jis kaltino save. Supratau, ką gal- 
voja. Apie tai, kad apsigėdino arba dar apsigėdins, kai ištraukus 

kaiteną bus aptiktas koks nors mechaninis gedimas. Mėginau jį 
pralinksminti. 

— Nereikia taip kalbėti, pone karininke, - pasakiau. - Ištrauksiu 
avarinį davinį. Išgersim viskio, kad nesušaltume. 

Po piloto krėslu kiekviename kaitene buvo dėžutė su maistu ava- 
rijos atveju. Joje buvo ir gertuvė su nepilna pinta viskio. Ištraukiau 
ją ir pasikeisdami gurkštelėjom. Po truputį gurkšnodami apšilom ir 
pasijutom geriau. 

Praėjo dar kiek laiko. Galop ensainas Kitagava pasakė. 

— Bangos turbūt dabar aukštesnės negu tada, kai išplaukėm, ir 
mūsų ieškoti sunkiau. Tai bus apmaudu, Jokota, nes jei niekas jūsų 
neišgelbės ir neišsiųs į kovinę užduotį, mieli mūsų draugai ameri- 
kiečiai sutaupys vieną laivą. 

Jau ruošiausi ginčyti perdėtai gerą jo nuomonę apie mane, tik 
staiga abu išgirdom pabūklų salvę. Mus rado praėjus lygiai šimtui 
minučių po to, kai atsiskyrėm nuo torpedinio katerio. Maždaug dar 
po 25 minučių virš mano kaiteno atsirado naras ir ėmė belsti signalą 
„Kaip jūs?“ Išbeldžiau atsakymą, kad viskas gerai, o visai netrukus 
pajutom, kad mūsų ginklas keliamas iš įlankos dugno. Dangaus va- 
lia abu buvom išgelbėti. 

Dėl šio įvykio kurį laiką turėjau apsčiai kalbos, o jaunosios pane- 
lės laiškas iš Tokijo sukėlė man daug minčių. Iškart jai atrašiau su 
prašymu, jei galima, atsiųsti šaliką, kad siuntinį gaučiau iki dvide- 
šimtos. Buvo sunku rašyti šį laišką, nes bijojau išduoti slaptą infor- 
maciją, tad jai užsiminiau, kad jei šalikas nebus greitai išsiųstas, ma- 
nęs neras, mat galiu būti perkeltas kitur. 

Paskui mintis išblaškė geros žinios. Kovo 13 dieną jaunesny- 
sis leitenantas Mijošis (per mano atostogas jis buvo paaukštintas) 
mums pranešė, kad į kovinę užduotį mus gabens I-47. Tai išgirdus 
mums labai palengvėjo ant širdies. Baiminomės, kad šis darbas bus 
pavestas I-368, mat nežinojom, kad jis paskendo šalia Ivo salos. 

I-47 į pirmąją kaitenų ataką prie Juličio nuplukdė leitenantą 
Nišiną ir kitus „Kikusujo“ grupės narius. Taip pat jis paleido kai- 
tenus Humbolto įlankoje į Naujosios Gvinėjos Holandijos uostą. 
Oficialiai buvo pripažinta, kad per šio povandeninio laivo sureng- 
tas kaitenų atakas buvo sunaikinti aštuonis priešo laivai. Jo vadas, 
kapitonas leitenantas Dzendži Orita, buvo vienas geriausių 

povandeninių laivų kapitonų. Jis dalyvavo operacijose prie 
Amerikos krantų ir Saliamono salose. Be to, vadovavo aukščiausios 
klasės įgulai, kuri labai didžiavosi I-47. Jie gyrėsi: „Mūsų laivas ne- 
mirtingas“, - šį šūkį sukūrę remdamiesi laivo gamykliniu numeriu. 

Kandži ideogramas, japonų kalbos rašmenis, galima perskai- 
tyti įvairiai. I-47 įgulos vyrai savaip perskaitė ir savo laivo gamy- 
klinį numerį. Ant bokštelio buvo parašyta 47-I, tai yra „povande- 
ninis laivas, gamyklinis numeris 47“. Tą įrašą sudarantys kandži 
rašmenys buvo „ši“ (keturi), „nana“ (septyni) ir „i“ (I). Rišliai jie 
tariami „šinanai“, o tai reiškia „nemirk“, „niekada nemirsi“ — ga- 
limos įvairios norimos „nemirtingos“ interpretacijos. I-47 nuskan- 
dintų laivų ir laimingų pabėgimų nuo jį pastebėjusių priešų istori- 
ja įgulą įtikino, kad iš tikro jų povandeninis laivas nepažeidžiamas. 
Tai buvo viena kovingiausių imperatoriškojo karinio jūrų laivyno 
įgulų. Apsidžiaugėme, kad plauksime su jais, ir tikėjomės, kad jie 
sėkmingai papildys savo kaitenų atakų istoriją. 

— Jūsų grupės pavadinimas bus „Tatara“, — pasakė leitenan- 
tas Mijata. — Išvyksite kovo 27 dieną, pulsite priešo laivus šalia 
Okinavos. 

I-47 galėjo gabenti šešis kaitenus, taigi mūsų grupę papildė en- 
sainas Kišijė Kiridzava (Kishie Kirizawa). Paskutinėms pratyboms 
ruošėmės su didžiuliu entuziazmu - rytojaus dieną buvom paleis- 
ti pasipraktikuoti iš I-47. Tąkart, kovo14-ąją, pasižymėjome kaip 
visų laikų geriausi kaitenų pilotai. Kiekvienas iš mūsų šešeto - lei- 
tenantas Mijošis, ensainai Katas ir Kiridzava bei mes, trys viršilos, — 
praplaukėm tiesiai po taikinius imituojančiais laivais. Kiekvienas 
bandymas buvo idealus. Jei tai būtų buvusios tikros kautynės, ame- 
rikiečiai būtų praradę šešis gerus laivus ir šimtus, gal net tūkstan- 
čius Žmonių. 

Nepraėjus nė savaitei nuo tos nakties, kurią Tokijuje praleidau su 
šeima, Žemai virš miesto praskrido didžiulė B-29 eskadra ir paleido 
padegamųjų bombų krušą. Būdami beveik be ginkluotės, kad galėtų 
pasiekti kuo didesnį greitį ir panešti kuo didesnį bombų krovinį, šie 
siaubūnai, netikėtai užklupę sostinę, ėmė sėti mirtį. Kovo 11-osios 
rytą Tokijas buvo ištisa milžiniška gaisravietė. Kaip per didįjį Kanto 
žemės drebėjimą, įvykusį 1923 metų rugsėjo 1 dieną, Žemę išdegi- 


> Amerikiečių bombonešiai virš Japonijos prie Fudzijamos kalno. 

no dėl stiprių vėjų išplitusios gaisro liepsnos. Išgirdęs šias siaubą 
keliančias žinias ėmiau godžiai skaityti pašto korespondenciją ir 
lengviau pasijutau tik sužinojęs, kad raudonas mirties šuoras dau- 
giausia nusiaubė Tokijo centrą. Suginamio rajonas ir mano šeima 
turėjo likti saugūs, nors žuvo daugiau kaip 125 tūkstančiai japonų ir 
milijonas liko be pastogės. O tada įvyko dar viena tragedija - žuvo 
artimiausias mano draugas viršila Jošihitas Jadzakis. 

Tai įvyko kovo 16-ąją, paskutinę mūsų treniruočių su povandeni- 
niu laivu dieną. Ruošėmės susirinkti į paskutines pratybas. Paskui 
I-47 turėjo išplaukti į Kurėje esančią didžiulę laivų statyklą — ten 
reikėjo galutinai parengti povandeninį laivą operacijai. Prieš leisda- 
masis Bungo sąsiauriu į Ramųjį vandenyną, jis turėjo grįžti ir paim- 
ti mus, šešis kaitenų vyrus, bei mūsų ginklus. Kiekvienas turėjome 
lydintįjį asmeninį ginklo techninės priežiūros specialistą - vyresnįjį 
jūreivį arba bocmaną. 

Mes turėjome būti penktoji kaitenų grupė, išsiųsta vykdyti ant- 
puolio. Pirmosios pavadinimas buvo „Kikusujis“, t. y. „Plaukianti 
chrizantema“, pagal Masašigės Kusunokio giminės herbą, kuriame 

pavaizduota gėlė ir vanduo. Antroji buvo „Kongo“ grupė, pavadin- 
ta kalno, prie kurio mankštinosi Kusunokio vasalai, vardu. Trečioji 
buvo „Čihaja“ — tai galingos tvirtovės, esančios į pietus nuo seno- 
sios mūsų šalies sostinės Naros, pavadinimas. Ši tvirtovė priklau- 
sė Kusunokiui. Ensainas Okajama, privertęs mus taip ilgai bėgioti 
prieš pusryčius, žuvo su „Čihajos“ grupe. Ketvirtoji, „Šimbu“ gru- 
pė, nieko nenuveikė, nes buvo atšaukta Šeštojo laivyno štabui pa- 
keitus taktiką. I-58 ir I-36 pasuko atgal, pastarasis grįžo kovo 9-ąją, o 
kapitono leitenanto Hašimoto povandeninis laivas - 16-ąją, Jadzakio 
mirties dieną. „Šimbu“ laisvas vertimas būtų „Dievo kariai“ — jau- 
nesniajam leitenantui Minoru Kakidzakiui, jaunesniajam leitenan- 
tui Hadžimei Maedai (Hajime Maeda), viršiloms Šičirui Furukavai 
(Shichiro Furukawa) ir Šigėjui Jamagučiui (Shigeo Yamaguchi), apie 
kuriuos daugiau papasakosiu vėliau, toks šlovingas pavadinimas 
turėjo skambėti kaip karti ironija. Pirmiau jie buvo išvykę į užduo- 
tį povandeniniu laivu I-56 kaip „Kongo“ grupės padalinys ir buvo 
priversti grįžti, Admiraliteto salyne laivui įkliuvus į tinklus. Ir šį- 
kart grįžo negavę stoti į kovą. 

Kovo 16-osios - dienos, kai atšaukus išpuolį I-58 grįžo į Hikarį, - 
rytas buvo debesuotas. Stiprus vėjas smarkiai šiaušė įlankos van- 
denis. Nuėję prie kaitenų angaro, Jadzakis, Kitamura ir aš iškart tai 
pastebėjom, bet neėmėm į galvą. 

— Stiprus bangavimas sukuria labai panašias sąlygas, kokiomis 


teks stoti į tikrą kovą atviroje jūroje, - nutarėm pasiruošę lipti į po- 
vandeninį laivą. 

Po pusryčių nuėję į karininkų būstinę, iš kitų išgirdome kito- 
kią nuomonę. Ten radome kapitoną Oritą su keliais savo karinin- 
kais, taip pat mūsų bazės vado vyresnįjį padėjėją leitenantą Keisukę 
Mijatą. 

- Šiandien nelabai kokios sąlygos, - pasakė Mijata, - ir gali būti, 
kad dar suprastės. Gal geriau atšaukti operaciją. 

— Tai būtų kvailystė! —- pasakė leitenantas Mijošis, pamiršęs šalia 
esančių karininkų rangą. - Povandeninis laivas šįvakar grįžta į Kurę. 
Mums tai paskutinė proga pasipraktikuoti paleistiems iš povande- 
ninio laivo. Nejaugi dabar atšauksim pratybas dėl kelių bangelių! 

Mes, likusieji, stovėdami savo vadui už nugaros, žinoma, šioje 
diskusijoje neturėjom jokio balso. Tačiau visi uoliai palinksėjom jam 
pritardami. Mijošis teisus. Ir ką sau Mijata galvoja! Mums negalima 
praleisti nė vienos progos pagerinti savo įgūdžius, kad deramai at- 
liktume pareigą. Ir apskritai - kaip, jo manymu, mes atviroje jūroje 
nuskandinsime didelius laivus, jei stipresnis bangavimas įlankoje 
mums yra didelė kliūtis? 

— O kąjūs manote, pone kapitone? - paklausė Mijata pasisukda- 
mas į kapitoną Oritą. 

— Iš tikrųjų, —- pradėjo Orita, - šiandien stipriai banguoja. Gal net 
per stipriai — pilotams gali nepavykti gerai apžiūrėti aplinkos pro 
trumpus kaitenų periskopus. 

Atrodė, jis nusiteikęs pritarti, kad reikia atšaukti pratybas. Tačiau 
apie tai tik numaniau, mat kapitoną pertarė jo vyresnysis padėjėjas 
Oboris: 

— Pone kapitone, jei jau kaitenų vyrai taip veržiasi plaukti, leiski- 
me. Turbūt neišeina iš jų atimti trokštamos treniruotės. 

Tuo ginčai ir baigėsi. Paskirtos pratybos turėjo įvykti. 

Šia proga nė vienas neprivalėjome padėti pakrauti savo kaitenų, 
tad mums buvo surengta ekskursija po I-47. Buvau sužavėtas juve- 
lyriniu šios karo priemonės konstrukcijos tikslumu. Nė vienos laivo 
patalpos plotas, regis, nebuvo didesnis negu šešios pėdos. Tačiau 
visa svarbi aparatūra buvo įrengta ten, kur jai ir buvo vieta, tikslin- 
gai panaudojant kiekvieną erdvės colį. 

Buvom nuvesti į karininkų kajutkompaniją, kur ant sienos 
pamatėm mažutį altorėlį. Ir prie jo prikabintą kokių trijų colių su 


< Japonų povandeninis laivas |-47 plukdo kaitenus. 

penkiais baltą kartoninę kortelę su įrašu: „Mano auka... didelis lėk- 
tuvnešis.“ Po juo - Sekio Nišinos, pirmojo mirtiną ataką įvykdžiu- 
sio kaiteno piloto, parašas. Altorėlyje buvo ir kitų vyrų, iš I-47 ne- 
grįžtamu keliu išsiųstų į mirtį, palikti atminimo ženklai. Šis reginys 
visus mus nepaprastai įkvėpė. Žinojome, kad po kelių savaičių al- 
torėlį papildys dar šešios kortelės, kurios įkvėps po mūsų ateisian- 
čius kaitenų vyrus. 

Karininkai, visą tą laiką mums buvę itin draugiški, mūsų šeše- 
tą pavaišino kaštainiais. Dar nespėję jų sukramtyti gavome žinią, 
kad visi kaitenai pakrauti, tad nuėjome į denį paskutinįkart užmes- 
ti akies. Pertvarkytas I-47 vietoj keturių kaitenų galėjo gabenti šešis, 
ir į visus buvo galima patekti tiesiai iš povandeninio laivo vidaus 
prieigos šachtomis. 

Netrukus išplaukėme į įlanką ir buvome pasiruošę pradėti pa- 
skutines savo pratybas startuodami iš povandeninio laivo. Laivo 
tualete persimečiau keliais žodžiais su Jadzakiu - jis mane perspėjo: 

— Aukštos bangos gali kur nors netikėtai nublokšti, Jokota, - pa- 
sakė jis. —- Lengvai gali sviesti į taikiniu pasirinktą laivą arba sa- 
vaip pakreipti valdymo prietaisus ir nugramzdinti į dugną. Žiūrėk, 
saugokis. 

— Šimpai nai! - atsakiau. - Nesirūpink! 

Jadzakis man įvairiais būdais rodydavo draugiškumą - pasida- 
lydavo rūkalais, kai jų pritrūkdavau, smulkiai pasakodavo viską, 
ko išmokdavo per kaitenų pratybas. Buvau labai prie jo prisirišęs, 
jis visiems padėdavo ir visada būdavo puikiai nusiteikęs. Jei tau 
krisdavo ūpas, visada žinojai, kad jis pataisys tau nuotaiką - pasa- 
kys kokį pokštą, prajuokins ir padės atsikratyti slogučio. 

Jūra už įlankos ribų tądien buvo tikrai audringa - bangavo kur 
kas stipriau, negu buvo galima numanyti žiūrint nuo kranto. Išėjus 
į finišo tiesiąją buvo nepaprastai sunku įžiūrėti taikinį. Vis dėlto jį 
atakavau ir, apsisukęs grįžti į laukiantį priimantįjį katerį, buvau ti- 
kras, kad man pavyko. Mano kaitenas buvo paleistas paskutinis iš 
mūsų šešeto, taigi lipdamas ant denio buvau įsitikinęs, kad kiti ma- 
nęs laukia. Laukė visi, išskyrus Jadzakį. Po pusvalandžio iš jo vis 
dar negavus nė ženklo, mano veide, kaip ir kitų keturių, vis didėjo 
susirūpinimas. 

— Viskas bus gerai, — kartojo Mijošis. — Jo ieško visos valtys. 
Neatrodo, kad būtų įklimpęs dugne. Cia tiesiog per gilu. 

Tačiau Mijošis buvo toks pat išbalęs kaip ir mes. Jaudinosi net la- 
biau už mus, tik stengėsi neišsiduoti. 

Pagalvojau, kad geriau būtų buvę treniruotis įlankoje. Tada 
Jadzakis būtų galėjęs pabelsti į savo kaiteno korpusą, kaip pabel- 
dėm mes su ensainu Kitagava, virš galvos išgirdę gelbėtojų laivo 
signalus. Bet jei mano draugas nugrimzdo į dugną atviroje jūro- 
je, niekas niekada jo neras. Nepasieks joks naras. Jam teks mirti 
vienam, nesulaukus pagalbos. 

Man apie tai bemąstant, vienas iš torpedinio katerio įgulos vyrų, 
žvelgdamas pro žiūronus, sušuko: 

— Vienas mūsų kateris velka kaiteną buksyru! Jie plaukia į mus! 

Iš džiaugsmo ėmėme šūkauti kaip paklaikę. 

— Ašjo palauksiu, - pasakė Mijošis. - O jūs eikit ir surašykit ra- 
portus, kol išsiaiškinsiu, kas nutiko Jadzakiui. 

Ensainas Katas mus nuvedė į karininkų būstinę, kur leitenantas 
Mijata registravo mūsų judėjimo schemas ir ataskaitas. Pasakėm, 
kad kiti du vėluos, bet bus po poros minučių. Ensainas Katas liepė 
Kitamurai pažiūrėti, dėl ko jie užtruko. Likusieji ėmėm toliau apta- 
rinėti pratybų eigą. Mums tebekalbant įėjo Mijošis ir Kitamura. 

— Pone leitenante... - kreipėsi jie į Mijatą, - Jadzakis... 

Leitenantas Mijata nebesiklausė. Viską suprato iš jų intonacijos. 
Puolė pro duris, o įkandin jo visi nulėkėm į pakrantę. Techninės 
priežiūros vyrai iškėlė Jadzakį iš kaiteno ir paguldė ant neštuvų. Aš 
pribėgau prie jų. 

— Jadzaki! Jadzaki! —- šaukiau sugriebęs už pečių ir purtydamas 
draugą. 

Nors jo rankos buvo bejėgiškai nusvirusios nuo neštuvų, nebu- 
vo matyti jokių sužeidimų. Veidas buvo visiškai sveikos spalvos, 
skruostai rausvesni nei bet kada. 

— Ko mes stovim! - sušukau ir visi su neštuvais nubėgom į me- 
dicinos punktą. 

Iškart ėmėm daryti dirbtinį kvėpavimą ir dvi valandas mėgino- 
me atgaivinti. Galiausiai karo gydytojas liepė liautis. Pasakė, kad 
nieko jau nebus. Jadzakis buvo miręs. 

Jutaka Jokota + POVANDENINIAI KAMIKADZES 


Šitaip mano draugas išėjo iš gyvenimo, likus vos dešimt dienų 
iki mums skirtos užduoties. Gydytojas pasakė, kad jis užduso, iš 
išmetamojo vamzdžio į kaiteno kabiną nutekėjus anglies dvidegi- 
niui. Ėmiau keikti techninės priežiūros komandą, bet greitai nuti- 
lau. Mechanikai nepaprastai rūpinosi mumis, kaitenų pilotais, iki 
išnaktų darbuodavosi, kad mūsų ginklai būtų kuo geriausios bū- 
klės. Negalėjau jų kaltinti dėl savo draugo mirties, net jei ji įvyko 
dėl nedidelės kieno nors klaidos. 

Likusią dienos dalį ir visą naktį mane draskė prieštaringos min- 
tys. Jų virtinę užbaigė pasiryžimas leitenanto Sekio Nišinos pavyz- 
džiu pasirūpinti, kad mano draugas įvykdytų savo siekį. Viršila 
Jošihitas Jadzakis vis vien smogs priešui kaitenu. Į paskutinį reisą 
pasiimsiu jo pelenus. 


Kaitenų pilotai ant savo torpedų prieš išplaukdami į užduotį. 

8 Dar viena tragedija ir reorganizuota Misija 


ss 
Ie Viena Tvagorlija ir 


akeisti Žuvus; mano Jadzakį buvo parinktas viršila Kikuo 

Šinkajus. Visi žinojo, kaip jis pavydėtinai valdo kaiteną. 

Šinkajaus gebėjimus puikiai vertino karininkai stebėtojai, ins- 
truktoriai ir mes visi. Tiesą sakant, kai Mijošis vasario 13 dieną mane 
pasirinko užduočiai vykdyti, šiek tiek nustebau, kodėl Šinkajus ne- 
buvo pasirinktas vietoj kurio nors iš mūsų dalyvauti „Tataros“ gru- 
pės antpuolyje. Rodos, ypatingos priežasties ir nebuvo. Mijošiui 
buvo leista pasirinkti bendražygius. Jis išsirinko Jadzakį, Kitamurą 
ir mane. 

Tad kai teko pakeisti Jadzakį, buvau patenkintas, kad pasirink- 
tas Šinkajus. Cučiuroje susidraugavome nuo pat pirmųjų dienų. Kai 
mane pasirinko į „Tataros“ grupę, jis nesiskundė ir nerodė nuoskau- 
dos. Tik tiek man pasakė: 

— Sėkmės, Jokota. Neilgai trukus ir aš tavim paseksiu. Lauk ma- 
nęs prie Jasukunio šventyklos. Įeisim į ją kartu kaip tikri draugai. 

Kaitenų vyrai dažnai minėdavo Jasukunį. Kartais vieni kitus pa- 
erzindavom: „Aš pirmiau už tave ateisiu į Jasukunį, būsiu viršesnis.“ 
O paskui kalbėdavom, kokių išdaigų iškrėsim vėliau atvykusiems. 

I-47 išplaukė į Kurę dėl remonto ir apsirūpinti provizija, bet prieš 
išvykdami į užduotį mes pratyboms dar turėjom devynias dienas. 
Darbavomės iš visų jėgų. Iš pradžių mane buvo apnikusios juodos 
mintys - norėjau trenktis su kaitenu į įlankos uolas ir prisidėti prie 
žuvusio mylimo draugo. Vis dėlto kaiteno viduje garsiai su juo pa- 
sikalbėjęs grįžau prie ankstesnio sprendimo nunešti jo pelenus kar- 
tu su savim į ataką. Netekties skausmą kiek palengvino po kelių 
dienų iš Tokijo atėjusi jaunosios panelės žadėta dovana. 

Japonijos Fukuokos mergaičių mokyklos auklėtinės. 


1920 m. pirmą kartą buvo įvestas jūreiviškas kostiumėlis 


japonių moksleivių uniforma. 


Tai buvo tamsiai raudonas 
megztas šalikas. Japonijos or- 
laivių pilotai ryšėdavo baltus 
šilkinius šalikus ir aš maniau, 
kad jis bus toks pat. Tačiau bu- 
vau patenkintas raudona spal- 
va. Mano bus kitoks. 

Dauguma į karą išėjusių ja- 
ponų vyrų turėjo širdies drau- 
ges, kartais apie jas pasakoda- 
vo ir kasdien rašydavo joms 
laiškus. Aš, žinoma, merginos 
neturėjau. Tuo metu man buvo 
tik devyniolika ir jau dvejus 
metus tarnavau karinėse jūrų 
pajėgose. Ta mergina man kur 
kas anksčiau buvo davusi savo 
nuotrauką su jūreivišku kos- 
tiumėliu — japonių moksleivių 
uniforma. Cučiuroje sulaukiau 
priekaištų, kad ją laikau, - esą 
ji gali mane blaškyti mokantis 
skraidyti lėktuvais. Aš ir da- 
bar ją turėjau, tik niekam nero- 
džiau. Jeigu vyras, pasižadėjęs 
atiduoti gyvybę už savo šalį, 


yra su kuo nors susisaistęs, tokie ryšiai su gyvenimu yra pavojingi. 
Aš iš tiesų neturėjau tikros mylimosios, tik draugę. Bet sau sakiau, 
kad jei turėčiau, galbūt tai būtų ši panelė. Mane aplankė romantiš- 
kos mintys ir tą naktį nuėjau gulti apsivyniojęs kaklą raudonuoju 
šalikų. Pasižadėjau jį nuolat turėti prie savęs iki paskutinės gyveni- 


mo akimirkos. 


Tai buvo kovo 19 diena. Kovo 20-ąją, praėjus keturioms dienoms 
po Jadzakio mirties uždusus nuo išmetamųjų dujų, man vos širdis 


neplyšo nuo dar vienos tragedijos. Plaukdamas kaitenu žuvo leite- 


nantas Mamoru Mijošis. 

Buvo lietinga diena, tačiau oro sąlygos dėl nelaimingo atsitikimo 
buvo niekuo dėtos. Galbūt Mijošis padarė kokią klaidą, mėginda- 
mas laikytis reikiamame gylyje, o gal sugedo koks prietaisas. Kad 
ir kaip būtų, plaukdamas po taikinį imituojančiu laivu jis per daug 
priartėjo prie laivo dugno. Jo periskopas atsitrenkė į laivo korpuso 
apačią. Torpedai plaukiant 30 mazgų greičiu, mano diviziono ir kai- 
tenų grupės vadas bloškėsi į periskopo okuliarą ir krito be sąmonės. 
Greičiausiai viskas įvyko būtent taip. Jis prigėrė vandenyje, ėmusia- 
me sunktis pro periskopo prakiurdytą kaiteno viršų. Jei būtų turėjęs 
sąmonę, būtų galėjęs atidaryti viršutinį liuką ir išplaukti. 

Paskui sužinojau, kad bet kokiu atveju nebuvo vilties. Ištraukus 
kaiteną, buvo neįmanoma atidaryti viršutinio liuko. Jo kūną teko iš- 
imti pro apatinį, kurį atidarius iš kabinos ūžtelėjo milžiniškas van- 
dens srautas. Pamatęs jo kūną netekau žado. Dviejų tragedijų per 
penkias dienas man buvo per daug. Nusekiau paskui neštuvus su 
Mijošio kūnu į medicinos punktą. Visi tartum galvos neteko, ban- 
dė kuo galėdami padėti. Buvo daromas dirbtinis kvėpavimas, mat 
ruseno kad ir labai menka viltis jį atgaivinti. Susisielojęs nebesiži- 
nojau ką darąs, atsipeikėjęs susivokiau, kad šiurkščiu rankšluosčiu 
trinu jo kūną, bandydamas atgaivinti kraujotaką. Gydytojui galiau- 
siai pareiškus, kad Mijošiui padėti nebeįmanoma, nebeišlaikiau. 
Verkdamas išbėgau pro duris. 

Prisiminiau savo pokalbį su Mijošiu Jadzakio mirties išvakarėse. 
Nors mes, žemesnio rango kariškiai, per pratybas glaudžiai bendra- 
vome su karininkais ir daug laiko praleisdavome kartu, tikrų asme- 
ninių ryšių — iki tokio laipsnio, kad būtume kalbėjęsi apie namiš- 
kius ir panašiai, tarp mūsų tikrai nebuvo. Tačiau tą dieną leitenantas 
Mijošis mane nustebino. Jis pradėjo pasakoti apie savo namus. 

— Gimiau Ogikube, Jokota, - pasakė jis. 

Man tai buvo staigmena. Ogikubas yra vakariniame Tokijo pa- 
kraštyje. Aš gimiau netoli nuo jo, Koendžyje. Jis lankė Tokijo pre- 
fektūros 6-ąją vidurinę mokyklą. Koks sutapimas! Norėdamas į ją 
nuvažiuoti, turėdavo lipti į Čiuo linijos traukinį, kuriuo dažnai va- 
žinėdavau. Traukinyje sutikdavau daug tos mokyklos mokinių. Gal 
mums kadaise net teko kalbėtis! Keistas dalykas tas gyvenimas — 
netoli gimę du vyrai pasuko visiškai skirtingais keliais, kad susi- 
tiktų tokiomis aplinkybėmis kaip kaitenų parengiamoji programa. 

Japonų sūnūs paprastai rodo tėvams nuo mažens įdiegtą atsi- 
davimą, tačiau Mijošis buvo mums visiems sektinas pavyzdys. 
Kasdien rašydavo motinai į namus ir dažnai apie ją kalbėdavo. Tai 
buvo tobula, pasigėrėtina sūnaus pagarba motinai. Tad supratau, 
kaip jis turėjo nuliūsti, kai grįžęs per atostogas motinos nerado na- 
mie. Tomis karo dienomis buvo nelengva gauti maisto produktų. 
Davinys buvo griežtai normuotas, visų produktų kiekis sumažin- 
tas beveik perpus. Žmonės kiek galėdami stengėsi prasimanyti pa- 
pildomo maisto, taigi Mijošio motina per visą Tokiją nukeliavo į 
Čibą, esančią rytinėje sostinės dalyje, įsigyti bent kiek daržovių iš 
savo tarnaitės tėvų ūkio, kuris buvo ilgame pusiasalyje, ribojančia- 
me rytinę Tokijo įlankos dalį. Grįžęs į namus ir tai išgirdęs Mijošis, 
kaip pats man sakė, lyg pakirstas susmuko ant šalia pasitaikiusio 
minkštasuolio. 

Parodė savo motinos nuotrauką — ji buvo neapsakomai graži. 
Sakė, kad tai vienintelė jo mylimoji, ir mane suėmė mirtinas pavy- 
das. Mano mama mirė, kai buvau penkerių. Turėjau dvi nuostabias 
seseris ir jos padarė viską, kad man ją atstotų, tačiau dievinantis 
Mijošio žvilgsnis į savo motinos nuotrauką akimirksniu atskleidė, 
kaip smarkiai man vaikystėje trūko mamos. 

Kaip ir aš, Mijošis na- 


| 

Kaiteno piloto laiškas. 

apsakomas sielvartas. Ji 


niekada nesužinos, koks 
jis buvo narsus ir nuostabus žmogus ir kaip mes, jo vyrai, jį dievi- 
nom. Karinių jūrų pajėgų ministerija galbūt neatskleis jokių deta- 
lių, tiesiog praneš, kad jis „Žuvo mūšyje“. Ji nesužinos nei kaip jis 
žuvo, nei kur, o kadangi mes, likusieji, taip pat žūsim, taip ir liks 
nesužinojusi. 

Su tokiomis mintimis, tebekūkčiodamas, kaktomuša susidū- 
riau su leitenantu Mijata. Mūsų bazės vado vyresnysis padėjėjas jau 
buvo girdėjęs naujieną. Be abejonės, ir jis buvo nuliūdintas, tačiau į 
mane kreipėsi griežtai ir dygiai. Greičiausiai taip ir reikėjo. 

— Ašaros —- menka paguoda tavo vado sielai, Jokota, - pasakė lei- 
tenantas Mijata, - o tau jos irgi nepadės. 

Man nesiliaujant verkti, jis prabilo garsiau ir jau visai piktai. 

— Tavo šaliai, netekusiai dviejų kaitenų vyrų, dabar tavęs reikia 
kaip niekada. Kiek kartų girdėjai, kad karys neturi sustoti, net jei 
tenka žengti per mylimų bendražygių lavonus. 

Pamėginau bent kiek atgauti šaltą protą ir susitvardžiau. O tada, 
tarsi patvirtindamas, kad nelaimė viena nevaikšto, susirgo ensainas 
Katas ir buvo pašalintas iš misijos. Jis jau anksčiau po savo kaiteno 
susidūrimo su panėrusiu povandeniniu laivu buvo gulėjęs ligoni- 
nėje. Ir šiaip buvo nekokios sveikatos, o sunkios pastarųjų trijų sa- 
vaičių pratybos nepraėjo be pasekmių. Kiek kartų visi raginome jį 
eiti pas karo gydytoją, bet jis nenorėjo klausyti. Nepaisydamas pras- 
tos savijautos, neatsilikdamas nuo kitų stropiai treniravosi. „Viskas, 
ko iš manęs reikia, - sakydavo jis, - tai iš paskutiniųjų laikytis, kol 
išplauksim į jūrą. O tada jau bus nesvarbu, ar aš sveikas, ar ne, svar- 
bu, kad galėčiau vairuoti kaiteną.“ Po tų žodžių jis nusijuokdavo ir 
pridurdavo: „Šiaip ar taip, mirštantysis juk neturi būti pačios ge- 
riausios sveikatos, ką?“ 

Du sukrėtimai per tokį trumpą laiką galutinai pakirto ensaino 
Kato sveikatą. Mijošį visi mylėjo, o Jadzakis buvo Kato numylėtinis. 
Katas krito netekęs jėgų Mijošio mirties dieną ir buvo paguldytas 
į ligoninę. Jam buvo diagnozuotas visiškas išsekimas - liko išties 
besveikatis. Po ilgo gydymosi jis vėl ėmė treniruotis, bet galiau- 
siai užbaigė karą treniruodamas kitus kaitenų vyrus krante. Fizinis 
ir psichinis persitempimas neleido jam iki tokio lygio atgauti šio 
ginklo valdymo įgūdžių, kad jį būtų buvę galima paskirti vykdyti 
užduoties. 

Atgulus Katui, mes su Kitamura ir Šinkajumi patekome į keblią 
padėtį. Pusė iš mūsų pirminės šešių pilotų grupės atkrito. Tai buvo 
blogai. Kaitenų grupės buvo formuojamos iš labai panašaus pasi- 
rengimo valdyti ginklą lygio vyrų. Hikaryje daugiau nebuvo nė 

vieno, kuris per likusias kelias dienas būtų galėjęs pasivyti mūsų 
pasirengimo lygį. Kareivinėse tik ir nerimavome dėl šios aplinky- 
bės. Pagaliau kovo 23 dieną atėjęs jūreivis pasakė, kad leitenantas 
Mijata tučtuojau kviečia mane ir Šinkajų. 

Nuėjome į bazės vado padėjėjo būstinę. Kartu su juo buvo vienas 
iš techninės priežiūros dalies karininkų, leitenantas Mitanis. 

— Jūsų grupė iširo, - pasakė leitenantas Mijata, - tačiau po nedide- 
lio termino atidėjimo I-47 vis tiek išplauks, kaip ir buvo numatyta. 

Jis įdėmiai įrėmė į mus akis, galbūt norėdamas patikrinti, ar po 
trigubos tragedijos nekrito mūsų kovinė dvasia. Ramiai atlaikėme 
jo žvilgsnį norėdami parodyti, kad ir toliau esame pasiryžę vykdy- 
ti misiją. 

- Šiuo metu Ocudžimoje, — pasakė jis, - yra keturi vyrai, kurie 
grįžo iš „Kongo“ misijos neišsiųsti į mūšį. Jie ir toliau ten ruošėsi, 
bet išvyks iš šios bazės. Grupės vadas yra jaunesnysis leitenantas 
Minoru Kakidzakis. Jūs abu prisidėsite prie tos grupės. Supratot? 

— Taip, pone karininke, - atsakėm. 

Toks posūkis mus nustebino. Ką tik turėjo rūpesčio, kad Hikaryje 
daugiau nėra tokių patyrusių kaip mes. O dabar mus skiria kautis 
petys į petį su tikrais veteranais, kurie vyko į karą ir grįžo. 

Kiti trys vyrai, vykę Manuso salos link Admiraliteto salyne ir tu- 
rėję grįžti, kai povandeninių laivų tinklai užtvėrė jiems kelią prie 
priešo inkarvietės, buvo Maeda, Furukava ir Jamagučis. Leitenantas 
Hadžimė Maeda buvo iš tų, kuriuos mes, japonai, vadiname tipiš- 
kais Kiūšiū vaikinais. Šioje piečiausioje šalies saloje gyveno galingas 
Sacumos klanas, kurio palikuonys visais laikais buvo neprilygsta- 
mi jūrininkai. Didžioji dalis aukščiausių mūsų karinio jūrų laivyno 
berniukui iš bet kurios Japonijos vietovės buvo įstoti į Jūrų karo 
akademiją. Galima sakyti, kad Kiūšiū buvo ištisas karinių jūrų pajė- 
gų padalinys, o šioje Japonijos dalyje gimusiems berniukams meilė 
jūrai buvo jaugusi į kraują. 

Šičiras Furukava buvo tipiškas imperatoriškųjų karinių jūrų 
pajėgų puskarininkis - sumanus ir ištvermingas. Jis už mus visus 
buvo vyresnis, kariniame jūrų laivyne tarnavęs jau septynerius me- 
tus. Tai buvo tikras nepilotuojamų torpedų žinovas. Be jų neįsivaiz- 

davo gyvenimo. Tačiau nesvyruodamas apsisprendė, kai buvo ieš- 
koma savanorių kaitenų pilotų. Furukava buvo su pagyrimu baigęs 
torpedininkų mokyklą ir didžiai gerbiamas visų karininkų. Patekti 
į vieną draugiją su juo buvo privilegija. 

Viršila Šigėjus Jamagučis taip pat atėjo iš torpedininkų moky- 
klos. Jis irgi buvo rimtas, bet tik tarnyboje. Laisvu nuo tarnybos lai- 
ku visiškai atsipalaiduodavo ir gebėjo susiversti didžiulius sakės 
kiekius. Netgi iki dviejų kvortų, ir būtum nesupratęs, kad jis išvis 
išgėręs. Šalia tokio vyro mes su Šinkajumi jautėmės tik pradedan- 
tys neišmanėliai. 

Abu su Šinkajumi labai apgailestavom, kad Kitamura nebuvo 
įtrauktas į grupę. Gailėjom jo, bet Šinkajus žiūrėjo į tai optimistiškai. 

— Vienas vis tiek turėjo pasilikti, - pasakė man, - o mums pasise- 
kė. Kitamurai neteks ilgai laukti. Taip gerai pasirengęs vyras greitai 
sulauks progos. 

Paskui prausykloje mirkdamas didelėje vonioje vėl susimąsčiau 
apie Jadzakį ir Mijošį. Kokia kančia jiems turėjo būti mirti pirma 
laiko. Na ką gi, kad ir kur jie dabar būtų, netrukus vėl su jais susi- 
tiksiu. Būtų gerai juos pamatyti. Kaip ir savo brangiąją mamą, ku- 
rią neryškiai teprisiminiau, nes kai ji mirė, buvau dar visai mažas. 
Tada pagalvojau, kad nei Jadzakio, nei Mijošio motinos nežino, ko- 
kia mirtimi mirė jų sūnūs. Suspaudė širdį apie tai pagalvojus. 

Vis dar su šia nuotaika išlipau iš ofuros ir ėmiau šluostytis. Tuo 
metu atėjo Šinkajus ir tyliai man pasakė: 

— Jokota, kai apsirengsi, trupučiuką atšvęsim. Turiu butelį viskio. 
Davė ensainas Andzajus (Anzai). Ir šio to užkąsti. 

— O kas, jei mus užklups geriančius? — paklausiau. 

Nesvarbu, kad buvom išrinkti, - dėl disciplinos pažeidimo mus 
net dabar galėjo išmesti iš kaitenų grupės. Kai pagalvoju, dabar tai 
atrodo keista, tačiau Hikaryje ir Ocudžimoje tikrai buvo įmano- 
ma išsiųsti iš bazės savanorišką mirtį pasirinkusius vyrus, jeigu jie 
griežtai nepaisė visų aliai vienos taisyklių. 

- Niekas mūsų neužklups, - pasakė Šinkajus. - Netriukšmausim. 

Po penkių minučių prisidėjau prie jo ir kito kaiteno piloto virši- 
los Terujošio Išibašio (Teruyoshi Ishibashi). Po karštos vonios sil- 
pnokai laikiausi ant kojų ir alkoholis paveikė kone akimirksniu. 


145 


lutaka Jokota + POVANDENINIAI KAMIKADZES 


Žmogaus valdomos torpedos pilotai. Atsisveikinimo ceremonija. 


Netrukus pirmąkart gyvenime visiškai nusilesiau. Kitą rytą abu 
su Šinkajumi atsibudome tysantys aukštielninki jo lovoje, į kurią 
mus, sudribusius ant grindų, rūpestingai buvo nuvilkęs Išibašis. 
Leitenantui Kakidzakiui prisistatėme plyštančia galva. 

— Malonu, vyrai, su jumis susipažinti, — pasakė jis. — Girdėjau, 
abu Hikaryje esate geriausi kaitenų pilotai. Labai gerai. Šiandien tu- 
rėsime treniruotę ir labai džiaugiuosi, kad galėsiu stebėti jūsų pasi- 
rodymą iš taikinį imituojančio laivo. 

Mes su Šinkajumi susižvalgėme. Sunkios galvos buvo it akme- 
nų prigrūstos. Ir dabar karininkas nori patikrinti mūsų gebėjimus! 
Juk tai katastrofa. Na, mes ir kvailiai, kad prisigėrėm! Ką ir kalbėti, 
buvo dėl ko. Dviejų draugų žūtis ir trečiojo liga palaužė mūsų dva- 
sią, tad alkoholis pakėlė nuotaiką ir padėjo bent kiek užsimiršti. O 
dabar teks susimokėti už tas nerūpestingas valandas. Sudirgusiais 
nervais teįstengiau atsakyti: „Taip, pone karininke“, - ir pasišalinti. 
Iš galvos visai iškrito ypatingas prašymas, su kuriuo ketinau kreip- 

8 Dar viena tragedija ir reorganizuota Misija 


tis į Kakidzakį. Buvau sumanęs, kad jis galbūt galėtų į savo kaiteną 
pasiimti Mijošio pelenus, kaip aš ketinau pasiimti Jadzakio urną. 

Išėjau prislėgtas. Jei Kakidzakiui palikau prastą įspūdį, gal jis 
gailisi, kad esu paskirtas į jo grupę. Norėjau, kad jis manimi pasiti- 
kėtų. Ir kartu su Šinkajumi jaučiausi įsipareigojęs palaikyti Cučiuros 
tradicijas, nepadaryti gėdos Pirmajam divizionui ir pagerbti žuvu- 
sius draugus, per pratybas padėjusius man pasiekti tokį lygį, kad 
Ocudžimos vyrai negailėjo mums gerų žodžių. 

Nuotaikos nepakėlė ir susitikimas su Furukava ir Jamagučiu. Jie 
atrodė tokie kvalifikuoti ir kompetentingi, kad mes su Šinkajumi 
susirūpinome kaip niekad. Įvairiomis dingstimis keliskart buvome 
įsmukę į prausyklą nemačiomis įkišti galvos į šaltą vandenį. Penktą 
popiet leidomės į trasą. Apie tą laiką buvau jau gerokai atsigavęs. 
Vos įkėlęs koją į kaiteną, nepaaiškinamu būdu visiškai išsiblaiviau. 
Pasijutau savo rogėse, sugrįžo visas pasitikėjimas savimi. Buvau ti- 
kras, kad viskas puikiai pavyks. 

Taikinį imituojantis medinis laivelis plaukė nemažu greičiu. 
Bangavo nestipriai ir tai buvo didelis palengvinimas. Per šias praty- 
bas buvo numatyta surengti dvigubas atakas - kiekvienas kaitenas, 
praplaukęs po taikiniu, prieš jį turėjo surengti pakartotinį išpuolį. 
Kaip jau minėjau, šitaip buvo rengiamasi tam atvejui, jei vykdyda- 
mi kovinę užduotį iš pirmo karto nepataikytume ir tektų mėginti 
dar kartą. 

Paleistas iš laivo kiek paplaukiau ir tada išnėriau apsižvalgyti. 
Taikinio padėtis buvo gera, 50 laipsnių nuo mano kairiojo krašto, 
atstumas 700 jardų. Nusprendžiau, kad iš šios padėties turiu kuo 
puikiausią progą pulti. Panėriau, pasukau taikinio gaudymo kur- 
su ir paleidau savo kaiteną 40 mazgų greičiu. Visas tris minutes iš- 
buvęs po vandeniu, išnėriau dar kartą apsižvalgyti prieš antrąjį iš- 
puolį. Dabar taikinys man buvo iš dešinės. Pasisukęs nukreipiau į jį 
savo smaigalį, vėl nustačiau taikinio kursą ir greitį, spėriai pasižy- 
mėjau jūrlapyje, pasirinkau naują taikinio gaudymo kursą ir antrą- 
kart užpuoliau jį po vandeniu. Kiek vėliau leitenantas Kakidzakis 
pateikė mano atakų vertinimo rezultatus: 

— Per daug taškėtės nusitaikydamas, Jokota. Kitąkart būkite 
atidesnis. 


Jis turėjo omenyje, kad periskopą buvau iškišęs ilgiau negu leis- 
tinas septynias sekundes ir sukėliau juo purslus. Paprastai apsi- 
žvalgyti kiek reikia man pakakdavo iki penkių sekundžių - per 
daugkartinius plaukiojimus kaitenu buvau tapęs tikru šio manev- 
ro specialistu. Bet tą dieną, galbūt iš baimės prastai pasirodyti, tur- 
būt buvau pernelyg išsiblaškęs, mat jis du kartus pastebėjo mano 
periskopą. 

— Per pirmą išpuolį, - paaiškino jis, - nuo taikinio laivagalio nu- 
krypote per penkiolika pėdų. Per antrą praplaukėte per 45 pėdas 
nuojo nosies. 

Ne taip jau blogai. Jei tai būtų buvęs didelis amerikiečių laivas, 
būčiau smarkiai jį pramušęs — visai įmanoma, kad to būtų pakakę 
jam nuskandinti. Būčiau pataikęs arba į laivapriekį, arba į laivagalį. 

Šinkajui atakuoti sekėsi panašiai kaip ir man. Iš leitenanto 
Kakidzakio išgirdę, kad užduotį atlikome gerai, abu nusišypsojo- 
me. Abiem smarkiai palengvėjo. Supratau, kad daugiau nebebus jo- 
kių išgertuvių. 

— Ką gi, - tarė Kakidzakis, - norėčiau, kad šįvakar visi kartu pa- 
vakarieniautume. Jūsų valgiai bus atnešti į mano kambarį. Per vaka- 
rienę ateisite visi keturi viršilos. 

Po tų žodžių aplankė seniai patirtas jausmas, glostęs širdį 
Ocudžimoje, kurioje šie vyrai išėjo pasirengimo kursą. Vienas jų 
buvo iš Jūrų karo akademijos ir bendraudamas su savo vyrais ne- 
silaikė įsikibęs etiketo. Jis ir Maeda per vakarienę elgėsi kaip seni 
draugai, o ne kaip karininkai su žemesnio rango pavaldiniais. Jiems 
nustūmus į šalį formalumus, pasijutome visapusiškai laisvai. Kalbu 
apie save ir Šinkajų. Su Jamagučiu ir Furukava juos siejo ilgalaikis 
ryšys, nes jie jau daugiau kaip tris mėnesius buvo kartu. Tačiau jų 
pastangomis ir mes su Šinkajumi sklandžiai įsiliejome į draugiją. 
Tarp mūsų ir tų vyrų, kartą jau stovėjusių ant mirties slenksčio, už- 
simezgė tvirta draugystė. 

Ir Ocudžimoje, ir Hikaryje buvo manančių, kad užduočiai išrink- 
tiems kaitenų vyrams valia praleisti paskutines gyvenimo dienas 
tenkinant visus savo įgeidžius. Kai kurie sakydavo, kad jiems reikia 
duoti visišką veiksmų laisvę. Juk, šiaip ar taip, jie eina į tikrą mir- 
tį. Galiu su pasididžiavimu pasakyti, kad nė vienas „Tataros“ gru- 
pės narys nė minties apie tai neturėjo. Jų laikysena buvo didžiausio 

santūrumo ir taurumo pavyzdys. Jie nėmaž nekreipė dėmesio į su- 
pratingas užuominas, esą išlydimus kaitenų vyrus derėtų aprūpinti 
viskuo, ko tik jų širdis geidžia, - ar tai būtų gėrimai, valgiai ar mo- 
terys. Mano bendražygiai mandagiai išklausydavo, bet nesileisda- 
vo į tokius pokalbius. Su visais elgėsi maloniai, kaip ir vieni su ki- 
tais. Nė vienas nevaikščiojo liūdnu veidu ir pernelyg nesididžiavo, 
kaip buvo galima tikėtis iš žmonių, kurie.tuo metu buvo geriausiai 
pasirengę kaitenų pilotai. Negana to, jie daug juokėsi ir dažnai savo 
pašmaikštavimais prajuokindavo kitus. 

Tai matydamas stebėjausi savo būsena. Išoriškai mėginau elgtis 
kaip jie, atrodyti ramus ir nerūpestingas, bet viduje buvau pilnas 
įtampos ir skaičiavau iki mūsų išvykimo likusias dienas. Buvo smal- 
su, ką galvoja kiti. Nejaugi Maeda tikrai atsikratė minčių apie gyve- 
nimą? Ar Kakidzakis dažnai galvoja apie savo šeimą? O Furukava, 
nuo karo pradžios dukart gavęs pagyrimą už drąsą? Buvo spėjama, 
kad jis turi širdies draugę. Ar jis jos ilgisi? O Jamagučis? Ar jam pa- 
vyko pamiršti viską, ką palieka už nugaros? Kaip jis ir kiti šias pa- 
skutines likusias valandas gali taip atsainiai laikytis? 

Vieną vakarą pamėginau gauti atsakymą į šiuos klausimus iš 
Furukavos. Buvom ką tik grįžę po vonios į savo kambarį. Mes, visi 
keturi puskarininkiai, gyvenome kartu. 

— Furukava, - paklausiau jo, - jau surašei savo paskutinę valią? 

Japonų kareiviai ir jūrininkai, prieš stodami priešo ir galimos 
mirties akivaizdon, dažnai ką nors parašydavo tiems, kuriuos my- 
lėjo, kad šie galėtų saugoti paskutinių jų gyvenimo valandų atmini- 
mą. Tas paskutinės valios pareiškimas skyrėsi nuo vakarietiško - tai 
ne visada būdavo testamentas, kuriuo kas nors paliekama. Greičiau 
atsisveikinimo laiškas, parašytas su viltimi, kad bus ilgai menamas 
po jo autoriaus mirties. Tokie paskutiniai laiškai dažnai minimi ja- 
ponų dainose ir literatūros kūriniuose. 

— Kodėl klausi? - šypsodamasis pasiteiravo Furukava. 

— Na... šiaip sau... - sumikčiojau. — Tiesiog tu jau kartą buvai iš- 
vykęs į užduotį ir Žinai, kaip iki to momento elgiasi kaitenų vyrai. 

— Paskutinė valia — tuščias daiktas! — atsakė Furukava. — 
Nesiruošiu rašyti jokio atsisveikinimo laiško. Tada, kai I-56 nepavy- 
ko reikiamu artumu priplaukti prie priešo ir turėjom grįžti, perskai- 
čiau tą savo paskutinę valią. Tai buvo toks išpūstas ir arogantiškas 

rašinėlis, kad raudau iš gėdos jį skaitydamas. Suplėšiau ir išmečiau. 
Tokiems kaip mes nėra reikalo ką nors rašyti atminimui apie save. 
Jei mes tikrai būtume dideli žmonės ir būtų daug norinčiųjų Žinoti 
paskutines mūsų mintis, būtų kas kita. Bet jei nesi didelis žmogus, 
kvaila mėginti reikšti didžias mintis. 

— Pavyzdžiui, vakar į mane kreipėsi vienas mechanikas. Paprašė 
ką nors jam užrašyti ant audinio atraižos. Pasakė norintis kokio 
nors atminimo. Kad ir kiek kartojau, kad neturiu ko parašyti, jis to- 
liau prisispyręs prašė. Tad plačiu mostu brūkštelėjau, ką galėjau: 
„MU“ nieko. 

Jis garsiai nusikvatojo prisiminęs tą epizodą ir mechaniko veido 
išraišką. 

Ir aš nusijuokiau pritardamas, kad tai geras pokštas. 

— Bet vis tiek, - pasakiau vėl surimtėjęs, - negi nemanai, kad tu- 
rim ką nors parašyti bent savo šeimos nariams? 

— Visiškai nebūtina, - atsakė Furukava. - Mano šeima mane pa- 
žįsta. Aš tarnauju karinėse jūrų pajėgose. Jie žino, ką galvoju. Žino, 
kąjaučiu. Man terūpi, kad kas nors jiems praneštų mane žuvus, kaip 
dera karinių jūrų pajėgų kariui - drąsiai stojus į mūšį. Stodamas tar- 
nauti į karinį jūrų laivyną savo šeimai pasakiau, kad jei išmuš mano 
valanda, drąsiai pasitiksiu mirtį. Jie žino mano nusistatymą. Dabar 
ir išmušė ta valanda. Štai ir viskas. Nėra dėl ko gadinti popieriaus. 
Be to, tai baisus vargas. 

Šalia tylomis sėdėjo viršila Jamagučis ir šypsodamasis klausė- 
si mūsų kalbų. Jis pritariamai linksėjo į kiekvieną Furukavos žodį. 
„S0 da! - kartojo. - Tikrai taip!“ 

Furukavai baigus šiuos svarstymus pokalbis pakrypo kita lin- 
kme, bet man niekaip nėjo iš galvos, kokie nepaprasti šitie du žmo- 
nės. Užduotis jiems yra viskas. Visa kita, kaip atminimui parašė 
Furukava, yra niekas. 

Vis dėlto man ir toliau nedavė ramybės mintis apie paskuti- 
nės valios pareiškimą. Kitiems sumigus, atsisėdau ir susimąsčiau. 
Galiausiai nuo lentynos nusikėliau lagaminėlį, susiradau bloknotą 
ir atsisėdęs ant savo gulto pasidėjau lagaminėlį vietoj rašomojo sta- 
lo. Tegul kiti daro kaip nori, bet aš parašysiu savo paskutinę valią. 

Brangieji — Tėveli, Vyresnysis Brolau ir Sesutės, 


Atleiskite, kad tada Tokijuje negalėjau jums šito pasakyti, bet 
dabar tariu jums paskutinį sudie. Pasakysiu tiesą - jau kelis mė- 
nesius neskraidžiau lėktuvais. Mokiausi valdyti naują ginklą — 
pilotuojamą torpedą, kuria plauksiu vienas. Jau labai greitai kil- 
sime į ataką. Dėl to ir gavau atostogų, kad galėčiau paskutinįkart 
su jumis pasimatyti. Didžiuojuosi, kad esu ten siunčiamas. Kas 
ištiktų Dievo numylėtą Japoniją ir trijų tūkstančių metų senumo 
jos kultūrą, jei nesiaukotume dėl imperijos? 

Aš žūsiu tą akimirką, kai mano torpeda smogs priešo laivui. 
Mano mirtis bus visiškai tikslinga. Mus išmokė pamiršti visas 
smulkmenas ir galvoti tik apie vieną didelį tikslą. Melavau jums, 
kad skraidau naikintuvais. Prašau man atleisti. Kai išgirsite 
mane žuvus ir nuskandinus priešo laivą, tikiuosi, geru žodžiu 
paminėsite be baimės mano pasitiktą mirtį. 

Nieko nesigailiu, daugiau neturiu ko pasakyti. Visi jūs man 
„visada buvote labai geri, 0 aš likau skolingas už jūsų gerumą. Bet 
prašau visada prisiminti, kad esu jums iš visos širdies dėkingas. 

Mano sūnėnai Masakudzu ir Šindži, mano dukterėčia Secuko, 
tikiuosi, kad išaugsite puikūs žmonės ir gerbsite savo tėvus. Po 
mirties iš aukštai žiūrėsiu, kaip elgiatės. Jei norėsite susitikti su 
savo dėde, apsilankykite Kudane. Ten mielai jūsų lauksiu ir visa- 
da pasitiksiu su šypsena. 


Pasirašiau ir ėmiau iš naujo skaityti. Nejaugi tai tikrai paskutinis 
mano atminimas? Argi šitie sakiniai perteikia tai, kas yra mano šir- 
dyje? Reikėjo parašyti kur kas daugiau - pavyzdžiui, apie laimin- 
gą savo vaikystę. Mano paskutinė valia surašyta tartum vien norint 
padaryti įspūdį, koks aš puikus žmogus. Argi tai ne šioks toks pasi- 
gyrimas? Pavyzdžiui, ta dalis, kur savo sūnėnus ir dukterėčią kvie- 
čiu aplankyti savo didvyrį dėdę Jasukunio šventykloje. Ką iš tikrųjų 
norėjau tuo pasakyti? Kaip nė trupučio nepasakyti netiesos? 

Gal ir tiesa, kad aš nebijau plaukti kaitenu į mirtį. Bet ar tai tikrai 
mano valia? O gal mane pagavo karinga Jamato damaši? Gal mane 
tik pagavo patriotizmo sūkurys? Argi širdies kertelėje netrokštu gy- 
venti, nors lekiu į mirtį, siekdamas pelnyti šlovę? 

Dėl ko apskritai mėginu ką nors rašyti? Gali būti, kad man ne- 
pavyks atskleisti ir išdėstyti tikros tiesos. Kodėl man nepasekus 
Jamagučiu ir Furukava, žiūrinčiais į tai nešališkai ir garbingai? 
Suplėšysiu tuos lapus su užrašytomis paikomis savo mintimis. 
Vietoj jų viename puslapyje parašysiu žodį „nieko“ kaip Furukava! 

Išplėšiau iš bloknoto didelį lapų pluoštą. Plėšydamas juos gal- 
vojau apie filmą „Nebaigtoji simfonija“. Baigiamajame epizode 
Šubertas suplėšo kruopščiai prirašytas savo partitūras. Tuščiame 
natų lape jis parašo: „Mano kūrinys liks be pabaigos, kaip ir mano 
meilė.“ Mačiau tą filmą kelis kartus ir kaskart mane iki širdies gel- 
mių sukrėsdavo jo baigiamoji scena. 

Nusprendžiau, kad mano, kaip ir Šuberto, gyvenimas baigtas. 
Liko atlikti vieną darbą: nuskandinti priešo laivą. Neturiu ko ra- 
šyti, nieko po savęs nepalieku. Šis sprendimas išvaikė visas gal- 
voje besisukančias mintis. Atsigręžęs pažvelgiau į ramiai miegan- 
čius Furukavą ir Jamagučį. Viduje neliko nė menkiausios įtampos. 
Galiausiai pasijutau toks pat kaip ir jie. 

Kitą vakarą, ramiai praleidę dieną, per kurią nereikėjo treniruo- 
tis vandenyje, abu su Šinkajumi pasiėmėme „neoficialių atostogų“. 
Išėjome už bazės tvoros ir sėdę į sunkvežimį nuvažiavome į svečius 
pas poną ir ponią Haradas Hikaryje. Svetingi jų namai nuolat buvo 
atviri Hikario bazės povandeninių laivų ir kaitenų vyrams. Ponas 
Harada buvo karinių jūrų pajėgų karininkas. Du Haradų sūnūs 
buvo laivyno aviatoriai, vyresnysis žuvo Rabaule per Saliamono 
salų kampaniją. Ponia Harada su vienintele dukterimi būtinai so- 
dindavo mus pasivaišinti. 

Ponia Harada nustebo mus pamačiusi, mat nebuvo šventadienis. 

— Sumi masen, ponia Harada, - tariau jai. - Atsiprašome. Mes tik 
norėtume pabūti palaimingoje jūsų namų atmosferoje. Prašom dėl 
mūsų nesivarginti. Jūs žinote, kam mes rengiamės ir kad negalime 
pasakoti apie savo pasirengimą, bet gali būti, kad paskutinį kartą su 
jumis matomės. 

8 Dar viena tragedija ir reorganizuota misija 


Mi, 


Hačimakius ryšintys kaitenų pilotai povandeninio laivo |-47 denyje. 


Namų šeimininkė ir toliau kaip visada šypsojosi. Ji buvo įpratu- 
si matyti kariniame jūrų laivyne tarnaujančius jaunuolius, kurie iš- 
ėję iš jos namų niekada nebegrįžo. Mes neturėjome minties vaišintis 
pas Haradas, paprasčiausiai norėjome pabūti mieloje jų draugijoje. 
Tačiau ponia Harada nenusileido. Turėjome paklusti jos kvietimui, 
jausdami, kad lankomės čia paskutinį kartą. Vidury vaišių jos duk- 
tė atsiprašiusi atsistojo nuo stalo. Grįžo su pilnu glėbiu fonograto 
plokštelių. 

Buvau sujaudintas iki sielos gelmių. Jaunoji panelė dažnai girdė- 
davo mane kalbant apie klasikinę muziką ir žinojo, kaip ją mėgstu. 
Taigi apėjusi draugus ir kaimynus prisiskolino plokštelių, kad galė- 
tų surengti muzikinį vakarą. Klausėmės muzikos ir poniai Haradai 
atsiklausus mielai leidome pakviesti fotografą padaryti nuotrauką 
atminimui. Grįžę į bazę juokais atrėmėme Furukavos priekaištus, 
kodėl jo nepasiėmėme kartu. Kiek abu su Šinkajumi prisiminėme, 
tai buvo laimingiausias vakaras mūsų gyvenime. 

Japonų povandeninio laivo |-44 denyje 


„lataros grupė. 

9 Musų „Tataros“ grupė vyksta | užduotį 


kė S 
Aieu Tetas" gmdė 
vldla £ iždluo 


Hikarį I-47 grįžo paskutinę kovo savaitę. Mačiau jį įplaukiantį į 

uostą stovėdamas ant torpedinio katerio denio ir stebėdamas lei- 

tenanto Kakidzakio kaiteno mokomąsias atakas. Povandeninis 

laivas buvo padengtas nauju antiradiolokacinių dažų sluoks- 
niu. Ant jo korpuso švietė dideli balti hieroglifai, simbolizuojantys 
Kusunokių giminės herbą kiku sui. Kakidzakiui antrąkart neprie- 
kaištingai neriant po mano kateriu pamojavau kepure I-47 įgulai. 
Baigę pratybas grįžome prie molo ir radome kapitoną Oritą ką tik 
išlipusį į krantą iš motorinės valties, atplukdžiusios jį iš I-47. Mes, 
šeši kaitenų vyrai, iškart nuėjome į karininkų būstinę. 

— Ah, Kakidzaki-Čiui! Šibaraku, dana? — kapitonas Orita entuzias- 
tingai pasveikino mūsų grupės vadą japonišku frazės „Šimtą metų 
nesimatėm“ atitikmeniu. 

Plačiai šypsantis kapitono veidas surimtėjo ir suraukęs kaktą jis 
pasakė: 

— Gerokai pasikeitė kaitenų grupė, ar ne? Liūdna buvo išgirsti 
apie viršilos Jadzakio mirtį, bet kai įkandin jo žuvo dar ir leitenan- 
tas Mijošis, ta Žinia visai pribloškė. Taip ir atsisėdau lyg stabo ištik- 
tas. Tiesiog buvo atėmę rankas ir kojas. 

— Tikimės, pone kapitone, — išsitempęs kaip styga pasakė 
Kakidzakis, - atitaisyti Jadzakio ir leitenanto Mijošio netektį! 

— Labai teisingi žodžiai, - tarė kapitonas Orita. - Manau, patvir- 
tinsite juos darbais. Šiaip ar taip, jūsų šešetas šiuo metu yra labiau- 
siai patyrę kaitenų pilotai. 

— Dėkoju, pone kapitone, - atsakė Kakidzakis. - Leiskite su ma- 
lonumu pristatyti likusius mūsų grupės narius. 

Jis atsigręžė į mus ir visi pagarbiai linktelėjome. Per susipažini- 
mo ceremoniją kalba pasisuko apie mūsų „Tataros“ grupės pavadi- 
nimo kilmę. Kadaise, XV amžiuje, Japonijoje gyveno garsus karžy- 
gys, vardu Tokimunė Hodžio (Tokimune Hojo). Jam buvo patikėta 
ginti tėvynę nuo didžiosios mongolų armados, kuri kėsinosi įsi- 
veržti ir mus nukariauti. Padedamas taifūno, sudaužiusio didžiąją 
los šiaurėje. Tas taifūnas buvo vienas iš dviejų mūsų istorijoje daž- 
nai minimų „dieviškų vėjų“. Vieno jų vardu buvo pavadintas ka- 
mikadzių — vienakrypčio skrydžio pilotų — korpusas. Mūsų grupė 
tokiu vardu buvo pavadinta dėl to, kad mes taip pat ruošėmės ata- 
kuoti įsibrovėlius amerikiečius, pasiruošusius imti Okinavą Riūkiū 
archipelage, priklausančiame mūsų salų grandinei. 

„Tataros“ grupės flagmanu buvo paskirtas mūsų su Kakidzakiu, 
Maeda, Šinkajumi, Jamagučiu ir Furukava povandeninis laivas I-47. 
Be I-47, į operaciją numatyta išsiųsti dar tris povandeninius lai- 
vus. I-44 atakai vadovauti įpareigotas kapitonas leitenantas Kijošis 
Masudzava (Kiyoshi Masuzawa). Jo laivu turėjo plaukti kaitenų 
pilotai leitenantas Hidėjus Dojus (Hideo Doi), ensainas Jasuhikas 
Ikaku, ensainas Takaharu Tatevakis ir viršila Hikogas Sugahara. Šie 
vyrai jau buvo perėję sunkų išbandymą, pirmiau išvykę povandeni- 
niu laivu I-44 į užduotį su „Čihajos“ grupe. Jie taip ir negavo progos 
stoti į mūšį jų laivas buvo aptiktas ir amerikiečių laivų bei lėktuvų 
priverstas net dvi dienas išbūti po vandeniu. Ne kieno kito, o jų po- 
vandeninio laivo kapitonas buvo atleistas vos grįžęs į uostą, nors iš 
kaitenų vyrų nė vienas nebuvo prastos nuomonės apie jį. 

I-56 vadas buvo kapitonas leitenantas Keidžis Šioda (Keiji 
Shoda). Jo laivas taip pat buvo pertvarkytas, kad galėtų gabenti še- 
šis kaitenus. Juos turėjo pilotuoti Jūrų karo akademijos auklėtinis 
jaunesnysis leitenantas Seidžis Fukušima (Seiji Fukushima), ensai- 
nas Hirošis Jagis ir keturi viršilos. Visiems šešiems tai buvo pirmas 
išvykimas į užduotį. 

Ketvirtasis povandeninis laivas buvo kapitono leitenanto 
Močicuros Hašimoto I-58. Jaunesnysis leitenantas Nobuo Ikebučis 
(Nobuo Ikebuchi) turėjo vadovauti trims kitiems — ensainui Ičirui 
Sonodai (Ichiro Sonoda), viršilai Hidemasai Janagijai (Hidemasa 
Yanigiya) ir viršilai Raitai Irijei (Raita Irie). Šie vyrai tuo pačiu po- 
vandeniniu laivu I-58 kartą jau buvo išvykę vykdyti užduoties su 

9 Mūsų „Tataros“ grupė vyksta į užduotį 


„Šimbu“ grupe, bet ji buvo atšaukta. 
Taigi iš viso dvidešimt mūsų, gyvųjų 
torpedų, buvome pasiruošę pulti aplink 
Okinavą besirenkančius priešo laivus. 

Nustebau sužinojęs, kad svarbiau- 
sias mūsų puolimo objektas bus priešo 
karo laivai, galbūt išmetę inkarus šalia 
salų, kuriose išsidėsčiusios mūsų pajė- 
gos. Manėme, kad šios taktikos visam 
laikui atsisakyta. Tačiau tai buvo tiesa. 
Neatakuosime kitų laivų, kol neužklup- 
sime jų daug, kad tuščiai neeikvotume 
kaitenų. Nuo pagrindinių taikinių - lėk- 
tuvnešių ir linijinių laivų mus galėjo ati- 
traukti tik konvojus. Spėju, kad dėl ši- 
taip pasikeitusių aplinkybių vėliau ir 
patekome į beviltišką padėtį. 

Dabar jau Japonijos eskadrinių krei- “- | 
serinių povandeninių laivų flotilė buvo Kaiteno pilotas jaun. It. Nobuo Ikebučis 
kone visai ištirpusi. Be tų keturių, (Žuvo mūšyje). 
įtrauktų į „Tataros“ grupę, buvo likę vos 
keletas. Juos buvo numatyta nukreipti į vertingiausius taikinius — 
dėl to svarbiausiu mūsų tikslu ir tapo karo laivai. 

Kaitenai prie I-47 turėjo būti pritvirtinti rytojaus dieną po laivo 
atplaukimo į Hikarį. Laivu nuplukdyti į atvirą jūrą, dideliame gy- 
lyje galėsime išbandyti kaitenų atsparumą vandens slėgiui. Jei ten- 
kins bandymų rezultatai, 29-ąją leisimės į ataką. 

Atvykimo dieną kapitonas Orita po pietų pasikvietė į laivą mūsų 
šešetą. Vos mums įkėlus koją jo vyresnysis padėjėjas leitenantas 
Oboris pašaukė susirinkti visą įgulą. Akimirksniu supratau, kodėl 
I-47 kovotojai turi tokį gerą vardą. Vyrai iš viso laivo susirinko žai- 
biškai ir išsirikiavo lygutėlėmis gretomis. Pamaniau, kad turbūt jie 
šitaip veikia ir per jūrų mūšius. Jei taip, nieko keista, kad šiam po- 
vandeniniam laivui taip sekasi kovoti. 

— Norėčiau jums pristatyti mūsų kaitenų pilotus, - pasakė Orita. 

Pradėdamas nuo Kakidzakio, išvardijo mūsų rangus ir pavar- 
des. Visi paeiliui linktelėjome įgulos nariams, 0 jie mums atsakė 

šypsena. Stovint prieš juos buvo labai malonu iš akių matyti, kad 
esi šiltai priimtas. 

Rikiuotei pagal komandą išsiskirsčius, prie mūsų priėjo I-47 vy- 
riausiasis bocmanas Fudžisakis (Fujisaki). Tai aukščiausias povan- 
deninio laivo puskarininkio rangas, atitinkantis amerikiečių „Chief 
of the Boat“. 

— Labai malonu jus matyti mūsų laive, - pasakė jis. - Paprastai 
prieš išvykdama į užduotį mūsų įgula surengia mėgėjišką koncer- 
tą. Tarp įgulos narių daug talentų, prie jų prisideda ir karininkai. Jei 
šįvakar esate laisvi, tikiuosi, ateisite. O gal ir jūs turite ką parodyti 
žiūrovams? 

Leitenantas Kakidzakis visų mūsų vardu priėmė kvietimą. Tada 
nuėjome apžiūrėti kiekvienas savo kaiteno. Ties manojo smaigaliu 
buvo parašyti keturi hieroglifai, reiškiantys „būtinai“, „priešas“, 
„Žaibiškai“ ir „nuskandinti“. Vėl geruoju paminėjau techninės prie- 
žiūros komandą, kuri greičiausiai ir išpiešė tuos ženklus. Jie ir tą 
dieną atnešė sėkmę. Visi bandymai praėjo be priekaištų. Tačiau par- 
plaukę į įlanką supratome, kad nebegalėsime pažiūrėti mėgėjiško 
koncerto, į kurį mus kvietė Fudžisakis. Semaforo signalas iš bazės 
visiems šešiems kaitenų vyrams įsakė grįžti. 

Rytojaus diena, 27-oji, praėjo ramiai. Kaitenai buvo išvilkti į kran- 
tą ir užkelti ant stovų, o mes juos vis tikrinome, vedžiojomės mecha- 
nikus galutinai jų sureguliuoti prieš kovinę operaciją. Per visą dieną 
niekas neužsiminė apie bendrus pietus - nusprendžiau, kad šįkart 
nų vyrams. Tačiau prieš pat vakarienę pasklido žinia, kad išleistu- 
vės bus. Kiek vėliau pagerbti mūsų, šešeto vyrų, karininkų valgy- 
kloje susirinko iš viso apie septyniasdešimt Žmonių. 

Visiems susėdus, įėjo tuo metu Šeštajam laivynui vadovavęs 
kontradmirolas Micuru Nagajus (Mitsuru Nagai). Visi atsistoję pa- 
laukė, kol jis su štabo nariais užims savo vietas. Mums vėl susėdus, 
Hikario bazės vadas kapitonas leitenantas Koreda (Koreeda) pradė- 
jo ceremoniją šiais žodžiais: 

— Šiandien susirinkome pagerbti leitenanto Kakidzakio bei pen- 
kių jo draugų ir melsti jiems sėkmės: savo apsilankymu mums su- 
teikė garbę admirolas Nagajus. Kviečiu smagiai pasivaišinti, kad 
galėtume šiuos vyrus išlydėti su maloniais prisiminimais. 

9 Mūsų „Tataros“ grupė vyksta į užduotį 


Atsistojęs admirolas Nagajus tarė: 

— Norėčiau palinkėti jums, „Tataros“ grupei, visokeriopos sė- 
kmės. Tikiuosi, kiekvienas suduosite priešui taiklų smūgį. Tą aki- 
mirką jūsų sielos išskris į Jasukunį ir ten per amžius saugos Dievo 
numylėtą šalį Japoniją. Būkite ramūs — mes, likusieji Šeštajame lai- 
vyne, kuo nuoširdžiausiai stengsimės paguosti tuos, kuriuos palie- 
kate, ir jiems padėti. Jūsų šeimomis bus gerai pasirūpinta. 

Įkandin jo mūsų bazės vado vyresnysis padėjėjas leitenantas 
Mijata suskubo visus paraginti: 

— Vyrai, įsipilkime sakės! 

Ant stalų buvo išdėlioti dideli sakės buteliai, kad kiekvienas 
kada panorėjęs galėtų įsipilti. Mums, kaitenų pilotams, pirmąsias 
šešias taures įpylė pats admirolas Nagajus. Tada taurę pakėlė kapi- 
tonas leitenantas Koreda. 

— Skelbiu tostą už netrukus išvyksiančius drąsuolius, - prakalbo 
jis. - Kviečiu prisidėti! 

Prieš atvykdamas į Hikarį retai vartojau svaigalus, bet nuspren- 
džiau, kad ši proga ypatinga, tad vienu gurkšniu ištuštinau savo 
taurę. Po šio pirmojo tosto stojo rimties kupina tyla. Ją pertraukė 
nuo stalo pakilęs jaunesnysis leitenantas Hirošis Hašigučis (Hiroshi 
Hashiguchi) — vėliau nusižudęs rimtas jaunuolis - ir visiems pasiū- 
lė sudainuoti „Karžygio dainą“. Per šį mūsų pagerbimą kartu su ki- 
tais kaitenų vyrais sėdėjau sustingęs tarsi pagal komandą „ramiai“. 


Gal mūsų kapas bus jūros bangos, 
Gal siūruos virš jo žalia žolė, 

Bet nieko mums palikt negaila, 
Nes žūstame už savo imperatorių. 


Dainos aidas nuskriejo per erdvią salę. Užsimerkiau įsiklausyda- 
mas įjos žodžius ir mąstydamas apie Nišiną, Jadzakį, Mijošį ir dau- 
gelį kitų, išėjusių į mirtį. Tą akimirką pajutau, kad širdyje neliko jo- 
kių dvejonių. Žodis duotas. Nebereikia sverti jokių „už“ ir „prieš“, 
neverta savęs klausinėti, kodėl einu mirti. Po dviejų dienų išeisiu, 
ir tiek! Neprisiekinėsiu atliksiąs žygdarbį, kaip esą kiti prisiekinėja 
per tokius sambūrius. Išeisiu be skambių pažadų ir tiesiog padary- 
siu, ką galiu, kad sunaikinčiau priešą. 

Su šia mintimi stumtelėjau savo taurę šalia mūsų sėdinčiam lei- 
tenantui Mitaniui. Jis įpylė į ją gėrimo. Išlenkiau taurę. Paskui dar 
vieną. Ir dar vieną. Prisimenu, kaip kažkur kitame salės gale mačiau 
sėdinčius ir dainuojančius leitenantą Kakidzakį, leitenantą Maedą ir 
viršilą Furukavą. Neklausančiomis kojomis nukreivezojau per salę 
prie jų ir pasirėmęs į kažkurio petį kartu su visais užtraukiau dainą. 

Linksmybėms įsisiūbavus prie mūsų prisidėjo leitenantas 
Hamagučis, kuriam ilgai negalėjau atleisti už tai, kad, supeikęs 
prastą mano pasirodymą plaukiojant kaitenu, smogė man į veidą. 
Vis garsiau skambėjo balsai, įskaitant ir manąjį. Kažkas šūkavo: 

- Įsidėkit į galvą! Tikimės, kad viską atliksit kuo puikiausiai! 

— Netrukus įkandin jūsų patys kilsim į ataką! - šaukė dar kažkas. 

— Šeši amerikiečių lėktuvnešiai! Suraitykit juos! — prisidėjo tre- 
čias balsas. 

Pasigirdo daugiau dainų, tarp jų „Laivyno maršas“ ir kitos japo- 
nų jūreivių mėgstamos dainos. Daugiau kaip pusšimtis susirinku- 
siųjų traukėm iš visų plaučių, bet pusę vienuoliktos pobūvis staiga 
buvo nutrauktas ir jį užbaigė Hikario kaitenų vyrų triskart pakar- 
totas bandzai. Nors rytoj nuo pat ryto mūsų laukė daug veiklos, vos 
laikiausi ant kojų. Šinkajaus būklė buvo ne geresnė. Leitenantas 
Maeda buvo išneštas į karininkų būstinę. Apsidairęs niekur nema- 
čiau Furukavos ir Jamagučio, bet aiškiaregiškai pamaniau, kad gal 
jie kur nors užsislėpę toliau geria. Jamagučis apskritai buvo didelis 
mes galim gerai išgerti ir dar daugiau galim su moterimis.“ Dėl an- 
trosios šio teiginio dalies teisingumo galvos neguldau, užtat pirmoji 
buvo patvirtinta su kaupu. Jis pakeldavo tiek svaigalų, kiek niekas 
kitas, ir kad nors būtų kauštelėjęs - kitą rytą būdavo darbingas, žva- 
lus ir energingas. Gerdamas dažnai sakydavo tik dėl viena besigai- 

lintis tapęs kaiteno pilotu - dėl to, kad mirusiųjų pasaulyje niekas 
negeria sakės. 

Man ir Šinkajui pobūvis baigėsi tuo, kad leitenantas Kodzu abu 
nuvairavo į mūsų miegamąjį, mane prilaikydamas viena ranka, 
Šinkajų — kita. Su visais rūbais kritome į lovą. 

Kitą rytą galva buvo sunki kaip Kamakuros Didžiojo Budos!. Na 
ir pagirios! Prisiminiau, kaip anąkart pasigėrėm abu su Šinkajumi 
ir kaip prisiekinėjom daugiau nebegersią. Išleistuvių pobūvis, žino- 
ma, buvo išimtinis atvejis, bet šios pagirios man jau išties bus pa- 
skutinės. Kai pabudau, buvo pusė devintos ir pirmiausia nustra- 
paliojau į kitą kambario galą, kur buvo virduliukas arbatai virti. 
Atsilošęs taip užverčiau galvą, kad vos nenusilaužiau sprando, ir 
aliai lašo išmaukiau virduliuko turinį. Pasijutau kiek geriau, bet tai 
buvo tik pirmas tą rytą išlenktas vandens maukas baisiam trošku- 
liui numalšinti. 

„Šiandien bus nelengva“, - tariau sau. Pakrovus kaitenus priva- 
lėjau būti laive. Taip pat susitvarkyti kambarį ir susidėti beveik vi- 
sus daiktus. Laive jų reikės nedaug, 0 tai, ką čia paliksiu, po atakos 
bus perduota mano šeimai. Dar norėjau išsiųsti atvirukus keliems 
draugams. Be to, iš kareiviškos parduotuvės reikėtų parsinešti kelis 
davinius, kad neapvalgyčiau povandeninio laivo žmonių. Gal net 
ko nors paimti jiems pavaišinti. 

Kiti puskarininkiai tebeknarkė lovose. Baisiai nenorėjau jų Ža- 
dinti. Bet reikėjo. Jie irgi turėjo daug veiklos kaip ir aš. Nusiprausęs 
veidą ir išgėręs kelias stiklines vandens, nuėjau į karininkų patalpas 
pažiūrėti, ar jau atsikėlę leitenantai Kakidzakis ir Maeda. 

Įžengęs į jų kambarį nesusilaikiau nenusikvatojęs. Tiedu ne- 
siskutę miegojo vienoje lovoje, apsikabinę kaip sutuoktinių pora. 
Miegojo su visais rūbais, tik be švarkų. Leitenanto Kakidzakio plau- 
kai buvo baisingai susitaršę. Leitenantas Maeda rankomis buvo su- 
ėmęs savo viršininko galvą. Abu garsiai knarkė. Pasigailėjau, kad 
neatsinešiau fotoaparato. 

— Pone leitenante Kakidzaki! - šūktelėjau. 

Paskui pašaukiau dar kartą. Tas praplėšė akis. Bet jos buvo kaip 
stiklinės, tikrai manęs nematė. Keliskart sumirksėjęs galiausiai 


' Honšiū saloje esančiame Kamakuros mieste yra antra pagal dydį Japonijoje Budos statula (nulieta 
1252 m., aukštis 11,4 m). 

mane atpažino. Išsišiepė ir sunkiai atsikėlęs iš lovos ėmė purtyti 
Maedą. Man išeinant pro duris abu ėmė vilktis švarkus ir į savo 
kambarį grįžau patenkintas, kad visus prižadinau ir jie dabar imsis 
to, ko reikia. Porą valandų praleidau dėdamas daiktus, skirtus par- 
siųsti namo, ir iš pagrindų tvarkydamas kambarį. 

Kaitenai į I-47 buvo pakrauti 11 val. 30 min. Juos atidžiai pati- 
krino mūsų techninės priežiūros skyriaus vyrai, o artilerijos speci- 
alistai įtaisė kovines galvutes. Dabar kiekvieno kaiteno smaigalyje 
buvo po 3000 svarų mirtį nešančių sprogmenų ir plaukiojantis kra- 
nas nuvilko juos ten, kur laukė 1-47. 

Mano kaitenas Nr. 3 buvo įtaisytas arčiau laivo paskuigalio. 
Paplekšnojau jam šoną kaip mylimam augintiniui. „Padaryk viską, 
ką gali!“ — pasakiau jam tą patį, ką pats begalę kartų per aštuonis 
mėnesius girdėjau iš laivyno karininkų. Tada įlipau į vidų patikrin- 
ti matuoklių ir skaitiklių. Viskas veikė be priekaištų. Visiškai paten- 
kintas išlipau iš torpedos ir apie tai raportavau mūsų grupės vadui 
ir kapitonui Oritai. Visi patikrinimai buvo baigti ir 16 val. 30 min. 
grįžome į kareivines. 


AT8MA /J35-/1-19 0600 
AKiaa VO4//30A4700A4 


Kk irarc: 


li 411 4 „Pi 2 „20 8 i 
4 gi ogkao ogi oh odįo“ 
' + 10 1 11 | 


Japonų povandeninių laivų periskopai buvo be fotokamerų, todėl tai labai retas |-47 Juličio 


atolo atakos žvalgybos eskizas. Kaitenų memorialinis muziejus. 

Šinkajaus, Jamagučio, Furukavos ir manęs čia laukė staigmena. 
Ant mūsų lovų buvo padėta po naujutėlę uniformą, įskaitant marš- 
kinius ir baltas pirštines. Paaiškėjo, dėl ko prieš kelias dienas ekipuo- 
tės karininkas užsirašė mūsų matmenis. „Tai štai mano įkapės!“ — 
atėjo į galvą mintis. Tai atrodė beprasmis gerų daiktų mėtymas. 
Ypač batų. Juk jie greičiausiai nebus avimi nė savaitės, nes Okinava 
visai netoli. Verčiau reikėjo šį turtą atiduoti tiems, kuriems jis būtų 
labiau pravertęs. Bet jei jau taip reikia, šikata ga nai. Nieko nepada- 
rysi. Nėra ko liūdėti - tai toks menkniekis. 

Liko paskutiniai pasiruošimai prieš kelionę - teks suktis sparčiai. 
Laiškus šeimos nariams jau buvau išsiuntęs — juose buvo miglota 
užuomina, kad tai paskutinis kartas, kai jie iš manęs gauna žinią. 
Dar reikėjo parašyti du laiškus. Abu vaikystės draugams. Man buvo 
likę truputis laiko pakilioms, didingoms mintims, kurioms atsirado 
vietos ypač nuo tada, kai sau pasižadėjau nebegalvoti apie tai, dėl 
ko leidžiuosi į kaitenų misiją. Ir nepalikti jokio paskutinės valios pa- 
reiškimo. Tad daug nemąstydamas surašiau į atvirlaiškius beveik 
vienodus tekstus: 


Mielas Kadzuo, 

turiu tavęs atsiprašyti, kad taip ilgai nerašiau. Laikausi ge- 
rai — tikiuosi, ir tu. Kiek galima spręsti, kariauti mums kasdien 
vis sunkiau. Dažnai galvoju, kaip verčiatės jūs, nesantys ka- 
riuomenėje. Mes dėl sunkumų kare nenusimename. Darom vis- 
ką, kas įmanoma, - manau, jūs taip pat. Stropiai mokykis, tė- 
vynei ateityje reikės tavo žinių. Ir, svarbiausia, saugok sveikatą. 

Atsisveikindamas noriu tau padėkoti už visą tavo gerumą. 
J. Jokota 
Nr. 1, U-55 
Čo pašto dėžutė, Kurė 


Laiškas buvo nei šioks, nei toks. Bet negalėjau išeiti mirti neda- 
vęs nors kokios žinios vaikystės draugams. Vieno iš kareivinėse lie- 
kančių pažįstamų paprašiau išsiųsti tuos laiškus I-47 jau išplaukus 
į jūrą ir likau patenkintas gavęs jo pažadą. Taigi nebaigtų darbų 
nebeliko. 

Kitą rytą, 1945 metų kovo 29-ąją, atsibudau pilnas energi- 
jos. Šokau iš lovos, čiupau rankšluostį ir patraukiau į prausyklą. 
Linksmai niūniuodamas ėmiau šiūruotis, tik staiga už nugaros 
išgirdau: 

— Labas rytas Jokota. 
tas - iš visų Hikario vyrų žemiausio ūgio. 

Lioviausi prausęsis ir atsigręžiau. 

— Labas rytas, pone karininke, - žvaliai atsakiau susidomėjęs, ko 
jam iš manęs reikėtų. 

Ensainas Kiridzava vieną ranką buvo paslėpęs už nugaros. 

— Buvau užėjęs į jūsų kambarį, - pasakė, - palinkėti sėkmės misi- 
joje, bet ten jūsų neradau. 

— Ačiū, pone karininke, - atsakiau. - Mėginsime atstoti leitenantą 
Mijošį ir viršilą Jadzakį. 

— Puiku! - atsakė jis ir ištraukė ranką iš už nugaros. Joje laikė dai- 
lią lėlytę. - Prašyčiau paimti su savimi, — pasakė tiesdamas ją man. 

— Ucukuši desu! - šūktelėjau - Kokia graži! Turbūt rankų darbo! 
Kodėl norite ją atiduoti? 

— Neklauskite, Jokota, — pasakė traukdamasis atatupstas. — 
Tiesiog pasiimkite ją į misiją. Būsiu labai dėkingas. 

Iš akių pamatęs, kad Kiridzava sunerimo, nusprendžiau jo 
nebekamantinėti. 

— Gerai, paimsiu ją, pone karininke, - atsakiau. - Pasikabinsiu po 
pat periskopu. 

— Labai jums dėkoju, Jokota. 

Jis išėjo, o aš suglumęs vėl ėmiau praustis. Dėl ko jis man įdavė 
tą lėlytę? Gal tai tiesiog dovana man? O gal nusprendė jos atsikra- 
tyti mano rankomis, nes širdis neleido pačiam išmesti? Gal ji do- 
dovaną į nebūtį. O gal tą lėlytę kaip talismaną mūšiuose jam įdėjo 
namiškiai? Likus tiek mažai povandeninių laivų, buvo aišku, kad 
dalis kaitenų vyrų niekada nebus išsiųsti į užduotį. Galbūt jis nete- 
ko vilties kada nors būti išsiųstas. Truktelėjau pečiais pamanęs, kad 
kito žmogaus mintys - neįžvelgiama gelmė. Įsidėjau lėlytę į kišenę 
ir baigiau praustis. Reikėjo skubėti. Turėjau sutilpti į likusį laiką ir 

apeiti Hikario karininkus, kurie su manimi gražiai elgėsi, ir su jais 
atsisveikinti. 

Karininkų būstinės tarpduryje sutikau leitenantą Mijatą. 

— Sėkmės, Jokota - tarė jis, o aš atsakiau su šypsena atiduodamas 
pagarbą. 

Tada perėjau koridoriumi ir, pradėdamas toliausiai nuo įėjimo 
esančiu kambariu, beldžiau į duris ir dėkojau Hikario karininkams 
už tai, kad su manimi gražiai elgėsi. Pamaniau, kad, šiaip ar taip, čia 
buvo ne taip jau blogai. Žinoma, ne taip, kaip Ocudžimoje, bet vis 
tiek neblogai. Gal mes, Cučiuros vyrai, iš tikro buvome kiek išpai- 
kinti toje savo bazėje. 

Eidamas nuo vienų prie kitų durų, lenkdamasis ir spausdamas 
rankas, prisiminiau kažkur skaitytą mintį: „Kas yra laimė? Būti lai- 
mingam - tai visiems laikams palikti gražų prisiminimą geriau- 
siai tave pažįstančių Žmonių širdyse.“ Po kelių dienų manęs neliks. 
Žinoma, tiksliai nežinojau, kaip mirsiu. Gali būti, kad net nepakilęs 
į ataką. Gal kartu su kitais rasiu mirtį Ramiojo vandenyno dugne 
kaip tie kaitenų vyrai, pražudyti iš anksto jų povandeninį laivą ap- 
tikusių priešų. Norėjau, kad mane bent truputį prisimintų, norėjau 
išlikti Hikaryje sutiktų bičiulių atmintyje. Galbūt tas beldimasis į 
duris buvo paskutinis mano bandymas šiame gyvenime rasti laimę. 

Grįžęs į savo kambarį jau radau Šinkajų, Furukavą ir Jamagučį 
apsivilkusius naujosiomis uniformomis. 

— Kur buvai dingęs? - paklausė Šinkajus. - Nebedaug laiko. 

— Aplankiau bazės karininkus, - atsakiau. 

— Kurgi ne, kaip be šito! - paerzino mane. 

— Na, man atrodė, būtų nemandagu... - Žiojausi sakyti, bet su- 
sigriebiau, kad nėra prasmės aiškinti savo jausmų. Šinkajus turėjo 
savų ir turbūt nebuvo linkęs apie juos kalbėti. Tad kam man leistis 
į kalbas? Paėmiau savo naująją uniformą ir pakreipiau pokalbį len- 
gvesne tema: - O dabar nusisukit nuo manęs. Turiu pasikeisti fu. 

Ėmiau nuogas staipytis, rišdamasis naują švarų fundošį, o 
Šinkajus šūktelėjo: 

— Hadzukaši, madzume-san! Drovus kaip mergaitė! 

Jis pašmaikštavo vietoje ir laiku — aplink mus susirinkę vyrai iš 
kareivinių jau buvo nutaisę liūdnus veidus iškilminga proga, dėl 
kurios persirengėme naujais drabužiais. Man persivilkus atėjo keli 

karininkų valgykloje dirbantys jūreiviai. Jie atnešė didelį keptą sū- 
dytą tai dovanų nuo karininkų. Japonijoje yra paprotys šventiško- 
mis progomis dovanoti visą jūrinį karšį, kokį mes dabar gavome. 
Tai dovanoja draugai šeimai, po ilgo išsiskyrimo švenčiančiai sa- 
viškių sugrįžimą namo, bendradarbiui, išeinančiam į svarbias par- 
eigas ar į kitą darbovietę, į mokslus išvykstančiam draugui. Tokių 
lauktuvių įprasta atnešti švenčiant kūdikio gimimą ar Naujuosius 
metus. Japonai tą dieną iš pagrindų susitvarko namus. Pakeičia 
šiodžių —- stumdomųjų durų ir langų popierių. Sumoka skolas. 
Iššveičia namus, vietoj senų tatamių patiesia naujus. Šeimos da- 
mos nieko nelaukdamos vėl įklampina šeimos galvą į naujas skolas, 
prisipirkdamos gražių kimono ir puikuojasi jais vaikštinėdamos 
kaip išsipusčiusios amerikietės Velykų sekmadienį. Tąkart jau- 
čiausi kaip Naujųjų metų dieną. Viskas buvo sutvarkyta, net mano 
mintyse buvo tvarka. Buvau pasiruošęs naujam, nors ir trumpam 
gyvenimui. 

Padėkojom jūreiviams už skanią žuvį ir pakvietėm kitus pasi- 
vaišinti kartu. Mums dar nespėjus suvalgyti įdaro, garsiakalbis vi- 
siems kaitenų vyrams liepė eiti į susirinkimų salę. 

— Iko! - šūktelėjo Furukava. - Eime! 

Pašokęs ant kojų jis pasileido bėgte, mes trise nuskuodėm jam iš 
paskos, susirūpinę nužiūrinėdami savo uniformas, ar valgydami jų 
neišdėmėjome. Mūsų kambariai buvo sutvarkyti. Asmeniniai daik- 
tai dailiai padėti ant lovų. Buvo padaryta viskas, kas reikia. 

Susirinkimų salėje buvo surengta speciali ceremonija, per ją kie- 
kvienam iš mūsų buvo įteiktas trumpas kardas. Mūsų šešetas iš- 
sitempę stovėjome vienoje eilėje. Už mūsų buvo išsirikiavę virši- 
los Jošio Hagita (Yoshio Hagita) ir Teruakis Midzunas (Teruaki 
Mizuno). Šalia jų stovėjo vyresnieji jūreiviai Micuo Kobajašis 
(Mitsuo Kobayashi), Taketošis Cukumis (Taketoshi Tsukumi), 
Eišiunas Oširas (Eishun Oshiro) ir Šiodžis Nao (Shoji Nao). Šie šeši 
vyrai kartu su mumis plauks I-47. Kiekvienas prižiūrės vieną iš kai- 
tenų. Paskelbus ataką jis paskutinį kartą patikrins ginklo būklę ir 
padės savo prižiūrimo kaiteno pilotui įsitaisyti torpedoje. 

Į šią ypatingą ceremoniją buvo sukviesta visa bazė. Kai kam 
sunkiai sekėsi nuslėpti pavydų žvilgsnį. Jie dėl mūsų džiaugė- 
si, tačiau kartu buvo kiek nusiminę, kad dar nesulaukė savo eilės. 

Ocudžimoje pradėti vykdyti programą trukdė kaitenų stoka. Kai 
nuo konvejerių ėmė riedėti kur kas daugiau šių torpedų ir pradė- 
ta jas gaminti Hikaryje, ėmė trūkti technikų. Jų stoką iš dalies kom- 
pensavo kaitenų mokymų kursantai, padėdami mechanikams ir 
kursų draugams paruošti pratyboms ginklus. O dabar trūko į kovi- 
nių veiksmų vietą mus gabenančių povandeninių laivų. Nepaisant 
visų pastangų, vienu kartu buvo galima paleisti tik kelis kaitenus. 
Man buvo gaila tų, kurie pasiliko. 

Kiekvienas paeiliui pašaukti vardu žengėme į priekį, nusiėmėme 
kepures ir nusilenkėme. Ilgas stalas buvo užtiestas baltu audeklu, 
už stalo stovėjo bazės vadas kapitonas leitenantas Koreda. Ant balto 
audeklo buvo išdėlioti kardai ir šeši hačimakiai. 

Mane pakvietė paskutinį. Už techninės priežiūros skyrių atsa- 
kingas diviziono vadas leitenantas Hamagučis, kvietęs mus var- 
dais, paėmė šeštąjį hačimakį ir užrišo man ant galvos. Ant jo hie- 
roglifais buvo dailiai išvedžioti žodžiai Šiči šio hokoku, reiškiantys 
Masašigės Kusunokio ištikimybę imperatoriui, parodytą prieš šim- 
tus metų. Ant mano hačimakio išrašytas šūkis reiškė „Septyniskart 
atgimęs tarnauti tautai“. 

Tada visiems buvo išdalytos lėkštos taurės su grynu vandeniu ir 
mes jį išgėrėme. Tai buvo mirties tostas — iškilmingiausias ceremo- 
nijos momentas. Žvelgdamas mirčiai į akis japonas karys tradiciš- 
kai geria ne sakę, o vandenį, simbolizuojantį sielos tyrumą. Mums 
pamažu gurkšnojant šį gėrimą niekas iš šimtų susirinkusiųjų nė ne- 
krebžtelėjo. Tada stojome prieš bazės vadą, jis kiekvienam iš mūsų 
įteikė po trumpą kardą ir tarė: 

— Tai ypatinga jungtinio laivyno vado admirolo Soemu Tojodos 
(Ioyoda) dovana. 

Visi kartu iškėlėme kardus sau ties viršugalviu, kad iš po jų ga- 
lėtume žvelgti tiesiai priešais akis. Šitaip Japonijos feodalinėje seno- 
vėje samurajai kviesdavo priešininką į kovą. Taigi mes metėme iš- 
šūkį Amerikos laivynui. 

Tada išėjome iš salės nusifotografuoti. Po fotografavimosi visi 
kiti išsirikiavo dviem eilėmis ir mes saliutuodami iškeltais kardais 
tarpueiliu nužygiavome prie savo prieplaukos. Visi mus nulydėjo 
spindinčiais žvilgsniais - kai kurių draugų akyse sužvilgo ašaros, bet 
jie vyriškai susivaldė, kad neliūdintų į žygį išvykstančių kovotojų. 

Jlutaka Jokota + POVANDENINIAI KAMIKADZES 


Pakeliui linksmai kalbinau draugus, linkėjau jiems ateityje visoke- 
riopos laimės. Kairėje rankoje laikydamas į dėžutę įdėtą urną su 
Jadzakio pelenais, dešinėje - kardą, su neblėstančia šypsena pasie- 
kiau molą. 

Kelionė motorine valtimi į I-47 buvo tokia pat įkvepianti kaip ir 
visa kita. Ant plaukiojančių kranų, torpedinių katerių ir smulkesnių 
laivelių plevėsavo didelės vėliavos — kiekvienoje buvo drąsinantis 
įrašas. Kepurėmis mojome likusiems ant molo, jie mums irgi mojo. 
Ant molo palei krantą vienas kitą vejantys sveikinimo šūksniai susi- 
liejo į tūkstančio griaustinių gausmą. Per šią trumpą kelionę minty- 
se atgaminau maldą, savo sukalbėtą didžiojoje Isės šventykloje šalia 
Nagojos, kur ateina nusilenkti visa Japonija, neišskiriant imperato- 
riaus: „Meldžiu, kad mano gyvybės auka padėtų šimtui milijonų 
mano tėvynainių sulaukti taikos.“ 

Netrukus priplaukėme prie povandeninio laivo ir sulipome į 
vidų. Čia mūsų laukė admirolas Nagajus. Jis kiekvienam iš mūsų 
paspaudė ranką. 

— Sudie ir sėkmės! — pasakė man, 0 jo skruostais ritosi ašaros. 

9 Mūsų „Tataros“ grupė vyksta į užduotį 


Admirolas Nagajus nuoširdžiai mylėjo kaitenų vyrus. Išlydėdavo 
juos su širdgėla, nors ir žinodamas, ką jie gali padaryti priešui. 
Prisiminęs sau duotą pažadą nieko nesigailėti ir nerodyti jausmų, 
bandžiau dėtis nerūpestingas, bet buvo sunku laikytis pažado, 
admirolui lyg replėmis suspaudus man ranką. Pamenu, ją dar ilgai 
skaudėjo. 

I-47 įgulai pagal komandą „ramiai“ išsirikiavus abipus pagrin- 
dinio denio, o mums, kaitenų pilotams, „ramiai“ sustojus ant savo 
ginklų, admirolas Nagajus pasakė trumpą paskutinę kalbą. Baigęs 
kalbėti jis įlipo į motorinę valtį ir trimito signalas įsakė įgulai užimti 
savo postus ir pasiruošti išplukdyti laivą. 

— Kardu gerbt! - sukomandavo leitenantas Kakidzakis, I-47 pa- 
judėjus tolyn į jūrą. 

Iš abiejų pusių aplink povandeninį laivą sukiojosi iš uosto mus 
atlydėjusios motorinės valtys ir torpediniai kateriai. Akis užkliuvo 
už torpedinio katerio 4220, iš kurio prieš kelis mėnesius pirmąkart 
išplaukiau kaitenu. Plaukiantys tuo kateriu mojavo palydėdami 
mus šūksniais. Atpažinau viršilą Juasą (Yuasa). Anksčiau jis tarna- 
vo milžiniškame linijiniame laive „Jamato“, buvo labai išsilavinęs, 
argumentuotai kalbantis Žmogus. Aš jį mėgau. Per kaitenų pratybas 
jis buvo nuolatinis mano pagalbininkas ir kuo rūpestingiausiai pri- 

— Pasistenk, Jokota! - šaukė jis. 

— Būtinai! - atsiliepiau sukdamas kardą sau virš galvos. - Tuoj iš- 
girsi gerą žinią! Nepraeis nė savaitė! 

Torpediniai kateriai ėmė tolti vis labiau atsilikdami. Net tokia 
svarbia proga jie negalėjo per daug eikvoti brangaus didelio okta- 
ninio skaičiaus benzino. Netrukus jie išjungė variklius ir ėmė lais- 
vai plūduriuoti ant vandens. Po kiek laiko nutilo ir kitų laivų vari- 
kliai, bet Žmonės juose tol mojavo ir šaukė, kol beveik dingo mums 
iš akių. Kai jau visai nebegalėjau jų įžiūrėti, nulipau nuo savo kai- 
teno su ryškiai mintyse įsispaudusiais Andzajaus, Nagato, Išibašio, 
Odzavos, Cudos ir kitų, paskutinįkart sušukusių atsisveikinimo žo- 
džius, veidais. I-47 priekiu pasisuko Bungo sąsiaurio link. Įplaukę į 
šį siaurą kanalą bet kurią minutę galime susitikti su priešu. 


< Jaun. lt. Minoru Kakidzakis pro dviem eilėmis išsirikiavusius draugus veda viršilos 
Jutakos Jokotos grupę į I-47 dalyvauti „Tataros“ grupės misijoje. 1945 m. kovas. 

Amerikiečių kreiseris po kamikadzės lėktuvo atakos netoli Okinavos. 


Amerikiečių karo laivus atakavo beveik 200 kamikadzių pilotuojamų lėktuvų. 

-47 plaukiant pro Ivo salą, esančią maždaug dvylika mylių nuo 

Hikario, tebestovėjau ant denio. Už nugaros jau buvo likusi Ušio 

sala, taip pat Ošima. Salomis nusėta Vidaus jūra tą pavasario die- 
ną kaip visada buvo žavinga. Koks gražus kraštas, už kurį atiduo- 
dame savo gyvybę. Didžiavausi, kad kausiuosi ir mirsiu už šią šalį, 
kuri žvelgiat paskutinį kartą atrodė dar žavesnė. Čia mano apmąs- 
tymus nutraukė leitenantas Kakidzakis. 

— Sakykite, Jokota, - kreipėsi į mane, - apie ką svajojate? 

Tas malonus balsas nelabai derėjo prie šiurkštoko kaimo vaiki- 
no veido ir aš vis negalėjau atsistebėti švelniu, mandagiu leitenan- 
to tonu. Buvo aišku, kad tuo klausimu jis nenorėjo manęs pašiepti. 
Tiesiog pastebėjo, kad užsigalvojęs žvelgiu į šiaurę. 

— Šiaip, apie nieką, pone karininke, - atsakiau nenorėdamas jam 
pasirodyti pernelyg sentimentalus. 

— Prašom prieiti, — švelniai pasakė jis, kartu kviesdamas ir kitus 
kaitenų vyrus. —- Noriu jums priminti, kad nuo šiol kiek įmanydami 
save tausotumėt. Kai tik nugriebsite progą, pagulėkite. Mus gali pa- 
šaukti bet kuriuo dienos ir nakties metu. Po dviejų dienų priplauk- 
sime Okinavą arba, jei aptiksime didelį priešo laivų konvojų, stosi- 
me į kovą anksčiau. Supratote? 

— Taip, pone karininke, - atsakėm. 

— Puiku! O dabar paskutinįkart atsisveikinkime su savo šeimomis. 

Atsistoję prie dešiniojo borto, kiekvienas atsigręžėm į numanomą 
savo gimtojo miesto pusę, ir tą akimirką nuraudau. Pasidarė gėda, 
kad jaudinančios išvykimo akimirkos, sveikinimai ir linkėjimai 
man užgožė tokį svarbų dalyką. Žemai nusilenkiau į Tokijo pusę 
ir pasimeldžiau už savo velionę motiną, už tėvą, seseris, brolį, bu- 

vusius mokytojus ir vaikystės draugus. „Buvau išlepintas vaikas, — 
pasakiau jiems per vandens tolius, — visi per mane turėjot bėdų ir 
rūpesčių. Bet prašau man atleisti, kai išgirsite, kokia mirtis mane 
ištiko. Mano gyvenimas buvo trumpas, bet dėl jūsų gerumo tikrai 
laimingas.“ Paskui atsimerkiau ir užsižiūrėjau į dūmus, man po ko- 
jomis virstančius pro povandeninio laivo išmetamųjų dujų angą. 

Maždaug 13 val. 30 min. pasiekėme šiaurinį Bungo sąsiaurio galą. 
Anuomet, kai mūsų imperatoriškasis karinis jūrų laivynas viešpa- 
tavo trečdalyje viso pasaulio jūrų, tai buvo vartai, pro kuriuos ga- 
lingos mūsų pajėgos eidavo į pergalę. Tačiau po sutriuškinimo prie 
Midvėjaus salos Japonijos karinės jūrų pajėgos, nuolat stumiamos 
atgal, pavirto kone į nieką. Be mūsų kamikadzių lėktuvų ir kaitenų, 
beveik nebeliko kam stabdyti amerikiečių veržimosi į priekį. Bungo 
sąsiauriu beplaukiojo saujelė povandeninių laivų, pakeliui puldi- 
nėjančių amerikiečius. Kone 
visi tie laivai buvo maži, 
skirti plaukioti priekrantė- 
se, riboto veikimo nuoto- 
lio ir ribotos ugnies galios. 
Jie daugių daugiausia galė- 
jo nuplaukti į Okinavą su 
pustuziniu torpedų ir grįŽ- 
ti atgal. Tačiau ir tuos pa- 
čius pasibaisėtinai reguliariai 
gaudė ir skandino Amerikos eska- 
driniai minininkai ir orlaiviai. 

I-47 pasukus tiesiai į pietus, iš dešinės išvydau 

ventojams širdis netilpo krūtinėje iš pasididžiavimo didingais jung- 
tinio laivyno milžinais, linguojančiais į pagrindinę Vidaus jūros in- 
karvietę Haširadžimoje ir atgal. Jungtinį laivyną Tokijo įlankoje 
buvau matęs tik kartą gyvenime, dar visai mažas. Bet to įspūdžio 
pakako, kad apie nieką daugiau nesvajočiau, tik patekti į karines 
į mažais būreliais po Bungo sąsiaurį klaidžiojančius pavienius lai- 
velius, kurie dėl gautų smūgių iš mūšio dažnai grįždavo smarkiai 
pasvirę ant šono. 

Japonijos karinio jūrų laivyno vėliava. 

Mąsčiau, ką mums žada ateitis. Ar Tekančios saulės šalies vėlią- 
va vėl suplevėsuos visame Ramiajame vandenyne? Mūsų šešetas 
mirsime, tačiau kokiame pasaulyje teks gyventi likusiems? Tokijas, 
kaip ir kiti didieji Japonijos miestai, nuolat atakuojamas per milži- 
niškų B-29 antskrydžius. Mano miesto gyventojai smarkiai kenčia 
ir, kai mano gyvenimas bus baigtas, dar labiau kentės. Taip, mes, 
pirmieji šeši „Tataros“ grupės kaitenų vyrai, jau esame pakeliui į 
kovą, tačiau kokiomis aplinkybėmis! Dar neišnykus iš akiračio tė- 
vynės kalnams, jau būsime priešo vandenyse. 1945 metais Japonijoje 
atsirado priežodis: „Iš Bungo pro vartus - priešui į nagus.“ 

Mūsų povandeniniame laive visiems buvo liepta pereiti į visišką 
kovinę parengtį. Tai paskutinis Žingsnis prieš įsakymą užimti ko- 
vinius postus. Plaukdami Vidaus jūra galėjome bent kiek atsipalai- 
duoti. Ten radijo ryšiu būtume iš anksto gavę perspėjimą apie ar- 
tėjančius priešo lėktuvus, tad būtume turėję marias laiko panerti. 
Tačiau dabar, nors tebebūdami Japonijai priklausančiuose Bungo 
įlankos vandenyse, pasiruošėme iškart didinti greitį ir keisti tiesų 
kursą į zigzagą. Amerikos povandeniniai laivai šmirinėjo prie pat 
mūsų krantų. Negalėjome jankiams leisti akylu žvilgsniu pro peri- 
skopą apskaičiuoti mūsų kurso ir greičio, o tada paleisti į mus mir- 
tinos torpedų krušos. Turėjome juos suklaidinti judėdami zigzagu. 

Buvo įsakyta palikti pagrindinį denį. Turėjau nusileisti į vidų. 
Viršuje pasiliko tik keletas karininkų ir sargybinių. Žengiau prie 
liuko, paskutinįkart ilgu žvilgsniu palydėjau gimtinę ir kopėčio- 
mis nulipau žemyn. Ką tik mėgavęsis plačiu didingu reginiu, po- 
vandeninio laivo viduje išties pasijutau suspaustas. Mes, keturi vir- 
šilos, buvom įkurdinti netoli laivapriekio kubrike kartu su įgula. 
Vyriausiasis bocmanas Fudžisakis parūpino mums gultus arčiausiai 
karininkų kajutkompanijos, kur buvo paskirtos vietos Kakidzakiui 
ir Maedai. 

Susivokiau, kad kol kas neturiu ko veikti. Visi mano daiktai pa- 
dėti į vietą. Ir tų pačių viso labo laikmatis ir jūrlapis. Nepasiėmiau 
net fundošio pamainos. Nusimaudyti nebuvo galima, laive neturė- 
jau užtrukti ilgiau kaip tris keturias dienas. Apie tą laiką aptiksim 
priešą ir pulsim į ataką. Rašyti nebuvo nuotaikos, o megzti pažin- 
tis su laivo įgula vis dar varžiausi. Sugalvojau paimti knygą iš I-47 

bibliotekėlės ir jau buvau ten beeinąs, tik staiga per garsiakalbį pri- 
sistatė kapitonas. 

Oritos balsas buvo ramus, kupinas pasitikėjimo savimi. Jam kal- 
bant paeiliui nužvelgiau vyrų veidus ir mačiau, kaip jie tiki savo 
vadu. 

— Perplaukėme Bungo sąsiaurį, — pasakė jis, — ir tikimės rytoj 
prieš aušrą išnerti į paviršių. Visi esantys šiame laive turės iš visų 
jėgų pasistengti, kad kuo labiau prisiartintume prie priešo ir šeši 
„Tataros“ grupės nariai galėtų jam suduoti mirtiną smūgį. Jau du 
kartus esate tai įvykdę. Tikiu, kad ir šį kartą tai padarysite. 

Jis baigė kalbą. Stovėjau ir nežinojau, ko nusitverti. Aplink šne- 
kučiavosi, skaitė knygas ar miegojo budėjimą perdavę įgulos nariai. 
niais veidais, bet gal jiems atrodė, kad neverta artimiau bendrauti 
su žmonėmis, kuriems liko gyventi kelias valandas ar kelias dienas. 
Jiems ypač buvo sunku dar ir dėl to, kad mes buvome pirmieji I-47 
plaukiantys žemesnio rango kaitenų pilotai. Iki mūsų jie plukdė tik 
karininkus - šie negyveno kartu su eiliniais įgulos nariais. Vėl už- 
gulė slogutis ir į širdį ėmė sėlinti abejonė. Negalėjau to leisti, taigi 
pasiūliau trims savo draugams eiti pas leitenantą Kakidzakį ir leite- 
nantą Maedą. Taip ir padarėme, įtampa ėmė slūgti, bet staiga laive 
pasigirdo visuotinio aliarmo signalas. 

Jis netikėtai buvo duotas pavakare. Tebeskambant avariniam 
skambučiui išgirdome šūksnį: „Leist laivą gilyn!“ Priblokšti nesu- 
sigaudėme, ar tai mokomosios pratybos, ar netrukus įvyksianti pir- 
moji mūsų pažintis su tikru karu, tačiau mums bent pakako nuovo- 
kos nesipainioti po kojomis į panėrimo ir išnėrimo kovinius postus 
skubantiems įgulos nariams. 

— Juk mes turbūt dar Bungo sąsiauryje! — tarė leitenantas 
Kakidzakis, kai nutilus laivo varikliui nutrūko ir iš atvirojo tiltelio 
plūstančio oro srovė. I-47 smigus gilyn dėl pasikeitusio slėgio užgu- 
lė ausis. Aplink stojo tyla. 

Po kiek laiko išgirdau triukšmą. Jį kažkas kėlė anapus laivo 
korpuso. 

— Kas tai? — paklausiau. 

— Gal priešų lėktuvai, — atsakė leitenantas Kakidzakis. 

Neilgai trukus į kajutkompaniją atėjo laivo šturmanas. 


174 


10 Nusivylimas ir sugrįžimas 


Amerikiečių lėktuvas atakuoja japonų laivą. 1944 m. 

— Stebėtojai pamatė orlaivių rikiuotę ir mes, žinoma, pamanėm, 
kad tai eskadrilė iš Mijadzakio. 

Jis sakė negalintis suprasti, iš kur dar jie galėtų būti, nes pro žiū- 
ronus tebematė dunksančius Kiūšiū kalnus. Tie lėktuvai turėjo būti 
iš kokios nors didelės aviacijos bazės prie Kagošimos. 

— Bet ne, tai buvo grumanai, - tęsė jis. — Tie garsai, kuriuos gir- 
dėjot, tai jų bombų sprogimai. Naikintuvų pilotai nelabai įgudę ata- 
kuoti povandeninius laivus, nebent prisitaiko nepastebėti atskristi 
tiesiai virš galvos. Mes suskubom panerti ir jie pametė mus iš akių. 

Mes numojome ranka. 

- Jei šitai dedasi taip arti namų, - pasakė jis, - tai kas bus paskui? 

Jis tiesiog įvardijo sausą faktą, tų žodžių prasmė, rodos, nepavei- 
kė įprastos jo kalbėsenos. Tačiau mane paveikė. Kaip liūdna. Priešas 
ne tik atsidūręs Japonijos prieigose, bet dar ir plieniniu kumš- 
čiu daužo jos vartus. Priešo lėktuvnešiai plaukioja prie pat mūsų 
krantų! Ir priešo lėktuvai skraidė virš tų žalių kalnų, kuriais ką tik 
žavėjausi. 

Kapitonui Oritai nusprendus, kad kelias laisvas, po valandos 
išnėrėme. Į I-47 balasto rezervuarus besiveržiančio suspausto oro 
šnypštimas skambėjo kaip gražiausia muzika. Buvo apie 17 val. 30 
min. Didžiųjų laivo baterijų darbą perėmė I-47 dyzeliniai varikliai. 

Buvo patiekta vakarienė. Man padarė įspūdį I-47 įgulos ramybė, 
kurios nesutrikdė net bombardavimas. Maistas buvo geras - troški- 
nys, kepti kiaušiniai, marinuotos daržovės ir baltieji ryžiai. Tomis 
dienomis Japonijoje nedaug kas gaudavo baltųjų ryžių. Visi, neiš- 
skiriant karininkų, valgė tą patį, taigi dar šilčiau ėmiau Žiūrėti į po- 
vandeniniame laivyne tarnaujančius žmones. Su visais buvo elgia- 
masi vienodai — juk visi buvo vienodai svarbūs. Ir visi buvo vieni 
kitiems draugiški. Nebūtinai reiškė draugiškumą išoriškai, tačiau 
tai jautei. 

Įgulos nariai nusijuokė išgirdę mandagias mūsų pagyras pui- 
kiam I-47 maitinimui. 

— Dar palaukit! —- kalbėjo jie, ragindami įsidėti dar. - Po savaitės 
povandeniniame laive prarasit apetitą. Nuo plaukiojimo po vande- 
niu sustoja skrandis. Ilgainiui baigiasi šviežias maistas ir niekam 
nesinori konservuoto niekalo. Beveik visi grįžta namo sublogę. 

Mes, keturi kaitenų vyrai, susižvalgėm tarpusavyje. Supratau, 
kad visi keturi pagalvojom tą patį. Ne maistas čia svarbiausia. 
Netrukus mums dings ne tik apetitas, bet neliks ir mūsų pačių. 

Tą naktį plaukėme vandens paviršiuje. Aš iki dešimtos vakaro 
lošiau kortomis su Šinkajumi ir dviem karininkais. Šinkajus buvo 
puikus lošėjas. Prieš įstodamas į karinį jūrų laivyną dirbo viduri- 
nės mokyklos mokytoju ir buvo išties buklaus proto. Į I-47 jis įsidėjo 
pluoštą buvusių savo mokinių laiškų. Ketino juos pasiimti į pasku- 
tinę ataką, kaip kad aš ketinau pasiimti Jadzakio pelenus. 

Dešimtą Kakidzakis tarė: 

— Vyrai, vis dėlto eikim gulti. Pamiegokim, kol galima. Nuo pat 
saulėtekio turėsim būti itin budrūs. Nuo šiol bet kurią akimirką ga- 
lim sutikti priešą. 

Grįžau į kubriką, nusivilkau švarką ir atsiguliau. Šinkajus užmi- 
go kone iškart, o aš varčiausi dar kelias valandas. Gultas buvo kur 
kas siauresnis negu įprastai. Dar praėjusią naktį miegojau beveik 
dukart platesnėje lovoje. Negalėjau net atsisėsti. Vos pakilęs dunks- 
telėjau galva į aukščiau įtaisytą gultą. Nužvelgiau ramiai miegan- 
čius I-47 įgulos vyrus. Pagalvojau, kaip jiems sunku. Ilsisi trimis pa- 
mainomis. Jei per poilsio valandas Žmogus neišsimiega, darbo ir 
budėjimo metu jaučia didžiulį nuovargį. 

Oras skyriuje buvo neblogas. Mes ir toliau tamsoje nemažu grei- 
čiu plaukėme vandens paviršiumi, ventiliatoriai siurbė mums gai- 
vų nakties orą. Bet aš buvau pratęs miegoti ant šono, o ant povan- 
deninio laivo gulto buvo galima gulėti tik aukštielninkam arba ant 
pilvo. Antraip imdavai pečiais brūžintis į aukštesnį gultą ir pabus- 
davai. Man ne kartą taip ir nutiko vos užsnūdus. Užtenka kruste- 
lėti, ir visi miegai išlaksto. Bandžiau nusiraminti, prisitaikyti prie 
esamų sąlygų sakydamas, kad ilgai tai netruks. Kai tik akiratyje pa- 
sirodys priešas ir bus paleistas mano kaitenas, būsiu išvaduotas iš 
visų šių nepatogumų. 

Nors ir apsnūdęs, vis dar nemiegojau, kai vėl pasigirdo visuo- 
tinio aliarmo signalas. I-47 beveik iškart ėmė nerti gilyn. Jaučiau, 
kaip jis grimzta. Virvelė, kuria buvo parištas mano žibintuvėlis ir 
pakabintas po gultu man virš galvos, kad iškart galėčiau užsidegti 
šviesą, nuo statmeno kampo nukrypo 15-20 laipsnių. Mūsų skyriu- 
je kažkas garsiai dunkstelėjo ant grindų. Kaip ir visi kiti, atsikėliau 

nuo gulto. Kol šlitinėjome grabaliodami drabužius, I-47 padėtis pa- 
mažu išsilygino. 

„Do šitanda? - visi klausinėjo vieni kitų. - Kas čia dedasi?“ 

Į mūsų skyrių atėjo trys sargybą einantys jūreiviai varvančiais 
gumuotais apsiaustais — ant atvirojo tiltelio juos aptaškė sūrus 
vanduo. 

— Matėm du didelius priešo laivus! — pasakė jie. — Galbūt 
kreiserius! 

Sukaukė garsiakalbis: 

— Visi į kovinius postus, panert! 

Per kelias sekundes mūsų skyrius ištuštėjo, likom tik Šinkajus, 
Jamagučia, Furukava ir aš. Pažiūrėjau į savo laikrodį. 2 val. 50 min., 
pats vidurnaktis. Nejaugi kapitonas Orita nori paleisti kaitenus to- 
kiu metu, kai tamsu kaip maiše? To nesitikėjau, bet dėl visa ko nu- 

Amerikiečių eskadriniai minininkai. Priekyje Satterlee (DD626). 

tariau pasiruošti. Pasiėmiau žibintuvėlį, jūrlapį ir besidaužančia šir- 
dimi ėmiau klausytis vėl prabilusio garsiakalbio. 

— Pasiruošt torpedų atakai! 

Žengėm pirmyn, arčiau bokštelio. Stovėjom nesipainiodami ki- 
tiems ant kelio, bet pakankamai arti, kad išgirstume kapitono įsaky- 
mą, jei jis nuspręstų, kad pilotams reikia lipti į kaitenus. Šitaip lai- 
mėtume kelias sekundes, užuot laukę komandos per garsiakalbį. O 
dabar savo ausimis girdėjome, kas vyksta valdymo punkte ir hidro- 
akustikos operatoriaus kabinoje. 

— Laivas kairėje, keturiasdešimt laipsnių. Garso intensyvumas 
trys, - buvo pranešta iš hidroakustikos kabinos. 

— Gerai paklausykit! - paragino kapitonas Orita. - Bandykit nu- 
statyti, ar tai pavienis laivas, ar daugiau. - Paskui įsakė: - Pakelt lai- 
vą į 55 pėdų gylį. 

Ramus jo tonas padarė man stiprų įspūdį - iš jo balso niekaip ne- 
galėjai spręsti, kiek palanki ar nepalanki esama padėtis. Mes išnėrė- 
me iki periskopo gylio. Kapitonas norėjo apsižvalgyti, 0 55 pėdų gy- 
lyje buvo galima šiuo tikslu iškelti periskopą virš vandens. Tačiau 
kitą sekundę jis sušuko: 

— Nusileist 200 pėdų! Visiems pasiruošt giluminių bombų atakai! 

Kaip keista! Vieną akimirką ruošiamės suduoti mirtiną smū- 
gį priešui, o kitą jau bėgam gelbėdamiesi! Pasukau į karininkų 
kajutkompaniją. 

— Pone karininke, ką apie tai manote? - paklausiau leitenanto 
Kakidzakio. 

— Manau, stebėtojai apsiriko, - atsakė jis kaip visada švelniu bal- 
su. — Man rodos, tai gali būti amerikiečių eskadriniai minininkai. 
Tikiuosi, jie mūsų nepastebės. 

Toliau klausėmės pranešimų bokšteliui iš hidroakustikos 
kabinos. 

— Dabar laivai iš abiejų pusių, - sausai, mechaniškai pranešė gar- 
so operatorius. — Laivasraigčių garsai rodo greitas apsukas. Gali 
būti eskadriniai minininkai. 

Viskas, ką dabar galėjom, tai bandyti sprukti. Praėjo valanda, 
per ją hidroakustikos kabina nuolat skelbė pranešimus, bet aplink 
nesigirdėjo jokių giluminių bombų sprogimų. Per tą laiką išsiaiš- 
kinau, kas atsitiko. Iškišęs periskopą, kapitonas Orita tikėjosi rasti 

laukiantį riebų laimikį, dėl to ir manevravo po vandeniu norėdamas 
užimti reikiamą padėtį. Tačiau vietoj taikinio visiškai arti pamatė į jį 
nusitaikiusį eskadrinį minininką! Tad įsakė I-47 nerti į gilumą ir 
bandyti slėptis. 

Buvo išjungta viskas, kas nebūtina povandeniniam laivui ma- 
nevruoti tokiame gylyje. Įgula tyliai sukosi, stengdamasi netrink- 
sėti įrankiais ir kita įranga. I-47 stūmėsi į priekį labai mažu greičiu, 
stengdamasis šliaužte išsisukti nuo persekiotojų. Hidroakustikos 
kabina tolydžio pranešinėjo apie netoliese esančius laivus, kurių va- 
rytuvų mentės plakėsi operatoriaus ausinėse. 

— Kaip manote, kas vyksta viršuje? — paklausiau leitenanto 
Kakidzakio. - Kodėl priešas nepaleido į mus giluminių bombų? 

— Manau, dar nenustatė mūsų padėties, - pasakė jis. - Kiekvienas 
iš tų laivų bando nustatyti mūsų akustinį pelengą. Mes esam ten, 
kur susikerta pelengo linijos. Gal mus aptiks tik vienas iš tų laivų. 
Aptikę paleis į mus giluminės bombas. 

— Oi! - man nejučia išsprūdo baimės šūksnis. 

Tačiau leitenantas Kakidzakis mane nuramino: 

— Šimpai nai! Nesirūpink! Kapitonas Orita šiuose dalykuose la- 
bai patyręs. Jis saugiai mus iš čia išplukdys, net jei mus kas aptiks. 
Suklaidins juos pasinaudodamas jų pačių giluminių bombų triukš- 
mais. Sprogimai užgoš mūsų variklių ūžimą ir tuo metu kapitonas 
staigiai padidins laivo greitį. Dėl ko iš tikrųjų man neramu, tai kad 
giluminės bombos gali sudaužyti mūsų kaitenus. Juk Žinai, jų kor- 
pusas ne toks storas kaip šito didelio laivo. 

Tariant paskutinius žodžius jo veide šmėstelėjo susirūpinimas. Ir 
mano baimę dėl I-47 pakeitė baimė dėl kaitenų. Prieš šiuos priešus 
dabar jų nepavyktų panaudoti. Iš keturių šias torpedas laikančių 
lynų du galima atkabinti tik išnėrus į paviršių. Kitus du galima at- 
laisvinti iš laivo vidaus. Tad viskas, ką galėjom mes, kaitenų pilotai, 
tai laukti ir nervintis. Šio laivo įgula buvo puikiai pasirengusi ir pa- 
tyrusi kovose. Kiekvienas jos narys turėjo savas užduotis. Mes bu- 
vome tik žiūrovai. Laivui niekuo negalėjome padėti. 

Buvo išjungtos visos aušinimo sistemos, net smulkūs elektriniai 
ventiliatoriai visuose skyriuose. Ten, kur buvome, tolydžio ėmė kil- 
ti temperatūra. Tai nė kiek nesumažino mano nuogąstavimų. 

— Laivas kairėje nuo laivagalio, penkiasdešimt laipsnių, - šūkte- 
lėjo garso operatorius. — Garso intensyvumas stiprėja... dabar trys... 
jau keturi... penki! 

Tuo metu jau savo ausimis girdėjau laivasraigtį. 

- Jis ruošiasi pro mus praplaukti gana arti, - ir dabar ramiai pa- 
sakė leitenantas Kakidzakis. 

— Vairą į dešinį bortą! - šūktelėjo kapitonas. 

Jis norėjo į gilumines bombas pasisukti laivagaliu, kad jas pa- 
leidus galėtume pabėgti. Laivasraigčio ūžimas vis garsėjo, paskui 
ėmė silpnėti. Eskadrinis minininkas tiesiog paskutinį kartą praplau- 
kė norėdamas visiškai tiksliai nustatyti mūsų padėtį. Ir dar visiškai 
saugiai. 200 pėdų gylyje mes jam nekėlėme jokios grėsmės. 

Po kelių minučių hidrolokacijos kabina pranešė: 

— Laivas iš dešinės, dešimt laipsnių... garso intensyvumas ketu- 
ri... jau penki! 

Pro mus ruošėsi plaukti kitas laivas, o gal ir tas pats. Vėl savo 
ausimis išgirdau laivasraigčius. Kapitonas Orita šįkart įsakė sukti į 
kairę ir kiek padidino greitį. 

—Jis tiesiai virš galvos! - galiausiai šūktelėjo kapitonas. - Pasiruošt 
giluminių bombų atakai! Jau paleido! 

Į mus pataikys, pamaniau. Kokia baisi mirtis! Esi bejėgis! Štai 
taip turėjo jaustis I-37 ir I-44 vyrai, kai jų laivai pateko į spąstus ir 
buvo nuskandinti amerikiečių. 

Maždaug po dešimt sekundžių pasigirdo šiurpiai galinga spro- 
gimų salvė. Jų garsas man priminė didžiąsias vasaros audras su 
perkūnija Tokijuje, tik buvo kur kas stipresnis. Laivo dugnas man 
po kojomis susvyravo ir vos neparkritau. I-47 riaumojo ir žviegė 
visu korpusu, mirgėjo išsijunginėjančios šviesos. Ar jau paskutinio- 
ji? Gal po akimirkos išvysiu, kaip į vidų manęs pasiglemžti siūbteli 
žalias jūros vanduo? 

Po paskutinio giluminės bombos sprogimo nuslopo laivasraig- 
čio užimas. 

— Visiems postams raportuot apie žalą! - įsakė kapitonas. 

Visi skyriai paeiliui perdavė žinias, vėl mane sužavėdami 
darniu komandiniu darbu, būtinu povandeniniam laivui valdyti. 
Apie sunkius padarinius pranešimų nebuvo ir aš su palengvėjimu 

pratisai atsidusau. Nustebau, kad povandeninis laivas toks tvirtas. 
Bombos, rodos, sprogo visiškai čia pat. 

Po kelių minučių prieš mus buvo surengtas dar vienas antpuo- 
lis. Vėl pasipylė giluminės bombos - jų buvo iššauta keliolika. I-47 
smarkiai pakrypo ant šono, nors šįkart sprogimai man atrodė toli- 
mesni negu pirmiau. 

— Na, dabar jie parodė maždaug tikrą savo taiklumą! - su šypse- 
na pasakė jaunesnysis leitenantas Tadžicu (Tajitsu). Jis buvo už I-47 
radiolokaciją atsakingas karininkas ir pamėgino atpalaiduoti regi- 
mai sudirgusius mano nervus. 

Čia įsiterpė Furukava: 

— Maniau, per pirmą antpuolį mums bus galas. - Po tų žodžių at- 
sigręžė į Tadžicu: - Kaip manote, ar mūsų kaitenai sveiki? Tikiuosi, 
apsiėjom be nuotėkio. 

Tadžicu negalėjo į tai atsakyti. 

Buvo septinta ryto. Po vandeniu buvom praleidę keturias valan- 
das. Laikėmės šiaurės vakarų kurso. 

— Kiek ant mūsų jau numesta giluminių bombų? — paklausiau 
Tadžicu. 

— Na, maždaug dvidešimt, - atsakė jis. — Bet nepasakyčiau, kad 
jie puikiai padirbėjo. Tai įrodo vien faktas, kad mes iki šiol gyvi. Jei 
jau povandeninis laivas įkliūva tarp dviejų eskadrinių minininkų, 
jie turėtų jį sudoroti. 

— Antras jų ugnies ruožas buvo tolokai, - pasakiau. - Kaip ma- 
not, ar jie dar Žino, kur mes? Pavyzdžiui, gal mūsų laivas leidžia 
degalus? 

— Sunku pasakyti, - atsiliepė Tudžicu. - Gal ir atšoko kelios knie- 
dės, bet kol negalim išnerti ir gerai apsižiūrėti, sunku spręsti, kiek 
dar patyrėm žalos. Vis dėlto įtariu, kad ji nemaža. Per tuos du ant- 
puolius laivo vidus nebuvo pažeistas, bet bombų sprogimai įvy- 
ko gana arti, galėjo pridaryti apsčiai žalos ant denio. Pavyzdžiui, 
kaitenams. 

Visa tai jis kalbėjo taip šaltakraujiškai, kad esu tikras, jog iš mano 
veido buvo matyti, kaip juo žaviuosi. Jis privertė mane pamiršti 
savo paties keblią padėtį ir nukreipti mintis į brangiuosius kaite- 
nus. Jei jie sugadinti, negalėsiu stoti į kovą. 

Nors daugiau išpuolių nebuvo, dar negreit lengviau atsikvėpė- 
me. O tada iš hidrolokacijos kabinos atėjo dar vienas pranešimas: 

— Laivas, iš dešinės, devyniasdešimt laipsnių. Garso intensyvu- 
mas trys... keturi... penki. 

Eskadrinis minininkas praplaukė tiesiai virš mūsų laivapriekio. 
Tačiau, keista, nepasipylė giluminės bombos. Gal sutriko jų radio- 
lokatorių veikla. 

Praėjo dar dvi valandos. Mūsų hidroakustikos kabina ir toliau 
gaudė laivasraigčių garsus, bet jų intensyvumas tesiekė nuo dvie- 
jų iki trijų. Tai reiškė, kad priešas prie mūsų nesiartina. Niekas ne- 
bemėtė giluminių bombų ir aš kitiems kajutkompanijoje pasakiau, 
kad gal priešas išbaigė jų atsargas. Nelabai žinojau, kiek jų turi es- 
kadriniai minininkai. 

— Tikrai ne! - atsakė Tadžicu. - Turi kur kas daugiau. Dešimtis 
kartų daugiau! Jie jas taupo. Žino, kad čia amžinai nepasiliksim. 
Taip pat žino, kad po vandeniu negalim labai greitai nuo jų bėgti. 
Dabar jie tik laukia, kada iškilsim į paviršių įkrauti baterijų. Tada 
aptiks mus radarais ir prisistatys mūsų nugalabyti. 

Lengvas jo tonas savijautos nepalengvino. Žliaugte žliaugė pra- 
kaitas —- temperatūra I-47 viduje pasiekė 97 laipsnius'. Nors gėriau 
daug vandens, atrodė, vos nutekėjęs gerkle jis tuoj pat išsisunkia 
pro odą. Karštis pamažu sekino kiekvieno kūno narelio jėgas. Buvo 
vis sunkiau kvėpuoti troškiu oru, ir ėmiau galvoti apie visų tau- 
tų povandeninių laivų jūreivius, žuvusius jūrų gelmėse. Matyt, ir 
mūsų laukia tas pat kaip jų. Žliaugiantis prakaitas, senkančios jėgos 
ir galiausiai mirtis - arba greita, jei dar kartą būsim apšaudyti bom- 
bomis, arba lėta nuo uždusimo. 

— Nusileist iki 250 pėdų, - įsakė kapitonas Orita. - Visiems savo 
postuose ilsėtis, kiek įmanoma. 

Vyrai aplinkui sugulė kas kur, stengdamiesi kuo mažiau judė- 
ti. Aš šlumštelėjau ant grindų ir tysojau nekrutėdamas, tik kartkar- 
tėm nusibraukdamas prakaitą rankšluosčiu - jis vis labiau purvi- 
nosi. Jaučiausi it garinėje pirtyje, kur nuo karščio pro visas poras 
sunkiasi nešvarumai. 


'" Pagal Farenheitą; atitinka 36 *C. 

— Garsai silpnėja, - atėjo pranešimas iš hidroakustikos kabinos. — 
Intensyvumo laipsnis krito iki vieno. 

Hidroakustikos kabinos budėtojų balsai dabar skambėjo malo- 
niai. Jie nusprendė, kad priešas vis labiau tolsta nuo mūsų. Atrodė, 
pagaliau ištrūksim. 

Pirmą valandą dienos, išbuvę po vandeniu daugiau kaip dešimt 
valandų, gulėdami papietavome - maistą mums išnešioję vyrai slin- 
ko pamažėle, tyliai statydami kojas. Nuo tada iš hidroakustikos ka- 
binos nebeatėjo nė vieno pranešimo apie priešo laivus. Išsigelbėjom! 

— Kad ir kaip jie stengėsi, - pasakė prie mūsų šešeto kajutkom- 
panijoje priėjęs šturmanas, - mes dabar jau per arti Tanegos salos, 
kad mus sektų. 

Tanegos sala netoli Kagošimos. Jei priešo eskadriniai minininkai 
būtų išdrįsę prie jų prisiartinti, juos tikrai būtų nuskandinę sausu- 
moje besibazuojantys mūsų orlaiviai iš Mijadzakio. Tačiau kapito- 
nas Orita nebandė laimės. Jis iki ketvirtos vakaro laikė I-47 gelmėje 
ir lėtai varė jį pirmyn. O tada sukomandavo: 

— Išnert! Pripūst pagrindinius rezervuarus! 

Kaip ilgai laukėm šio įsakymo! Vandenį iš rezervuarų išpučian- 
čio oro šnypštimas buvo kone toks pat lauktas malonumas kaip pir- 
mas gaivaus oro gūsis į kajutkompaniją povandeniniam laivui išnė- 
rus į paviršių. Pašokau ant kojų ir ėmiau traukti į plaučius vėjelio 
saldumą. Rodos, liežuviu jaučiau jo skonį, kuriam negalėjo prilygti 
jokie iki tol ragauti valgiai. Pasirąžęs vėl giliai įkvėpiau ir pajutau, 
kaip gyslomis sparčiau ima tekėti kraujas, o į nukamuotą kūną grįž- 
tajėgos. 

Leitenantas Oboris, I-47 kapitono vyresnysis padėjėjas, mums 
pasakė, kad kapitonas ketina įplaukti į Tanegos uostą. 

— Ten galėsime nuodugniai apžiūrėti kaitenus, — pasakė jis, — ir 
patikrinti, ar jie labai pažeisti. 

Tai buvo malonios žinios ir mes ėmėm laukti, kada atvyksim į 
Tanegą. Tačiau nepraėjo nė pusvalandis, ir vėl panėrėme. Buvo pa- 
stebėtas skrendantis lėktuvėlis. Kapitonas Orita nelaukė, kol paaiš- 
kės, ar jis draugiškas, ar ne. Jis laikė mus po vandeniu iki aštun- 
tos vakaro. Kai vėl iškilom į paviršių, jau buvo tamsu, o varikliams 
ką tik pasiekus kreiserinį greitį vėl pasigirdo visuotinio aliarmo 
signalas. 

— Dar daugiau lėktuvų! — pasakė sargybiniai, vienas po kito 
liuoktelėdami žemyn pro liuką. 

Jie vos išnešė kailį nuo atskriejančių aviacinių ar giluminių bom- 
bų. Pasigirdus sprogimams įtraukiau galvą. Prakeikti priešai! Iš 
pradžių mus privertė panerti jų lėktuvai, paskui jų eskadriniai mi- 
nininkai daugiau negu pusdienį laikė nugrūdę į gilumą, o dabar vėl 
gainiojasi jų lėktuvai! Vos ne Japonijos paplūdimiuose! 

Vyriausiasis bocmanas Fudžisakis mėgino prabilti linksmesne 
gaida: 

— Tos bombos krito taip arti, kad negalėjo mums nieko nepadary- 
ti. Rodos, jūsiškė „Tataros“ grupė yra tatarareta. 

Jis garsiai nusijuokė iš savo pokšto, mat japoniškai tatarareta reiš- 
kia nesėkmių pilną dieną. Niekas jam nepritarė juoku. 

Ankstų kitos dienos rytą įplaukėme į nedidelę Tanegos įlanką. 
Be perstojo sukiojosi mūsų radaro antena, buvo įsakyta visapusiš- 
kai stebėti aplinką, jei netyčia vėl pasirodytų priešas. Mes, keturi 
kaitenų puskarininkiai, pagaliau paryčiais gavome pamiegoti, tad 
kai leitenantas Maeda ėmė purtyti mane už peties, jau buvo įdieno- 
ję. Gražų jo veidą buvo išvagojusios gilios nuovargio raukšlės. 

— Kelkitės, Jokota! - įsakmiai paragino. - Leitenantas Kakidzakis 
nori su visais pasikalbėti! 

Bet kaip apsirengę, trindamiesi užmiegotas akis, nukulniavom į 
kajutkompaniją. 

— Prašom sėsti, - tarė leitenantas Kakidzakis. - Man sakė, kad va- 
kar tie lėktuvai smarkiai apdaužė mūsų povandeninį laivą ir jis kaip 
reikiant leidžia degalus. Kapitonas sako, kad tokios būklės laivu ne- 
gali plaukti į jūrą. Šitaip mus būtų labai lengva pastebėti. Niekaip 
tiek neprisiartintume prie priešo, kad galėtume jį atakuoti. 

Furukava atrodė pasibaisėjęs. 

— Nejaugi ruošiamės grįžti? 

— Kur kapitonas? - paklausiau. 

— Ant denio, - atsakė leitenantas Kakidzakis. - Tikrina kaitenų 
būklę. 

Pro duris pasigirdo leitenanto Oborio balsas: 

— Kapitonas Orita kviečia jus, kaitenų vyrus, ant denio. 

Lipdamas laukan pro liuką užuodžiau stiprų, sunkų dyzelino 
kvapą. 

— Tikrai kad stiprus nuotėkis, - pasakė Jamagučis, pirma manęs 
lipdamas kopėčiomis. 

— Oooo! - šūktelėjau pastatęs koją ant denio. 
įmesti į karštą vandenį. Jų paviršius buvo smarkiai aplamdytas, 
sakytum, juos sugniaužė mėginusi sumaitoti milžino ranka. Manęs 
tai nenustebino, mat didžioji išorinio jų korpuso sluoksnio dalis 
buvo vos ketvirtadalio colio storio. I-47 korpusas taip pat buvo api- 
braižytas ir aplamdytas, nuo bokštelio buvo nusitrynę beveik visi 
antiradiolokaciniai dažai. 

— Naka naka taihen desu! - sušuko Šinkajus. - Šiurpu! 

Jūra sudarė atitinkamą šio šiurpaus vaizdo foną. Žavingą mėlį, 
kuriuo gėrėjausi pakeliui iš Hikario, rudai išmurzino iš I-47 besi- 
sunkiantis dyzelinas. 

Kapitonas Orita priėjo prie stovinčio mūsų būrelio. 

— Taip sudaužytu laivu toliau plaukti negalim, — pasakė jis 
Kakidzakiui. —- Apgailestauju, leitenante, bet jums teks palaukti 
kito karto. Suprantu, jums atrodo atstumianti mintis grįžti į bazę. 
Bet tokio gedimo čia negalime sutaisyti. Jei įsakysiu toliau plauk- 
ti į Okinavą, šis laivas visur paliks pėdsaką. Kartu su visa įgula žū- 
tume grynai dėl nieko. Tikrai nepriplauktume Okinavos. Manau, 
mane suprantate, bet vis tiek jums priminsiu, ko patys mokėtės. 
Prisiminkite, kiek kartų jums buvo sakoma, kad beprasmiška pulti 
priešą, jei mažai tikėtina antpuolio sėkmė. Ką gi, šįkart nėra vilčių 
surengti sėkmingą ataką. Nė menkiausios vilties! 

— Susitaikykite su tuo, kas įvyko, - pridūrė jis. - Dabar lipsiu že- 
myn į radijo kabiną ir liepsiu Šeštajam laivynui perduoti, kad mes 
grįžtame. 

Nė vienas nieko neatsakėme. Nors turėjome suprasti padėtį ir 
su ja susitaikyti, bet negalėjome. Mūsų neįtikino net aiškūs kaip ant 
delno įrodymai. 

— Negi nieko neįmanoma padaryti, pone kapitone? - ėmė mels- 
ti Furukava. — Mes negalim grįžti į bazę. Mes jus suprantame, bet 
supraskite ir mus. Keturiems iš mūsų tai bus jau ne pirmas sugrįži- 
mas. Ir ne antras. Trečias! 

Apstulbom girdėdami Furukavą šitaip kalbant su Japonijos karo 
laivo vadu. Tai buvo negirdėtas dalykas. 

— Čioto mate! - kiek sugebėdamas griežčiau sudraudė jį leitenan- 
tas Kakidzakis. - Paklausykit! 

Jis ruošėsi dar kažką sakyti, bet jį pertraukė kapitonas Orita: 

— Pakaks, Furukava! 

Jo veide buvo parašyta, kad šitas puskarininkis per daug sau lei- 
džia. Kapitonui, rodės, tuoj trūks kantrybė ir tada jau tikrai turėsim 
bėdos. 

Tarp jų atsistojęs Kakidzakis atsiprašė dėl savo pavaldinio. 
Incidentą užbaigė kapitono Oritos sprendimas. Niekas nieko nebe- 
galėjo padaryti. Vis dėlto keturi mūsų bičiuliai veteranai vaikščio- 
jo gedulingais veidais. Keturiolika „Kongo“ grupės pilotų padėjo 
galvas už savo šalį, o šie žmonės grįžo. Buvo atšaukti ir iš „Šimbu“ 
operacijos. Jų būsena turėjo būti baisi, bet jie privalėjo paklusti. 

Mūsų su Šinkajumi būsena buvo kiek kitokia. Taip, tenka grįž- 
ti, bet mums tai pirmas kartas. Galėjom tiesiog truktelėti pečiais ir 
į tai pažiūrėti kaip į likimo išdaigą. Tačiau kiti pernelyg ilgai laukė 
šios progos, ir štai ji prarasta. Mums nusileidus į vidų leitenantas 
Kakidzakis mėgino juos paguosti: 

— Klausykit, kapitonas Orita sako, kad Kurės laivų statykloje už- 
taisyti tokius įtrūkimus užtruks tris keturias dienas. Tada vėl išvyk- 
sim. Laikykimės išvien su juo, nerodykim apmaudo. Jis ir I-47 vyrai 
dėl mūsų padarė viską, ką galėjo. Argi jie mūsų neišgelbėjo nuo tų 
dviejų minininkų? Arba lėktuvų? Nebūkim nedėkingi! Jei ne jų ge- 
bėjimai, šią minutę jau būtume negyvi. Bet mes gyvi ir vis dar turi- 
me galimybę smogti priešui. 

Niekas nieko neatsakė. Visi galiausiai susitaikė su tuo, kas įvyko. 
Rytojaus dieną, balandžio 2-ąją, grįžome į Hikarį, paskui save far- 
vateryje vilkdami ilgą degalų pėdsaką. Manau, buvau vienintelis, 
kuris smarkiai nenusiminė. Nepaisant karštų mano pažadų ir prie- 
kabios savianalizės, buvau patenkintas gavęs dar kelias dienas pa- 
sidžiaugti gyvenimu, kol amžiams su juo atsisveikinsiu. 

Amerikiečių 2-ojo bataliono jūrų pėstininkai mūšiuose prie Okinavos. 


1945 m. gegužės 18 d. 

JAI keičiamo liėka 
7 uo 0 „Trb“ ge 


ti žaizdų, amerikiečiai šturmavo Okinavos pakrantes. Daugiau 

kaip 1200 priešo laivų su daugiau kaip 200 000 kareivių visa jėga 
veržėsi į pačią Japonijos imperijos širdį. Vien eskadrinių minininkų 
amerikiečiai turėjo 150 - daugiau, negu Japonija per visą karą. Taigi 
nieko keista, kad duištųjūros platybėse klajojančių laivų pastebėjo ir 
atakavo I-47 vos išplaukusį iš gimtųjų vandenų. 

I-47 sugrįžimas buvo tolesnes nelaimes pranašaujantis Žen- 
klas. „Tataros“ grupė patyrė visišką nesėkmę, nors į ją buvo įtrauk- 
ti geriausi iš likusių mūsų povandeninių laivų. Kovo 31 dieną iš 
Ocudžimos išplaukė I-56. Juo kaip kaitenų pilotai išvyko artimas 
mano draugas leitenantas Seidžis Fukušima ir ensainas Hirošis 
Jagis. Likusieji grupės nariai buvo keturi Cučiuros viršilos: Jošikacu 
Kavanamis (Yoshikatsu Kawanami), Šingoras Išinao (Shingoro 
Ishinao), Kadzuo Mijadzakis (Kazuo Miyazaki) ir Kijošis Jaširas 
(Kiyoshi Yashiro). Iš Ocudžimos laikų pamenu, kad Jaširas buvo 
visų numylėtinis. Turėjo įgimtų mimo gabumų. Visi griausmingai 
kvatodavo, kai per mėgėjiškus koncertus, kuriuos rengdavom savo 
pačių pramogai, jis juokingai pamėgdžiodavo žinomus Žmones. Su 
didžiuliu sielvartu sutikau žinią apie jo likimą. Jukusis Jaširas taip ir 
nestojo į mūšį. Nuo pat tos dienos, kai I-56 paliko uostą, apie šį lai- 
vą daugiau nieko nebegirdėjome. Iš pokarinių pranešimų paaiškė- 
jo, kad balandžio 18 dieną netoli Okinavos šį laivą nuskandino lėk- 
tuvnešio orlaivis ir eskadriniai minininkai. Visa įgula žuvo. 


Bi ina 1 dieną, kai I-47 apsistojo Tanegos saloje apsižiūrė- 

Jutaka Jokota + POVANDENINIAI KAMIKADZĖS 


I-47 sugrįžus į Hikarį, 
rytojaus dieną į ataką 
iš  Ocudžimos leidosi 
I-44. Vienuolika dienų 
po I-56 nuskandinimo 
amerikiečių lėktuvnešio 
orlaivis taip pat netoli 
Okinavos aptiko ir nu- 
skandino I-44. 

Vis dėlto I-58 vėl pa- 
sisekė, nors jis nestojo į 
y mūšį. Šis povandeninis 
Povandeninis laivas |-56 su kaitenais ir išrikiuota jų laivas pasiekė Okinavą 
įgula ant denio. iš vakarų pusės - tai iš- 

nerdamas, tai panerda- 
mas pastebėjęs priešo lėktuvus ir laivus, ir dar turėdamas atlaiky- 
ti labai audringus orus, kurie kartu saugojo nuo priešų. Kapitonas 
leitenantas Hašimotas, kaip ir per ankstesnį reidą į Ivo salą, su savo 
povandeniniu laivu sėkmingai prisiartino prie priešo flotilės, ta- 
čiau dar kartą pastebėtas orlaivio turėjo panerti ir bėgti. Paskui jis 
gavo įsakymą susitikti su galingu linijiniu laivu „Jamato“, iš pasku- 
tiniųjų skubėjusiu į Okinavą kartu su lengvuoju kreiseriu „Jahagi“ 
(Yahagi) ir aštuoniais eskadriniais minininkais. Bendras strateginis 
planas buvo iš Okinavos prieš amerikiečius pasiųsti apie septynis 
šimtus kamikadzių lėktuvų. „Jamato“ pajėgos turėjo sekti iš pas- 
kos ir iš pakrantės placdarmo sutriuškinti priešo jūrų desantą. Tuo 
metu Okinavos sausumos pajėgos turėjo gintis urvų įtvirtinimuo- 
se ir priešo likučius įstumti į jūrą. „Jamato“ ir kiti šio junginio lai- 
vai prieš išplaukdami iš Vidaus jūros išpumpavo į krantą dalį savo 
brangiųjų degalų atsargų, kad jomis galėtų pasinaudoti kiti karo 
laivai. Paliko krante ir didelį kiekį maisto. Jei išplėš pergalę, degalų 
ir provizijos atsargas galės papildyti Okinavoje. Jei ne - ką gi, nebe- 
reikės nei viena, nei kita. 

Tačiau Hašimotui nespėjus susitikti su šiuo nedideliu operaty- 
viniu junginiu, „Jamato“ buvo nuskandintas per daugiau kaip tri- 


> 1945 m. pavasaris: amerikiečių karo laivas raketomis apšaudo Okinavos salą 
prieš įžengiant JAV pajėgų desantui. 

jų šimtų amerikiečių lėktuvų antskrydį. Kartu su juo į dugną nuėjo 
„Jahagi“ ir keturi eskadriniai minininkai. Tada į I-58 radijo kabiną 
pasipylė prieštaringi įsakymai. Hašimotui buvo liepta: „Pult ir kau- 
tis iki mirties!“ Jis pakluso ir visu greičiu pasileido į Okinavą, bet 
tuo metu buvo pastebėtas Amerikos karinio jūrų laivyno patruliuo- 
jančių bombonešių. Šie nedavė jam ramybės nei dieną, nei naktį, 
tačiau jis toliau bandė veržtis ir atakuoti. Balandžio 14 dieną, po 
savaitę trukusių pastangų, staiga jam buvo įsakyta atsitraukti nuo 
Okinavos į Ramųjį vandenyną. Tačiau amerikiečių eskadriniai mi- 
nininkai ir orlaiviai taip sėkmingai medžiojo taikinius, kad I-58 teko 
nuplaukti tolokai į pietus tarp Okinavos ir Kinijos žemyninės da- 
lies, pro Formozos salą, kol galėjo saugiai pasukti į rytus. Šiam po- 
vandeniniam laivui plaukiant į šiaurę ir mėginant prisiartinti prie 
Okinavos iš rytų, teko daugiau kaip penkiasdešimt kartų skelbti 
visuotinį aliarmą ir priverstinai panerti. Hašimotas vis dar mėgi- 
no prasiveržti ir surengti dar vieną ataką, bet staiga gavo įsakymą 
grįžti į Japoniją. Šitaip leitenantas Nobuo Ikebučis, ensainas Ičiras 
Sonoda ir viršilos Hidemasa Janagija bei Raita Irijė buvo priversti 
antrąkart grįžti į uostą, o jų kaitenai liko nepaleisti į ataką. 
Balandis Japonijos povandeninėms pajėgoms buvo nelaimin- 
gas mėnuo. Be I-44 ir I-56, prarasti dar šeši povandeniniai laivai. 
Balandžio 5 dieną į dugną nuėjo RO-41, balandžio 9-ąją - RO-46, 


balandžio 17-ąją —- RO-56. Balandžio 15-ąją du povandeniniai laivai 
buvo prarasti tiesiog Japonijos vandenyse, o RO-64 ir RO-67 tapo 
amerikiečių minų aukomis. Balandžio 25 dieną RO-109 paskendo 
per tokį smarkų antpuolį, kad vienu metu radijo ryšiu Šeštajam lai- 
vynui pranešė atsilaikęs prieš daugiau kaip tris šimtus giluminių 
bombų! Daugiau iš šio laivo nebuvo gauta nė žodžio. Greičiausiai 
priešas vėl jį aptiko. 

Taigi buvo prarasti du iš keturių „Tataros“ grupės kaitenus ga- 
benusių povandeninių laivų ir du iš trijų, anksčiau pasiųstų paleisti 
kaitenus į ataką prie Ivo salos. Aukščiausiuose vadovybės lygiuo- 
se dėl to kilo karšti ginčai. Karinių jūrų pajėgų generalinis šta- 
bas Tokijuje ir toliau tvirtino, kad kaitenus gabenantys povande- 
niniai laivai gali vykdyti veiksmingas operacijas prieš inkarvietes, 
bazes ir jūrų desanto pajėgas. Šiam požiūriui įnirtingai priešinosi 
vienas iš Šeštojo laivyno štabo vadų Tenosukė Torisu (Tennosuke 
Torisu). Jis teigė, kad dabar kaitenus reikia siųsti toli į jūrą, atokiai 
nuo priešo pagrindinių pajėgų. Anot jo, ten šias torpedas reikėtų 
panaudoti atakoms prieš tiekimo laivus ir tanklaivius, gabenan- 
čius amuniciją ir degalus, gyvybiškai būtinus Amerikos priešaki- 
nėms pajėgoms. Negavusios atsargų papildymo jos būtų priverstos 
trauktis. Mažų mažiausiai bent kiek būtų pristabdytas jų veržima- 
sis į priekį, o Japonija gautų laiko pasiruošti triuškinamam visuoti- 
niam puolimui. 

Vis dėlto karinių pajėgų generalinio štabo pozicija turėjo tam ti- 
krų privalumų. Pasak jų, kažin ar tokia maža plaukiojimo priemo- 
nė kaip kaitenai galėtų efektyviai veikti atviroje jūroje, kur banga- 
vimas daug stipresnis. Juk tai neįmanoma! Taip pat jie tvirtino, esą 
kaitenų vyrams geriau pasiruošti užduočiai, kuriai skirta konkre- 
ti data. Pasak jų, žmogui per sunku neribotą laiką išlaikyti kovinę 
dvasią, laukiant atsitiktinės galimybės suduoti smūgį. 

Iš esmės jie laikėsi požiūrio, kad deramai veikdami povandeni- 
niai laivai ir dabar galėtų nepastebėti prisėlinti prie priešo ir paleisti 
kaitenus į netoli kranto palyginti ramiame vandenyje inkarus nulei- 
dusius laivus. Bet iš tikrųjų, kaip ne kartą pabrėžė Šeštojo laivy- 
no štabas, tai buvo ne taip paprasta, kaip atrodė Tokijo strategams. 
Mūsų povandeniniai laivai visą dieną galėjo plaukioti ir slapstytis 
po vandeniu, bet naktį jie būtinai privalėjo išnerti ir perkrauti bate- 

rijas, kurios laivui panėrus buvo naudojamos kaip varikliai. O tam- 
sa jau nebebuvo saugi priedanga. Priešo laivai ir lėktuvai turėjo pui- 
kius radiolokatorius. Dabar pro juos niekas nebegalėjo prasmukti 
nepastebėtas - įrodymas buvo balandį paskandinti aštuoni povan- 
deniniai laivai. Mėginti prasiveržti pro jų žvalgybos linijas buvo 
tiesiog neįmanoma. Ir net pasinaudojus menkai tikėtina proga jas 
įveikti, povandeninio laivo garantuotai laukė staigi ir tiksli kontr- 
ataka. Nuo tada, kai Juličio atole buvo sėkmingai pateikta staigme- 
na priešams, padėtis smarkiai pasikeitė. Jungtinių Valstijų laivynas 
ėmė patruliuoti didesniuose jūros ir oro erdvės plotuose, toli nuo 
savo pagrindinių pajėgų. Tie patruliniai laivai ir lėktuvai tučtuojau 
nuskandindavo mūsų povandeninius laivus arba kviesdavosi pa- 
galbą ir baigtis būdavo ta pati. 

Visai kas kita būtų buvę atakuoti užnugario laivus. Jie plaukio- 
jo su nedidele palyda arba išvis be palydos. Anot Šeštojo laivyno 
vadų, galima prie jų prasibrauti ir pasiųsti myriop. Mūsų povande- 
niniai laivai pabėgtų ir grįžtų su naujais kaitenais. Žinoma, niekas 
jiems netrukdys panaudoti ir įprastas torpedas. Nė viena iš skirtin- 
gą požiūrį ginančių grupuočių nenorėjo nusileisti, tačiau galų gale 
buvo pasiektas kompromisas. Vyriausioji vadovybė leido atakuo- 
ti priešo tiekimo vilkstines, tačiau tik dviem povandeniniams lai- 
vams. Kai bus įvertinti jų veiklos rezultatai, bus nuspręsta dėl toles- 
nės strategijos. 

Galite įsivaizduoti, kaip apsidžiaugiau išgirdęs, kad vienas iš tų 
dviejų laivų bus I-47! Kitas turėjo būti I-36. Jo vadas buvo kapito- 
nas leitenantas Tecuakis Sugamasa (Tetsuaki Sugamasa), jauniau- 
sias povandeninio laivo kapitonas visose imperatoriškosiose kari- 
nėse jūrų pajėgose. Kaip ir pranašavo leitenantas Kakidzakis, mūsų 
šešetui, atrodo, pasitaikė proga greitai grįžti į misiją. 

Sunku buvo laukti, kada I-47 atplauks paimti mūsų. Tanegoje 
mums sakė, kad jau po poros dienų kapitono leitenanto Oritos lai- 
vas bus paruoštas vėl plaukti į jūrą. Tačiau atvykę į Hikarį sužino- 
jome, kad teks laukti dvi savaites. Nusiminėm, nes nieko daugiau 
negalėjom, tik laukti. Priešingai nei anksčiau, kai buvo stengjia- 
masi palaikyti geriausią senbuvių formą, dabar daugiau pastangų 
buvo dedama parengti mažiau patyrusius. Kakidzakis ir likusieji 
mūsiškiai buvo laikomi „profesoriais“. Per susidariusią pertrauką 

mes nė karto negavome paplaukioti kaitenais. Dabar buvome ve- 
teranai. Uoliems klausytojams nenuilsdamas pasakojau, kaip atro- 
do giluminių bombų ataka. Nors dar ir nesudaviau smūgio priešui, 
vis dėlto galiausiai atsidūriau mūšyje, tad draugai žiūrėjo į mane 
pagarbiai. 

Be abejo, nebuvo tiek povandeninių laivų, kad jie būtų galė- 
ję nuplukdyti į užduotį visus šiuo metu besitreniruojančius kaite- 
nų vyrus. Daugelis jų buvo įtraukti į pagal naują taktiką numatytą 
„atraminių kaitenų atakų“ programą. Pagal parengtą planą daug 
kvalifikuotų kaitenų pilotų su savo ginklais turėjo būti perkelti į 
Japonijos kranto linijos atraminius punktus. Tie punktai buvo la- 
biausiai tikėtinose jūrų desanto atakos vietose. Kaitenų vyrai tuose 
taškuose turėjo paslėpti savo ginklus ir laukti. Buvo numatyta, kad 
priešui prisiartinus prie kranto vyriausioji vadovybė kaitenų pilo- 
tams duos signalą. Siųsdamas savo pajėgas į krantą priešas sustos, 
tada atraminiai kaitenai puls į ataką ir nuskandins kiek įmanoma 
daugiau transportinių laivų. Senoji Japonijos karinių jūrų pajėgų 
strategija nepasikeitė — surengti didžiules amerikiečių skerdynes ir 
šitaip parblokšti juos ant menčių. Tokios strategijos buvo laikomasi 
Midvėjuje, Marianose, Filipinuose ir „Jamato“ veržiantis į Okinavą. 
Iki šiol ši strategija veikė ne mūsų naudai, tačiau, trumpėjant prie- 
šą nuo Japonijos skiriančiam atstumui, viltys buvo siejamos su šiuo 
planu. 

Dalį susidariusios pertraukos praleidome treniruodamiesi karei- 
vinėse su savadarbe mokomąja įranga. Kambaryje ant stalo pasta- 
tėme amerikiečių laivo modelį. Maždaug už trisdešimt pėdų buvo 
medinė pertvara ir ant jos įtaisėme atliekamą periskopą. Šiam pri- 
mityviam įrenginiui valdyti reikėjo trijų Žmonių: vienas keitė laivų 
modelius, kitas sukiojo periskopą ranka, imituodamas jo judesius 
plaukiant kaitenu, o trečias buvo „mokinys“. Kol ant stalo būdavo 
dedamas modelis, mokinys pritūpdavo už pertvaros. Paskui jis Žiū- 
rėdavo pro periskopą ir turėdavo pasakyti laivo modelį ir jo kampą 
nuo savo laivapriekio. Dažnai šitaip leisdavom laiką iki vakaro, kol 
išsimiklindavom nepriekaištingai atlikti šią užduotį. 

Balandžio 5 dieną, kai laukiant jau viskas buvo įkyrėję ir atsi- 
bodę, iš Kurės atėjo radiograma: „I-47 suremontuotas. Paruoštas 
plaukti į jūrą. Į Hikarį išvyksta rytoj rytą.“ 

Šeši,Tembu“ grupės kaitenų vyrai su žydinčių vyšnių — sakurų šakelėmis. Iš kairės į dešinę: 
viršila Jutaka Jokota, viršila Šičiras Furukava, jaun. It. Minoru Kakidzakis, jaun. lt. Hadžimė 


Maeda, viršila Šigeo Jamagučis, viršila Kikuo Šinkajus. 


I-47 atplaukus į Hikarį kapitonas leitenantas Koreda sukvietė su- 
sirinkti visą mūsų šešetą. 

— Naujajai misijai sudaryta „Tembu“ grupė. 

Šis pavadinimas reiškė dangaus riteriją. Į misiją buvo siunčiami 
tik du laivai - I-47 ir I-36. 

— Pagal planą abu povandeniniai laivai turėtų užimti pozi- 
cijas Juličio atolą ir Okinavą jungiančioje linijoje, — pasakė jis. — 
Amerikiečiai Julityje įkūrė savo pagrindinę bazę. Surengsite ant- 
puolį prieš jų tiekimo laivus, siunčiamus priešakinėms pajėgoms 
aprūpinti. 

Susižvalgėm tarpusavyje. Pagaliau kaitenus ruošiamasi siųsti at- 
likti darbo, kuriam, pasak Ocudžimos pirmojo vado kapitono leite- 
nanto Micumos Itakuros (Mitsuma Itakura), jie ir skirti. Rimtais vei- 
dais aptarėme šią naują taktiką. Dabar jau mums viskas tiko. 

Balandžio 20-ąją, „Tembu“ grupės išvykimo dieną, mūsų šeše- 
tas tarsi atgimėm — pajutom pasitikėjimo savimi antplūdį. Visi su 
sakurų šakelėmis sustojome pozuoti atminimo nuotraukai ir aš, pa- 
žvelgęs į dar nenubirusius vyšnios žiedus savo rankoje, mintyse 
sau tariau: „Kaip tau pasisekė, Jutaka Jokota, kad gimei berniukas! 
Moteris negalėtų patirti šitokio nuotykio!“ Visi degte degėme. Abu 
su Šinkajumi vienas kitam prisiekėm nuskandinti pačius didžiau- 
sius laivus, kokius tik aptiksim. Pagalvojau apie savo amžių - devy- 
niolika metų - ir prisiminiau žodžius: „Mirti, kai tave dar apverks, 
mirti, kol esi tyras ir nesuteptas, - tai tikrasis bušido.“ Taip, aš ėjau 
savuoju samurajaus keliu. Spindinčiomis akimis dar kartą įžengiau 
į I-47. Užplūdo džiaugsmas prisiminus ensaino Nobuo Andzajaus 
pacituotą eilėraščio eilutę - kad krisiu „kaip krinta skaistus vyšnios 
žiedas“ mano rankose. 

Mus vėl išlydėjo į kelią bandzai šūksniai. Mintyse sukosi iš vie- 
no Cučiuros instruktorių, leitenanto Sadao Fudžimuros (Sadao 
Fujimura), daug kartų girdėti žodžiai: „Nevenk stoti mirties aki- 
vaizdon. Jei abejosi, gyventi ar mirti, visada geriau mirti. Bet jokiu 
būdu neprisileisk mirties, kol nebūsi parbloškęs priešo!“ 

Mes vėl stovėjom ant savo kaitenų mojuodami kardais, kol mus 
lydintys laiveliai su sėkmės linkinčiais draugais pasuko atgal. Tada 
įlipau į savo kaiteną ir šalia krėslo padėjau Jadzakio pelenus ir saku- 
ros šakelę. Pamačiau, kad techninės priežiūros skyriaus vyrai vėl 
už mano periskopo užkišo raštelį. Jame buvo žodžiai „Tvirtai smok 
priešui!“, pasirašyti tų, kurie paruošė mano ginklą šiai misijai. 

Apie vienuoliktą valandą išsisklaidė debesys, kurie mums iš- 
vykstant buvo aptraukę dangų, - dar vienas geras ženklas. Skaisčiai 
švietė saulė, buvo puiki diena plaukti jūra. Vėl paskutinįkart pasi- 
grožėjau žaliais Japonijos kalnais, tik šįkart jie man nesužadino to- 
kių stiprių jausmų. Į juos žvelgiau ramiai, nors ir su švelnumu. 

Plaukdami Bungo sąsiauriu atlaisvinome pagrindinius mūsų 
kaitenų tvirtinimus. Jei už sąsiaurio ribų mūsų laukia priešas, šįkart 
pateiksime jam didelę staigmeną. Jei jis aptiks I-47, užteks kelių mi- 

nučių 18 000 svarų galingų sprogmenų paleisti. Medžiotojas taps 
medžioklės laimikiu. 

Kapitonas Orita pats reikliai patikrino kiekvieną ginklą. Net 
mums tebeplaukiant sąsiauriu buvo apdairiai pastatyta sargyba, o 
ji įveikę kiek pasukome į pietryčius ir plaukėme paviršiumi dvide- 
šimt mazgų greičiu. 

Vos įžengęs į kubriką gavau dar vieną gerą ženklą. Čia buvau 
jau ne svetimas. Šįkart keli vyrai pasitiko mane šūksniais ir šypse- 
nomis, klausinėdami, kaip man sekėsi per praėjusias tris savaites. 
Juokais erzino, girdi, aš vartęsis nuo šono ant šono, o jie tuo metu 
plūkęsi, ruošdami laivą kelionei. Dingtelėjo keista mintis, kad kar- 
tais šaltukui tarp Žmonių pramušti nėra geresnės priemonės už pa- 
dorią giluminių bombų ataką. 

Tą pirmą naktį daug kartų buvau nubudęs, nors aplink buvo 
ramu. Sunkiai sekėsi vykdyti Kakidzakio nurodymą kuo geriau iš- 
simiegoti. Rytas atnešė rūškaną ir įprastus vandens vartojimo ap- 
ribojimus. Povandeniniuose laivuose jis griežtai normuojamas, tad 
iškart pasigedau Hikario, kur buvo galima kiek tik nori valytis dan- 
tis ar maudytis. Bet čia pat sau priminiau, kad ilgai tai netruks ir kol 
kas šiuo požiūriu man geriau negu įgulai. Jiems šitaip tenka gyventi 
ištisas savaites, tai tęsis ir man išėjus. 

Galiausiai atsikėliau ir nuėjau į karininkų kajutkompaniją. 
Kakidzakis miegojo, bet Maeda jau buvo pabudęs ir skaitė knygą. 
Žavėjausi Maedos intelektu. Jis buvo dvidešimt trejų metų, vienin- 
telis „Tembu“ grupėje atsargos karininkas. Maeda įstojo į karinį jūrų 
laivyną su karininko diplomu iš Kokuros pedagogikos mokyklos. 
Kolegijų studentai, išlaikę karinių jūrų pajėgų egzaminus, gaudavo 
diplomą ir tapdavo studentais karininkais, o jis buvo vienas iš jų. 
Tylenis Maeda, niekada nepasakodavęs apie savo šeimą, paprastai 
būdavo įsikniaubęs į knygą. Jis buvo didelis žmonijos minties Ži- 
novas ir net į povandeninį laivą pasiėmė filosofijos veikalų. Spėju, 
buvo užsibrėžęs iki pat mirties valandos plėsti Žinias ir aiškintis rū- 
pimus klausimus. 

Kartą jis mane apstulbino pareiškęs, kad Japonija bus nugalėta. 

Negalėjau patikėti savo ausimis, kad šitaip kalba karininkas! 

— Ką norite tuo pasakyti, pone karininke? — paklausiau. 

— Japonija bus nugalėta, Jokota, - pakartojo jis. 

Tai mane pribloškė. Iškart nesusivokiau, ką atsakyti, nes iš ka- 
riškių dar nebuvau girdėjęs tokių kalbų, tad tesugebėjau paklausti: 

— Tai kodėl savanoriškai einate mirti? 

- Žmogus dėl savo tėvynės turi daryti, ką gali, - išgirdau papras- 
tą atsakymą. Ir dar jis pridūrė, kad mirtis nieko nereiškia. - Nė kiek 
neabejoju, kad Japonija bus nugalėta. Tačiau vėl atgims ir taps dar 
didingesnė negu anksčiau. 

Maeda ėmė įrodinėti, kad kas kelios kartos tauta apsivalo per 
kančias, o atsikračiusi purvo tampa stipresnė. Kalbėjo, kad dabar 
mūsų žemę siaubia ugnis ir dėl to iš jos išdygs patys sveikiausi dai- 
gai. Bent jau dėl siaubiančios ugnies jis buvo teisus. Tokijas buvo tie- 
siog plynai išdegintas, o ir kitiems mūsų šalies miestams buvo pa- 
žįstamas mirtį nešančio B-29 - nesustabdomo lėktuvo - pavidalas. 

— Kaip miegojote? - paklausė Maeda man įėjus į kajutkompaniją. 

— Nekaip, pone karininke. Mūsų patalpos labai nepatogios. 

- Ką gi, priprasite, - pasakė užversdamas knygą. - Šiaip ar taip, 
turite pailsėti. 

— Nebus taip paprasta, pone karininke, - atsakiau. - Bet tikiuo- 
si per dieną taip pavargti, kad naktį nebepastebėčiau nepatogumų. 
kos. — Eikim į viršų ir parūkykim, kol dar nepanėrėm. 

I-47 plaukiant po vandeniu rūkyti buvo draudžiama. Užlipome 
į bokštelį ir atsistoję po liuku, vedančiu ant atvirojo tiltelio, mėga- 
vomės gryno oro gūsiais. Tai buvo vienintelė proga per visą dieną 
parūkyti. Stovėjom ir traukėm vieną cigaretę po kitos, gardžiuoda- 
miesi kiekvienu dūmu. Po kiek laiko prie mūsų prisidėjo leitenan- 
tas Kakidzakis, įkandin jo - Jamagučis. Kartu su jais atėjo I-47 boc- 
manas Tanaka. 

Tanaka prakalbo pirmas. 

— Pamačiau, kadjūsų nebėra guolyje, Jokota, - kreipėsi jis į mane. — 
Jums ir dabar mūsų gultai per siauri kaip anąkart? 

— Atspėjot, — atsakiau. - Šiąnakt ėmiau geriau suprasti, ką reikia 
iškęsti jums, povandenininkams. 

— Laikas daug ką keičia, - pasakė jis. - Prasidėjus karui buvau iš- 
siųstas į Havajus. Mano povandeninis laivas kartu su kitais sudarė 
didžiulį skydą aplink Oahu salą. Buvom pasiruošę torpeduoti bet 
kokį amerikiečių laivą, mėginantį sprukti iš Perl Harboro. Tada ka- 

ras vyko dar labai toli nuo Japonijos. Praėjo vos treji metai, o jis jau 
prie mūsų slenksčio. 

— Ir koks skirtumas? — paklausiau. — Juk sunkumai tie patys? 
Konservuotas maistas, gyvenimas be gryno oro ir taip toliau. 

— Oi ne, sunkumai visai kiti, - paaiškino Tanaka. - 1942 metais 
vykdėme operacijas Indijos vandenyne. Tai buvo ilgas, bet labai 
smagus kruizas. Tada buvom dar murzinesni negu dabar ir amži- 
nai tepaluoti. Užtat kiek patyrėm linksmybių. 

— Smagus kruizas? Linksmybės? - negalėjo suprasti Jamagučis. — 
Kaip kare gali būti smagu? 

— Gali, nes tada buvo kitoks karas, — paaiškino Tanaka. - Ne toks 
kaip dabar šitos mūsų slėpynės ir bėgtynės. 1942-aisiais buvom ra- 
mūs ir orūs. Mes tada buvome laimėtojai. Veržėmės į kovą. Atvirai 
ieškojom priešų, kad galėtume su jais susikibti. Neturėjom rada- 
rų, bet tai mūsų nestabdė. Susirasdavom priešus, susikaudavom ir 
nuskandindavom. 

— Dabar vien juos suradę turim sakyti, kad pasisekė. Paprastai ne 
mes juos aptinkam, bet jie mus. Ne taip, kaip prieš trejus metus: jei 
jau pamatei laivą, tai beveik aišku, kad nuskandinsi. Kuriam nors 
stebėtojui surikus „Priešo laivas!“ visi džiūgaudavo. Juokdamiesi 
ir linksmai šūkaudami bėgdavom į kovinius postus. Kartais net su 
daina. Iš anksto puldavom į kovinius postus nė negavę įsakymo. 

— Tada pasigirsdavo komanda „Paruošt torpedas!“ ir artileristai, 
nors ir niurzgėdami, puldavo jos vykdyti. Artileristai vis įrodinė- 
jo, girdi, torpedos esančios per brangios priešams skandinti, mat 
kiekviena kainuojanti 30 tūkstančių jenų. Jie kapitono prašydavo, 
užuot leidus torpedas, duoti įsakymą išnerti povandeniniam laivui 
virš vandens ir leisti nuskandinti priešą pabūklų ugnimi. 

— Jei gaudavom leidimą, kildavom viršun. Artileristai šokdavo 
laukan ant denio ir bėgdavo prie pabūklų. Visi kiti žiūrėdavom. 
Kaip kokių sporto varžybų žiūrovai. Kai artileristai pataikydavo, 
visi kaip pašėlę imdavom džiaugsmingai šūkauti. Priešų krovini- 
niai laivai irgi būdavo lėti. Jiems nepavykdavo pabėgti. Lengvai 
juos pavydavom ir sudorodavom. 

— Mums patiko savo galios pojūtis, ypač kai matydavom grimz- 
tantį priešo laivą. Kartais man net trupučiuką būdavo gaila žmonių 
tame laive, bet mūsų jaunimas labai džiaugdavosi. Dabar padėtis 


199 


visiškai priešinga. Dabar amerikiečių povandeninių laivų jūreiviai 
džiaugsmingai šūkauja, juokiasi ir dainuoja. Mūsų galimybės iš- 
semtos. Mes jau niekada neturėsime tokių progų kaip prieš trejus 
metus. 

Tanakos pasakojimas mus tiesiog užbūrė. Nejučia palinkę į prie- 
kį, ištiesę kaklus gaudėm kiekvieną jo žodį. 

— Kai seku šias pasakas jaunesniems šio laivo jūreiviams, — tęsė 
Tanaka, - jie irgi svajoja, kad grįžtų senos dienos. Nedaug liko 
mūsų, 1942 metais tarnavusių povandeninėse jūrų pajėgose. 

Tanakai palikus bokštelį ir išėjus dirbti kasdienių savo darbų su- 
pratau, koks jis teisus. Po Perl Harboro užpuolimo buvo nuskan- 
dinta maždaug šešiasdešimt Japonijos povandeninių laivų, iš jų ke- 
liolika tapo priešo povandeninių laivų aukomis! 

Mes, kaitenų vyrai, pasišalinus Tanakai nuėjome pusryčiauti. 
Pavalgę susirinkome kajutkompanijoje ir pasikloję didelį jūrlapį 
bandėm nustatyti, kur esame. Leitenantas Kavamotas (Kawamoto), 
prieš pat mums išplaukiant iš Hikario pakeitęs ankstesnį laivo vado 
vyresnįjį padėjėją leitenantą Oborį, pakvietė mus į bokštelį. Ten kar- 
tu su šturmanu buvo kapitonas. 


— Na, kaip nuotaika? — paklausė mūsų kapitonas Orita. 
Nelaukdamas atsakymo kalbėjo toliau: - Šįkart Bungo sąsiauryje iš- 
vengėm priešų. Tačiau kuo toliau plauksim į pietus, tuo daugiau ten 
bus amerikiečių laivų. Jei sutiksim didelių, ketinu paleisti kaitenus. 

— Kasdien nuo ryto iki vakaro būsim po vandeniu. Planuoju daž- 
nai jums rengti treniruotes, kad įgustumėt įlipti į kaitenus per kuo 
trumpesnį laiką. Laikmačiu fiksuosime laiką nuo to momento, kai 


11 Vėl keičiama taktika. Į užduotį su ,„Tembu“ grupe 


duosiu komandą, iki to, kai raportuosite telefonu iš savo ginklo ka- 
binos. Norėčiau, kad per kiekvieną treniruotę įliptumėt greičiau 
negu per ankstesnę. 

Tai buvo nauja mintis, man ji patiko. Treniruotės pagelbės at- 
sikratyti nuobodulio ir mintimis atitrūkti nuo gyvenimo povan- 
deniniame laive nepatogumų. Grįžom į kajutkompaniją, jau tapu- 
sią įprasta mūsų susitikimo vieta, ir stovėdami ėmėm laukti, kada 
mus pakvies. Per pusvalandį neišgirdom nė žodžio, tad leitenantas 
Kakidzakis tarė: 

— Nėra prasmės čia tuščiai stovėti. Palavinkim akį laivų vietai 
nustatyti. 

Mums pagelbėti ėmėsi už radiolokaciją atsakingas jaunesnysis 
leitenantas Tadžicu, kuris su tokia nedrumsčiama ramybe laikėsi 
per tą giluminių bombų antpuolį. Jis maždaug penkiolikos pėdų 
atstumu padėjo ant stalo laivo modelį. Mes turėjom trumpai užme- 
tę akį nustatyti kampą tarp laivapriekio ir mūsų. Tadžicu nustebino 
mūsų tikslumas. Kažkurį kartą atėjus mano eilei man pasirodė, kad 
kampas nuo modelio pirmgalio yra didesnis nei trisdešimt laipsnių, 
bet ne visai keturiasdešimt. Taigi šūktelėjau: 

— Aha! Trisdešimt septyni! 

Tadžicu taip apstulbo, kad niekam neleido judinti modelio, kol 
neatsinešė kampmačio ir tiksliai neišmatavo kampo. Jis žado neteko 
pamatęs, kad kampas tikrai yra 37 laipsnių, kaip aš ir sakiau. 

- Jei jūs taip tiksliai veiksit ir mūšyje, tiesiog negali būti, kad pra- 
šautumėt pro šalį! 

Laikas bėgo greitai ir maisto išnešiotojai pradėjo tiekti pietus, tik 
staiga pasigirdo komanda: 

— Į kaitenus! 

Pašokom ant kojų. Aš susisukau lėčiausiai, nes suėmė juokas iš 
Šinkajaus. Pasigirdus komandai jis buvo tualete. Baisiai juokingai 
atrodė bėgdamas ir tuo pat metu kamšydamasis drabužius. 

Šeši kaitenai ant I-47 pagrindinio denio buvo įtaisyti tokia tvar- 
ka. Keturi buvo išdėstyti lyg ir rombu už bokštelio. Rombo viršūnėje 
buvo Nr. 1, leitenanto Kakidzakio ginklas. Už jo buvo greta sustatyti 


< Kaitenas. 3-iasis modelis, niekada nenaudotas mūšyje. Atkreipkite dėmesį į 
baltai dažytą viršų, kad per pratybas stebėtojams taikinį imituojančiame laive 
būtų lengviau įžiūrėti torpedą. 

Furukavos Nr. 2 ir Jamagučio Nr. 4. Arčiausiai laivagalio buvo ma- 
nasis Nr. 3. Beveik greta esantys Šinkajaus Nr. 5 ir Maedos Nr. 6 sto- 
vėjo priešais bokštelį. 

Leitenanto Kakidzakio kaitenas nebuvo arčiausiai kajutkom- 
panijos, bet jo startinė padėtis geriausia. Jis jau buvo savo priei- 
gos šachtoje, o mes dar tik pribėgom prie savųjų. Ropodamas savo 
šachta girdėjau, kaip laivo įgulos vyrai man už nugaros uždarė kor- 
puso liuko dangtį. Prieigos šachtos skersmuo buvo maždaug dvi- 
dešimt keturi coliai. Įjungęs žibintuvėlį ir saugodamasis nesukul- 
ti laikmačio į plienines vamzdžio sienas, į kaiteną įsliuogiau pro jo 
apatinį liuką. Įsirangiau į kabiną, sandariai uždariau liuko dangtį ir 
atsisėdau ant krėslo. 

— 3 numeris vietoje! — surikau į telefoną. 

— Aiškiai mane girdite? - paklausė balsas iš bokštelio. 

— Visiškai aiškiai! - atsakiau. 

— Puiku! Visi kaitenų pilotai vietose. Sugaištas laikas - dvi minu- 
tės ir penkios sekundės. 

Aš buvau paskutinis. Paskui sužinojau, kad leitenantas Maeda į 
arčiausiai iš visų esantį savo kaiteną pateko per 55 sekundes ir apie 
tai raportavo telefonu. Kapitonas Orita atrodė patenkintas treniruo- 
te. Bent jau neišgirdome nemalonių komentarų. 

Šeštą vakaro išnėrėme į paviršių. Paprastai tokiu metu mums 
būdavo neleidžiama lipti ant atvirojo tiltelio, bet norėjau pamatyti 
banguojantį vandenyną - iš I-47 supimosi jaučiau, kaip ritasi ban- 
gos. Šinkajus irgi norėjo. Tai galėjo būti paskutinis mūsų žvilgsnis 
į vandenyno platybes prieš galutinį dirstelėjimą į mažytį jo lopinė- 
lį pro periskopą. Paprašėme kapitono Oritos mus išleisti. Jis atrodė 
beatmetantis mūsų prašymą, bet Šinkajus neatlyžo: 

— Labai prašom, pone kapitone. Trisdešimt sekundžių pakaks su 
kaupu. 

— Gerai, - pasakė Orita, - bet jei turėsim staiga panerti, gali tekti 
jus ten palikti. 

Jis pasakė tai šypsodamasis, bet taip ir nesupratau, juokauja ar 
ne. 

Ant atvirojo tiltelio buvo leitenantas Kavamotas, ant kaklo pasi- 
kabinęs dirželiu parištus žiūronus. Dažnai juos kilnojo norėdamas 
apžvelgti jūrą. Kartu su juo sargybą ėjo šeši stebėtojai. Visi stovėjo 

bemaž nekrutėdami - tik tiek, kiek reikėjo žiūronais apžvelgti van- 
dens paviršių, horizontą ir dangų. 

Mane užbūrė jūros didybė. Iki šiol matyti dideli vandens telki- 
niai buvo arba iš abiejų pusių supami sausumos kaip Vidaus jūra, 
arba bent viename krašte matėsi kranto linija. O čia visur tyvuliavo 
vien bekraščiai vandens toliai. Virš vakarų horizonto plaukė debe- 
sys - tarsi į šiaurę traukiantys didžiuliai paukščiai. Jų apačios buvo 
nudažytos raudonų besileidžiančios saulės spindulių. Šie vandenys 
bus mano kapas. Koks žmogus mažas prieš didžią gamtos kūriniją! 

Neilgai trukus Sinkajus pasakė: 

— Galjau grįžkim. 

Sutikau - jei leitenantas Kavamotas paskelbs aliarmą, būsim pa- 
keliui į vidų. Bet kopėčiomis leidausi lėtai, negalėdamas atplėšti 
akių nuo įstabaus reginio. Valdymo punkte šturmano paklausiau, 
kur šiuo metu esame. 

— Maždaug ties Tanega, — pasakė jis, - bet smarkiai į rytus nuo 
jos. 

Tai mane nustebino. Per tiek laiko, kiek plaukiam, jau turėjome 
būti kur kas toliau į pietus, tad paklausiau, kodėl taip yra. 

— Mes nesiveržiam visu greičiu priešui į nagus, Jokota, — atsakė 
jis. - Dieną, išnėrę į paviršių, nenorim per daug prie jo prisiartinti. 
Taigi tada plaukiam lėtai, o kartais ir atbuline eiga, kad užsiimtume 
gerą poziciją ilgai nakties kelionei. Šiąnakt tamsoje galbūt nuplauk- 
sim du šimtus ar daugiau mylių. Panėrę judėsim lėtai, taupydami 
baterijas avariniam atvejui. Kitą naktį, jei kapitonas duos tokį įsaky- 
mą, galbūt vėl ilgai plauksim paviršiuje. Bet pirmą dieną, praleistą 
virš vandens, nenorėjom nutolti nuo Japonijos, kad užpulti būtume 
galėję šauktis pagalbos. Taip pat norėjome kiek įmanoma būti už 
baražuojančių priešo patrulinių lėktuvų zonos ribų. 

Nuo šiol vis labiau tolsime nuo Okinavos, naktį plaukdami į 
rytus virš vandens, o dieną po vandeniu, kol pateksime į saugią 
teritoriją. 

Pavakarieniavęs anksti nuėjau gulti. Kapitonas Orita gal ir neno- 
rės tamsoje panaudoti kaitenų. Bet išaušus visko gali būti. Norėjau 
gerai išsimiegoti, kad visą rytojaus dieną būčiau žvalus. 

Japonų kamikadzės lėktuvas, įsirėžęs į JAV karo laivo šoną, 


guli ant šio laivo denio. 

121-36 pralieja pirmąjį kraują 


HB piabioja piene Kanįų 


ol sukiojomės toli į rytus ir pietus nuo Okinavos ieškodami 

taikinių, nieko neveikiant praėjo savaitė. Pačioje Okinavoje 

buvo užkurtas pragaras, įnirtingai bandant nustumti nuo sa- 
los amerikiečius. Prieš didžiąją armadą buvo surengta beveik du 
tūkstančiai mūsų kamikadzių lėktuvų atakų ir antra tiek įprastų 
torpednešių ir pikiruojamųjų bombonešių antskrydžių. Buvo pa- 
šauta daugiau kaip keturiasdešimt amerikiečių laivų, tačiau mūsų 
oro antpuolių smogiamoji galia buvo smarkiai išsikvėpusi. Apie 
daugelį atakų iš anksto pranešdavo puikiais radiolokatoriais gin- 
kluoti eskadriniai minininkai, kuriuos amerikiečiai buvo išdėstę 
sargybos postų linijoje. 

Nepadėjo ir mūsų orlaivių išpuoliai prieš šias plaukiojančias ra- 
diolokacijos stotis, saugančias įsibrovėlių laivyną nuo nemalonių 
netikėtumų. Vieną paskandinus ar apgadinus, iškart į jo vietą sto- 
davo kitas. Amerikiečiai sugebėjo greičiau pastatyti kitą laivą, negu 
mes rasdavom kuo pakeisti lėktuvą, kuriuo kamikadzė buvo smo- 
gęs pirmajam laivui. 

Mūsų orlaiviai daužė lėktuvnešius, kreiserius, linijinius laivus 
ir eskadrinius minininkus, bet priešo veiksmų efektyvumas nė 
trupučio nemažėjo. Abiejų pusių nuostoliai buvo atimantys žadą. 
Vėliau istorikai Okinavos kautynes pavadins kruviniausia pasaulio 
istorijoje karine kampanija. Amerikiečiai buvo geriausios formos, o 
mūsų pusė įnirtingai kovėsi iš paskutiniųjų. Viskas buvo išmėgin- 
ta, įskaitant bombų su žmonėmis skraidinimą virš Amerikos laivy- 
no. Bombos su žmonėmis buvo tvirtinamos po mūsų bombonešiais 
ir išmetamos paskutiniam šuoliui į Amerikos laivus. Tai nedaug te- 
pagelbėjo. Idėja surengti atraminių kaitenų atakas žlugo. Į Okinavą 

Amerikiečių linijinio laivo New Jersey įgulos nariai žiūri, kaip belaisvis japonas plauna denį. 


Antrojo pasaulinio karo metais vykstant Ramiojo vandenyno karo veiksmams amerikiečiai 
belaisvius japonus išmaudydavo, apkirpdavo, išnaikindavo utėles ir pervilkdavo 
amerikietiškomis uniformomis be skiriamųjų ženklų. Egzistuoja versija, kad šis karo 


belaisvis - numušto lėktuvo pilotas kamikadzė. 


transportiniu laivu išsiųsti aštuoni kaitenų pilotai ir devyni mecha- 
nikai, turėję smogti priešui nuo kranto, žuvo su visais ginklais už- 
puolus ir paskandinus laivą. 

Tuo tarpu iš Marianų salų lekiantys B-29 darė viską, kas įma- 
noma, vykdydami dvejopą užduotį: sunaikinti Japonijos galimybes 

kariauti ir palaužti japonų kovinę dvasią. Pirmąją užduotį jie vykdė 
sėkmingai, tačiau antroji sekėsi prastai. Vakarai tada neįsivaizda- 
vo, ką japonai jaučia savo imperatoriui. Gal ir dabar neįsivaizduoja. 
Šiaip ar taip, mano tėvynainiai ir toliau grūmėsi. Nepaisant griežto 
maisto normavimo, dėl kurio iškerojo juodoji rinka, žmonės ir toliau 
uoliai darbavosi. Kai miestuose pritrūkdavo maisto, jie važiuodavo 
į kaimą įsigyti daržovių iš ūkininkaujančių draugų ir giminaičių. 
Užderėjo geras ryžių derlius, gerokai gausesnis negu 1944 metais, 
nors bombardavimai trukdė juos tiekti į rinką. Nepaisydami ame- 
rikiečių povandeninių laivų, mūsų žvejybos laivai ir toliau plaukė 
į jūrą laimikio, kuris yra antras pagal svarbą produktas japonų mi- 
tyboje. Mūsų lėktuvų gamyba sulėtėjo. Buvo nespėjama sparčiai 
atitaisyti Okinavoje patiriamų nuostolių. Specialiai buvo sulaikyta 
šimtai orlaivių, nesiunčiant jų net gintis nuo nekenčiamų B-29. Jie 
buvo laikomi atsargai, galutinei tėvynės gynybai. Buvo sukurtas di- 
džiulis planas, apie kurį papasakosiu vėliau, iš visų jėgų pamėginti 
sutriuškinti amerikiečius, jei jie pasiektų mūsų krantus. Gatvėse ir 
geležinkelio stotyse pradėjo rodytis šūkiai, keliantys tautiečių dva- 
sią šiai kovai: „Šimtas milijonų miršta garbingai!“ Kaimo žmonėms 
buvo liepta pasigaminti bambukinių iečių, kad padėtų kariuomenei 
ginti savo šalį. 

Taigi buvo matyti, kad, nepaisant visais atžvilgiais blogėjan- 
čios padėties, žmonės vis tiek atkakliai laikėsi. Visi mūsų avanpos- 
tai buvo atkirsti nuo pastiprinimo. Daugelis jų, tokie kaip Rota ir 
Saipanas Marianų salyne, buvo apsupti Sąjungininkų pajėgų ir 
kasdien puldinėjami bombonešių. Saujelė tebegyvų ten likusių 
mūsų vyrų buvo tapę iš Guamo į priešakines pozicijas plaukiančių 
Amerikos laivų taikiniu. Plaukdami pro izoliuotas mūsų pajėgų da- 
lis tų laivų artileristai išmėgindavo savo taiklumą. O B-29, baigę mi- 
sijas Japonijoje, atsikratydavo bombų krovinio numesdami jas ne į 
vandenyną, 0 ant tų žmonių. 

Vakariečiai mano tautiečius dažnai vaizduoja kaip fatalistus - gal 
tai tiesa, gal ir ne. Tačiau niekaip nenuginčysi, kad jie taip myli savo 
tėvynę, jog dėl jos gali iškęsti viską. Juodžiausiais laikotarpiais, kai 
mūsų kariuomenę guldė badas ar užkrečiamosios ligos Naujojoje 
Gvinėjoje, kai ji pateko į skerdynes Filipinuose ar iš paskutiniųjų 
gynėsi Okinavoje, tuo pat metu permetant mūsų pajėgas iš Kinijos 

į Korėją ir Mandžiūriją ten vis didėjančiai Rusijos grėsmei atremti, 
mūsų žmonės atkakliai laikėsi. Dar uoliau ir ilgiau dirbo, turėdami 
mažiau valgyti ir kaip niekada iki tol stokodami būtiniausių daly- 
kų. Ta pati dvasia palaikė ir mus, I-47 įgulą ir jo kaitenų pilotus, - ji 
turėjo padėti ir mūšyje. Privalėjome kuo greičiau rasti taikinius. 

Kas rytą treniruodavomės įsilaipinti į kaitenus. Aš po trupu- 
tį trumpinau šios užduoties atlikimo trukmę. Taip įsiminiau ke- 
lią iki savo prieigos šachtos, kad į ją galėjau nubėgti aklinoje tam- 
soje. Įsidėmėjau kiekvieną atsikišimą, kiekvieną podėlį, kiekvieną 
mechanizmų detalę ir trumpiausią kelią pro šias kliūtis ar aplink 
jas. Žinojau, kur stovi budėtojai ir kur jie trauksis man iš kelio. 
Pasigirdus komandai „Į kaitenus!“ žaibiškai puldavau iš kajutkom- 
panijos ir per valdymo punktą, radiolokacijos kabiną ir mašinų sky- 
rių lėkdavau į savo prieigos šachtą. Įgulos nariai mane taip karš- 
tai skatindavo, kad net apsieidavau be kopėčių. Paskui mikliai, lyg 
sviestu pateptas, įsliuogęs per prieigos šachtą kaip žaltys įsmukda- 
vau į krėslą. Ėmusis šių priemonių mano pradinis laikas - dvi minu- 
tės ir penkios sekundės - sutrumpėjo iki vos trisdešimt sekundžių. 

Tuo metu I-47 priešo užnugaryje suko ratus aplink Okinavą. Kai 
laivas plukdė „Kikusujo“ ir „Kongo“ grupes, prieš abi atakas jame 
buvo surengtos dramatiškos išleistuvių ceremonijos. Dabar buvo 
kitaip. Nebuvome pasiskyrę atakos datos. Ruošėmės nuskandinti 
tą laivą, kuris pasitaikys. Bet kuriuo metu galėjom susidurti su prie- 
šu, tad nebuvo prasmės rengti specialių ceremonijų, kurios per patį 
vidurį galėjo nutrūkti. Arba tai, dėl ko jos rengiamos, apskritai ga- 
lėjo neįvykti. Kol kas dar nebuvom pastebėję nė vieno priešų laivo. 
Mąsčiau, kaip kvailai jaustumės, jei po prašmatnių išleistuvių apei- 
gų vėl turėtume grįžti į uostą. Taigi yrėmės pirmyn be incidentų - 
kartais ramiai, kartais įsitempę, bet visada pasiruošę. Kartą paste- 
bėjom priešo lėktuvų eskadrilę, bet tučtuojau panėrėm ir išvengėm 
antpuolio. 

Mūsų šešetas laisvas valandas leido lošdami kortomis, žaisda- 
mi šachmatais, japonišką go ir iš akies spėliodami laivų kampą, kad 
neprarastume įgytų įgūdžių. Maeda dažnai prisidėdavo prie mūsų, 
bet daugiausia skaitė savo knygas. Negalėjau atsistebėti, kas žmo- 
gų skatina ieškoti filosofinių tiesų, kai jo gyvenimas gali baigtis po 
penkiolikos minučių. Jis nebuvo kalbus, užtat kaip mokėjo klau- 

sytis. Atrodė, lyg norėtų apsaugoti savo mąstyseną nuo šiurkščios 
kariškos pasaulėžiūros. Hikaryje jis maloniai elgėsi su mumis, že- 
mesnio rango kariškiais. Jei kelionei į miestą pritrūkdavome kišen- 
pinigių, visada jų atseikėdavo. Nedažnai išvykdavo iš bazės ir būta 
nemažai romantiškų hipotezių, neva Kokuroje jis palikęs gražuolę 
mylimąją, dėl to nenorintis nė Žiūrėti į kitas moteris. Niekada nedrį- 
sau jo apie tai klausti, bet tai galėjo būti ir tiesa, nes jis tikrai atrodė 
žmogus, tvirtai prisirišęs prie to, kas jam svarbu. 

O tada vieną dieną mums buvo surengtas išleistuvių vakaras. 
Ne kažin koks, labai kuklus, bet, kaip paaiškino kapitonas Orita, tai 
buvo geriausia, kas įmanoma esamomis sąlygomis. 

— Geriau būtų tai padaryti krante, - pasakė šturmanas, mums 
susirinkus kajutkompanijoje, — bet rytoj atsidursim tiekimo linijoje 
tarp Juličio ir Okinavos. Tada gali visko atsitikti. Turim tik tiek laiko 
ceremonijai ir tai viskas, ką geriausia galim jums duoti. 

I-47 vyrai sušildė mums širdis patiekę paskutines šviežio maisto 
atsargas. Gavom net truputį alaus, ir jo išgėrus kapitonas leitenan- 
tas Orita pasakė kalbą: 

— Brangūs mano kaitenų pilotai, ryt išaušus kiekvieną minutę 
gali tekti kilti į ataką. Kitaip negu per „Kongo“ ir „Kikusujo“ misi- 
jas, šį antpuolį gali tekti taip staigiai vykdyti, kad galbūt neturėsiu 
kada jums paspausti rankos. Tiesą sakant, gal net negalėsiu pasku- 
tinįkart į jus pažvelgti, nes skubėsiu į savo kovinį postą. Taigi tegul 
tai ir būna mano atsisveikinimas su jumis. Linkiu jums visokeriopos 
sėkmės ir tikiu, kad visų jūsų smūgiai bus taiklūs. O dabar leiskite 
paskelbti paskutinį tostą. 

— Dom'arigato godzaimašita! - tarėm visiems. - Ačiū jums už viską! 

Ištuštinome alaus bokalus. Kaip ir visa kita, ką išgyvenau tą ba- 
landį, maniau, kad dabar tai jau tikrai paskutinis kartas, kai ragau- 
ju alaus. Jo skonis buvo juo malonesnis, nes I-47 viduje kasdien da- 
rėsi tvankiau ir nepatogiau. Būčiau mielai išgėręs kur kas daugiau 
nei vieną bokalą, bet kovinės parengties sąlygomis apie tai negalėjo 
būti kalbos. Vienu mauku išlenkiau pirmą bokalą, lėtai gurkšnoda- 
mas ištuštinau kitą ir tuo apsiribojau. 

Per vakarienę surengtas kuklus pobūvis truko maždaug iki aš- 
tuntos vakaro. Tuo metu I-47 plaukė virš vandens. Nuskubėjau į 
bokštelį prieš miegą surūkyti paskutinės cigaretės. Kitą dieną no- 


209 


Jutaka Jokota + POVANDENINIAI KAMIKADZĖS 


rėjau būti žvalus ir gyvybingas. Bet kaip visada negalėjau užmigti. 
Keistos prisiminimų nuotrupos žadino per daug minčių, kad ga- 
lėčiau užsnūsti ir gerai pailsėti, kas tokiu metu buvo labai svarbu. 
Galvojau apie savo sūnėnus ir dukterėčią, kurie vos ne nuo gimi- 
mo mane mylėjo labiausiai iš visų giminaičių. Apie šimtus valandų, 
kurias praleidau tysodamas sesers Čijojės namuose klausydama- 
sis fonografo plokštelių su klasikinės muzikos įrašais. Apie gyveni- 
mą Tokijo pirmosios vidurinės mokyklos bendrabutyje, kur su ben- 
draklasiais, rodos, beveik nuolat dainuodavome. Prisiminiau vieną 
draugą, kuris turėjo Jonedzavoje mokytis valdyti gamybines sta- 
kles, ir spėliojau, kaip jam sekasi šiuo sunkiu metu. Tai mane vėl 
pastūmėjo į apmąstymus, rašyti ar nerašyti atsisveikinimo laiško su 
paskutinėmis mintimis apie tas detales ir žmones. Bet netrukus me- 
čiau šią Mintį ir galiausiai iš piktumo užmigau, nusikamavęs švais- 
tydamas laiką prisiminimams. 

Rytojaus diena, balandžio 28-oji, įvykių neatnešė. Mes, keturi že- 
mesnio rango kaitenų pilotai, netvėrėme savo kailyje. Slankiojom 
iš kubriko į kajutkompaniją ir atgal, švytruodami ant kaklo paka- 
bintomis planšetėmis su jūrlapiais, žibintuvėliais ir laikmačiais. 
Kad ir kaip stengėmės nurimti, niekas negelbėjo. Visais atžvilgiais 
buvom pasiruošę išvykti ir kaip užsukti bambėjom: „Kur tas pra- 
keiktas priešas? Nėra priešo — nėra taikinio! Kada jie pasirodys?“ 
Erzėjimas nieko nedavė. Mes tik labiau nervinomės. I-47 įgula sten- 
gėsi suprasti mūsų būseną. Žiūrėjo į mus maloniais veidais, bet ne- 
kalbino, jei patys nepradėdavom kalbos, nes saugojosi dar labiau 


mus įdirginti. 
Vakare, I-47 iškilus įkrauti baterijų, visi keturi nuėjom į bokštelį 
parūkyti. 

- Na ką, dar viena diena baigia nueiti perniek! — tarė Šinkajus. — 
Mes visiškai pasiruošę, o akiratyje nė vieno priešo. 

— Nenukabink nosies! - atsiliepė Jamagučis. - Gal mums surengs 
dar vienas išleistuves. Mielai dar išgerčiau to skanaus alaus. 

Manau, jei kas būtų leidęs, Jamagučis būtų išgėręs visą laivo alų. 
Ką jau ką, bet išgerti jis mėgo. Mano akyse yra aliai lašo išsausi- 
nęs visą beveik pusės galono talpos sakės butelį — ir, rodos, nieko, 
tik raudonas kaip burokas veidas dar kiek įraudo. Rytojaus die- 
ną po galingų išleistuvių Hikaryje prieš ankstesnę mūsų misiją su 
„Tataros“ grupe jis buvo blaivus ir žvalus, nors galvą galėjau guldy- 
ti, kad per tą šventimą vienas pats išgėrė daugiau už kitus du. Tik 
likus savaitei iki šios pastarosios misijos vis dėlto įsitikinom, kad 
ir jam gėrimai muša į galvą, nors išoriškai tai nelabai pasireiškė. 
Tačiau kartą jį išdavė cigaretė. Iškliukinęs didžiulį kiekį sakės, jis 
išsiblaškęs įsidėjo cigaretę į burną degančiu galu ir kelias sekundes 
laikė tarp lūpų, kol susivokė apsideginęs. 

— Jamaguči, - ėmėm erzinti, kai tas griebėsi už skaudžiai nude- 
gintos burnos, - dabar turėsi mesti arba gerti, arba rūkyti. Juk ma- 
tai, kad nebegali visko iškart. 

Jis mums atsakė tais pačiais žodžiais, kokiais ir mes atsakinėjom 
paskutinėmis treniruočių dienomis: 

— Koks skirtumas? Jau greitai nebeturėsiu nė vieno blogo įpročio! 

Mums tebesant bokštelyje nuo atvirojo tiltelio atėjo kapitonas 
Orita. Į jį kreipėsi smarkuolis Furukava: 

— Maniau, šiandien susitiksim su priešu, pone kapitone. 

Neabejoju, tas klausimas kapitoną lengvai pribloškė. Bet jis, re- 
gis, kuo puikiausiai suprasdamas mūsų būseną, maloniai atsakė: 

— Bus ir kitų dienų, viršila Furukava. Sakiau, kad šiuo maršrutu 
plaukioja būriai priešo laivų. Galite ramiai miegoti - mes juos ra- 
sim. Nurimkite, ir tiek. Mūsų proga niekur nepabėgs. 

Ir nuėjo į savo kajutę. 

Nurimti? Kaip tai įmanoma? Mes kaip tik vis labiau niršom ant 
priešo. Ramiojo vandenyno platybėse dabar plaukioja tūkstančiai jų 
karo laivų. Kur jie visi pasislėpė? 


< Japonų |-47 karinėje jūrų bazėje Kurėje. Povandeninis laivas buvo naudojamas 


kaitenams plukdyti. Už jo - povandeninis laivas |-36, dar toliau - |-402. 

Kita diena buvo balandžio 29-oji, mūsų imperatoriaus gimtadie- 
nis. Vidurdienį, šturmanui nustačius reikiamą kryptį, visi trumpam 
sustabdė darbus ir nusilenkė į Tokijo pusę pagerbdami mūsų val- 
dovą. Japonai dažnai linkčioja: pasisveikindami, atsisveikindami, 
reikšdami pagarbą. Tačiau tai būna tik linktelėjimas. Žemas nusi- 
lenkimas paliekamas iškilmingoms progoms. Šitaip ir mes nusilen- 
kėm rumbo linijos, einančios per imperatoriaus rūmus, kryptimi. 
Vidaus jūroje plaukiojančių karinių jūrų pajėgų laivų įgulos taip pat 
nusilenkė į pietus nuo Tokijo arba į pietus nuo Isės, kur stovi mūsų 
imperatorių pramotės, saulės deivės Amaterasu, šventykla. 

Popiet mėginau prasiblaškyti kajutkompanijoje lošdamas korto- 
mis su laivo vyresniuoju mechaniku leitenantu Tamaru. Po daugiau 
nei dviejų valandų lošimo nutariau mesti. 

— Pakaks, pone karininke, - pasakiau. - Jūs per lengva auka. 

Nusijuokęs jis atsakė: 

— Jūs tikrai šįkart gerai lošėt, Jokota. Matyt, dėl to, kad esat įtem- 
pęs dėmesį, budrus. Sakoma, kad tokiais momentais išryškėja visi 
žmogaus gebėjimai. Jūs visa esybe pasirengęs kovai, dėl to esate dė- 
mesingesnis ir lošdamas kortomis. 

Gal ir tikrai sulošiau geriau nei bet kada. Bet man taip neatrodė. 
Įtariau, kad leitenantas Tamaru leido man laimėti, nes man tai ga- 
lėjo būti paskutinė sulošta kortų partija, be to, norėjo pakelti man 
nuotaiką. Labai mėgau Tamaru. Nors nedaug už mane tevyresnis, 
buvo įgijęs tiek Žinių, kiek retas turi jo amžiuje. Be to, pasižymė- 
jo Žurnalisto gabumais. Be nuolatinių savo pareigų, jis leido I-47 
laikraštėlį „Povandeninės naujienos“. Kartkartėm išeinančiuose jo 
numeriuose būdavo spausdinami įgulos narių ir jo paties pasako- 
jimai. Dažnai matydavau Tamaru kajutkompanijos kampe ką nors 
rašantį laikraštėliui. Imperatoriaus gimtadieniui skirtame speci- 
aliame numeryje, iš anksto išleistame dėl kaitenų vyrų, galėjusių 
ir nesulaukti balandžio 29-osios, jis išspausdino mūsiškei „Tembu“ 
grupei dedikuotą eilėraštį. Išsikirpęs tą eilėraštį įsidėjau į tą pačią 
kišenę, kurioje laikiau mirusios motinos nuotrauką. 

Imperatoriaus gimtadienio vakarą I-47 išnėrus į paviršių, kaip 
visada nuėjau į bokštelį surūkyti cigaretės, paskui grįžau į kubri- 
ką ir tuoj atsiguliau, stengdamasis išmiegoti visą naktį. Bet po va- 
landos, kapitonui Oritai įkišus galvą pro duris, dar nemiegojau. 

12 |-36 pralieja pirmąjį kraują 


Laivo denyje pritvirtinti kaitenai. 


Pamatęs jį krūptelėjau. Laivų vadai retai lankydavosi įgulos gyve- 
namosiose patalpose, nebent per patikrinimus. 

— Visi kaitenų vyrai tuoj pat į kajutkompaniją! - apygarsiai para- 
gino, kad pažadintų ir miegančius. 

Veidas švietė - atrodė labai laimingas. Šokom iš lovų ir lipdami 
jam ant kulnų, kamšydamiesi drabužius, suėjom į kajutkompaniją. 
Kapitonas giliai įkvėpė ir visus apžvelgęs tarė: 

— 1-36 sėkmingai surengė ataką! Prieš dvi dienas. Jų kelyje pasi- 
taikė trisdešimties laivų vilkstinė. Dviejų kaitenų dėl techninių kliū- 
čių nepavyko paleisti, bet kiti keturi buvo paleisti. Jie nuskandino 
keturis didelius laivus, kaip manoma, transportinius arba krovini- 
nius. Radijo kabina ką tik gavo šią žinią! 

Visi džiaugsmingai sutikom šią naujieną. Šeštojo laivyno nuosta- 
ta pasitvirtino! Kaitenus gabenantis povandeninis laivas sunaikino 
keturis priešo laivus ir pabėgo! Jis turi dar du kaitenus ir didelį kie- 
kį įprastų torpedų. Tad gali pašauti ir daugiau laivų! 

Nutilus džiaugsmo šūksniams susimąsčiau ir tada apniko niū- 
rios mintys. I-36 iš uosto išplaukė dviem dienomis vėliau negu mes 
ir jau surengė sėkmingą ataką. Prieš dvi dienas! Jie jūroje išbuvo 

tik savaitę. Mūsų šešetas susižvalgė — mes irgi norėjom, kad mums 
būtų taip pasisekę. 

I-47 įgulos reakcija buvo tokia kaip mūsų, kaitenų vyrų. Iš pra- 
džių jie apsidžiaugė naujienomis, bet paskui juos suėmė pavydas. 
Jų laivas draugiškai lenktyniavo su I-36. Abu šie povandeniniai lai- 
vai buvo nauji, pastatyti jau karui prasidėjus. Prieš paskiriant juos 
gabenti kaitenų, I-36 bazavosi Kurėje, o I-47 - Jokosukoje. Jie buvo 
panašios klasės ir, kaip teko girdėti, konkuravo net per pratybas. 

Per „Kikusujo“ operaciją I-47 į savo sąskaitą įsirašė keturis lai- 
vus. I-36 - tik vieną. Per tą pirmąją ataką jam nepavyko paleisti trijų 
iš keturių kaitenų. Per „Kongo“ operaciją buvo oficialiai pripažin- 
ta, kad abiejų sąskaitą papildė po keturis laivus. Taigi jų rezultatų 
santykis išplaukiant į šią misiją įrodyti kaitenų galimybių atviroje 
jūroje buvo 8:5. Dabar I-36, prieš dvi dienas sudavęs keturis smū- 
gius, pirmavo 9:8. Mes, šeši kaitenų vyrai, kaip ir I-47 įgula, mintyse 
užsibrėžėm persverti rezultatą. I-36 kaitenų pilotai nuskandino ke- 
turis priešo laivus, o mes nuskandinsim šešis! Kodėl gi ne? Buvom 
tikri, kad galim. Iš visų I-36 pilotų tik ensainas Kugė jau anksčiau 
buvo dalyvavęs misijoje. O mes visi šeši buvom ne naujokai. Mes su 
Šinkajumi vienąkart buvom išplaukę į užduotį, visi kiti - po du kar- 
tus. Save laikėme kur kas labiau išmanančiais negu I-36 vyrai. I-47 
įgulą raminome, kad išlyginsim ir persversim rezultatą jų naudai ir 
jie vėl pirmaus prieš I-36. 

30-ąją — vėl jokių kovinių veiksmų. Vis labiau nervinomės. Ne 
kartą užsiplieskėm dėl niekų. Nuotaikos nepagerino ir temperatū- 
ra I-47 viduje. Kapitonas dažnai išjunginėjo aušinimo sistemą, kad 
jos mechanizmų garsai neklaidintų mūsų aptikimo įrangos. Orita, 
kaip ir mes, vis labiau nekantravo. Apie tai galėjom spręsti iš dažnų 
jo apsilankymų hidroakustikos kabinoje. Jo nuotaiką išdavė ir into- 
nacija, kai užkalbino mus sustojusius prie bokštelio liuko pasigar- 
džiuoti vakariniu cigaretės dūmu. 

— Vyrai, privalote atsipalaiduoti! —- perspėjo mus. - Antraip atė- 
jus laikui neturėsit jėgų kovoti. Daugiau pagulėkit! - Paskui paaiš- 
kino: - Šiąnakt ketinu atsitraukti ne mažiau kaip šimtą mylių. Tada 
iškilsim į paviršių ir nuodugniai patikrinsim visus kaitenus. Kai jau 
matysiu, kad jų būklė nepriekaištinga, grįšim į šį rajoną. Kažkodėl 
jaučiu, kad tada ir sutiksim kokį nors priešą. 

Tai išgirdus man iškart palengvėjo. Po kapitono žodžių lioviausi 
nekantravęs. Tikėjau juo, tikėjau, kad jo žodžiai pasitvirtins. Baigsis 
ilgas, įtampos kupinas laukimas. Mintyse perbėgau nustatytą veiks- 
mų tvarką, kurios turiu laikytis pastebėjus priešo laivą. Pasigirdus 
visuotinio aliarmo signalui, reikia pasitikrinti, ar vietoj žibintuvė- 
lis, laikmatis ir planšetė. Tada užimsiu poziciją kuo arčiau savo pri- 
eigos šachtos, niekam nesipainiodamas ant tako. Kai Orita sušuks 
„Į kaitenus!“, akimirksniu atsidursiu savo vamzdyje. Po pusės mi- 
nutės jau sėdėsiu savo ginklo kabinoje, uždaręs ir užšovęs skląsčiu 
apatinį liuką. Patikrinęs prietaisus raportuosiu: „3-ias kaitenas pa- 
siruošęs!“ Tada bus ilgas nuobodus laukimas, kol visi kaitenai pra- 
neš, kad yra pasiruošę veikti. Leitenantui Kakidzakiui, kaip mūsų 
vadui, bus suteikta garbė pirmam leistis į ataką. Paskui turbūt bus 
paleistas leitenantas Maeda. O tada jau gali ateiti eilė bet kuriam iš 
mūsų. Tuo tarpu aš, sėdėdamas savo kaitene, žymėsiuosi iš bokšte- 
lio pranešamus duomenis ir nusistatysiu taikinio gaudymo kursą. 

Čia man padės šturmanas bei torpedų skyriaus vadas. Jie irgi ap- 
skaičiuos kursą. Bokštelis, pavyzdžiui, man gali pranešti: „Pasukt 
40 laipsnių į dešinę. 2 minutes ir 15 sekundžių plaukt 30 mazgų 
greičiu. Kai išnersit, priešas bus už 500 jardų!“ 

Tada išgirsiu: 

— Trečias kaitenas pasiruošęs? 

— Trečias kaitenas pasiruošęs! 

Mano ginklas mažumėlę - vos vos - kilstelės, atsileidus iš povan- 
deninio laivo vidaus jį laikantiems lynams. Tada atgal atlenkęs deši- 
nę ranką susirasiu variklio paleidimo svirtį. 

— Marš! 

Spustelėsiu paleidimo svirtį tą pačią akimirką, kai atsileis pasku- 
tinis lynas. Tuo pat metu kairės rankos nykščiu paleisiu laikmatį. 
Man už nugaros suriaumos atgijęs galingas variklis. Aš leisiuosi į 
kelią! 

O tada lauks sunkiausia dalis. Po paleidimo būsiu maždaug tris- 
dešimt penkių pėdų gylyje. Turėsiu iškart pasukti į dešinę 40 laips- 
nių kampu ir tuo pat metu tolygiai kilti, kol atsidursiu penkioli- 
kos pėdų po vandeniu gylyje. Pradėjęs tiesia eiga plaukti taikinio 
gaudymo kursu, turėsiu palengva sureguliuoti deguonies tiekimą, 
kol pasieksiu 30 mazgų. Kartu pradėsiu leisti į vidų jūros vandenį, 

kompensuodamas sunaudotą deguonį. Šitaip mano ginklas liks sta- 
bilus. Akys bėgios nuo kompaso prie degalų rodiklio, nuo degalų 
rodiklio prie gylio matuoklio, tuo tarpu rankos spėriai šokinės nuo 
vertikaliojo vairo prie horizontaliųjų vairų, nuo degalų vožtuvo 
prie balasto valdymo rankenų. Galbūt tarp tų judesių, jei bus laiko, 
viena ranka paglostys dėžutę su Jadzakio pelenais. 

Dažnai dirsčiosiu į laikmatį. Likus penkiolikai sekundžių iki įsi- 
tiesiai prieš akis, statmenai į mano pirmgalį. Trumpai apsidairysiu 
ir, jei jis bus ten, kur turi būti, gal dar kiek suktelėsiu vertikalųjį vai- 
rą, įtrauksiu periskopą ir paleisiu savo kaiteną maksimaliu greičiu. 
Viena kita sekundė, ir išlėksiu į amžinybę, su savimi nusinešdamas 
laivą ir šimtus priešų. 

Taip, kaip tik taip ir bus. Mintyse kuo aiškiausiai mačiau kiekvie- 
ną smulkmeną, tarsi visa tai vyktų šią akimirką. O dabar miegosiu, 
kad per naktį gerai pailsėčiau. Rytoj būsiu pilnas jėgų. Joks priešas 
nepastos man kelio. 

Bent kartą man pavyko tuoj pat užmigti. Nesutrukdė nė gulto 
nepatogumas. Kitą dieną nubudau žvalus ir energingas. 

Niekas neaptiko jokių priešų. Beveik visą tą dieną praleidom ge- 
rokai atsitraukę nuo priešo tiekimo maršruto ir tikrindami savo kai- 
tenus. Visi pasirodė esantys geros būklės, tad vėlų vakarą pasuko- 


me atgal ir patraukėme ten, kur buvo tikėtina pagauti priešo laivų. 
Auštant panėrėme ir visą dieną išbuvome po vandeniu. Paskui, sų- 
temus, kai I-47 jau maždaug dvidešimt minučių plaukė paviršiuje, 
sargybinis kažką pastebėjo. 

— Laivai! Maždaug už dvylikos mylių! - šūktelėjo jis. 

Toks didelis pastabumas buvo ne toks jau retas tarp japonų jū- 
reivių. Mūsų stebėtojai būdavo kruopščiai atrenkami ir aprūpi- 
nami kur kas galingesniais žiūronais negu kitų šalių laivynuose. 
Pirmosiomis karo dienomis išskirtinis stebėtojų pasirengimas mūsų 
pajėgoms leisdavo pateikti staigmenų net radarais aprūpintiems 
laivams. Taip buvo per Pirmąjį Rytinių Saliamono salų mūšį, kurį 
amerikiečiai vadina Savo salos mūšiu, bei kitais atvejais. 

Sargybiniui pastebėjus laivus I-47 liko paviršiuje. Kapitonas lei- 
tenantas Orita puolė į radiolokacijos kabiną. Prieš galutinai nusitai- 
kydamas norėjo pats pažiūrėti, kaip atrodo priešas. Panėrę galėsim 
žvalgytis tik pro naktinį periskopą. Jo apžvalgos laukas labai siau- 
ras. Nusekiau paskui kapitoną į radiolokacijos kabiną - buvo smal- 
su savo akimis pamatyti, kaip priešai atrodo radarų indikatoriuose. 

Tai buvo įstabus vaizdas. Apskritime tarp 180 ir 190 laipsnių buvo 
matyti ryškiai žalias brūkšnelis ar veikiau stambus taškas. Už jo, to- 
liau nuo stiklinio ekrano centro, buvo daugiau tokių brūkšnelių. 

— Puiku! — tarė Orita patenkintas, kad jo sargybinis pastebėjo 
priešą. 

Jis suskaičiavo, kad vilkstinę sudaro keliolika laivų. Nė vienas 
nebuvo atsisukęs į mus, tad jis žinojo, kad iš taip toli jų radarai 
mūsų neaptiks. Gali būti, kad jie neturi eskorto. Arba jų eskortas 
nelabai atsargus, įsivaizduodamas, kad nebeliko kovai tinkamų ja- 
ponų povandeninių laivų. 

Kapitonas Orita nuėjo į bokštelį ir sukomandavo: 

— Visiems į kovinius postus! Pasiruošt torpedų paleidimui! 

Po to jis įsakė visu greičiu plaukti priešo vilkstinės link. 

Apačioje torpedininkai kilnojo ir tampė torpedas, stūmė jas į 
vamzdžius. I-47 turėjo aštuonis torpedų vamzdžius ir buvo gin- 


< Japonų povandeninio laivo I-402 radiolokatoriaus antena. Šalia - pasyvi antenų 
sistema, perspėjanti apie priešo radiolokatorių darbą. Povandeninio laivo apsaugai 
sumontuotas 25 mm priešlėktuvinis kulkosvaidis. Tuometinė Japonijos radiotechnika 


buvo ypač žemo lygio. 


kluotas dvidešimčia torpedų. Tai buvo vienintelis išlikęs galingas 
šios klasės povandeninis laivas - kiti septyni buvo paskandinti per 
karą. Kurį laiką lėkėm virš vandens ir šitaip įveikėm pusę nuotolio. 
Paskui, bijodamas, kad priešai mus pastebės, Orita įsakė panardin- 
ti laivą iki periskopo gylio. Mes, kaitenų vyrai, su visa ekipuote su- 
sirinkome po bokšteliu esančioje, kiek į priekį išsidavusioje kajut- 
kompanijoje. Čia girdėjome viską, kas vyksta, ir buvome pasiruošę 
pulti prie savo ginklų, kai tik išgirsim kapitono įsakymą. 

— Vamzdžiai užtaisyti! - raportavo torpedų skyriaus vadas. 

— Stot prie vamzdžių: pirmo, antro, trečio ir ketvirto! - sukoman- 
davo Orita. 

Tuo metu pačiu didžiausiu greičiu lėkėm į priešą. 

— Garsas iš dešinės, penki laipsniai. Jautris - du laipsniai, - pra- 
nešė operatorius iš hidroakustikos kabinos. - Daugybiniai garsai. 
Turėtų būti vilkstinė. 

Jei dabar būtų diena, mūsų kaitenams tai būtų puiki proga. Esam 
penkių mylių atstumu, jūra palyginti rami. Iš tokio atstumo būtų 
sunku nepataikyti. Jeigu taikiniai būtų buvę aptikti dar po kelių va- 
landų, būtume lengvai pagerinę I-36 rekordą. Bet dabar buvo nak- 
tis. Ir, kaip sakė šturmanas, be mėnulio. Mūsų šešetas susėdome su- 
prasdami, kad kažin ar būsime išsiųsti į taikinius. 

Tačiau tas nusivylimas truko neilgai. Šis jausmas nublanko prieš 
susižavėjimą matant ir girdint, kaip I-47 įgula ėmėsi darbo, kurį 
taip puikiai išmanė. Tai bus pirma tikra mūsų kova. Saldus kerš- 
tas už smūgius, prieš mėnesį gautus nuo amerikiečių eskadrinių 
minininkų. 

Nuo tada, kai mūsų sargybinis pastebėjo vilkstinę, praėjo ketu- 
riasdešimt minučių. 

— Artima distancija! — pranešė mūsų hidroakustikos kabina. — 
Intensyvumas trys! 

Lėkėme 55 pėdų gylyje, priešo laivasraigčiai vis garsiau ūžė gar- 
so operatorių ausinėse. Kapitonas Orita ir leitenantas Kavamotas 
paeiliui stebėjo vaizdą pro periskopą. Galiausiai Kavamotas pama- 
tė priešą. 

— Jis dešinėj, devyniasdešimt laipsnių! — išgirdom jį šaukiant. — 
Nuotolis dvi mylios! 

Sulėtinom greitį ir kone sustojom kapitonui Oritai sukant mūsų 
pirmgalį į laivus vilkstinės priekyje. Galiausiai jis davė galutinęs 
komandas. Dviejų sekundžių tarpais įsakė: 

— Pirmas — ugnis! Antras — ugnis! Trečias — ugnis! Ketvirtas — 
ugnis! 

Sulig kiekvienos 95 modelio torpedos paleidimu man sutraškėjo 
ausų būgneliai. Iššovus pirmąją nuspaudžiau laikmatį. Leitenantas 
Kavamotas šūktelėjo, kad kelią jos įveiks per 2 minutes ir 40) 
sekundžių. 

Lėtai slinko sekundės. Sustingau rodyklei pasiekus 2 minučių ir 
30 sekundžių padalą. Liko tik dešimt sekundžių! Jos ėjo viena po 
kitos, bet nieko nebuvo girdėti. Nejaugi prašovėm? Praslinko dar 
penkios sekundės. Negi ir vėl laukia nusivylimas? Pirmąkart ap- 
šaudyti giluminėmis bombomis ir smarkiai apdaužyti buvom pri- 
versti grįžti į uostą. O dabar iš rankų sprūsta lengvas laimikis. Kas 
padaryta ne taip? Mano laikmatis jau buvo suskaičiavęs 2 minu- 
tes 50 sekundžių, kai tolumoje išgirdau metalinį džergžtelėjimą, o 
įkandin jo galingą sprogimą. 

— Yra! — surikau ir trenkiau kumščiu su visu laikmačiu ir kitais 
reikmenimis Šinkajui į nugarą. 

Po kelių sekundžių pasigirdo kitas sprogimas. Jį palydėjo vy- 
riausiojo bocmano Fudžisakio šūksnis: 

— Tiesiai į taikinį! 

Visi iki vieno esantys I-47 ėmė garsiai džiūgauti. Pamaniau, kad 
net Tanakai turėjo pakilti ūpas. Juk turbūt priminė jam senus gerus 
laikus 1942-aisiais. 

Trečias sprogimas pasigirdo tuoj po antrojo ir per garsiakalbį ka- 
pitonas pasakė: 

— Trys mūsų torpedos iš keturių pasiekė taikinį. Vienas laivas jau 
grimzta į dugną, matom iš antrojo kylantį ugnies stulpą. 

Visi uždainavom. Iš keturių iššautų torpedų tik viena nepataikė. 
Dvi smogė į vieną taikinį, o trečioji, nulėkusi toliau, pataikė į antrą- 
jį laivą. 

— Nuleist laivą į 250 pėdų gylį! - sukomandavo Orita. Tada šūk- 
telėjo hidroakustikos kabinai: - Atidžiai stebėkit! Klausykitės eska- 
drinių minininkų laivasraigčių! 

Jutaka Jokota + POVANDENINIAI KAMIKADZĖS 


Jis buvo tikras, kad priešo eskortiniai laivai smarkiai pasuko 
šturvalus į šoną ir pasileido mūsų link. 

I-47 ėmė grimzti. Netrukus stabiliai įsitaisėm giliai po vandeniu. 
Viduje viešpatavo tyla. Hidroakustikos kabina toliau raportavo ne- 
girdinti jokių mus sekančių greitų apsukų laivasraigčių. 

— Tik trūkčiojantys garsai. Visų kitų laivasraigčių ūžesys tolsta. 

Tai mus puikiai nuteikė. Kiti vilkstinės laivai spruko šalin. Ar ku- 
ris nors iš jų pasiliko gelbėti pašautų laivų įgulų? Gal ir ne. Gal jie 
buvo gavę žinių apie sėkmingą I-36 ataką prieš keturias dienas ir 
manė, kad nėra vilčių ką nors išgelbėti. Kad ir kaip žiūrėsi, sureng- 
ti kito išpuolio neturėjom jokios galimybės. Priešas dabar nesnaus. 
Prisišauktume patrulinių lėktuvų arba bombonešių iš lėktuvnešio. 
Į radijo kabiną atėjo pranešimų, kad į rytus nuo Okinavos aptikta 
daug amerikiečių lėktuvnešių. 

Kapitonas Orita laikė 1-47 gelmėje. Mes laimėjom. Dabar kurį lai- 
ką turim slapstytis. Ėmėm kiek įmanoma greičiau trauktis. Apie ke- 
tvirtą ryto povandeninis laivas išnėrė į paviršių įsikrauti baterijų. 
Mūsų laukė diena, kurios niekada nepamiršime. 

13 „Kaitenai, namo!“ 


uvo 1945 metų gegužės 2-osios rytas. Panėrėme auštant, įkrovę 

baterijas ir pasiruošę visą dieną plaukti po vandeniu. Kaitenų 

pilotai buvo gerai pailsėję. Visais atžvilgiais buvome pasiruošę 
veikti. Tereikėjo kapitono šūksnio, kviečiančio į mūšį, nors, tiesą sa- 
kant, tą dieną turėjome mažai vilčių jį išgirsti. Priešų arba visai ne- 
buvo akiratyje, arba virš mūsų švaistėsi nesuskaitomi spiečiai eska- 
drinių minininkų ir orlaivių. 

Pamažu baigė įdienoti. Neturėdami ko veikti kaitenų vyrai su- 
sirinko kajutkompanijoje. Ant kaklo pasikabinę būtinus reikmenis, 
ėmėmės įprastos laisvalaikio pramogos - spėlioti kampus. Taip įsi- 
traukėm į įvairių laivo modelio kampų skaičiavimus, kad nepaste- 
bėjom, kaip smarkiai nuslopo laivo triukšmai. Neišgirdom ir rapor- 
to, kuris turėjo būti perduotas į bokštelį iš hidroakustikos kabinos. 
9 val. 30 min. mano ir penkių mano draugų susikaupimą ūmai per- 
traukė visuotinio aliarmo signalas. Jis tol džeržgė, kol kapitonas 
Orita šūktelėjo: 

— Visiems į kovinius postus! Pakilt į periskopo lygį! 

I-47 iškėlė virš jūros periskopą pažiūrėti, ką pastebėjo jo garso 
aptikimo įranga. Mūsų šešetas dar kartą pasitikrinome, ar viską tu- 
rime po ranka. Nuspaudžiau savo laikmačio mygtuką, palaukiau, 
kol rodyklė pasislinks per kelias sekundžių padalas, sustabdžiau ją 
ir nustačiau ties nuliu. Man nieko daugiau netrūko, tik komandos 
lipti į kaiteną. 

— Rodos, pagaliau, pone karininke, - pasakė Kakidzakiui viršila 
Šinkajus. 


< Amerikiečių lėktuvnešiai Wasp, Yorktawn, Hornet, Hancock, Ticonderoga ir kiti laivai 
Juličio atole prie Karolinų salų. 1944 m. gruodis. 


221 


— Manau, taip ir bus, - atsakė leitenantas. - O dabar pasistenkim 
dėl tų šaunuolių, kurie mus nuplukdė taip toli nuo namų. 

Jis šypsojosi, kaip ir leitenantas Maeda. Pamatęs Maedą rišantis 
ant galvos hačimakį, ir aš išsiėmęs užsirišau savąjį, tvirtai sumegz- 
damas mazgą, kad gerai laikytųsi. 

Tada kapitonas šūktelėjo: 

— Pasiruošt kaitenų atakai! 

Po geros minutės sukomandavo: 

— Kaitenų pilotai, į savo ginklus! 

— Eime, Šinkajau! - surikau kumštelėdamas draugui. 

Jis puolė pirmyn, 0 aš mečiausi atgal, laivagalio link, vikriai ap- 
lenkdamas kliūtis, įsidėmėtas per ankstesnes treniruotes. Vyrai, 
iš savo kovinių postų žiūrėdami į mane lekiantį pro šalį, šaukė 
pavymui: 

- Jarejo, Jokota-san! Sėkmės! 

Mano prieigos šachta buvo ties užpakaliniu I-47 mašinų skyriaus 
galu. Kopdamas į šachtą visiems sušukau: 

— Sajonara! Sudie! Ir visiems labai ačiū už viską! 

Nepraėjus nė sekundei dingau jiems iš akių. 

Man iš paskos vamzdžiu šliaužė du mechanikai. Įsikeberiojęs į 
savo ginklo kabiną, čiupau telefoną ir surikau: 

— Viršila Jokota trečiame kaitene! 

Tada žvilgtelėjau žemyn. Blausioje piloto kabiną apšviečiančios 
vienintelės lemputės šviesoje į mane žvelgė 
du veidai. 

— Dabar uždarysim jūsų liuką, — ant 
skruostų jiems žibėjo ašaros. 

— Puiku, - atsakiau. - Ir labai jums ačiū 
už viską. 

Gal tą akimirką galėjau pasinaudo- 
ti proga riktelėti kokį pergalingą šūkį, bet 
tiesiog neatėjo į galvą. Buvau per daug 
užsiėmęs pasiruošimu prieš kaiteno palei- 
dimą. Akimirksniu trinktelėjo liuko dangtis. 
Pasukau apačioje įtaisytą apsauginį dangčio 
skląstį. 

— Trečias numeri! Trečias numeri! - kartojo balsas iš mano ragelio. 

— Trečias numeris įsilaipinęs! — atsakiau tvirtai ir aiškiai. 

Reagavau lygiai taip, kaip buvau įpratęs per pratybas. Bet tai 
buvo ne pratybos. Įkišau ranką į kišenę, išsiėmiau savo mirusios 
motinos nuotrauką ir pasidėjau šalia kompaso. Toji mirusi moteris, 
kurios iš tikrųjų niekada nepažinojau, bus paskutinė, kurią būsiu re- 
gėjęs gyvųjų pasaulyje prieš susijungdamas su ja mirties akimirką. 

Išgirdau, kaip į mano prieigos šachtą siūbteli jūros vanduo. Jis 
per kelias sekundes užpildė vamzdį. Buvau visiškai pasiruošęs, 
man paleisti tereikėjo dviejų veiksmų — atkabinti du tvirtinamuo- 
sius lynus ir užvesti variklį. 

Kiekvienas mano krustelėjimas, kiekvienas veiksmas, kiekvie- 
na pastanga sukaupti dėmesį buvo grynai automatiniai. Tai buvo 
tarsi idealiai pavykusi treniruotė, kurių pasitaikė man rengiantis 
Hikaryje. 

„Nagi! Nagi!“ - tyliai raginau balsą kitame telefono linijos gale. 
Savo kaitene tebuvau praleidęs kokias septynias ar aštuonias se- 
kundes, bet jau nekantravau kuo greičiau atsiplėšti nuo laivo. 

— Centrui! Trečias numeris pasiruošęs išvykti! - šūktelėjau į tele- 
foną, tikėdamasis paskatinti bokštelį iškart mane išsiųsti. 

Į mano šūksnį buvo atsiliepta atlaidžiu tonu. Iš balso buvo gali- 
ma pamanyti, kad iš manęs kažko panašaus ir tikėtasi. 

— Visi kaitenai pasiruošę vykti, Jokota, —- pasakė jis kaip mažam 
vaikui. 

Supratau, kad jei per daug nerimausiu, susigadin- 
siu nuomonę apie save. Šiaip ar taip, buvo numatyta, 
kad pirmas išvyks Kakidzakis. Būtų palaikyta baisiu 
storžieviškumu, jei prašyčiausi paleidžiamas pirma 
jo. Taigi keliskart giliai įkvėpęs bandžiau pasisemti 
jėgų ir nusiraminti. Pasitikrinau prietaisus, priešais 
pasidėtą laikmatį ir pasitaisiau hačimakį, kad tvir- 
čiau laikytųsi ant galvos. Rankos automatiškai per- 
bėgo per valdymo prietaisus. Iš naujo sureguliavau 


Japonijos naikintuvo piloto Jušokano 
(Yushokan) hačimakis.„Jokaren“ memorialinis 


taikos muziejus, Cučiura. 

gylio matuoklį, nustatydamas tokį slėgį, kad paleistas neiššaučiau 
virš vandens kaip kamštis. Netrukus buvau pasiruošęs. Tereikėjo 
nuspausti variklio paleidimo svirtį ir pajudėti į priekį. 

Tada, kur kas lėčiau tardamas žodžius, kad bokštelis patikėtų 
mane žinant savo vietą, paklausiau: 

— Kas mūsų priešas? 

— Yra du laivai. Vienas didelis transportinis. Kitas minininkas. 

— Tik du? 

Ši informacija mane nuliūdino. Vyliausi ir meldžiau, kad už- 
kluptume dar vieną didelę vilkstinę, kad visi šeši pasileistume iš- 
vien kaip nenutrūkstama papliūpa ir mirtume kartu per šešiagubą 
antpuolį. 

Balsas telefono ragelyje teikė man tolesnę informaciją. 

— Kampas tinkamas, 60 laipsnių. Nuotolis 2 mylios. Priešo greitis 
14 mazgų. Priešo kursas 270 laipsnių. 

Pagal nustatytą tvarką visa tai atkartojau parodydamas, kad iš- 
girdau teisingai, ir pasižymėjau jūrlapyje. Mano kompasas buvo 
nustatytas pagal išilginę laivo ašį. Kai būsiu paleistas, ši linija bus 
mano orientyras. 

Iš telefono ragelio pasigirdo dar vienas balsas. Jis įsiterpė į ben- 
drą liniją. 

— Numeris pirmas ir numeris ketvirtas bus paleisti. Kiti lieka 
pasiruošę. 

Tai reiškė, kad išvyks leitenantas Kakidzakis ir viršila Jamagučis. 
Kas laukia manęs? 

— Ar trečias numeris išvyks? — paklausiau pamiršęs, kad ketinau 
likti ramus. 

— Ramiau! - nukirto balsas iš bokštelio. - Dabar yra tik du prie- 
šo laivai. 

Susigėdau dėl savo įžūlumo. Savaime suprantama, pirme- 
nybė tenka kur kas seniau už mane tarnaujančiam Jamagučiui. 
Užgniaužęs kvapą sustingau krėsle, kol vos neuždusau. 

— Pirmas numeri, pasiruošt! 

Tai buvo balsas ne iš bendros linijos. Tai, ką girdėjau, buvo ki- 
tas, su manimi bendravęs balsas iš bokštelio, prislopintai sklindan- 
tis per mikrofoną. Kakidzakio balso neišgirdau. Pasilenkęs į priekį 

gyje man buvo nesunku įžiūrėti maždaug 35 pėdų atstumu nuto- 
lusį Kakidzakio kaiteno paskuigalį ant I-47 galinio denio. Jis įjungė 
variklį ir pasigirdęs lygus burzgimas mane nuramino, kad jam vis- 
kas klojasi sklandžiai. Staiga vaizdas prieš akis smarkiai šoktelėjo. 
Atsileido ketvirtasis Kakidzakio torpedos saitas. 

Neišgirdau komandos „Marš!“, bet ji buvo duota. Po sekundės 
kitos Kakidzakis nuplaukė tolyn. Tyliai kartojau jo vardą mano kai- 
teno link pasileidus baltų burbuliukų spiečiams. Juos sukėlė su- 
spaustas oras, naudojamas pirmosioms torpedos variklio apsu- 
koms. Burbuliukams išsisklaidžius vaizdas vėl tapo aiškus ir buvo 
matyti likęs tuščias kaiteno stovas. 

Netrukus išgirdau kalant ir burzgiant kitą variklį. Į kelią leidosi 
Jamagučis ir vėl jo išvykimą nuo akių paslėpė burbuliukai. Išėjo du 
žmonės, du draugai, su kuriais laidydavau juokus ant torpedinio 
katerio denio Hikaryje, kurie dažnai mane vaišindavo cigaretėmis. 
Užsimerkiau mintyse paskutinįkart pažiūrėti jiems į veidus. 

Paskui sekė ilgas laukimas, kol galiausiai pasigirdo sprogimas, 
supurtęs ant I-47 denio likusius kaitenus. 

— Pataikė! - sušukau nemąstydamas, ar tas šūksnis girdisi telefo- 
no linijoje, ar ne. Netrukus krėslą sudrebinus kitam sprogimui suri- 
kau: — Vėl pataikė! 

Du mano draugai jau negyvi. Jų gyvenimas baigtas. Šią akimir- 
ką jų sielos susiglaudusios skrieja į didžiąją Jasukunio šventyklą, 
kur jie bus amžinai garbinami kaip dievai. Skausmingai troškau 
prie jų prisidėti, nuo raudos drebančiu balsu šūktelėjau bokšteliui 
klausimą: 

— Yra daugiau taikinių? 

— Leitenantas Kakidzakis ir viršila Jamagučis tiksliai pataikė į tai- 
kinį, - gavau atsakymą. 

Tai mane įsiutino. Netekau savitvardos. 

— Ne to klausiu, mulki! — surikau į mikrofoną. - Manai, apkur- 
tau? Klausiu, ar čia yra daugiau priešo laivų. Atsakyk! 

Tuo metu bokštelis, rodos, virto tikru beprotnamiu. Savo linijoje 
girdėjau šūksnius. Furukava, Šinkajus ir Maeda taip pat kažką šau- 
kė į savo siųstuvus, jiems buvo atsakinėjama. Sargyba bokštelyje 
kurį laiką leido mums išsirėkauti, paskui įsiterpė pranešdama: 

— Hidroakustikos operatoriai daugiau atspindėtų signalų neapti- 
ko. Visi kaitenai lieka savo vietose. 

Tai mane kiek apramino - rodos, kaip ir kitus. Linijoje stojo tyla, 
vėl sustiprėjo viltis. Kai mus atrinko šiai misijai, dažnai girdėda- 
vom, kad mirsim visi kartu kaip tikri draugai. Kartu džiaugėmės, 
kartu patyrėm, kas yra sunkumai, drausmė, pavojai ir nusivyli- 
mai. Negali juk dabar likimas mūsų išskirti! Kaip taikinys man jau 
būtų tikęs ir eskadrinis minininkas, nors žinojau, kad priešui tai ne- 
bus didelė netektis. Jie turėjo šimtus tokių laivų. Mano žiniomis, 
keturių jie net nebūtų labai pasigedę. Tačiau Furukavai, Šinkajui, 
Maedai ir man reikėjo dar keturių laivų, kad tą pačią dieną galėtu- 
me Jasukunyje prisidėti prie Kakidzakio ir Jamagučio. Jei būtų bu- 
vęs koks nors būdas prisišaukti priešą, pasakyti jam, kur esame, bū- 
čiau juo pasinaudojęs. Manau, kaip ir kiti. 

Praėjo dar kiek laiko ir savo ausinėje išgirdau dar vieną silpną 
balsą. Jis paklausė: 

— Antras numeri, pasiruošęs? 

Buvo liepta pasiruošti Furukavai! 

— Į kairę, 70 laipsnių. Taikinys -eskadrinis minininkas. Nuotolis — 


trys mylios. 


„Kaitenas ant bėgių, vedančių į prieplauką: karą pergyvenusio buvusio kaiteno piloto 


Motošio Nakašimos (Motoshi Nakashima) piešinys tušu muziejaus ekspozicijoje. 


Piešinyje pavaizduotos kaitenų prieplaukos liekanos Cušimos saloje. 


Norėjau vėl skambinti protestuodamas, tačiau Furukavai jau 
buvo duodami paskutiniai nurodymai. Jei imsiu šūkauti, galiu jį su- 
trikdyti. Taigi tylėjau. Furukava už mane vyresnis. Turiu rodyti jam 
visokeriopą pagarbą. 

Furukavos telefono pašnekovas turbūt arčiau atsisėdo prie mano 
linijos mikrofono. Staiga ausinėje garsiai ir aiškiai išgirdau jo balsą. 

— Kampas nelabai parankus, bet vis tiek jums gali pavykti. Dešimt 
minučių plaukite visu greičiu. Šitaip užbėgsite priešui už akių. Kai 
iškelsite periskopą, Žiūrėkite į kairę! 

Paskubomis atlikau skaičiavimus jūrlapyje. Kapitonas Orita pa- 
darė gerą ėjimą. Ir taikinys, ir Furukava bus nuo mūsų gana toli. Jei 
priešas ir nebus nuskandintas, jam nepavyks nustatyti, iš kur įvyk- 
dytas išpuolis. 

— Pasiruošęs?.. Marš! 

Ir vėl mano periskopą apgaubė burbuliukų debesis. Dabar ant 
galinio denio buvo likęs vienintelis mano kaitenas. Burbuliukams 
išsisklaidžius priešais pamačiau tris tuščius kaitenų stovus. Tas 
vaizdas sukėlė man didžiulį vienišumo jausmą, kurį turėjo išduoti 
mano balsas, kai kiek vėliau tyliai paklausiau: 

— Yra daugiau priešų? 

Po mano klausimo bokštelį užgriuvo tokių pat klausimų lavina. 
Likę du mano draugai galutinai prarado šaltą protą. Nieko daugiau 
nenorėjom, tik kautis! Aš taip pat triukšmingai kaip aniedu reika- 
lavau, kad dabar būtų išsiųstas mano kaitenas. Rėkavom maždaug 
dvidešimt minučių, o tada mus nutraukė balsas iš bokštelio. 

— Mūsų prietaisai daugiau nebepagauna priešų garsų, - pranešė 
bokštelio telefono operatorius. - Šiuo metu ištuštinam jūsų prieigos 
šachtas. 

Ėmiau keikti savo likimą. Tiek dėta vilčių, tiek puoselėta lūkes- 
čių, ir štai negalim išvykti. Liovusis šnypšti orui, atidariau apatinį 
liuką. Apačioje pamačiau savo techniką. 

— Prašom išlipti, — pasakė jis įsliuogęs pro liuką ir susirangęs 
ankštoje ertmėje už mano krėslo. - Aš dėl jūsų viskuo pasirūpinsiu. 

Grįžtančio į I-47 manęs laukė keli įgulos vyrai: 

— Sveikas sugrįžęs! 

Iš pradžių šis pasveikinimas mane papiktino. O paskui pasidarė 
smagu supratus, kad jie tikrai džiaugiasi, jog mano torpeda nebu- 

vo paleista. Viename kitame veide mačiau tokį pat nusivylimą, kokį 
pats patyriau, tačiau daugelis vyresnių įgulos narių buvo laimingi, 
kad daug jaunesnis už juos žmogus liko gyvas. 

Pro juos nudrožiau į kajutkompaniją, ten radau jau pirma ma- 
nęs atėjusius Maedą ir Šinkajų, įsmeigusius akis į savo rankinius 
laikrodžius. 

— Laikas jau baigėsi, - pasakė Maeda. 

— Kiek iš viso praėjo minučių, pone karininke? - paklausiau. 

— Trisdešimt aštuonios, - atsakė Maeda. - Iš priešo daugiau nie- 
ko negirdėti. Jis už mūsų aptikimo technikos veikimo nuotolio ribų. 

— Ah, so desuka? - atsiliepiau. - Nejaugi? 

Sunerimau. Iki reikiamos pozicijos Furukavai reikėjo plaukti ilgą 
kelią. Tada jis turėjo pats nustatyti taikinio gaudymo kursą. Jeigu 
jam nepavyko išsilaikyti reikiamame gylyje, minininkas galėjo jį pa- 
stebėti. Galbūt laivas dabar nuo jo bėga, o jis vejasi. Kaiteno greitį 
galėjo išvystyti tik eskadrinis minininkas ir sumaniai vadovaujamas 
pabėgti. 

Jei nepagaus priešo, Furukava pats susisprogdins. Net neabe- 
jojau. Jei jam baigsis degalai, niekaip negalėsim jo rasti. Jei būta 
nors kokio bangavimo, kaitenas buvo per mažai išnėręs virš van- 
dens, kad jį būtų buvę įmanoma pastebėti iš povandeninio laivo. Ir, 
šiaip ar taip, dienos šviesoje Orita nedrįs išnerti ir jo paieškoti, ypač 
aplink sukiojantis priešo laivams. 

Staiga išgirdom hidroakustikos operatoriaus šūksnį: 

— Išgirdau aidą! Labai silpną! Intensyvumo laipsnis tik vienetas. 
Vis dėlto tai gali būti kaitenas. 

Mūsų laikrodžiai jau rodė praėjus keturiasdešimt minučių. 
Maedos veidas patamsėjo. Praslinko ir 47 minutės. Dar po trylikos 
minučių baigsis paskutinis Furukavos degalų lašas. Meldžiausi, 
kad tas garsas būtų buvęs jo smūgis priešui įsibėgėjus visu greičiu. 

Ir tada, garso operatoriui nė nespėjus pranešti, išgirdom sprogi- 
mą! Jis buvo ne toks garsus kaip du pirmieji, mat jie įvyko arčiau. 
Tačiau tai buvo kaiteno smūgio garsas. Joks Amerikos eskadrinis 
minininkas gilumine bomba nebūtų sukėlęs šitiek triukšmo. 

— Bandzai, Furukava! - suklikau. 

Skruostais man pasipylė ašaros. 

— Viršila Furukava pataikė tiksliai į taikinį! - pranešė garsiakalbis. 

Tačiau I-47 viduje jau nepasigirdo džiaugsmo šūksnių. Staiga 
visi nuščiuvo. Niekaip negalėčiau paaiškinti, kodėl. Per šią misiją 
Oritos povandeninio laivo sąskaitą, be anksčiau pašautų torpedo- 
mis, papildė trys laivai, ir I-47 išsiveržė į priekį prieš I-36 rezulta- 
tu 13:9. Rodos, įgula turėjo šokinėdama glėbesčiuotis iki isterijos. 
Toje slogioje tyloje mano sąmonę pasiekė žodžiai, daugybę kartų 
girdėti nuo tada, kai patekau imperatoriškąsias karines jūrų pajė- 
gas: „Esant tokiai kritiškai padėčiai kaip dabar, turite būti pasiryžę 
atiduoti gyvybę Japonijai išgelbėti!“ Furukava atidavė savo gyvybę, 
tačiau ilgas atakos laukimas, regis, pakirto geležinę visų esančiųjų 
I-47 stiprybę. Neliko jausmų, kuriems sukilus norisi džiaugsmingai 
šūkauti. Viską nutrynė 49 minutes trukęs laukimas. 

Po kiek laiko — nežinau, kiek - grįžau į kubriką. Čia ant dviejų 
gultų kūpsojo tvarkingai į krūveles sukrauti Jamagučio ir Furukavos 
daiktai. Negalėdamas sustoti raudojęs kritau ant savo gulto. Sutikti 
mirtį turėtų būti lengviau negu pakelti nepakeliamą sielvartą dėl 
dviejų mielų draugų netekties. Kažin ar Jamagučis kitame pasaulyje 


Savižudžių pilotuojama torpeda kaitenas: ilgis 13,70 m, 1,55 tonos kovinis 
užtaisas pirmgalyje. Į karines operacijas įtraukta nuo 1944 m. lapkričio mėn. Kai 


kurių šaltinių duomenimis, šiomis torpedomis nuskandinti du amerikiečių laivai 


su 162 įgulų nariais. Gyvybės neteko 106 kaitenų pilotai. 


gaus bent gurkšnį alaus? Ar tikras, patikimas draugas Furukava ty- 
liai sėdėdamas šalia pasakos jam apie tai, ką išgyveno kariniame 
jūrų laivyne? Aimanuodamas ir kūkčiodamas meldžiausi už juos, 
taip pat už leitenantą Kakidzakį. 

— Ateisiu įkandin jūsų, brangieji draugai, - pasakiau į pagalvę ir 
paprašiau jų pasitikti mane su šypsena, kai ateisiu prie Jasukunio 
vartų. 

Išaušus rytojaus dienai, gegužės 3-iajai, atsibudau kiek apsirami- 
nęs. Sielvartą pakeitė fatalizmas. Dabar viena tenorėjau - kad viskas 
kuo greičiau baigtųsi. Tačiau visą dieną nieko nebuvo aptikta, tad 
vakare kapitonas Orita pasikvietė Maedą, Šinkajų ir mane. 

— Dėl mūsų torpedų ir kaitenų atakų, — tarė jis, — priešui tikrai 
žinoma, kad čia esam. Jis neabejotinai siunčia mūsų ieškoti oro ir 
vandens paviršiaus patrulius. Taigi ruošiuosi tuoj pat iš čia plukdy- 
ti savo laivą. Dvi tris dienas pasisukiosim, kiek įmanoma sustoda- 
mi apsidairyti. Kai priešas manys mus pasišalinus, grįšim ir bandy- 
sim susirasti daugiau taikinių. Taigi jūsų trejetas gali į valias ilsėtis. 
Kaitenų nereikės, na, kokias tris dienas. 

Nusiminę išėjom iš jo kajutės ir patraukėm į kajutkompaniją. Čia 
ant gulto tebekūpsojo leitenanto Kakidzakio daiktai. Širdį veriantis 
vaizdas. Negalėjau suprasti, kodėl taip ilgai niekas jų nenurinko, ir 
vyliausi, kad kai galiausiai ir aš išvyksiu, mano daiktai nebus šitaip 
aplaidžiai pamesti. 

Tas vakaras ir kita diena praėjo be incidentų. Gegužės 5-ąją 
šturmanas mums pranešė, kad dabar žvalgomės palei Guamą ir 
Okinavą jungiančią liniją. Ir tą dieną nieko nepastebėjom, o vakare 
nuėjus į bokštelį parūkyti mane suėmė keistas jausmas. Atrodė, tar- 
si draugai tebebūtų su manimi, nors tamsoje ir nežibėjo jų cigarečių 
ugnelės. Traukiant dūmą po dūmo man smilktelėjo mintis, kad la- 
biausiai žmogų prislegia ne kas kita kaip emocijos. Juk iš tiesų tuo 
metu man, skirtingai nei bet kuriam I-47 įgulos nariui, niekuo nerei- 
kia rūpintis. Bet kurią minutę įgulai gresia kur kas didesnis pavojus 
negu man. Jie rizikuoja gyvybe. Aš savo gyvybę tiesiog pasiruošiau 
atiduoti — tarp jų ir manęs visai nedidelis skirtumas. Jie taip pat bet 
kurią akimirką gali atiduoti savo gyvybę, jei patektume į spąstus 
amerikiečių eskadriniam minininkui. Mano bėda - polinkis į per di- 

Imperatoriaus Meidžio Tokijuje įkurta Jasukunio šventykla žuvusiesiems už Japonijos imperiją 
atminti. Šis šintoizmo religinių apeigų centras išskirtinis tuo, kad jame garbinamos gyvybę 


paaukojusių karių dvasios. Aukščiausioji šventovės dievybė - Japonijos imperatorius. 


delius apmąstymus. Paprasčiausiai turiu padaryti tai, kas privalu, 
kaip padarė kiti vyrai. 

Kitą rytą, gegužės 6-ąją, mums buvo surengtos kaitenų praty- 
bos. Jos praėjo gerai, išskyrus mano telefono ryšio nesklandumus. 
Balsas kitame linijos gale trūkinėjo, vidury sakinio dingdavo vie- 
nas kitas žodis, kartais net trisdešimt sekundžių nieko negirdėjau. 
Paprašiau savo mechaniko patikrinti mano telefono įrangą. 

— Be gero telefono ryšio iš manęs nebus naudos, - pasakiau, - ne- 
galėsiu iš bokštelio priimti nurodymų. Nesužinosiu, kur yra priešas 
ir ką jis veikia. Kruopščiai patikrinkit mano liniją. Jei reikės, pakeis- 
kit ausinę. Ji turi veikti sklandžiai! | 

Jis atsakė pataisysiąs gedimus. Mano mechanikas išmanė savo 
darbą. Jį baigdavo tik tada, kai viskas būdavo pataisyta. Jei jam 
iškart nepavykdavo sureguliuoti įrangos iki geriausios techninės 

būklės, dirbdavo iki išnaktų, paskui atsikeldavo paryčiais užbaig- 
ti darbo. 

Likimo ironija, bet 11 valandą dienos, neseniai pasibaigus kaite- 
nų treniruotei, I-47 hidroakustikos kabina pranešė apie aptiktą prie- 
šininką. Kapitonas Orita nuskubėjo prie periskopo apsidairyti ir 
įsakė visiems stoti į kovinius postus. Netrukus sukomandavo lipti 
į visų trijų kaitenų kabinas. Nusprendė pasinaudoti mūsų ginklais. 
Bėgdamas per mašinų skyrių pamaniau, kad turėtų būti aptiktas di- 
delis taikinys, antraip jis būtų iššovęs įprastas torpedas. 

— Raportuoja viršila Jokota! - sušukau iš vienišo savo posto lai- 
vagalyje. - Trečio kaiteno pilotas vietoje! 

Niekas neatsiliepė. 

Dar kartą raportavau tą patį. 

Niekas neatsiliepė. 

Tada ir supratau, kad mano telefonas visiškai išsijungė. 
Greičiausiai nuo prasisunkusio vandens sudrėko laidai. Arba kaž- 
kaip nutrūko linija. Žiūrėjau į kabinoje matomą laido galą. Atrodė 
nu. Nieko neišgirdau. 

Na ką, nieko daugiau nelieka, tik pasiruošti leistis į kelią. Kaip 
visada patikrinau valdymo prietaisus ir matuoklius. Gal telefono 
ryšys sutriko kitame linijos gale. Kai gedimas bus pataisytas ir aš 
vėl galėsiu juos girdėti, turiu būti pasiruošęs. 

Netrukus pasiruošiau ir dar kartą pamėginau kalbėti telefonu. 

Niekas neatsiliepė. 

Palaukiau, sukalbėjau trumpą maldelę ir pamėginau skambinti 
dar kartą. 

Niekas neatsiliepė. 

Ėmiau šaukti į ragelį. 

Jokio atsakymo. 

Sužvėrėjau. Keikdamasis klykiau į ragelį, kad mane išsiųstų. 
Nesvarbu, kad nežinau, nei koks mano taikinys, nei kur. 

— Paleiskit mane! - Žviegiau į ragelį. - Pats rasiu priešą! 

Tikėjausi, kad bokštelis mane išgirs, nors aš jų negirdžiu. 

Ir dabar nė garso. Kol neatleisti du likę tvirtinimo lynai, nieko 
daugiau negaliu, tik sėdėti, laukti ir tikėtis. 


232 


13,„Kaitenai, namo!" 


Netrukus išgirdau priešakyje ūžiantį kaiteno variklį. Ištempęs 
ausis klausiausi, žiūrėjau pro periskopą, bet nesupratau, ar ūžia 
ant kairiojo, ar ant dešiniojo borto pritvirtintas kaitenas. Šinkajus 
ar Maeda? Nesupratau, kuris iš jų, bet buvo aišku, kad dar vienas 
mano draugas jau pakeliui į šlovę ir mirtį. 

Kurį laiką daugiau nieko negirdėjau. Vis labiau seko kantrybė. 
Staiga į galvą šovė, kaip man pasirodė, puiki mintis. Įjungsiu vari- 
klį! Tada kapitonas Orita bus priverstas mane paleisti! Jis turi leis- 
ti man pasinaudoti proga. Žinoma, išplauksiu negavęs nurodymų. 
Turėsiu savo jėgomis susirasti priešą. Gal jo nerasiu, turėsiu bėgti ir 
žūti vandenyno dugne. Tačiau bent jau būsiu išsiųstas į užduotį. Jei 
manęs nepaleis, mano kaitenas nueis perniek. Išeikvojus degalus iš 
jo nebus jokios naudos. Jei paleisiu variklį, Orita arba turės išsiųsti 
mane į trasą, arba liks su beverčiu ginklu ir galbūt praleis progą nu- 
skandinti dar vieną prie- 
šo laivą. 

Taip ir padarysiu! Jau 
buvau benuspaudžiantis 
variklio paleidimo svir- 
tį, bet tuo metu išgirdau 
savo prieigos šachtoje 
šnypščiant orą. Kaitenų 
pilotai buvo atšaukti. Su 
pasidygėjimu atsisakiau 
savo užmačios supras- 
damas, kad daugiau tai- 
kinių nebus, ir atidariau 
liuko dangtį susiruošęs 
grįžti į laivo vidų. 

— Kas išvyko? — pa- 
klausiau savo techniko. 


— Leitenantas Maeda. 
— O Sinkajus? 


Japonų povandeninio laivo vadas 


prie periskopo. 

— Sugedo jo telefonas. Su juo irgi nutrūko ryšys kaip su jumis. 

— Kiek buvo priešo laivų? 

— Negaliu tiksliai pasakyti. Gal du. 

Mechanikas atrodė nusiminęs. Jautėsi mane apvylęs dėl telefono 
gedimo. Jei linija būtų buvusi tvarkinga, mane būtų išsiuntę. Tikrai 
mane, nes neveikė Šinkajaus telefonas. 
palingavo galva. 

— Na, jums ir nesiseka, - pasakė. - Negalėjau jūsų išsiųsi nesutei- 
kęs visos informacijos. Bangos per didelės. Matomumas iš kaiteno 
turėtų būti nulinis. 

— O leitenantas Maeda... - žiojausi sakyti. 

— Jis reikalavo leisti jam išvykti, - pasakė Orita. - Manau, vis dėl- 
to pataikys. O tuo tarpu būtinai pasistengsim pernakt pataisyti jūsų 
telefonus. Jums dar atsiras proga. 

— Pone kapitone, - pasiteiravau, - kiek šįkart buvo priešo laivų? 

— Tik vienas, kreiseris. 

Atsakė piktokai, sakytum per daug klausinėčiau. Nepatikėjau jo 
atsakymu ir mačiau, kad jis tai suprato. 

— Ką gi, Šinkajau, — pasakiau, - nėra ko mums čia stovėti ir pai- 
niotis žmonėms po kojų. Eime. 

Mums žengiant iš bokštelio pasigirdo didžiulis sprogimas. 

— Maedai pavyko! - pasakiau Šinkajui. - Jis irgi smogė į taikinį! 

Ir vėl mane ištiko tas pat — ašaros, bėgte į kubriką ir štai aš pasli- 
kas ant savo gulto. Tai buvo liūdniausia mano gyvenimo valanda. 
Prisiminiau, ką mūsų šešetui Tanegoje kalbėjo kapitonas Orita, kai 
buvome priversti grįžti į bazę, nes po giluminių bombų antpuolio 
reikėjo remonto: 

— Kartais gyventi yra kur kas sunkiau negu mirti. Reikia be galo 
daug kantrybės sulaukti, kol ateis geriausia proga mirti. 

Buvau tikras kad bokštelyje jis man nepasakė tiesos. Pasakė, kad 
buvo tik vienas laivas, bet jaučiau, kad jų buvo daugiau. Kreiseriai, 
bent jau priešo kreiseriai, retai plaukioja vieni. Paprastai kas nors 
juos lydi, bent jau anksčiau lydėdavo eskadriniai minininkai. Buvau 

įsitikinęs, kad kapitonas Orita pamelavo nenorėdamas visiškai nu- 
mušti mums dvasios, kad jos nepritrūktume, kai vėl bus pastebėtas 
priešas. 

Jei jis tikrai nuslėpė nuo mūsų tiesą, atleidau jam. Nepaprastai 
gerbiau kapitoną Oritą. Tanegos saloje jis mums pažadėjo, kad sure- 
montuotu laivu vėl išplauksime į jūrą. Šį pažadą jis ištesėjo. Mums 
išplaukus į naują misiją, ištesėjo ir kitus pažadus. Šįkart pažadėjo, 
kad iki ryto mūsų telefonai bus pataisyti, taigi turėsime progą pulti 
priešą. Tikėjau, kad jis ištesės ir šį pažadą. 

Tačiau likimas neleido jo ištesėti. Tą naktį, vyrams uoliai darbuo- 
jantis, kad abiejuose kaitenuose būtų įrengtos naujos telefono lini- 
jos, į radijo kabiną atėjo pranešimas iš namų. Jame buvo sakoma: 
„1-47 puikiai padirbėjo. Sveikiname. Nutraukite operaciją. Nedels- 
dami grįžkite į bazę.“ 


Japonų povandeninis laivas |-361 su 


žmonėmis torpedomis denyje. 

Šiuo tuneliu buvo gabenami kaitenai - savižudžių torpedos. Ocudžimos sala. 


2015 m. gegužės 25 d. 


= 
Lufovnnojama „Tidorolio“ gugė 


-47 plaukiant per Bungo sąsiaurį buvau turbūt nelaimingiausias 

žmogus pasaulyje. Mane persekiojo keturių tuščių kaitenų stovų 

vaizdas. Manasis Nr. 3 prie laivagalio apsitraukė raudonomis rū- 
dimis. Niekuo nebepriminė to juodai žvilgančio ginklo, kurio būklę 
taip išdidžiai tikrindavau misijos pradžioje. 

Šinkajaus savijauta buvo tokia pat. Jis, toks linksmuolis, buvo 
beviltiškai paniuręs. Abu jautėmės kaip atstumtieji. Bijojom grįžti 
į kareivines. Buvom tikri, kad niekas su mumis nesikalbės. Išvyko 
šeši kaitenų vyrai, keturi buvo paleisti į ataką. Mes su Šinkajumi jau 
antrą kartą grįžtame. Žmonės manys, kad kažką ne taip darėme, ir 
nusigręš nuo mūsų. 

Išsilaisvinę iš povandeninio laivo, sprukom į savo senąjį kambarį 
ir ten lindėjom nuo visų atsiskyrę. Kiek galėdami vengėme su kuo 
nors bendrauti. Laukėm, kad atsivertų žemė ir prasmegtume skra- 
džiai. Man slogutį dar labiau sustiprino gyvenant povandeniniame 
laive suprastėjusi fizinė savijauta. Tris savaites nebuvau maudęsis 
vonioje. Buvau apkrekėjęs išdžiūvusiu prakaitu ir riebiais nešvaru- 
mais. Kad ir kiek maudžiausi, niekaip negalėjau nusiplauti įsiėdu- 
sio nešvaros jausmo. Jaučiausi kaip po ilgos sunkios ligos: visiškas 
išglebimas ir nenoras nieko daryti, kas nėra gyvybiškai būtina. 

Grįžus į Hikarį šitaip praėjo keturios ar penkios dienos. O tada, 
gegužės 17-ąją, man gulint lovoje ir tuščiai spoksant į lubas, pro du- 
ris įgriuvo jaunesnysis leitenantas Cubonė (Tsubone). 

— Jūs čia, Jokota? 

Anksčiau būčiau kaip spyruoklė pašokęs ant kojų, išsitempęs 
„ramiai“ ir smagiai atsakęs: „Taip, pone karininke!“ Šįkart mano 
„Taip, pone karininke“ nuskambėjo vangiai, sakytum ištartas pra- 
sikaltusio mokinuko. 

— Jus tuoj pat siunčia į Ocudžimą! - pasakė Cubonė. - Kraukitės 
daiktus! 

— Mane, pone karininke? —- paklausiau apstulbęs. 

Vis stiprėjo nuojauta, kad manęs niekada nebeskirs į kaitenų mi- 
siją. Baiminausi karininkus galvojant, kad žmogus, kuriam du kar- 
tus nepasisekė, trečią kartą pritrūks ryžto. Žinoma, keturi mano 
draugai Kakidzakis, Maeda, Jamagučis ir Furukava įrodė tokios te- 
orijos nepagrįstumą, tačiau ar ne pats karinių jūrų pajėgų generali- 
nis štabas tvirtino, kad žmogus negali amžinai būti pasiryžęs mirti? 

— Aišku, jus! — atsakė Cubonė. - Vakar per pratybas Žuvo virši- 
la Irijė. Jį buvo ketinama siųsti į naują misiją su 1-36. Įsakyta jums jį 
pakeisti. Kraukitės daiktus! 

— O... o kas nutiko Irijei? - paklausiau. 

Iš mūsų eskadros Cučiuroje į kaitenų mokymus buvome išrinkti 
tik aš ir Raita Irijė. Mes beveik visą mano tarnybos kariniame jūrų 
laivyne laiką tarnavome kartu. 

— Kartu su Šioičiu Sakamotu viename kaitene atsitrenkė į taikinį 
imituojantį laivą. Ruoškitės! 

Pagalvojau, kaip Šinkajų nuliūdins žinia apie šias dvi žūtis. Visi 
keturi buvome geri draugai. Šinkajus! Iš suglumimo visai pamiršau 
apie jį. Ką jis sakys išgirdęs, kad išvykstu į Ocudžimą? Kaip jau- 
sis? Leitenantas Cubonė, be manęs, nieko daugiau neminėjo. Tik 
vieną pasirinktą žmogų. Mano geras draugas Šinkajus turės likti 
Hikaryje. Jam širdis neatlaikys. 

— Kai susikrausite mantą, Jokota, tuoj pat prisistatykite leitenan- 
tui Mitaniui, - pasakė Cubonė ir išėjo. 

— Taip, pone karininke. 

Pradėjau vilktis uniformą. Man susiruošus pro duris įėjo 
Šinkajus. Pamatęs sukrautą mano nešulį, sunerimęs sušuko: 

- Išvyksti, Jokota? Kur keliauji? 

Greičiausiai iš mano akių išskaitė užuojautą, nes iškart ėmė 
priekaištauti: 

— Iškeliauji be manęs! Ir net nesiruošei su manim atsisveikinti! 

Jis neklydo. Pajutau, kad man bus per sunku išsiskirti su draugu. 
Vyliausi išvykti iš Hikario jam apie tai dar nežinant. Man buvo gai- 
la žuvusio Irijės, bet iš tikrųjų jo mirtis pakeitė visą mano gyvenimą. 
Aš vėl išvykstu į misiją. O dabar Šinkajus, mano draugas ir mirčiai 

žvelgiant į akis, ir blaškant gyvenimo audroms, stovėjo priešais tar- 
si gyvas priekaištas dezertyrui. 

— Šinkajau, o ką aš galiu padaryti? — paklausiau. - Man tik prieš 
kelias minutes įsakė išvykti. 

Nežinojau, ką dar sakyti. Bandžiau jį guosti. 

— Visi Žino, kaip tu puikiai valdai kaiteną, - pasakiau. - Per atsi- 
tiktinumą dabar prireikė tik vieno žmogaus. Vakar per pratybas kar- 
tu su Šioičiu Sakamotu žuvo Raita Irijė. Aš stosiu į jo vietą. Nuvykęs 
į Ocudžimą paklausiu vado, ar jiems nereikia dar vieno žmogaus. 
Pasakysiu, kad tai galėtum būti tu ir kad nekantriai to lauki. 

— Nereikia! - suriko jis. - Pirmyn! Keliauk sau! Man nesvarbu, ar 
mane kada paims, ar ne. 

— Po kelių minučių grįšiu, Kikuo, - pasakiau jam. - Palauk manęs. 

Nubėgau į leitenanto Mitanio kabinetą kiek pyktelėjęs ant 
Šinkajaus, kad mane sugaišino. Tą akimirką, kai leitenantas Cubonė 
įsakė man ruoštis, draugystė nublanko prieš šią naujieną. Draugas 
man rūpėjo, bet ne tiek, kad tas rūpestis užgožtų laimę dėl pasky- 
rimo į šią misiją. Leitenantas Mitanis su šypsena atsiliepė man pa- 
beldus į duris. 

— Ką gi, Jokota, spėju, jau išgirdote naujieną. Neatrodote labai 
pailsėjęs, bet kol kas poilsį teks atidėti. Per trisdešimt minučių tu- 
rite įsilaipinti į katerį, vykstantį į Ocudžimą. Spėsite per tiek laiko 
pasiruošti? 

- Ašjau pasiruošęs, pone karininke, - atsakiau. - O kaip Šinkajus? 
Kas jo laukia? Ar būtina mus dabar išskirti? 

Mitanio veidas surimtėjo. 

— Nesijaudinkite, - atsakė techninės priežiūros dalies karinin- 
kas, - mes Šinkajaus nepamiršome. Tiesiog šįkart prireikė tik vieno 
žmogaus. Akivaizdu, kad vienas turi likti. Nieko kitaip nesugalvo- 
Si, ar ne? 

— Tikrai taip, pone karininke, - atsakiau, - bet ką tik išėjau iš 
mūsų kambario palikęs Šinkajų verkiantį. Jis labai nusiminęs. 

Mitanis paplekšnojo man petį. Pasakė, kad nebėra kada kalbėtis 
ir kad paskubėčiau. Tad nieko daugiau dėl Šinkajaus nebegalėjau 
padaryti, tik užjaučiamai žiūrėti į jį stovintį ant molo ir mojantį man 
kepure, kol kateris tolo nuo kranto Ocudžimos link. 

Atplaukęs į Ocudžimą strimgalviais pasileidau iš laivo. 
Pamaniau, kad jeigu Hikaryje man buvo liepta per valandą susi- 
ruošti, tai manęs čia turbūt skubiai reikia. Nukūriau į karininkų 
būstinę ir ten sutikau kapitoną leitenantą Midzogučį. Nuo tada, kai 
pastarąjį kartą buvome susitikę, jis buvo laipsniu paaukštintas ir 
vietoj kapitono leitenanto Itakuros paskirtas Ocudžimos vadu. 

— Malonu jus vėl matyti, Jokota, - pasakė jis. - Girdėjau, per tre- 
niruotes puikiai pasirodėte. Tai garbė mūsų bazei, dėkoju jums. 
Džiaugiuosi, kad jūs vėl su mumis. 

Kaip žemesnio rango kariškis, kiek per stačiai kreipiausi į ka- 
rininką. Nepaisydamas formalumų striukai pasisveikinau ir nieko 
nelaukdamas paklausiau: 

— Kada I-36 išvyksta į operaciją, pone karininke? 

— O, dar ne dabar, - atsakė jis. - Šiuo metu Kurėje vyksta nedi- 
delis remontas. Paskui jis užsuks į Hikarį paimti kaiteno. Tuo tar- 
pu turėsite kelias bendras treniruotes. Manau, be mėnesio pabaigos 
neišvyksite. 

Mėnesio pabaigos? Tikėjausi atvykęs į Ocudžimą iškart lip- 
ti į povandeninį laivą. Kaip Midzogučis gali taip atsainiai kalbėti? 
Prieš savaitę Sąjungininkams pasidavė Vokietija. Dabar Amerika 
ir Didžioji Britanija prieš Japoniją galės nukreipti visas savo oro ir 
jūrų pajėgas! Mes jau išstumti beveik iš visų Ramiojo vandenyno 
salų. Marianose, Filipinuose ir Naujojoje Gvinėjoje atkirstos mūsų 
kariuomenės dalys baigia sutirpti iki paskutinio kareivio. Kaip ga- 
lima šitaip atidėlioti? 

Mano nusivylimas buvo akivaizdus, bet Midzogučis nesistengė 
jo sušvelninti. 

— Verčiau eikite į savo būstinę, - pasakė jis. - Neabejoju, jūsų ieš- 
ko grupės vyresnysis karininkas. 

Grįžau į prieplauką, pasiėmiau mantą ir nuėjau į kareivines. 
Iškraudamas daiktus galvojau, kaip visa tai keista. Į pastarąją misi- 
ją vykau „nemirtingu“ laivu I-47. Dabar leisiuosi į jūrą su jo varžo- 
vo I-36 įgula. Ar ji bus tokia pat draugiška kaip anoji? Ar su manimi 
elgsis taip pat šiltai kaip I-47 vyrai? 


>„lodorokio“ grupė, pasiruošusi išvykti į misiją. Iš kairės į dešinę: viršila Eidzas 
Nomura, viršila Jutaka Jokota, ens. Ičiras Sonoda, jaun. lt. Nobuo Ikebučis, ens. 
Minoru Kugė, viršila Hidemasa Janagija. Trys pastarieji vyrai per misiją Žuvo, trys 

Tą dieną, kai atvykau į Ocudžimą, buvo surengtos paprastos ap- 
eigos — atsisveikinimas su viršilų Irijės ir Sakamoto sielomis. Neliko 
dziudo čempiono Sakamoto, kuris nuožmiai kaip tigras kovėsi rai- 
telių mūšyje ant sniego, suvienijęs mūsų jėgas, kad ensainas Tojama 
gautų į nosį kaip nusipelnęs. Kaip gaila, kad šitoks kovotojas žuvo 
ne mūšyje. Dviese susigrūdę į vieną kaiteną, per pratybas rėžėsi į 
taikinį imituojančio 10 000 tonų transportinio laivo bortą. Jų ginklas 
iš karto nuskendo. Ištraukus kūnus paaiškėjo, kad nuo staiga paki- 
lusio vandens slėgio prieš prigeriant akys jiems tiesiogine prasme 
iššoko iš orbitų. Tai išgirdau iš kitų kaitenų vyrų, padėjusių iškelti 
prarastą ginklą. 

Sužinojau, kad į būsimą ataką paskirti povandeniniai laivai I-361, 
I-363 ir mano I-36. Vėliau į operaciją buvo įtrauktas ir I-165, bet tuo 
metu, kai išvykau į užduotį, „Todorokio“ grupei buvo priskirti tik 
trys pirmiau minėti povandeniniai laivai. Todoroki japoniškai reiškia 
„skambus“, bet šį žodį galima versti ir kaip didelės patrankos gaus- 
mą. Ši antroji prasmė ir buvo taikoma mums. Mes turėjome užgriūti 
priešą daugybės galingų pabūklų jėga. Driokstelėti taip, kad toli 
girdėtųsi patrankų riaumojimas - todoroki. 

Pamaniau, kad man vėl pasisekė, nes patekau į I-36. Kiti du 
buvo gremėzdiški transportiniai povandeniniai laivai kaip 1-368. 
Paviršiuje jie galėjo plaukti vos 13 mazgų greičiu, nors jų veikimo 
nuotolis buvo didelis. Aptiktas toks povandeninis laivas turėjo ne- 
daug galimybių prieš priešo eskadrinius minininkus. Tokie lėtaei- 
giai povandeniniai laivai nesugebėjo ir persekioti priešų. O saugiai 
panerti jie galėjo į ne didesnį kaip 240 pėdų gylį. Vėliau į grupę 
įtrauktas I-165 paskubomis buvo rekonstruotas ir į misiją gabeno 
vos du kaitenus. 

Kol buvau išplaukęs į jūrą laivu I-47, buvo surengta dar viena 
kaitenų misija. Ji buvo pavadinta „Šimbu“ - šį vardą, reiškiantį seki- 
mą samurajaus keliu, buvo pasirinkusios daug japonų organizacijų, 
kurias vienijo stipri kovinė dvasia. Taip pasivadinusios organizaci- 
jos į savo narius priimdavo pasiryžusius pasiaukoti ir ištverti dide- 
lius sunkumus. Tai buvo labai patriotiškas pavadinimas. „Šimbu“ 
misiją vykdė vienintelis laivas — I-367, ir tai rodė, koks tuo metu 
buvo sumenkęs mūsų povandeninis laivynas. Gegužės 5 dieną 
šiam laivui išplaukus, mums buvo likę tik keturi dideli kreiseriniai 
povandeniniai laivai. 

I-367 vykdė operaciją į rytus nuo Okinavos su penkiais kaitenais. 
Iš jų buvo paleistas tik vienas, pilotuojamas viršilos Masakio Ono 
(Masaaki Ono). Jis išplaukė vykdyti užduoties gegužės 31 dieną ir, 
oficialiais duomenimis, nuskandino laivą. Likusieji keturi kaitenai 
nebuvo paleisti dėl techninių kliūčių. 

Tėvynei ginti buvo imtasi ir daugiau žūtbūtinių priemonių. 
Gegužės 4-ąją Okinavoje kartu su priešdesantiniais mūsų pajėgų 
veiksmais buvo surengta masinė kamikadzių ataka. Per lėktuvų 
antskrydžius mūsų salos gynėjai bandė išplaukti į jūrą ir vėl išsilai- 
pinti priešo užnugaryje, kad šis patektų į reples. Tačiau ši strategi- 
ja nepateisino lūkesčių. Per didelė buvo amerikiečių jėgų persvara 
prieš mus. Dauguma lėktuvų buvo pašauta, priešdesantinės pajė- 
gos sunaikintos. 

Šįkart mano grupės vadas buvo jaunesnysis leitenantas Nobuo 
Ikebučis. Grupėje buvo dar du karininkai - ensainai Minoru Kugė 
ir Ičiras Sonoda. Visiems trims tai buvo trečias išvykimas į misiją. 

Ensainas Sonoda kartu su Ikebučiu plaukė I-58, kuris buvo at- 
šauktas iš „Tembu“ ir „Tataros“ misijų nespėjęs paleisti kaitenų. 

Ensainas Kugė su I-53 dalyvavo „Kongo“ misijoje, bet jam sutrukdė 
techninės kliūtys. Panašių kliūčių iškilo ir išplaukus I-36 su „Tembu“ 
grupe - Kugė buvo vienas iš dviejų į užduotį neišsiųstų vyrų p€I di- 
džiąją medžioklę, kurios laimikis buvo keturi transportiniai laivai. 

Viršila Eidzas Nomura (Eizo Nomura), kaip ir aš, buvo iš 
Cučiuros. Jis buvo antrasis, neišsiųstas į užduotį lemtingąją balan- 
džio 27 dieną. Kitas viršila buvo Hidemasa Janagija, taip pat bUVęs 
Cučiuros pilotų mokymų kursantas. Su Ikebučiu ir Sonoda jis buvo 
dalyvavęs dviejose misijose, vykdytose I-58. Jam taip pat teko para- 
gauti liūdnos patirties dukart grįžus iš misijos. 

Taigi žinant mūsų patirtą nusivylimą galima suprasti, kokį turė- 
jome stiprų akstiną veržtis į užduotį. Paskutinius pasirengimus pra- 
dėjome gegužės 18-ąją, užsibrėžę prieš visus pasirodyti kuo geriau- 
siai. Tokujamos įlankos plotas buvo mažesnis už Hikario, kurioje 
pirmiau treniravomės, 0 jau buvo praėjęs beveik mėnuo nuo tada, 
kai paskutinį kartą miklinau ranką valdydamas kaiteną. Iš instruk- 
torių laikysenos supratau, kad jie iš manęs daug tikisi. Šiaip ar taip, 
nuo tada, kai pirmąkart su kaitenu nusileidau į vandenį, turėjau ke- 
turis treniruočių mėnesius, taigi tą dieną buvau labai atidus ir Ma- 
niau, kad mano reisas puikiai pavyko. 

Seminaras mums labai apkartino tą vakarą. Kartu su Ocudžimos 
bazės vadovais ir vykdomaisiais karininkais dalyvavo I-36 vadas 
kapitonas leitenantas Tecuakis Sugamasa. Jie smarkiai mus nuliu- 
dino pareiškę, kad tos dienos mūsų pasirodymas neatitinka aukš- 
tų reikalavimų, keliamų misijai pasiruošusiems pilotams. Pasak 
jų, mano šūvis pataikė į laivagalį. Ensainas Kugė prašovė 60 pėdų 
prieš taikinio laivapriekį! Ensainas Sonoda nukrypo 60 pėdų nuo 
laivagalio. 

Viršila Janagija turbūt klaidingai apskaičiavo laiką. Užuot Per“ 
plaukęs po laivo apačia ir pasilikęs po vandeniu, kol bus gerokai 
nuo jo pabėgęs, jis apsiriko. Išnėręs pamatė atsidūręs ties10g laivo 
kelyje! Tik kapitonui staigiai suktelėjus laivą Janagija buvo išgelbė- 
tas nuo smūgio į įlankos dugną ir gal net žūties. O blogiausiai Pa5!- 
rodė viršila Nomura. Nė vienas taikinį imituojantis laivas nė karto 
net nepamatė jo kaiteno. 

Mūsų bosas Ikebučis per seminarą buvo išteisintas. JO torpeda 
užgeso vandenyje penkios minutės po paleidimo. Sugedo variklis Ir 

teko jį parvilkti į bazę. Kugė ir Sonoda, šiaip ar taip, praplaukė gana 
arti taikinio, taigi didelį laivą būtų nuskandinę. Jie deramai rapor- 
tavo apie savo reisus ir buvo išteisinti. Kaip ir aš po trumpo rapor- 
to. Mano pasirodymas tą dieną buvo geriausias, kaip pripažino ins- 
truktoriai, prilygstantis smūgiui į laivo vidurį. 

Tačiau Janagija ir Nomura labai susikrimto. Janagijos raportas 
buvo prastai parengtas. Jis negalėjo paaiškinti savo klaidos ir pasi- 
davė. Nomura nepasidavė. Jis nesugebėjo laiku pripažinti savo pa- 
darytos klaidos, tuo įsiutino vyriausiąjį instruktorių ir šis iškart prie 
jo prikibo. 

— Kiek laiko praleidote kaitene nuo treniruotės pradžios iki pa- 
baigos, Nomura? - paklausė jis. 

Čia Nomura turėjo progą mėginti spėti laiką ir pats sau pripa- 
žinti apsirikęs. Tačiau jis pasielgė klaidingai - ėmė išsisukinėti ir ga- 
liausiai pasakė, kad tiksliai nežino laiko. 

— Ką?! - užriko kažkuris instruktorius. - Net nepasivarginot po 
vandeniu stebėti laiko? Na, tai kokiu atstumu buvot nuo taikinio, 
kai iškilot paskutinįkart apsižvalgyti? 

— Maždaug už tūkstančio jardų, - pasakė Nomura. - Stipriai 
bangavo. Vaizdas buvo neaiškus. Bet, mano skaičiavimais, buvau 
maždaug už tūkstančio jardų. 

— Ir kaip galėjot būti taip toli nuo taikinio? Nė vienas stebėto- 
jas net nematė, kaip praplaukėt. Klaidingai apskaičiavot kam- 
pus, Nomura. Prisipažinkit! Antraip kodėl net neprisiartinot prie 
taikinio? 

Nomura kažką suvapėjo nerasdamas žodžių, o instruktorius pa- 
leido gerklę: 

— Kiek kartų plaukiojot kaitenu? 

— Su šios dienos treniruote dvidešimt šešis, pone karininke, - at- 
sakė Nomura. 

Jis daugiau nieko neįstengė išspausti. Atrodė apgailėtinai ir visi 
norėjom, kad jo kas nors pasigailėtų ir baigtų šią kalbą. Tačiau I-36 
vadas dar štai ką pridėjo: 

- Šiandien pro savo periskopą žiūrėjau, kaip išplaukia kiekvie- 
nas kaitenas. Nė vienas nesugebėjo sklandžiai atsiskirti nuo po- 
vandeninio laivo. Taip pat kiekvieną stebėjau finišo tiesiojoje. Ypač 
prastai pasirodė šeštasis, Nomura. 


244 


Iškilmingas atsisveikinimas su draugais, einant į mirtį. 


Jis atsisukęs įrėmė į mus žvilgsnį. 

— Visi atrodė kaip pradžiamoksliai, - rėžė mums. - Per ilgai gai- 
šot, kol išėjot į finišo tiesiąją. Akis į akį su priešu tiek laiko neturėsit. 

Naujasis vykdomasis karininkas trenkė bambukine rodomąja 
lazdele į stalą. 

— Gėdykitės, Nomura! — ėmė šaukti. - Kaip ir visi kiti - nieko 
keista, kad vienas ar du iš jūsų grįžot iš visų misijų, neišsiųsti į tai- 
kinį. Kam jums tie hačimakiai? Ir dar kardai? Negi tai jums nieko 
nereiškia? O kur dar iškilmingos išleistuvės, kai visi susirinkę jus 
išlydi į misiją. Visa tai rengiama ne tam, kad apsisukę grįžtumėt at- 
gal! Jei jau atsidūrėt jūroje, turit parblokšti priešą! Jei sugedo kaite- 
nas, pataisykit! Jei nesisuka varytuvas, įsukit jį rankomis! Nesvarbu 
kaip, bet blokškitės į priešą! Tam ir skirtas kaitenas! 

Negalėjau patikėti savo ausimis! Gal jis juokauja? Nejaugi mano, 
kad mūsų šešetas grįžom savo noru? Reikėjo jam būti kartu su mu- 

mis tuose povandeniniuose laivuose. Tada būtų žinojęs, kad grįžom 
su vienintele viltimi kuo greičiau vėl išvykti su puikios būklės kai- 
tenu. Nemanau, kad bent vienas iš tų karininkų suvokė, kas dedasi 
grįžusių kaitenų vyrų širdyse. Jie turbūt nepasikalbėjo su kapitonu 
leitenantu Orita iš I-47. Samurajus negali gyventi su nešlove ir visa- 
da turi būti pasiruošęs mirti. Mes stengėmės ištikimai laikytis buši- 
do - samurajaus kelio. Dabar gyvenome vien dėl to, kad mirtume 
reikiamu metu. Kai purvini ir tepaluoti buvome priversti grįžti iš 
nesėkmingos misijos, tie karininkai mums šypsojosi ir reiškė užuo- 
jautą. Dabar jų akyse mačiau neapykantą. Jaučiau, kad širdyje laiko 
mus bailiais. Nes kitaip argi su mumis šitaip kalbėtų? Arba jei patys 
taip nemanytų, argi leistų kitam taip kalbėti ir tylėtų? Ypač suneri- 
mau dėl kapitono leitenanto Sugamasos žodžių. Gali būti, kad jis 
nieko neišmano apie atakų techniką. Niekada pats neplaukiojo kai- 
tenu. Greičiausiai nežino, kiek gali atsirasti įvairių trikdžių, ir neįsi- 
vaizduoja, kokia begalė rūpesčių laukia piloto jo ginklui atsiplėšus 
nuo atramų ant povandeninio laivo denio. Negana to, jis yra povan- 
deninio laivo vadas. Ir dar tokio, kuris gabena kaitenus į ataką. Jis 
turėtų mus atjausti. Turėtų Žinoti, kokie jausmai mums neduoda ra- 
mybės. Jis pats juos patyrė kartu su kaitenų vyrais, nes turėjo juos 
sugrąžinti iš misijos neišsiųstus į taikinį. Neabejotinai žino, ko jie 
trokšta, ir turbūt prisiklausė jų protestų pasukęs savo povandeninio 
laivo priekį namų link. 

Sušnairavau į „Kongo“ ir „Tembu“ grupių sugrįžėlį ensainą 
Kugę. Jis raudonuodamas nuleido akis. Ensainas Sonoda, kuriam 
taip pat buvo pažįstamas nusivylimas, nervingai kramtė apatinę 
lūpą. 

Nomurai šiurkščiai buvo liepta sėstis ir tuo seminaras baigėsi. 
Norėjau bėgti iš čia ir užsidaryti savo kambaryje, kad nereikėtų vėl 
pažiūrėti į akis Ocudžimos vyrams. Tarpduryje man pastojo kelią 
Ikebučis. 

— Visi į mano kambarį! - šūktelėjo jis. - Dabar pat! 

Kambaryje susirinkus visam mūsų penketui jis pradėjo tokiais 
žodžiais: 

- Vyrai, negalim jiems leisti taip su mumis kalbėti! Šįkart išvy- 
kę mes juos užčiaupsim, jie turės atsiimti savo žodžius! Dabar tikrai 
mirsim — nesvarbu kaip! Tegul mato, kad mes ne bailiai. Kitaip argi 

čia dalyvautume mirties treniruotėse? Jie per daug įsijautė. Leido 
sau pamiršti, kad mūsų užduotis yra smogti priešui, o ne tuščiai 
žūti. Susigalvojo vienintelį tikslą, kad mes negrįžtume. Įsuk vary- 
tuvą rankomis - kurgi ne! Tas pasakymas rodo, iki kokio absurdo 
žmogus gali nusišnekėti, pamiršęs svarbiausią mūsų tikslą — su- 
triuškinti priešą. 

Jei kas nors man grįžus iš misijos būtų priekaištavęs, gal būčiau 
galėjęs tai iškęsti. Jei kas draugiškai būtų pasišaipęs, būčiau tai su- 
pratęs. Bet viešas kaltinimas, išrėžtas man ir kitiems vyrams, ne vie- 
ną kartą pasiryžusiems paaukoti gyvybę, buvo tiesiog neteisybė! 
Man tapo nebemiela Ocudžima, apie kurią kadaise taip gerai galvo- 
jau. Viskas, ko dabar norėjau, tai išplaukti į jūrą. Ir niekada negrįžti. 

Tas jausmas mūsų visų šešių nepaliko per visą praktiką, net 
tada, kai grįžom į Hikarį ir pagaliau atėjus išvykimo dienai visi bu- 
vom daugiau negu pasiruošę. Penkiais kaitenais ginkluotas I-361, 
vadovaujamas kapitono leitenanto Masaharu Macuros (Masaharu 
Matsuura), iš Hikario išplaukė gegužės 23 sieną. Po penkių die- 
nų juo pasekė I-363, kurio vadas buvo kapitonas leitenantas Sakajė 
Kihara (Sakae Kihara). Ant jo denio taip pat buvo penki kaite- 
nai, tarp jų ir pilotuojami viršilų Šigejukio Kobajašio ir Terujošio 
Išibašio. Kobajašis buvo tas viršila, kuris kadaise mums perdavė 
įsakymą rinktis karininkų būstinėje tą vakarą, kai gavome mušti. O 
Išibašis buvo tas atsilikėlis, per kurį mušti gavome dar skaudžiau. 

Išvykus I-361, rytojaus dieną Amerikos lėktuvnešių orlaiviai 
surengė plataus masto aerodromų antpuolį Kiūšiū saloje, kuri su 
Šikoku ir Honšiu sudaro Vidaus jūros ribas. Priešo lėktuvai mūsų 
pajėgoms padarė didelių nuostolių ir sumažino galimybes mums 
prisišaukti pagalbos, jei netoli tėvynės krantų būtume užklupti už- 
puolikų. Dėl to plaukioti Bungo sąsiauriu tapo pavojingiau nei bet 
kada. Dar nespėjus išplaukti į laisvus vandenis grėsė minų, eska- 
drinių minininkų ir orlaivių pavojus. 24 ir 25 dienomis Okinavoje 
buvo surengti dideli kamikadzių antskrydžiai, dėl to mūsų pajė- 
niūresnis. Prieš mums išplaukiant iš uosto buvo prarastas dar vie- 
nas povandeninis laivas - I-12. 

Birželio 4 dieną I-36 įplaukę į Bungo sąsiaurį, šiuo povandeni- 
niu laivu gabenome į jūrą dvidešimt ketvirtą kaitenų komplektą. 

Oficialiais Šeštojo laivyno skaičiavimais, nuo pirmojo reiso, pra- 
dėto 1944 metų lapkričio 8-ąją, iš viso iki tol buvome nuskandinę 
daugiau kaip trisdešimt Amerikos laivų. Tarp jų buvo lėktuvnešių, 
linijinių laivų, kreiserių, eskadrinių minininkų, tanklaivių, trans- 
portinių laivų. Mainais į juos netekome šešių povandeninių laivų. 
Į šiuos nuostolius vėliau buvo įskaitytas I-165, kuris man palikus 
uostą dar nebuvo priskirtas „Todorokio“ grupei. Jis išplaukė birže- 
lio 16-ąją vos su dviem kaitenais. Dviem iš keturių „Todorokio“ po- 
vandeninių laivų buvo lemta negrįžti iš misijos, o I-363 grįžo į uostą 
neradęs taikinių. Sėkmė lydėjo tik mano laivą, I-36. 

Man buvo gaila I-36, I-47, 1-53 ir I-58 vyrų. Birželį jie buvo vienin- 
teliai imperatoriškosiose karinėse jūrų pajėgose dar likusių aukš- 
čiausios klasės povandeninių laivų jūreiviai. Mažėjant povandeni- 
nių laivų skaičiui, tiems vyrams teko be atvangos plaukti į jūrą su 
kaitenais. Jie apskritai neturėjo poilsio. Jūroje ėjo sargybą arba mie- 
gojo ir daugybę valandų praleisdavo koviniuose postuose. Grįždavo 
į uostą purvini ir nuvargę, bet tučtuojau turėjo kibti į darbą padė- 
dami remontuoti savo laivus, kad apsisukę vėl galėtų išplaukti pa- 
siėmę kaitenus. Vienu metu per karą Japonija turėjo daugiau kaip 


Japonijos imperatoriškasis karo laivynas turėjo įvairių tipų povandeninių laivų. 


Nuotraukoje |-400 tipo povandeninis laivas. 

septyniasdešimt „geležinių banginių“, vagojančių Ramiojo vande- 
nyno platybes. Dabar buvo nelikę nė tuzino tinkamų kovai. Net 
I-300 klasės laivai, iš pradžių buvę transportiniai, buvo priversti 
tarnauti kaitenams. Imperatoriškųjų karinių jūrų pajėgų povande- 
ninių laivų jūreiviai per Ramiojo vandenyno karą nepertraukiamai 
plaukiodami jūrose praleido daugiau laiko negu visi kiti. Kai karas 
jau buvo seniai pasibaigęs, skaičiau, kad Amerikos povandeninių 
laivų jūreiviai tarp karinių patruliavimų gaudavo specialius kam- 
barius Royal Hawaiian viešbutyje Vaikikio pakrantėje. Ten mėgau- 
davosi numerių komfortu, iki soties galėdavo gardžiuotis puikiau- 
siais valgiais ir lepintis saulėje. Tai sužinojęs dar geriau negu pirma 
supratau, kokia galybė ėjo prieš mus, jeigu savo kovotojams galėjo 
suteikti šitokius patogumus ir leisti ilgai ilsėtis tarp mūšių. 

Be kelių darbininkų ir draugų, mums išplaukiant į jūrą Hikario 
prieplaukoje buvo tuščia. Tačiau niekas nebūtų pasikeitę, jei mus 
būtų išlydėjusios šūkius skanduojančios minios su orkestru ir vėlia- 
vomis. Turbūt būčiau jų nė nepastebėjęs. Tą giedrą birželio 4-ąją gal- 
voje sukosi viena mintis: „Štai tau dar viena proga, Jokota! Trečia! 
Šįkart tau pasiseks. Juk likimas negali amžinai iš tavęs tyčiotis!“ 

Mūsų kelionės tikslas buvo teritorija į rytus nuo Saipano, tieki- 
mo maršruto iš Amerikos į Marianas atkarpa. Po „Iembu“ grupės 
laimėjimų buvo manoma, kad linija iš Juličio į Okinavą pernelyg 
akylai patruliuojama. Žinoma, supratome, kad neturėsime progos 
sunaikinti didelių karo laivų. Mums plaukiojant savo teritorijoje be- 
veik visi jie bus toli nuo mūsų į vakarus. Turėsime tenkintis kur kas 
mažesniu laimikiu. Tačiau svarbus bet koks smūgis priešui, jei dėl 
jo sulėtės degalų ir amunicijos srautas toms galingoms Amerikos 
pajėgoms, talžančioms pietinę mūsų tėvynės dalį. Amunicija ir de- 
galai buvo jų kūnas ir kraujas. 

Pirmosios dvi savaitės buvo labai varginančios I-36 sargybi- 
niams. Mums dažnai kildavo pavojus būti pastebėtiems priešo pa- 
trulių. Tačiau kapitonas Sugamasa itin sumaniai nuo jų išsisuk- 
davo ir mums neteko nukentėti nuo giluminių bombų atakų ar 
bombonešių antskrydžių. Turėjau laiko gerai pažinti naujuosius 
savo draugus. Pavyzdžiui, jaunesnysis leitenantas Nobuo Ikebučis 
buvo vienintelis vedęs vyras, tapęs kaiteno pilotu ir įvykdęs ataką. 

Pareiškusieji pageidavimą tapti savanoriais buvo kruopščiai tikri- 
nami, vedę vyrai buvo atmesti. Atvykęs į Ocudžimą Ikebučis buvo 
viengungis, bet nuo studijų Osakos koledže laikų turėjo merginą, 
kurią labai mylėjo. Nors buvo rezervo karininkas, iš pradžių dėl 
itin kariškos laikysenos ir pažiūrų palaikėme jį vienu iš Etadžimos 
auklėtinių. 

Ikebučis dažnai rašydavo laiškus savo mylimajai ir stengėsi ne- 
pasiduoti silpnumui sakydamas, kad žmogui, kuris, sprendžiant 
pagal karo eigą, turbūt nebeilgai gyvens, nėra prasmės vesti. Tačiau 
ji palaužė jo nusistatymą laiške parašiusi: „Jei bent vieną naktį ga- 
lėčiau būti tavo žmona, man užtektų tos laimės.“ Tiek ir truko visas 
Ikebučio vedybinis gyvenimas. Jis susituokė vilkėdamas uniformą 
ir kitą dieną grįžo į bazę, o netrukus buvo išsiųstas į jūrą. 

Jis man vis labiau patiko, kaip ir kiti, ypač ensainas Kugė, paty- 
ręs lošėjas kortomis. Nė karto jo neaplošiau. Janagija storomis kaip 
trinkos rankomis, kilęs iš tolimos šiaurinės Reibuno salelės prie 
Hokaido, buvo drovus, bet karšto kraujo. Nėra abejonės, jis norėjo 
atkeršyti už brolio žūtį per karą. Taip pat atmokėti už Raitą Iriję, į 
kurio vietą buvo paskirtas. 

Neilgai trukus nuo tada, kai išplaukėme iš Hikario, Japonijos 
jūroje buvo nuskandintas dar vienas povandeninis laivas, I-122. 
Amerikiečiai buvo tapę tokie galingi, kad sugebėjo įveikti mūsų 
metropolijos gynybą ir atakuoti laivus vandens telkinyje, kuris 
buvo taip dengiamas ir saugomas, kad ilgainiui įpratome jį laikyti 
kone vienu iš Japonijos ežerų. Vis dėlto Japonija galėjo pasidžiaug- 
ti ir šiokia tokia sėkme. Kitą dieną po mūsų išplaukimo iš uosto 
Amerikos laivų flotilę prie Okinavos užklupo taifūnas ir padarė 
didelių nuostolių. Po karo sužinojau, kad nuo šios audros smar- 
kiai nukentėjo keturi linijiniai laivai, aštuoni lėktuvnešiai, septyni 
kreiseriai ir keturiolika eskadrinių minininkų. Tačiau šio „dieviško 
vėjo“ nepakako. Priešas vėl atnaujino atakas, kaip visada nuožmiai 
puldamas. 

Džiūgavom išgirdę geras žinias apie priešui smogusį taifūną, bet 
neilgai. Kapitonui Sugamasai nusprendus surengti kaitenų praty- 
bas paaiškėjo, kad visi iki vieno iš šešių ginklų užsispyrė ir nevei- 
kia! Jie buvo įtaisyti trimis poromis - du katenai prieš bokštelį, ke- 
turi už jo. Visi buvo smaigaliu nukreipti į laivagalį. 

Skaičiuojant nuo laivo priekio, jie buvo išdėstyti tokia tvarka: 
prie kairiojo borto buvo Nomuros Nr. 6, prie dešiniojo - ensaino 
Kugės Nr. 5. Tuoj už bokštelio greta buvo sustatyti Janagijos Nr. 3 
ir mano Nr. 2. Arčiausiai laivagalio buvo ensaino Sonodos Nr. 4 ir 
leitenanto Ikebučio Nr. 1. Ikebučio ir mano kaitenai buvo prie deši- 
niojo borto. 

Visi, kurie tik galėjo prieiti prie kaitenų, dirbo su jais dieną nak- 
tį. Galiausiai trys buvo atgaivinti — Ikebučio, Kugės ir Janagijos. 
Likusieji trys be naudos griežėm dantimis, keikėmės ir erzinomės. 
Kai kurie Sonodos ir Nomuros ginklų vožtuvai buvo užrūdiję. Dėl 
to neveikė dalis valdymo mechanizmų. Vis dėlto dar buvo šiokių 
tokių vilčių ir padėta daugybė pastangų išjudinti įstrigusias detales. 
Tačiau aš beveik neabejotinai iškritau iš operacijos. Mano degalų tie- 
kimo sistemoje buvo aptikti du įtrūkiai. Niekas nedrįso jų apšviesti 
elektriniu žibintuvėliu. Viena kibirkštis galėjo sukelti deguonies, o 
kartu su juo — gal ir kovinės galvutės sprogimą. Jei tai būtų atsiti- 
kę, būtų žuvęs visas laivas. Ir vis tiek mūsų savijauta buvo ne tokia 
baisi, kaip galėjo būti kitomis aplinkybėmis. Ocudžimoje mesti kal- 
tinimai pavertė mus visiškais fatalistais. Priimsime viską, kas įvyks. 
Sugamasa dabar savo akimis pamatė, kas šįkart atsitiko. Jis jau ne- 
begalės svaidytis žiauriomis replikomis. Jei kaitenai bus paruošti, 
mes būsim pasiruošę. Jei ne... šikata ga nai. 

Pirmuosius signalus pagavom birželio 17-ąją, apie penktą ryto, 
neseniai panėrę prieš dieninį plaukiojimą. Visą naktį buvom pavir- 
šiuje, mechanikai stengėsi pataisyti likusius tris kaitenus, kad jie 
būtų tinkami koviniams veiksmams. 

— Laivas, kairėje, penkiasdešimt laipsnių — pranešė hidroakusti- 
kos kabina. - Intensyvumo laipsnis du. 

Visame I-36 tuoj kilo sujudimas. Sparčiai buvo užimti koviniai 
postai, o laivui kilstelėjus iki periskopo gylio Sugamasa pridėjo akį 
prie okuliaro. Iki 5 val. 40 min. nieko neįvyko, o tada hidroakustikos 
kabina pranešė, kad didėja nuotolis iki mūsų taikinio. 

— Intensyvumo laipsnis nukrito iki vieneto! — pranešė operato- 
rius bokšteliui. 

— Pasiruošt kaitenų veiksmams! - šūktelėjo kapitonas Sugamasa. 
— Įsilaipint į pirmą ir penktą numerį! 


Jutaka Jokota + POVANDENINIAI KAMIKADZĖS 


Ikebučis ir ensainas Kugė strimgalviais puolė į savo ginklus — 
vienas prie laivapriekio, kitas prie laivagalio. 

— Yra du taikiniai, - po kiek laiko pranešė bokštelis, - vienas di- 
delis transportinis ir vienas krovininis. 

Visų kaitenų, net Sonodos, Nomuros ir mano, mechanikai atsi- 
stojo prie savo prieigos šachtų, tačiau kiti pilotai negavo įsakymo 
sėsti į savo torpedas. 

Aš kajutkompanijoje tai šokau, tai sėdausi vis dar vildamasis, 
kad kapitonas Sugamasa įsakys įsilaipinti į antrąjį kaiteną. Nors de- 
guonies nuotėkis man būtų neleidęs iki tiek padidinti slėgio, kad 
būčiau galėjęs pasileisti visu greičiu, tačiau man atrodė, kad vis tiek 
galėčiau surengti ataką, jei būčiau atsargus ir nesileisčiau pastebi- 
mas priešo. Tačiau, kaip atrodė, kapitonas panaudos tik 1-ąjį ir 5-ąjį 
kaitenus, siųsdamas juos į ilgą medžioklę. I-36 povandeninio grei- 
čio neužteko nuplukdyti mūsų į pozicijas arčiau tolimų taikinių. 
Tokius taikinius galėjo pavyti tik kaitenai. 

Tačiau praėjo visa valanda, o Ikebučis ir Kugė taip ir negavo nau- 
jo įsakymo. Galiausiai kapitonas Sugamasa nuleido rankas. Įsakė 
abiem vyrams grįžti į laivo vidų. 
sėkmingos atakos, - vėliau mums paaiškino. 

Ikebučis šią žinią sutiko gerai nusiteikęs. Neatrodė labai nusivy- 
lęs, tik pavargęs nuo ilgo sėdėjimo susirietus didžiojoje torpedoje. 

— Ne visada viskas klostosi, kaip norėtume, — vyptelėjęs pasakė. — 
Gal paskui pamatysim vilkstinę ir išvyksim visi kartu. 

Dėl užrūdijusių Nomuros ir Sonodos kaitenų vožtuvų bei pra- 
kiurusių mano degalų vamzdžių tai atrodė vargiai įmanoma, tačiau 
mes užsikrėtėm gera Ikebučio nuotaika. 

— Dėl manęs tegul pasirodo kad ir vienas laivas, - pasakė Kugė, - 
jei tik visi turėsim galimybę išvykti. 

Ramaus būdo, nei geriantis, nei rūkantis Kugė vis darjautė nuos- 
kaudą dėl Ocudžimoje karininkų neapgalvotai mestų žodžių. 

— Neimkit į širdį, - tarė Ikebučis. - Eime žaisti go. 

Šitaip jis mus visus nuramino. Nežinau, kas turėtų nutikti, kad 
nepavyktų susirasti varžovo populiariausiam Japonijos stalo Žaidi- 
mui. Atsinešėm lentą ir kauliukus, o vyriausiasis mechanikas lei- 
tenantas Kuvabara (Kuwabara) suveikė didelį alaus butelį ir įpylė 

14 Suformuojama „Todorokio“ grupė 


man į bokalą. Po visą dieną trukusios įtampos taip užsimiršau, kad 
vienu mauku išlenkiau pilną bokalą. 

- Šaunuolis, Jokota! - šūktelėjo vyriausiasis mechanikas. - Tai 
padarėt džiaugsmo senam gėrovui! Ištuštinot stiklą kaip tikras jūrų 
vilkas! 

Nusišypsojęs padėkojau ir išėjau į kubriką. Čia skaitydamas arba 
snūduriuodamas praleidau likusią dienos dalį ir dar daug kitų die- 
nų. Ramiai vadovaujant Ikebučiui nebeskubinau įvykių. I-36 vis 
dar nebuvo aptikęs priešo laivų, bet man buvo nei šilta, nei šalta. 
Anksčiau ar vėliau aptiks. Amerikiečių laivų pilnas vandenynas. Jei 
mano kaitenas bus laiku pataisytas, vieną iš jų nuskandinsiu. O tuo 
tarpu neliko nieko kita, tik laukti. 


Skęstantis japonų laivas, matomas pro periskopą. 1945 m. rugpjūčio 11 d. 

Japonijos linijinis laivas „Jamato“ manevruoja mėgindamas išvengti 


amerikiečių aviacijos smūgių iš oro prie Kurės. 1945 m. kovo 19 d. 

15 Ataka ir kontrataka 


eveik visa savaitė praėjo be įvykių. Mūsų stebėtojai nieko ne- 

pamatė. Radarai nieko neaptiko. Per tą laiką sunerimę techni- 

kai beveik be miego taisė mūsų kaitenus. Juose praleisdavo be- 
veik visą dieną, o paskui, kai iškildavom į paviršių, dar ir naktį. 
Galiausiai vieną vakarą sukviesti į kajutkompaniją išgirdome links- 
mų naujienų. Visi kaitenai pataisyti, bent tiek, kad galėtų būti nau- 
dojami atakai, jei ji netrukus įvyktų. Mechanikai pasakė kaitenus 
suremontavę tik laikinai. Jei pasiseks, jie atlaikys. Tačiau jei bus il- 
gai atidėliojama, sunku ką nors žadėti, nes jūros vanduo ir drėgmė 
daro savo darbą ir gali sukelti kitų gedimų. 

Kažkoks priešo laivas buvo pastebėtas birželio 23 dieną. 
Stebėtojai sušuko, kad tai tanklaivis. 

— Puiku! - atsišaukėm mes. 

Tai buvo vienas iš mūsų ieškomų taikinių. I-36 įgula stojo į ko- 
vinius postus ir dideliu greičiu pasileido pastebėto laivo link. 
Kapitonas Sugamasa apskaičiavo jo kursą ir greitį ir nusprendė už- 
bėgti šiam riebiam laimikiui už akių. O paskui, išaušus rytui, prisi- 
artinti ir pulti iš pasalų. 

Laivui pasileidus dideliu greičiu, ant atvirojo tiltelio užlipo lei- 
tenantas Ikebučis. 

— Noriu taikinį pamatyti savo akimis, - pasakė. 

Nusileidęs mums papasakojo, kad tai maždaug 14 tūkstančių 
tonų tanklaivis be eskorto. Plaukia 12-14 mazgų greičiu ir neatro- 
do, kad bent numanytų mus arti esant. 

Visas I-36 suūžė iš jaudulio. Pilni vilčių įgulos nariai tarpusavyje 
kalbėjosi apie dar vieną tašką savo sąskaitoje ir galimybę pralenkti 
I-47. Mūsų šturmanas su skriestuvais ir pieštukais palinko prie jūr- 
lapių, dažnai atsitiesdamas atsakyti į kapitono Sugamasos klausi- 
mus, iš kur ir kokiu metu būtų geriausia surengti ataką. Galiausiai 
buvo nutarta, kad geriausia bus ta padėtis, kurią pasieksime ketvir- 
tą ryto. Atvykę į šį tašką panersime ir lauksime savo grobio. 

Visą naktį I-36 plaukė visu greičiu. Be dešimt minučių ketvirtą 
atsiradome numatytame taške ir pradėjome nerti žemyn. Netrukus 
mūsų hidroakustikos kabina pranešė apie pagautą laivasraigčio 
visi subruzdo dar nekantriau, ypač kaitenų vyrai. Bus išsiųstas jau 
nebe vienas, o du iš mūsų. Nepaleido aiški nuojauta, kad būsiu vie- 
nas iš tų dviejų ir ilgas mano laukimas pagaliau baigsis. 

Lygiai ketvirtą atėjo įsakymas. 

— Įsilaipint į kaitenus! - šūktelėjo kapitonas ir mums bėgant pro 
šalį įgula prisiplojo prie pertvarų. 

Viena ranka čiupau telefoną ir tuo pat metu užšoviau apatinio 
liuko dangtį skląsčiu. 

— Antras numeris vietoje ir pasiruošęs! —- raportavau. 

Kurį laiką nieko negirdėjau. Bokštelis priiminėjo penkių mano 
draugų raportus. Patikrinau valdymo prietaisus ir pasiruošiau pri- 
imti kitą komandą. 

— Penktas ir šeštas numeriai! Pasiruošt paleidimui! 

Nors ir prislopintai, išgirdau šiuos žodžius telefono ragelyje 
ir nuleidau galvą. Pasirinko ensainą Kugę ir viršilą Nomurą. Vėl 
mane paliko. Tačiau vėl per daug neėmiau į širdį. Šikata ga nai. Tai 
likimas, aš nieko negaliu prieš likimą. Tiesiog suzmekau savo krės- 
le. Buvau visiškai atsipalaidavęs. 

Po kiek laiko palinkęs žvilgtelėjau pro periskopą. Niekada nebu- 
vau matęs skaidresnio vandens. Vaizdas buvo lyg pro stiklą. Mes 
buvome periskopo gylyje ir po minutės virš Ramiojo vandenyno 
platybių nušvitusi aušra dar labiau paryškino vaizdą. Kuo aiškiau- 
siai, lyg nuotraukoje, matėsi povandeninio laivo kontūrai, taip pat 
Ikebučio, Sonodos ir Janagijos kaitenai. Visi keturi buvome atsisu- 
kę į laivagalį. Kaitenai atrodė kaip didžiulės žuvys. Net vaizdavau- 

si, kad matau kilsuojančius jų šonus, mus supant vos juntamam 
bangavimui. 

Pasukau periskopą 180 laipsnių kampu ir kiek kilstelėjau nuo 
savo krėslo, kad galėčiau užmesti akį į I-36 laivapriekį. Aiškiai ma- 
čiau į paviršių kyščiojamą povandeninio laivo periskopą, sukeliantį 
darbą išties išmano. Priešui reikėtų perkūniško akylumo, kad paste- 
bėtų šiuos mūsų buvimą išduodančius įkalčius. Periskopas iškilda- 
vo, kad būtų įmanoma trumpam apsidairyti, apsisukdavo ir beveik 
iškart vėl pasislėpdavo po vandeniu. Į galvą atėjo mintis, kad šitaip 
leopardas džiunglėse tyko grobio, pasikliaudamas vien uosle ir me- 
džiotojo patirtimi, ir tik retkarčiais, tik labai trumpam, kad neišsi- 
duotų, iškišdamas iš pasalos snukį staigiai apsižvalgyti. 

— Sukti į kairę, septyniasdešimt laipsnių, — išgirdau linijoje. — 
Atstumas trys mylios. Taikinys, atrodo, transportinis laivas arba 
tanklaivis. Penktam kaitenui pasiruošt paleidimui! 

Persisukus bandant įžiūrėti povandeninio laivo priekį, man 
įskaudo kaklą. Tokie kaiteno piloto veiksmai šiaip jau nėra numa- 
tyti: žiūrėjau tiesiai už savo kaiteno paskuigalio. Vaizdą užstojo lai- 
vo bokštelis, bet norėjau pamatyti, kaip pro jį priešo link praplaukia 
ensaino Kugės kaitenas. Stengdamasis nepaisyti, kad vis smarkiau 
diegia kaklą, dar tvirčiau įsikibau į periskopo rankenas, kad išsilai- 
kyčiau nepatogioje kūno padėtyje. 

Slinko minutės. Nieko nevyko. Tada išgirdau iš bokštelio į mano 
telefoną atklydusį balsą: 

— Penktas numeris pranešė apie gedimą. Šeštas numeri, pasi- 
ruošt paleidimui! 

Vos neapsiverkiau dėl Kugės. Jam tai buvo trečias nusivylimas. 
Su „Kongo“ grupe Kugė vyko į Kosolio sąsiaurį. Ten enasaino kaite- 
ną pasibaisėtinai sudaužė sprogimas, dėl nežinomų priežasčių įvy- 
kęs vos paleidus jo draugo leitenanto Hirošio Kudzumio ginklą. Po 
kelių minučių, kai atėjo eilė paleisti Kugės kaiteną, jis neužsivedė. 

Antrąkart jis išplaukė į užduotį šituo pačiu povandeniniu lai- 
vu, I-36, su „Tembu“ grupe, į kurią buvo įtrauktas ir mano I-47. Per 
operaciją į rytus nuo Okinavos jis vėl tuščiai prasėdėjo kaitene su 
defektais, kol penki jo draugai išlėkė į ataką. Ir tada jo kaitenas 

neužsivedė. O dabar jis vėl buvo paliktas. Ne veltui japonai prieta- 
ringai Žiūri į trejetą. 

Ką gi, dabar žiūrėsim, kaip seksis Nomurai. Laukiau toliau. Po 
kelių minučių nugirdau kitą pranešimą: 

— Nesisuka Nomuros varytuvas, — pasakė balsas iš bokštelio. 

Tada aš atgijau. 

— Galinis kaitenas pasiruošęs! — surikau į ragelį. 

Tai buvo išsišokimas. Logiškai mąstant, kapitonas iš eilės turė- 
jo pasirinkti leitenantą Ikebučį. Savo karštakošiškumu pasirodžiau 
kaip neišauklėtas, storžievis prasčiokas, bet mėginau pasinaudoti 
proga. Tai daugiau negu 10 tūkstančių tonų priešo laivas. Riebus 
laimikis. Norėjau paleisti jam žarnas. Bent trumpam vertėjo numoti 
ranka į manieras. 

Tačiau neišgirdau jokio įsakymo. Vietoj jo stojo ilga tyla. 
Sugluminti mano karštakošiškumo, draugai turbūt prarado amą. 
Nieko linijoje neišgirdęs sumaniau atsiprašyti, bet nespėjęs išsižioti 
išgirdau naują komandą: 

— Visiems kaitenams laukt! 

Po trumpos pauzės pasigirdo balsas bendroje linijoje: 

— Atakuojame torpedomis. 

Uūūžt! Išgirdau, kaip buvo paleista pirmoji torpeda. Po jos grei- 
tai sekė dar trys. Tuo metu nieko daugiau negalėjau padaryti, kad 
atpirkčiau savo storžieviškumą, tik melstis. 

— Pataikyk! — surikau. — Pataikyk! 

Su 95 modelio torpedomis kalbėjausi kaip su gyvais padarais. 


E. RR ž L Ma 
P€ a 

. £ 12 

f] , 


Iš japonų laivo paleidžiama 93 modelio torpeda. 

Netrukus išgirdau sprogimą. Paskui kitą! Išgirdau šauksmus 
bokštelyje. Neabejojau, kad I-36 šūviai buvo taiklūs. 

Mums, kaitenų pilotams, buvo įsakyta grįžti į laivo vidų. Gerai 
nusiteikęs išsikeberiojau iš prieigos šachtos. Į vieną pusę tai buvo 
kelias į mirtį. Į kitą - kelias į gyvenimą. Kiek kartų jau juo keliavau! 
Kiek dar keliausiu? Man buvo nesvarbu. I-36 sudavė smūgį. Vienas 
iš priešo laivų nuskendo. | 

Kajutkompanijoje susitikome su kapitonu. Jis pasakė, kad tai 
buvo ne tas pats laivas, kurį matėm vakare. Anas buvo tanklaivis. 
Šitas tikrai transportinis. Kai paaiškėjo, kad Nomuros ir Kugės kai- 
tenai sugedę, pasak Sumagasos, jį suėmė piktumas. Prisiartino ar- 
čiau negu per pusantros mylios ir iššovė standartinę keturių įprastų 
torpedų salvę. 

— Ar nuskandinome tą transportinį laivą, pone kapitone? — 
paklausiau. 

Buvau tuo tikras, spręsdamas pagal didžiulį sprogimų trenksmą. 

Kapitonas Sugamasa piktai atsakė: 

— Ne! Kiek pasviro kliudytas torpedų, bet įstengė padidinti grei- 
tį ir pabėgti. 

Šiuose vandenyse nedrįsome išnerti jo persekioti. O dėl lėtos 
mūsų povandeninės eigos bet koks laivas galėjo pabėgti nuo I-36. 
Man buvo gaila, kad sugedo du mūsų kaitenai. Ir kad Sugamasą tai 
supykdė. Antraip jis būtų paleidęs į ataką ką nors iš likusių mūsiš- 
kių. O dabar turėjom mesti savo planus ir trauktis. Buvom visiškai 
arti Saipano. Bus atsiųsti oro patruliai ir mus pastebės. 

Kaip paaiškėjo, taip ir atsitiko. 24-ąją ir 25-ąją pastebėjom prie- 
šo žvalgybos lėktuvus, bet nelaukdami, ko! tapsim jiems pasiekia- 
mi, panėrėm po vandeniu. Dabar kapitonas Sugamasa nusprendė 
nebesikliauti sėkme. Nenorėjo rizikuoti pralaimėti dar vieno mū- 
šio, kol įsitikins, kad veikia jo kaitenai. Taigi pradėjome ilgą povan- 
deninę kelionę į šiaurę, kuo toliau nuo Saipano patrulių apžvalgos 
lauko. Kai tamsoje išnėrėme, kiekvienas ginklas buvo nuodugniai 
patikrintas. Vėl buvo aptikta gedimų visuose šešiuose kaitenuose! 
Sugamasa būtų negalėjęs paleisti nė vieno iš mūsų! Įnirtingai dar- 
buodamiesi mechanikai tris iš jų atgaivino, tačiau laikinos priemo- 
nės nepadėjo 2-ajam, 4-ajam ir 6-ajam kaitenams. Buvo neaišku, ar 
juos apskritai vėl bus galima pataisyti. 

Taigi kapitonui teko rinktis. Pasilikti už šaudymo nuotolio ribų 
ir toliau bandyti remontuoti likusius tris kaitenus ar grįžti atgal ir 
kautis tomis priemonėmis, kurios jam buvo prieinamos. Jis pasirin- 
ko antrąją išeitį. Ieškosim priešo ir kiek įmanoma pasistengsim pa- 
taisyti tris sugedusius kaitenus. Birželio 27 sutemus vėl patraukėm 
į pietus, ieškodami priešo. 

Be paliovos teiravausi mechanikų, kaip sekasi. Mano kaiteno 
remontas nedaug tepasistūmėjo į priekį. Raginau juos labiau pa- 
sistengti, nors žinojau, kad jie ir taip deda visas pastangas. Mano 
nuotaika buvo visai kritusi. Ocudžimoje kartu su kitais prisiekiau 
mirti, tad turėjau tiems karininkams parodyti, kaip jie neteisingai 
apie mus kalbėjo. Suvokiau, kad nebegaliu vėl grįžti. Paprasčiau ir 
lengviau būtų mirti. 

Tačiau mirtis vėl nepanoro manęs priimti į svetingą savo glėbį. 
Jaučiausi bejėgis, nusilpęs. Pasikalbėjau apie tai su ensainu Sonoda. 

— Pone karininke, - kreipiausi į jį, - ką man daryti? Juk niekaip 
negaliu vėl grįžti į bazę. Suprantate, apie ką kalbu. 

Jis sugebėjo atsakyti tik tiek: 

— Suprantu -jūs teisus, Jokota. 

Daugiau jis nerado žodžių. 

Tada man į galvą šovė viena mintis. Prisiminiau, kaip kartais per 
treniruotes vieną kaiteną vairuodavo du vyrai. 

— O kodėl mums nesusėdus į kaitenus po du? - paklausiau 
Sonodos. — Juk taip jau darėm. Trys kaitenai dabar niekam tikę. 
Kodėl jūs, Nomura ir aš turėtume nusilenkti likimui, blogesniam 
už mirtį, jei irgi turime progą mirti? Galėtume sėsti į kitus kaitenus 
kaip atsarginiai vairuotojai - ką pasakysit? 

Gražus Sonodos veidas smarkiai surimtėjo. 

— Ir aš jau apie tai galvojau, Jokota, - atsakė jis. - Tiesą sakant, 
norėjau kartu su Kuge sėsti į jo kaiteną ir net paprašiau kapitono 
Sugamasos leidimo. 

— Ir kąjis į tai atsakė, pone karininke? 

— Neleido. 

— Ką?! 

— Neleido. Liepė man laukti kitos progos. Taip pat pareikalavo 
įkalbėti laukti jus ir Nomurą. 

— Įkalbėti laukti? Po to, ką girdėjome Ocudžimoje? 

— Taip taip, - atsakė Sonoda. - Manau, kapitonui Sugamasai da- 
bar atrodo kiek kitaip. Jis mato, kad mes ne bailiai, kaip kai kas užsi- 
minė. Mato mūsų išdidumą ir pasiryžimą mirti. Bet jis man pasakė, 
kad dar svarbiau už išdidumą yra pasiryžimas viską iškentėti, net 
užuominas apie bailumą. Žaviuosi kapitono gebėjimu pakeisti po- 
žiūrį. Ketinu paklusti jo reikalavimui. Noriu, kad ir jūs paklustumėt. 

Šie žodžiai uždavė man galvosūkio, juolab kad juos išgirdau 
iš Etadžimos absolvento. Šią akademiją baigę vyrai buvo impera- 
toriškųjų karinių jūrų pajėgų lyderiai. Jie įkvėpdavo kitus veikti. 
Žinojau, kad Etadžimoje vyrams diegiama mintis, jog išdidumas 
yra svarbiau net už gyvybę. Išdidumas, garbė ir pareigos suvoki- 
mas. Likusią dienos dalį praleidau spėliodamas, ką reiškia jo žo- 
džiai ir kodėl šitaip auklėtas žmogus nusileido ir dar pažadėjo pri- 
versti mus nusileisti. Tai, ką jis sakė, iš tikrųjų buvo protinga. Tačiau 
niekur nepabėgsi nuo tų, likusių Japonijoje, kurie leido suprasti, 
kad nelaiko mūsų tikrais kaitenų vyrais. Jei vėl grįšim, kaip juos 
nutildysim? Tos mintys man visą naktį nedavė miegoti. 

Rytojaus diena buvo birželio 28-oji - dvidešimt penkta diena jū- 
roje nuo tada, kai išplaukėme iš Hikario. Visą naktį plaukę paviršiu- 
je, penktą ryto panėrėme po vandeniu ir kartkartėm iškišdavome 
periskopą ieškodami priešo. I-36 viduje buvo ramu. Jokio nerimas- 
tingo bruzdesio, vien kasdieniai kariški reikalai — pilka kasdienių 
užduočių rutina. Tą ar kitą dieną gavome radiogramą apie I-165 li- 
kimą. Planuota, kad šis povandeninis laivas prisidės prie mūsų, bet 
prieš dieną buvo nuskandintas, negavęs progos paleisti kaitenus. 

Nieko nebuvo girdėti ir apie I-361, tad jis buvo laikomas dingu- 
siu. Jį taip pat užklupo nuolat budrus priešas su plačiai veikiančiais 
savo jūros ir oro patruliais. Mūsų darėsi vis mažiau. 

Tą dieną į bazę grįžo ir I-363. Birželio 28-ąją mūsų povandeninis 
laivas I-36 Ramiajame vandenyne liko visiškas našlaitis. Neturėjom 
nė vienos draugiškos salos kaip Tanega, kurioje būtume galėję rasti 
prieglobstį ir apsaugą. Aplink nebuvo ir draugiškų laivų, su kuriais 
būtume galėję susisiekti. Tai, kas liko iš didžiojo jungtinio laivyno, 
buvo suslėpta pagrindinėje Vidaus jūros inkarvietėje. Ten be darbo 
nusėdo mūsų lėktuvnešių ir linijinių laivų flotilės likučiai, nebepa- 
jėgūs pulti priešo. Minos ir gresiantys antskrydžiai, tokie kaip pla- 
taus masto oro ataka, pasiuntusi į dugną „Jamato“, vertė juos nieko 

Japonijos imperatoriškojo karinio jūrų laivyno linijinis laivas „Jamato“ 


prie Sukumo. 1941 m. 


neveikiant bejėgiškai slapstytis. Tačiau be jokios pagalbos likęs I-36 
turėjo toliau kautis. 

Baigėsi šviežios daržovės ir mėsa. Liko tik konservai, kurie sun- 
kiai lindo į burną. Ar ne taip kalbėjo I-47 bocmanas Tanaka - kuo 
ilgiau plaukioji povandeniniu laivu, tuo labiau netenki apetito. 
Mažiau valgai, o dėl to greičiau pavargsti. Ir vis tiek negali valgyti. 
Purvinas, nusikamavęs, nenori nė žiūrėti į maistą. Karo gydytojas 
susirūpino mūsų sveikatos būkle ir ėmėsi mums leisti vitaminus ir 
hormonus. Nuovargis pamažu įveikė visus. Plaukiant po vandeniu 
sargybą ėjo menka saujelė vyrų. Kiti miegojo kaip užmušti. Net aš, 
iki tol praleidęs daug nemigos naktų, krisdavau į gultą ir dažnai 
akimirksniu užmigdavau. 

Birželio 28-ąją, 11 valandą, sėdėdamas snūduriavau kajutkom- 
panijoje, nors jau buvau sočiai išmiegojęs, tik staiga pro šalį į kapito- 
no Sugamasos kajutę nulėkė bokštelyje sargybą einantis bocmanas. 

Priešas! Nuo šios minties visi miegai išlakstė. Akimirksniu iš 
savo kajutės išvirto kapitonas Sugamasa ir kopėčiomis užlipo į 
bokštelį. Netrukus iš garsiakalbio pasigirdo jo balsas: 

— Pastebėtas priešas! Visi į kovinius postus! 

Įsakymas vijo įsakymą: 

— Pasiruošt torpedų atakai! 

15 Ataka ir kontrataka 


— Užtaisyt laivapriekio torpedinius aparatus! 

— Pasiruošt kaitenų atakai! 

— Pirmo kaiteno pilotui įsilaipint į ginklą! 

Leitenantas Ikebučis tebemiegojo. Ensainas Sonoda ėmė jį purty- 
ti suėmęs už pečių. Balsas buvo sunerimęs. 

— Pone leitenante, pastebėjom priešą. Jums įsakyta įsilaipinti į 
torpedą. 

Ikebučis buvo su viršutiniais drabužiais, bet atsisagstęs, kad 
būtų patogiau gulėti. Žaibiškai pašokęs ant kojų per kelias sekun- 
des užsisagstė ir pasileido laivagalio link šaukdamas mums atsigrę- 
žęs atgal: 

— Viskuo už mane pasirūpinkit! 

Buvo purvinas, prakaituotas. 

Pastebėjęs priešą, I-36 panėrė giliau. Dabar kapitonas Sugamasa 
liepė pakilti aukščiau, iki periskopo gylio. Hidroakustikos kabina 
pranešė: 

— Taikinio garsų intensyvumas du! - Ir I-36 pajudėjo artindama- 
sis prie torpedų veikimo nuotolio. 

Bokštelyje kilo susirūpinimas - mes kajutkompanijoje nugirdo- 
me dalį pokalbio. 

— Mūsų padėtis nepalanki, - pasakė Sugamasa. — Iš čia beveik 
neįmanoma nutaikyti gero kampo torpedoms iššauti. Ruošiuosi pa- 
naudoti kaiteną. 

Tada jo balsas tai pakartojo iš garsiakalbio visai įgulai. Girdėjom 
jo nurodymus Ikebučiui. 

— Taikinys dešinėje, 90 laipsnių. Atstumas trys mylios. Taikinys — 
vienas, didelis transportinis laivas. Greitis 12 mazgų. 

Paskui: 

— Kaitenui pasiruošt paleidimui! 

— Pasiruošęs? 

— Marš! 

Girdėjom, kaip ėmė suktis Ikebučio torpedos varytuvas, kaip atšo- 
kojo tvirtinamųjų lynų gnybtai. Jis nuplaukė tolyn. Hidroakustikos 
kabina pagavo vis labiau silpstantį jo ginklo variklio ūžimą. Buvo 
lygiai vidurdienis. 

Tylusis, ištikimasis Ikebučis leidosi į kelią. Vienos nakties jau- 
nikis. Padaręs mums tokį įspūdį savo kariškomis pažiūromis, 


263 


kad iš pradžių per klaidą palaikėme jį ne rezervo karininku, o 
Etadžimos auklėtiniu. Jis labai daug prisidėjo prie kaitenų progra- 
mos. Ocudžimoje dalyvavo bandymuose, kuriais buvo įrodyta, kad 
per pratybas įvykus avarijai nepažeistas kaitenas panėręs gali išbū- 
ti iki dvidešimt valandų. Jo ir kitų tokių drąsuolių dėka mūsų pro- 
jektuotojai sužinojo, kokio pajėgumo oro gryninimo sistemą įrengti 
kaitenuose ir kiek juose laikyti maisto atsargų. Jis tiesiogiai prisidė- 
jo prie kaitenų gimimo - vienas pirmųjų pradėjo jais plaukioti, kol 
jie dar buvo itin nenuspėjami. Žinojau, kad jis pataikys. Šlovė tikrai 
neaplenks žmogaus, taip atsidavusio tėvynei ir jos žmonėms. 

Praėjo dešimt minučių. Pamaniau, kad apie tą laiką jis turi būti 
beveik įveikęs kelią iki taikinio. O tada, nors ir būdami po vande- 
niu, išgirdome dundant didelį skaičių pabūklų. 

Buvo iškeltas periskopas apsižvalgyti. Išgirdom kažkieno šūksnį: 

— Priešas pastebėjo kaiteną! Priešas atidengė į jį ugnį! 

Tada iš viršaus atėjo kitas pranešimas: 


Apšaudomas pastebėtas kaitenas. 1944 m. pradėję savo misijas kaitenai, kai kurių 


šaltinių duomenimis, nuskandino tik du amerikiečių laivus. Šis ginklas pasirodė 


neefektyvus ir nuostolingas. Tokiose atakose žuvo beveik 900 japonų. 

— Priešo laivas pakeitė kursą! Jis bėga nuo kaiteno! 

„Paimk jį, Ikebuči!“ — su įniršiu sumurmėjau sau po nosimi, nors 
mažai tuo tikėjau. Spėjau, kad Ikebučis buvo pastebėtas paskuti- 
nįkart žvalgydamasis paviršiuje. Tada priešas ir atidengė į jį ugnį. 
Dabar jis vėl turėjo panerti, kad jo nepasiektų artilerijos sviediniai. 
Ir nebegalėjo iškišti periskopo, bijodamas būti dar kartą pastebėtas. 
Panirus jo periskopui priešas, žinoma, pakeitė kursą, kad jį suklai- 
dintų. Galbūt šiuo metu jis lekia visu greičiu per tuščią vandenyną, 
ojo taikinys sprunka į visai kitą pusę. 

Ir vis dėlto turėjau vilties. Kiek žinojau, daugiau nebuvo tokių 
įgudusių kaitenų pilotų kaip šis žmogus iš Osakos koledžo, nebent 
žuvęs Furukava. O per pastarąją mūsų misiją Furukava kone valan- 
dą persekiojo eskadrinį minininką, kol galiausiai taikliai jam smo- 
gė. Pamaniau, kad tas pat galėtų pavykti ir Ikebučiui. Šiaip ar taip, 
žinojau, kad jis tikrai nepasiduos, kol pasibaigs degalai. Ir kiti gal- 
vojo kaip aš. 

Mes, kaitenų vyrai, toje kajutkompanijoje turėjom gana keis- 
tai atrodyti. Susispietę tarsi banda pievoje, stovėjom atsisukę į de- 
šinįjį bortą, iš kurio pusės daugiausia girdėjosi pabūklų gausmas. 
Tylomis įdėmiai klausėmės, ar neišgirsim laukiamo didelio sprogi- 
mo. Slinko minutė po minutės. Žvilgtelėjau į savo laikrodį ir krūp- 
telėjau pamatęs, kad praėjo jau visos keturiasdešimt minučių nuo 
tos akimirkos, kai mūsų viršininkas sukomandavo „Marš!“ 

Nuo ilgo buvimo ta pačia poza nutirpo kūnas, kiek atsitiesęs pa- 
sirąžiau, tik staiga hidroakustikos operatorius sukliko: 

— Naujas laivasraigčio triukšmas! Labai arti! Ketvirtas intensyvu- 
mo laipsnis! 

- Žemyn periskopą! - sušuko kapitonas Sugamasa. - Skubiai pa- 
nert! Į 125 pėdų gylį! Greičiau! 

Mūsiškio 3000 tonų laivo nosis beveik iškart panėrė po vandeniu 
ir ėmėm grimzti didžiausiu greičiu, kokį tik galėjo pasiekti įgudu- 
si įgula. Po kelių sekundžių tiesiai virš mūsų praūžė laivasraigčiai. 
Priešo laivas mėgino mus taranuoti! 

— Pasiruošt giluminių bombų atakai! - šūktelėjo Sugamasa. 

Na ką, pasakiau sau, štai ji ir atėjo. Išsiilgtoji mirties valanda. 
Nebereikės rūpintis užsiožiavusiu kaitenu Nr. 2. Virš galvos pakibęs 

priešas duos atsakymą, kurio norėjo tie karininkai Ocudžimoje. 
Šįkart iš I-36 niekas negrįš. Nė vienas. 

Tada pasipylė giluminės bombos. I-36 šoną, rodės, talžė milži- 
niška poliakalė. Laivas sudrebėjo ir pakrypo, blokšdamas mane ant 
kelių. Kajutkompanijos sofa pašoko per dvi pėdas nuo grindų ir 
apvirto ant šono. Kiek mačiau, užgeso visos šviesos, paskui užsi- 
degė tik pusė. Likusios lemputės turbūt sudužo lizduose. Speciali 
drėgmę sugerianti lubų danga suaižėjo ir atšokę gabalai ėmė kristi 
mums ant galvos. 

Keliolikos giluminių bombų serija pralėkė pro pat korpusą. 
Milžiniškas mūsų gremėzdas taip smarkiai pakrypo į dešinę, pas- 
kui į kairę, kad neabejojau jį apvirsiant. 

Taigi virš galvos turėjo būti eskadrinis minininkas. Iš kur jis atsi- 
dangino? Kaip galėjo taip netikėtai išdygti? Dabar visiškai susikei- 
tėme vaidmenimis. Medžiotojas tapo medžiojamu grobiu. Ši mintis 
šmėstelėjo, mano akyse iš nišos prie pat lubų iškritus Budos statu- 
lėlei ir nuo smūgio į grindis perskilus perpus. Išties blogas ženklas! 
Buvau tikras, kad dabar jau nuo likimo nepabėgsim. 

O atsitiko štai kas. Buvo padarytos dvi klaidos. Povandeniniame 
laive jos visada gresia, bet į tai nebuvo atsižvelgta. Buvom į pavir- 
šių iškišę periskopą, bet kapitonas Sugamasa taip įdėmiai sekė, kur 
galėtų būti Ikebučis, kad pamiršo kartkartėm dirstelėti į horizon- 
tą, kaip apsidrausdami per ataką visada elgiasi povandeninių laivų 
kapitonai. Jis pasikliovė hidroakustikos operatoriais, kad gaus iš jų 
perspėjimą, jei kas nors pasirodytų vandens paviršiuje. 
turėjom du įrangos komplektus. Vienas buvo nukreiptas stebėti tai- 
kinį, kurį mėginome nuskandinti, kitas stebėjo Ikebučio kaiteno pa- 
dėtį, kad žinotume, ką jis daro. Niekas iš I-36 įgulos nesumojo, kad 
amerikiečių eskadrinis minininkas pastebėjo mūsų periskopą ir di- 
deliu greičiu pasileido mūsų taranuoti ir nuskandinti. Mums grynai 
atsitiktinai pasisekė jį pastebėti paskutinę minutę. Ikebučį stebėjęs 
operatorius liovėsi jį girdėjęs ir ėmė stebėti visą apžvalgos plotą, 
kad esant reikalui apsisaugotume iš užnugario, o tada ir pamatė 
mums ant kulnų lipantį priešą. 

5ušukus operatoriui Sugamasa aplink apsuko periskopą. Ir tada 
per visą periskopo lęšį išvydo milžinišką ant beužgriūvančio jūrų 

kurto pirmgalio sukeltą bangą. Jei hidroakustikos operatorius iš 
savo apžvalgos lauko nebūtų pametęs Ikebučio ir nebūtų nuspren- 
dęs apsidairyti aplink, visi būtume žuvę. Reikia atiduoti garbę ir 
I-36 įgulai. Jeigu jie nebūtų taip staigiai panardinę mūsų laivo, to 
kurto snukis kaip peilis jau būtų perrėžęs mus perpus, žmonės būtų 
prigėrę, o I-36 būtų nugarmėjęs tiesiai į dugną. 

Eskadrinio minininko laivasraigčių triukšmas nuslopo, bet pas- 
kui vėl sustiprėjo. Jis grįžo dar kartą pamėginti. 

— Ketvirtas laipsnis! Penktas laipsnis! Jie tiesiai virš mūsų! 

Štai jie vėl čia, pasakiau sau. Sulaikęs kvapą įsitempiau pasiruo- 
šęs naujiems smūgiams. Sakyčiau, baimės patyriau gerokai dau- 
giau negu kiti laivo vyrai. Visa povandeninio laivo įgula turėjo savo 
užduotis. O aš ne. Mintyse liko tik baimė. Neturėjau darbo rankoms 
ar galvai užimti. Viskas, ką galėjau daryti, tai kartu su draugais sto- 
vėti ir laukti, kas bus toliau. 

„Negi turėsiu žūti nuo giluminių bombų?“ —- mintyse kreipiausi į 
dangaus aukštybes. Tai buvo kartūs Žodžiai. Dešimt mėnesių trukęs 
pasirengimas, viltys ir nusivylimai, kuriuos persvėrė pats didžiau- 
sias nusivylimas, kad gali tekti žūti neturint kaip pasipriešinti. 

Ant mūsų pasipylė nauja bombų kruša. Smūgiai dar smarkiau 
blaškė I-36. 

— Vanduo priekiniame torpedų skyriuje! 

Balsas iš garsiakalbio buvo lygus ir aš susižavėjau netrikdoma jo 
ramybe. 

— Laivagalyje nevaldomas vairas! — pasigirdo tolesnis praneši- 
mas. — Pereiti prie rankinio vairo valdymo! 

Pro mane laivapriekio link pralėkė keli vyrai. Jie mėgins sustab- 
dyti besisunkiantį vandenį. Laivasraigčio triukšmas nuslopo, bet 
paskui dar labiau sustiprėjo. Pasipylė dar daugiau sviedinių, šįkart 
ne prie laivo šonų, o šalia laivagalio. Spėliojau, kaip Sugamasos vy- 
rams pavyks apgręžti laivą. Kiek tam reikia sveikatos! Rankiniam 
vairo valdymui reikėjo didžiulės jėgos, o be elektros vairas labai lė- 
tai paklūsta. 

— Nuotėkis priekiniame torpedų skyriuje suvaldytas. 

Balsas iš garsiakalbio buvo lygus ir ramus. Įgudę vyrai puikiai 
darė tai, ko buvo išmokę, ir aš likau dar labiau sužavėtas Japonijos 
karinių jūrų pajėgų povandeninio laivyno gebėjimų. 

Sugamasa kiek įmanydamas stengėsi pasisukti į viršuje esantį 
užpuoliką I-36 laivagaliu. Jei bombos sproginėtų ties laivo galu, iš- 
vengtume bent jau vieno pavojaus. Ties laivapriekiu įtaisytos ba- 
terijos, kurios 1-36 plaukiant po vandeniu pakeičia variklius. Nuo 
smarkios vibracijos jos gali atsidaryti. Jei į bent vieną patektų van- 
dens, po laivą pasklistų mirtinos chloro dujos, kurių taip bijo po- 
vandenininkai, ir greitai mus visus išnuodytų. 

Minininkas surengė prieš mus jau ketvirtą išpuolį. Nukrito 
dar keliolika bombų. Šįkart jos sprogo žemiau mūsų — sprogimo 
jėga svaidė I-36 aukštyn, sakytum mus būtų kilnojusi galinga ran- 
ka. Nuotėkis priekyje buvo sustabdytas, tačiau dabar vanduo ėmė 
sunktis arčiau laivagalio, virš mūsų nugriaudėjus sakytum tūkstan- 
čiui griaustinių. Į mūsų laivą ėmė sparčiai plūsti vanduo ir sverti že- 
myn jo uodegą. I-36 ėmė grimzti, sklęsdamas atatupstas. 

Kapitonas Sugamasa turėjo šį procesą sustabdyti. Pirmąjį gilu- 
minių bombų ryšulį mums teko atlaikyti 125 pėdų gylyje ir ten pasi- 
likome per tolesnes atakas. Sugamasos laivas galėjo saugiai panerti 
į daugiau nei 300 pėdų gylį, tačiau kapitonas nusprendė rizikuoti. 

Užpultas povandeninis laivas paprastai neria kuo giliau, kad 
jį ir priešą skirtų kuo didesnis vandens sluoksnis. Tai žinodami, 


15 Ataka ir kontrataka 


atakuojančių laivų vadai įsako nustatyti didesnį giluminių bombų 
sprogimo nuotolį. Tačiau Sugamasa pergudravo priešą. Paskutinė 
sviedinių serija buvo paleista taikantis į daug didesnį gylį negu tas, 
kuriame buvome. Kol priešas taip giliai svaidė bombas, tol turėjo- 
me vilčių atsilaikyti. Nieko keista, kad Sugamasa tapo jauniausiu 
mūsų karinių jūrų pajėgų povandeninio laivo kapitonu. Jis žino, ką 
daro. Ir vis dar gali mus išgelbėti. 

Tačiau I-36 laivagalis smarkiai apsunko nuo vandens. Nors vei- 
kė varikliai, mus tolydžio gramzdino paskuigalio svoris. Dabar bu- 
vom pasvirę 15 laipsnių kampu, laivapriekis buvo kur kas aukščiau 
už laivagalį. Mūsų kapitonas nusprendė, kad atėjo laikas dar kartą 
surizikuoti, ir įsakė „lengvai pripūsti“ rezervuarus. 

Tai buvo pavojingas veiksmas, retai atliekamas priešo akivaiz- 
doje. Tai reiškė, kad į balasto rezervuarus įpučiama suspausto oro 
ir iš jų išstumiama dalis vandens, kad laivas palengvėtų. Tai reikėjo 
daryti nepaprastai atsargiai. Dėl menkiausio neatsargumo į pagrin- 
dinius rezervuarus stumiamas oras galėjo prasiveržti į laivo išorę. 
Paviršiuje iškilęs burbulas kuo aiškiausiai būtų išdavęs mūsų padė- 
tį priešo stebėtojams. 

Turėjome pabandyti — taip ir padarėme. Į vieną iš rezervuarų 
buvo įleista truputį oro ir išstumta kiek vandens. I-36 kilio padėtis 
beveik išsilygino ir jau nebesikeitė. Jutau, kaip laivas pūtuoja tar- 
si profesionalus boksininkas, atlaikęs gausybę smūgių. Ant mūsų 
buvo numesta daugiau kaip penkiasdešimt giluminių bombų. 
Nežuvome tik dėl kapitono Sugamasos gebėjimų. Mums pasisekė. 

Bet ar seksis ir toliau? Mes dar nepasitraukėm iš kovos kaip nar- 
sus boksininkas. Tačiau tas boksininkas, atlaikęs penkiasdešimt sti- 
prių smūgių, buvo žiauriai aptalžytas. Mūsų laivas buvo smarkiai 
prakiurdytas. Šiuo metu nieko daugiau negalėjom, tik iš paskuti- 
niųjų laikytis. Buvom bejėgiai duoti grąžos. Ir žinojom, kad patir- 
sim dar daugiau smūgių. Ar pavyks atsilaikyti? 


< Putų ratilas, sukeltas netoli taikinio nukritusios bombos, šalia rūksta Japonijos 
povandeninių laivų persekiotojas, pašautas JAV karinių oro pajėgų Penktosios 
armijos bombonešio. Šis kovinis laivas kaip konvojaus dalis plaukė į artimiausią 
Japonijos karinę bazę, tačiau buvo subombarduotas Ramiojo vandenyno 


pietvakariuose esančios Naujosios Airijos salos vandenyse. 

16 Didvyriškumas ir išsigelbėjimas 


Tidlaviėkamas ti 
org bėjimas 


es, likę penki kaitenų vyrai, stovėjome vidury sujauktos ka- 

į kitus. Gerai Žinojom, ką galvoja kiti. Ar čia ir mirsim? Ar tai 
ir bus mūsų atsakymas kritikams? Nejaugi taip supintos mūsų liki- 
mo gijos, nejaugi visas mūsų pasirengimas, visas kovingumas, vi- 
sos pastangos buvo skirtos tik tam, kad sulauktume tokio baisaus 
galo, negavę progos padėti savo tėvynei? Niekada nebenorėčiau bet 
kokio žmogaus akyse pamatyti tokios nevilties, kokią mačiau savo 
draugų akyse, kai nusikamavę šliejomės prie bet kokios atramos ir 
laukėm galutinio, triuškinamo priešo smūgio. 

Kapitonas Sugamasa giliau nepanėrė dėl dar vienos priežasties. 
Norėdamas išvengti virš galvos tykančių žudikų, galėjo savo laivu 
panerti net į 325 pėdų gylį, tik ne su kaitenais. Maksimalus gylis, 
kurį jie galėjo atlaikyti, buvo 250 pėdų. Ir tai jau nebuvo jokių ga- 
rantijų. Be to, greičiausiai juos apgadino giluminės bombos. Net ne- 
pasiekus 250 pėdų gylio, kaitenai nuo slėgio galėjo įtrūkti ir išsižioti 
per plyšius. Kaitenai buvo skirti smogti priešui, o ne būti perdirbti 
kaip metalo laužas. Tai ir buvo viena priežasčių, dėl kurių kapito- 
nas vedžiojo priešą už nosies, ne per giliausiai panerdamas. 

Nepaisant nieko, tuo metu buvome bejėgiai. Iš įvairių I-36 sky- 
rių ateinantys pranešimai rodė, kad daugelyje vietų į laivą sunkiasi 
vanduo. Be to, triko elektros tiekimas, nes nuo vibracijos sutrūkinė- 
jo nemažai jungčių ir nukentėjo prietaisai. Dar vienas kitas išpuo- 
lis, ir I-36 pralaimės šį mūšį. Paskutinės bombos buvo numestos ne 
taip arti mūsų kaip kitos. Jos sprogo gerokai žemiau. Tačiau tokios 
būklės laivui, koks dabar buvo mūsiškis, jau būtų pakakę ir toli- 
mesnių antpuolių. Mums pražudyti nebereikėjo stiprių sprogimų. 

Pradėtą darbą galėjo sėkmingai užbaigti ir menkas sprogimas, ir ne- 
smarkiai pro šalį praskriejęs šaudmuo. Jų sudrebintuose mūsų ba- 
terijų blokuose galėjo atsiverti plyšiai, pro kuriuos pas mus galėjo 
įsiveržti nuodingos dujos, arba galėjo dar plačiau prasiskirti I-36 
įtrūkiai, pro kuriuos mus būtų užpylęs jūros vanduo. Padėtis buvo 
beviltiška. 

Tą minutę atsistojo ensainas Kugė - pastatęs apverstą kajutkom- 
panijos sofą, buvo ant jos atsisėdęs. 

— Einu! - tarė. 

Ir nuėjęs į bokštelį stojo prieš kapitoną Sugamasą. 

— Pone kapitone, mano kaitenas vis dar veikia, - pasakė jam. — 
Leiskite man į jį sėsti ir nudaigoti šitą minininką. 

— Ačiū už pasiūlymą, Kuge, - atsakė kapitonas, - bet tai neįma- 
noma. Netjei jūsų ginklas atlaikė šitą bombų krušą ir net jei tebevei- 
kia jo variklis, beveik esu tikras, kad neveikia jo elektros instaliacija. 
Pažiūrėkite, ką giluminės bombos padarė šito laivo vidaus elektros 
prietaisams! 

— Leiskite, kapitone, - neatlyžo Kugė. - Leiskite man išplaukti! 

Jam, kaip ir man, atrodė geriau žūti mūšyje su savo kaitenu negu 
kaip priluptam šuniui bejėgiškai laukti galo laivo viduje. 

— O kas, jei, tarkim, sutrikęs jūsų vairo elektrinis valdymas? — 
ėmė svarstyti kapitonas. - Juk negalėsite vairuoti kaiteno rankiniu 
būdu. 

Ir ką tai mums primena? Būtų gerai, jei dabar Sugamasą būtų 
girdėję Ocudžimos karininkai. Ypač tas, kuris sakė, kad prireikus 
turėtume rankomis įsukti varytuvą. Ir vis tiek Kugė prašėsi leidžia- 
mas į ataką. 

— Juk negalim tiesiog laukti, kol priešas mus pribaigs! - kalbėjo jis. 

Galbūt Sugamasa dar vylėsi, kad jo gebėjimai manevruoti leis 
mums išsigelbėti iš spąstų. O gal tas pasikeitęs požiūris, kurį minė- 
jo Sonoda, privertė jį pajusti daugiau atsakomybės už savo kaite- 
nų vyrus. Galbūt savanorišką Kugės pasisiūlymą jis suprato tiesiog 
kaip veržimąsi į mirtį ir norą įrodyti Ocudžimos karininkus klydus. 
Kad ir kaip būtų, jis ir dabar nedavė leidimo. 

Kugė vis labiau kėlė balsą. Aiškino, kiek daug treniravosi, ir sakė 
esąs tikras, kad gali sustabdyti šitą užpuoliką. Jiems tebesiginčijant 


> Japonų povandeninio laivo torpedų skyrius. 

minininkas grįžo surengti prieš mus penktosios atakos. Ginčą nu- 
traukė šalia I-36 sprogusios giluminės bombos. 

Ši bombų puokštė taip smarkiai bloškė povandeninį laivą ant 
šono, kad visi, kas jame buvo, arba parkrito ant grindų, arba at- 
sitrenkė į priešingą pertvarą. Nutilus sprogimams I-36 smarkiai 
pasviro ant šono, labai lėtai atsitiesė, o laivagalio pokrypis žemyn 
padidėjo. Mūsų laivapriekis buvo iškilęs jau didesniu nei penkioli- 
kos laipsnių kampu. Vaikščioti laivu pasidarė tolygu kopti į statų 
Fudzijamos - šventojo kalno, esančio vos už kelių mylių nuo mano 
gimtojo Tokijo, - šlaitą. 

- Šiuo metu nebudintys vyrai, - sušuko Sugamasa, - visi renka- 
tės priekiniame torpedų skyriuje! 

Per kajutkompaniją perėjo dešimtys vyrų, kiekvienas nešdama- 
sis po kokį nepritvirtintą sunkų daiktą. Laivagalis turėjo palengvė- 
ti, o priekis pasunkėti, antraip būtume toliau grimzdę laivagaliu že- 
myn, kol būtume atsidūrę vandenyno dugne ir žuvę. Aš kartu su 
kitais kaitenų vyrais prisidėjau prie įgulos. Visi įsiręžę tempėm į 
kalną ryžių maišus iš povandeninio laivo maisto podėlių. Tol plu- 
šėjom, kol užpildėm beveik visą priekinį torpedų skyrių, bet tai nė 
per nago juodymą nesumažino laivo pokrypio. Jis ir toliau buvo pa- 


sviręs dideliu kampu. 


Daugelis šviesų užgeso. Blyškioje avarinio apšvietimo šviesoje 
ant išvargusių, purvinų ir prakaituotų įgulos vyrų veidų gulė šešė- 
liai. Pamaniau - tai štai kokia ta povandeninio laivo žūtis. Ir mano 
draugai taip pasitiko mirtį. Tai buvo visiškai kas kita negu prieš ke- 
lias savaites mano patirta ataka prieš I-47 šalia Bungo sąsiaurio. Čia 
mes tiesiog sustojom ir priimdami smūgį po smūgio laukėm to ga- 
lutinio, kuris mus pribaigs. Be atvangos sekė išpuolis po išpuolio. 
Vos laivui nustojus drebėti grįžęs priešas vėl paleisdavo į mus mir- 
tiną krušą. 

Tuo metu jau aiškiai supratome, kad virš mūsų sukasi du laivas- 
raigčių komplektai. Pirmasis eskadrinis minininkas sulaukė pagal- 
bininko. Gal tai buvo tas, kuris mėtė pėdas bėgdamas nuo Ikebučio 
kaiteno. Kur dabar Ikebučis? Nėra abejonės, nebegyvas. Jau seniai 
turėjo būti pasibaigę jo degalai. Galbūt jis savo trumpu kardu pa- 
sidarė sepuku. Tolumoje negirdėjome jokio sprogimo, kuris galėjo 
pasigirsti Ikebučiui viduje nuspaudus jungiklį. Greičiausiai jis tol 
persekiojo priešą, kol išseko degalai, o paskui persiskrodė vidurius. 
Koks baisus drąsuolio galas! 

Kiekvienas giluminės bombos sprogimas man atrodė būsiąs pa- 
skutinis, ypač kai per šeštą išpuolį abu minininkai paleido kryžmi- 
nę ugnį. Jie tiksliai žinojo, kur mes esame. Esu tikras, kad, jų akimis, 
mūsų žūtis buvo tik laiko klausimas. Jie tik ir telaukė pasirodant ge- 
rai žinomų juodų degalų kunkulų, reiškiančių, kad mums išplėštas 
šonas ir jau skęstame. Man tik buvo mįslė, kaip mes dar iki šiol gyvi 
atlaikėm šitą egzekuciją. 

O tada atėjo septintoji ataka. Ant mūsų pasipylė dar keliolika gi- 
luminių bombų. Jos vėl sproginėjo po mūsų laivu. Mums sekėsi. Jei 
priešai būtų susiprotėję, ko griebėsi kapitonas Sugamasa, jų mini- 
ninkų vadai būtų įsakę gilumines bombas sprogdinti arčiau pavir- 
šiaus. Ant mūsų denio kaitenų kovinėse galvutėse buvo 15 tūks- 
tančių svarų galingų sprogmenų. Detonavus bent vienai galvutei 
mums būtų galas. Galbūt ir kuriam nors minininkui, jei tuo metu jis 
būtų mums tiesiai virš galvos. Sprogimas pramuštų jo dugną. 

Šįkart ant mūsų buvo numesta daugiau kaip devyniolika gilumi- 
nių bombų. Ir vis tiek, nors svirduliuodamas, I-36 šiaip taip laikė- 
si. Aš pasiekiau tokią būseną, kai šokinėja kiekvienas nervas. Visas 
drebėjau, kaip ir kiti, kuriuos mačiau aplinkui. Saujoje laikiau celiu- 

lioidinę kalio cianido ampulę. Buvau tikras, kad priešas mus įveiks. 
Kai tik jie įvykdys tai, ko siekia — pataikys tiesiai į mūsų laivą ir į jį 
plūstelės vanduo, prarysiu ampulės turinį. Man buvo nepakeliama 
mintis apie mirtį prigėrus, uždusus. 

Buvo jau trečia popiet. Per pustrečios valandos prieš mus buvo 
surengtos septynios giluminių bombų atakos. Iš garsiakalbio pasi- 
girdo kapitono Sugamasos balsas. Jame buvo girdėti pasiryžimas 
beprotybei. 

— Kaitenų pilotams, pasiruošt! Įsilaipint į penktą ir trečią kaitenus! 

Galų gale išsipildė Kugės noras. Į savo ginklą buvo pasiųstas ir 
Janagija. Pasvirusiu laivo dugnu jiems keberiojantis prie savo priei- 
gos vamzdžių sušukau: 

— Sėkmės! 

Nežinau, ar kapitonas Sugamasa dėjo į juos kokių vilčių, ar tie- 
siog leido išsipildyti jų norui mirti taip, kaip turi mirti kaitenų vy- 
rai. Galbūt manė, kad jam pačiam neilgai liko gyventi, ir nusprendė 
baigti gyvenimą kilniu gestu. 

Mechanikai patikrino kaitenus. Abiejų vairų elektrinis valdymas 
neveikė. Vis dėlto jų viduje buvo sausa - tikras stebuklas po šitokio 
giluminių bombų antpuolio. Kugė ir Janagija galėjo valdyti vairus 
rankiniu būdu. Bet šitaip jiems turėjo būti labai sunku laikytis kur- 
so priešo link. 

Visi per treniruotes buvom mokęsi valdyti vairus rankiniu būdu. 
Šitaip vairuojamas kaitenas plaukia baisiais zigzagais. Jei iš I-36 pa- 
leidus kaitenus tie minininkai bus nelabai arti, mažai vilčių į juos 
pataikyti. Kad antpuolis būtų sėkmingas, reikėtų trumpos distan- 
cijos iki taikinio. Kapitonas tai žinojo. Dėl to ir nenorėjo prieš porą 
valandų patenkinti Kugės prašymo. Bet dabar reikėjo ryžtis pasku- 
tiniam pašėlusiam išpuoliui, mėginant nusimesti nuo kupros tuos 
siaubūnus. 

Nė viename iš kaitenų neveikė telefono ryšys. Jis nutrūko per 
atakas iš viršaus. Kugė ir Janagija iš bokštelio negaus jokių nurody- 
mų, kaip veikti. Vienas trinktelėjimas kūju iš vidaus į korpusą bus 
ženklas išplaukti Janagijai. Du trinktelėjimai duos signalą ensainui 
Kugei. 

Buvoatleisti Janagijos gnybtai ir vienas iš įgulos vyrų dideliu kūju 
iš visų jėgų trenkė į korpusą. Prasidėjo laukimas. Praėjo sekundė. 

Antra. O tada - išsvajotas garsas: sparčiai ėmė suktis Janagijos vary- 
tuvo mentės. Jis išplaukė ir ėmė ieškoti priešo. 

Svarsčiau, kaip jis susidoros su kaitenu. Ar jo matuokliai ir ro- 
dikliai rodys teisingus duomenis? Šiuo metu, nepaisant visų pa- 
stangų povandeninio laivo viduje, net sunešę į priekį ryžių maišus, 
buvome nusmukę iki 215 pėdų gylio. Janagijai reikėjo beveik verti- 
kaliai kilti, kad išliktų virš pat I-36 ir užkluptų priešą. 

Dar buvo girdėti Janagijos variklio ūžimas, kai antrasis įgulos 
narys dukart trenkė kūju į priekinę korpuso dalį. Girdėjome atšo- 
kant ir į denį atsimušant Kugės kaiteno tvirtinimo saitus, bet nesi- 
girdėjo variklio garso. Gal jis tiesiog bandys iškilti į paviršių kaip 
plūduras? Jei taip, priešas gali sušaudyti jo ginklą iš kulkosvaidžio. 
Ar mums įmanoma išgyventi, jei tiesiai virš mūsų sprogtų galingas 
jo kovinis užtaisas? Aplink stovinčių vyrų būrelis paskubomis per- 
simetė šiuo klausimu, o vienas pasakė: 

— Koks skirtumas? Jei tie kaitenai pralaimės, pralaimėsim ir mes. 

Užgniaužę kvapą laukėm, kas bus toliau. O paskui, praėjus tris- 
dešimt sekundžių nuo tos akimirkos, kai atšoko Kugės tvirtini- 
mų gnybtai, išgirdom pažįstamą garsą. Suveikė jo variklis! Stačiai 
stebuklas! Pamaniau, koks nenuspėjamas tas kaitenas. Nepaisant 
smulkmeniškos techninės priežiūros, Hikaryje ir Ocudžimoje daž- 
nai nepavykdavo paleisti jų variklių. O dabar štai turime du gin- 
klus, dvidešimt dvi dienas išbuvusius jūroje ir smarkiai apdaužytus 
daugybės giluminių bombų. ir vis tiek jie suveikė. Kai kurių dalykų 
tiesiog neįmanoma paaiškinti. 

Kelias minutes tvyrojo nepaprasta tyla. Tolstančių kaitenų va- 
riklių ūžimas nuslopo, nesigirdėjo minininkų laivasraigčių. Praėjo 
dar dešimt minučių. Nuo Janagijos kaiteno paleidimo buvo praėję 
beveik penkiolika minučių. Du vyrai skubėjo į savo taikinius - du 
eskadrinius minininkus. 

Umai išgirdom kelis gana tolimus silpnus sprogimus, kuriuos 
sekė galingas driokstelėjimas. Detonavo kaitenas! 

Iš pavargusių mūsų gerklių išsiveržė kimūs džiaugsmo šūksniai. 

— Jiems pavyko! - klykavom vieni kitiems. — Vienas iš jų pričiu- 
po priešą! 


> Kaiteno pilotų grupė su samurajų kardais katanomis. 

Sprogo 3000 svarų užtaisas ir mintyse buvom tikri, kad vienas iš 
mūsų medžiotojų viršuje buvo sunaikintas. Akyse susitvenkė siel- 
varto ir džiaugsmo ašaros dėl draugų. Bent vienas iš jų įvykdė tai, 
kas jam buvo lemta. 

O kaip kitas? Mūsų hidroakustikos kabina pranešė, kad girdi tik 
vieną eskadrinį minininką. Rodos, jis pasuko ten, kur įvyko didysis 
sprogimas. Kaip sakė hidroakustikos operatorius, jis mėtė gilumi- 
nes bombas. Tai vyko labai toli nuo mūsų. 

Buvo iššauta dar daugiau giluminių bombų. Iš vidaus jas vos 
girdėjome. Nusprendėme, kad likęs priešo laivas persekioja antrą- 
jį kaiteną. Vienas iš mūsų draugų dabar gelbėjo mūsų visų gyvybę. 
Jis užpuoliką viliojo į šalį, kad I-36 galėtų pabėgti. Vieni kitiems kal- 
bėjom, kaip dabar priešas turėtų stebėtis. Juk vienu metu jis turbūt 
neabejojo pražudęs povandeninį laivą. Iš pradžių mėtė gilumines 
bombas kaip medžiotojas, šaltakraujiškai šaudantis į persekiojamą 
žvėrį. Ir štai stojo akistaton su dviem didžiulėmis greitaeigėmis tor- 
pedomis ir pats tapo medžiojamu grobiu. 

Prabėgo dar kiek laiko. Visiškai nutilo priešo laivasraigčių triukš- 
mas, nebesigirdėjo giluminių bombų sprogimų. Ir kaitenas, ir eska- 
drinis minininkas jau turėjo būti kažkur už horizonto. Kapitonas 
Sugamasa pakeitė kursą ir tylutėliai nušliaužė į šalį. Grįžęs priešas 
būtų neturėjęs beveik jokių galimybių mus rasti. 

Šitaip viršila Janagija ir ensainas Kugė išgelbėjo mūsų povande- 
ninį laivą. Kuris sudavė smūgį laivui, o kuris pasivertė gyvu jauku? 


Gal tą sprogimą, kurį girdėjom, sukėlė Kugė? Gal virš mūsų pa- 
kibusią grėsmę sunaikino drovuolis iš Osakos, kasdien rašydavęs 
laiškus broliams ir seserims? Koks nuožmus turėjo būti to Žmogaus 
ryžtas, kad pasiūlytų kapitonui Osakai mintį iš gelmės paleisti kai- 
teną! Jo elgesys bet kam turėjo atrodyti paradoksalus, tik ne kaite- 
nų pilotams, kurie puikiai jį pažinojo. Kugė buvo toks drovus ir ne- 
drąsus, kad kitiems vyrams pasakojant apie savo mylimąsias turėjo 
apsimesti turintis merginą. Kartą jis mums parodė dailios mergai- 
tės mokykline uniforma nuotrauką ir pasakė, kad tai jo mylimoji. 
Netrukus išsiaiškinome, kad iš tikrųjų tai buvo jo sesers nuotrau- 
ka. Ar tai šis kuklus, santūrus žmogus sukėlė tą galingą sprogimą? 

O gal tai buvo Janagija, kuris turėjo likti namie ir žūklauti, kol 
kiti Japonijos vaikinai kovėsi tolimose svetimų jūrų pakrantėse? 
Kiekvienas karo posūkis vis labiau kurstė jo įniršį, kol galiausiai 
jis įveikė tėvų pasipriešinimą ir įtikino juos turintis kautis už savo 
šalį, nors vienas jų sūnus jau žuvo mūšyje. Koks tai buvo karžygys! 
Cučiuroje šis kresnas žŽemaugis iš šiaurės neabejotinai įrodė turįs ti- 
kro kario dvasią. Kartą buvo surengtas imtynių vakarėlis, per kurį 
buvo įsakyta rungtis 100 lakūnų kursantų. Janagija liko vienintelis, 
įveikęs visus, kurie jau buvo įveikę savo priešininkus. Daugybę ka- 
detų paguldė raumeningos jo rankos ir stuomuo. Ar šis linksmo, 
tiesaus būdo Žmogus, nė nemanęs slėpti, kad yra kilęs iš papras- 
tos šeimos, buvo tas, kuris rėžėsi priešui į širdį? O gal atsisakė šios 
garbės ir nuviliojo į šalį antrąjį laivą, pagelbėdamas mums pabėgti? 

To niekada nesužinosime. 

Kapitonas Sugamasa, kreipdamasis į mus per garsiakalbį, kelis- 
kart sukūkčiojo. 

— Dėmesio visiems! — tarė jis. — Visų prašau kiek įmanoma pa- 
sistengti atitaisyti mums padarytą žalą. Ensainas Kugė ir viršila 
Janagija ką tik žuvo didvyrių mirtimi, kaip ir leitenantas Ikebučis. 
Neleiskime, kad jie būtų tuščiai paaukoję gyvybę! Atitaisę laivui pa- 
darytą žalą, kuo greičiau grįžkime į bazę. Mes atsigausime ir vėl sto- 
sime į kovą. Atkeršysime už tris drąsuolius mūsų draugus. Duodu 
Žodį, kad pats vadovausiu tai kovai! 


> Laivas |-370 su ŽMonėmis torpedomis denyje. Mirtininkai pasirengę 
užimti vietas savo kaitenuose. Japonijos generalinis štabas dėjo didžiules 
viltis į šį ginklą, tačiau joms nebuvo lemta išsipildyti. 

Aplink mane visi vyrai verkė. Vienintelė švari vieta purvinuo- 
se, tepaluotuose jų veiduose buvo ašarų upelių vagos. Ir iki tol man 
buvo pasitaikę apsiverkti, bet tąkart viskas buvo kitaip. Šį kartą tai 
buvo tikro sielvarto ašaros. Jos ištryško iš pačių mano esybės gel- 
mių. Gedėjau tų narsių vyrų, garbingai atlikusių didvyriškus žyg- 
darbius. Tikrai norėjau grįžti į uostą. Norėjau grįžti į Hikarį, gauti 
naują kaiteną ir kartu su Sugamasa vėl pulti priešą. 

Kapitonui baigus kalbėti nebeilgai verkėm. Nebuvo kada. 
Buvom apginti nuo priešo, bet nebuvom apginti nuo jūros. Mūsų 
laivas buvo smarkiai prakiurdytas ir pamažu grimzdo į dugną. 
Elektrikai pranešė, kad išeikvota beveik 90 procentų baterijų ener- 
gijos. Pakankamai turėjom tik suslėgto oro, kuriuo galėjom mėgin- 
ti iškelti povandeninį laivą. Tačiau nerizikavome jo naudoti, kol 
kiek įmanoma neužsandarinome laivo. Kiek galėdami turėjome už- 
kimšti visus plyšius, pro kuriuos sunkėsi vanduo, kad neeikvotu- 
me mums likusių išteklių. Prieš pradedant stumti vandenį į išorę ir 
mėgindami iškelti laivą, turėjome pasistengti, kad į laivą daugiau 
nebepatektų vandens. Visi darbavosi išsijuosę. Aš nieko neišma- 
niau apie povandeninio laivo veikimą. Mano indėlis į bendrą darbą 
buvo padavinėti įrankius žmonėms, kurie mokėjo jais 
naudotis, palaikyti nešiojamąjį žibintą, padėti stum- 
dyti daiktus. Tai ir dariau. Ilgainiui pavyko atitaisyti 
nemažai laivui padarytos žalos ir dešimtą vakaro, po 
septyniolikos valandų nuo tada, kai panėrėme ketin- 
dami dieną plaukti po vandeniu, pamėginome kil- 
ti. Visi įsitempę, užgniaužę kvapą tyliai mintyse 

ragino laivą stumtis aukštyn. Jis kilo lėtai, kartais jau atrodė, kad 
išvis nejuda iš vietos, tačiau mums pavyko. Kelios minutės po de- 
šimtos juodą birželio 28-osios naktį mes jau tyliai slydom vandens 
paviršiumi vildamiesi, kad koks nors priešų grobuonis nenukreips 
į mus radaro. Jei būtume atsiradę jo ekrane, būtume žuvę. Mūsų 
suslėgto oro rezervuarai per šį išnėrimą buvo ištuštinti. Panėrę jau 
nebūtume galėję iškilti. Jūros paviršius, mums iškėlus variklius di- 
džiosioms baterijoms įkrauti ir oro rezervuarams pripildyti, buvo 
lygus kaip stiklas. Viskas, kuo galėjom apsiginti kam nors užpuo- 
lus, buvo du lengvieji kulkosvaidžiai. Kaitenus gabenantys povan- 
deniniai laivai ant denio neturi pabūklų. 

Po visų dienos nesėkmių šis tas ir pasisekė. Naktis buvo be mė- 
nulio. Buvo pataisyta nukentėjusi mūsų radaro antena, įkrautos ba- 
terijos ir į rezervuarus prisiurbėm oro. Netrukus jau buvom pajėgūs 
esant reikalui vėl panerti. Vėsus jūros oras atgaivino pavargusius 
mūsų kūnus. Šoktelėjus oro slėgį ir elektros krūvį rodančių prietai- 
sų rodyklėms, visų veidai nusigiedrijo. Nors numanėme, kad oro 
erdvę čia naršo priešo lėktuvų knibždėlynas, kažkokiu būdu jautė- 
me iš aukštai į mus žvelgiančias trijų mūsų Žuvusių draugų sielas. 

Praėjo kelios valandos. Nors nebuvo vandens nusiprausti, visi 
jautėmės atsigaivinę. Išsvajotas grynas oras vietoj troškaus iškvė- 
puoto padarė savo darbą. O paskui radiolokacijos kabina pranešė 
apie priešo lėktuvą už dvylikos mylių. Nors buvom užbaigę tik lai- 
kinuosius remonto darbus, turėjom panerti. 

Nerti reikėjo iš lėto. Niekas laive taip gerai neveikė, kad būtų 
buvę galima staigiai pasislėpti po vandeniu. I-36 panerti prireikė 
kur kas daugiau laiko negu anksčiau, kai nebuvo nukentėjęs nuo 
giluminių bombų. Greičiausiai lėktuvas mūsų nepastebėjo ir mes 
tikėjomės vėl ištrūkti į paviršių, į gaivų nakties orą, bet kapitonas 
Sugamasa pasismerkė visiems sunkumams, kuriuos kol kas matė 
reikalo kentėti. Mes likom po vandeniu, o klausinėjamas, kada vėl 
išnersim, jis trumpai atsakinėjo: 

— Dar ne dabar! 

Per visą tą ilgą laiką, kol truko giluminių bombų išpuoliai, bu- 
vom tiek pilni baimės, kad apskritai nejutom laive tvyrančio karš- 
čio. Vienintelė mintis buvo tik kaip išvengti mirties. Tačiau dabar, 
kai nebegrėsė pavojus, suvokėm, kad temperatūra povandeninio 

laivo viduje išties nepakenčiama. Oro kondicionavimo sistema 
buvo nepataisomai sugadinta. Turėjom keletą elektrinių ventiliato- 
rių, bet viskas, ką jie galėjo, tai maišyti tą patį troškų orą. Šį nepato- 
gumą kentė visa įgula, juo labiau kad netekom progos įkvėpti gai- 
vaus oro, kurio įeidavo į vidų I-36 esant vandens paviršiuje. Visų 
kūnai blizgėjo prakaitu ir net laivo karininkai, visada vilkintys uni- 
formas, kaip ir mes išsirengė iki fundošių. 

Vis tikėjomės, kad Sugamasa netrukus iškels laivą ir bent kiek 
atsigaivinsime. Man galva svaigo iš karščio ir nuovargio, tad pa- 
traukiau į kubriką. Čia buvo tik truputį mažiau karšta, bet kažkodėl 
pamaniau, kad išsitiesęs ant gulto ir visiškai nejudėdamas turėčiau 
bent kiek atvėsti. 

Kubrike šalia laivapriekio radau ant gulto graudžiai verkian- 
tį viršilą Eidzą Nomurą. Imperatoriškosiose karinėse jūrų pajėgo- 
se nepažinojau tvirtesnio būdo žmogaus už Nomurą. Dar galėjau 
įsivaizduoti jį susigraudinusį tarp žmonių, ištiktų bendro sielvarto, 
bet krūptelėjau pamatęs jį verkiantį vieną. Tiesiog jis buvo ne toks 
žmogus. Pradėjau klausinė- 
ti, kas nutiko, bet pastebėjau 
ant gulto jo pasidėtą užrašų 
sąsiuvinį. Pažinau jį — en- 
sainas Kugė atidavė mums 
savo užrašus tos dienos, kai 
sėdo į kaiteną nuginti prie- 
šo virš mūsų, išvakarėse. 

— Štai, Jokota, — pasakė 
Nomura, - skaityk. 


Ensainas Taičis Imanišis, prieš 
tapdamas jūreiviu, buvo Kejo 
universiteto ekonomikos studentas. 
Hieroglifai įrašyti jo ranka. Imanišis 
buvo povandeninio laivo |-36 į 
ataką paleisto kaiteno pilotas. Jo 
kūnas buvo rastas penkios dienos 


po išpuolio prieš amerikiečių laivą. 


Kaitenų memorialinis Muziejus, 


Japonija. 

Jis padavė man sąsiuvinį, atvertė puslapį arčiau pabaigos ir jame 
pamačiau karininko rašytą kreipimąsi, kurį jis po savęs paliko atmi- 
nimui. Pradėjau skaityti. 

„Visiems mano draugams bazėje nuo Minoru Kugės: 

Trys pilotai dėl mūsų kaitenų techninių gedimų bus vėl priversti 
grįžti į bazę. Išplaukėme iš uosto kaip šešių asmenų grupė. Tapome 
gerais draugais ir man skauda širdį, kad tik trys iš mūsų galime sto- 
ti į akistatą su priešu. 

Sonodai, Nomurai ir Jokotai tai ne pirma misija. Jie jau du kar- 
tus buvo išvykę į užduotį. Nors jie grįš pas jus, meldžiu nevarsty- 
ti jų šaltais žvilgsniais. Išgirdęs, kad jo kaiteno neįmanoma paleis- 
ti, ensainas Sonoda karininkų kajutėje karčiai apsiverkė. Aš puikiai 
supratau jo jausmus. 

Prašau kiek įmanoma greičiau šiuos tris vyrus išsiųsti į naują mi- 
siją. Jie nori gauti puikios būklės ginklus ir smogti priešui. 

Tai paskutinis gyvenime mano prašymas ir vienintelis, su kuriuo 
į jus kreipiuosi laukdamas įsakymo vykti į paskutinę savo misiją.“ 

Visa tai perskaitęs apsiverkiau kartu su Nomura. Norėjosi gar- 
siai šaukti Kugės vardą, šlovinti jį ir dėkoti, bet negalėjau, nes aplink 
mus buvo įgulos vyrai. Užuot šaukęs, išsitiesęs ant gulto meldžiau- 
si už mūsų draugą. Kaip ir mes, jis buvo du kartus išvykęs į misiją 
su „Kongo“ ir „Tembu“ grupėmis ir žinojo, koks nusivylimas yra du 
kartus grįžti atgal. Tad užbaigdamas savo dienoraštį jis prašė kitų 
kaitenų vyrų, kad būtų mums gailestingi. 

„Man nereikia pasigailėjimo, Kuge, - pasakiau. - Grįšiu ir ramiai 
su viskuo susitaikysiu. Jei mus už nugaros apkalbinės, tegul kalba. 
Jeigu jie negali suprasti, kaip jaučiasi kaitenų vyrai, aš nieko negaliu 
pakeisti. Tu, Ikebučis ir Janagija suprantate, tad visa kita nesvarbu. 
Šiek tiek užtruksim, bet vėl išvyksim. Laukite mūsų. Netrukus su- 
sitiksim su jūsų trijule.“ 

Nusišluosčiau ašaras. Nebėra ko verkti. Prakaituotą mano kūną 
įveikė miegas. 

Kol miegojau, kapitono Sugamasos įgula palengva plukdė I-36 
į šiaurę, mūsų bazės link. Visi norėjo su laivu išnerti į paviršių, bet 
nebuvo kaip. Vis daugėjo priešo patrulių. Kaskart kapitonui tiek 
iškėlus laivą, kad buvo galima virš vandens iškišti radaro anteną, 
mūsų operatoriai ekrane matydavo priešo lėktuvus. Taigi ir toliau 

plaukėm po vandeniu naudodami baterijas ir žinodami, kad be vė- 
laus birželio 29-osios vakaro neturėsim jokių galimybių išnerti. 

Visi, išskyrus dirbančius savo pamainą vairinėje, miegojo ar snū- 
duriavo, mėgindami išsaugoti dar neišeikvotus energijos likučius, 
tik staiga devintą ryto pasigirdo sprogimas. Toks garsus, kad vi- 
sus pažadino - nusiritom nuo gultų, prisidengę tik purvinais strėn- 
raiščiais. Nežinojom, ką galvoti, nes iš garsiakalbio neišgirdom nė 
žodžio. 

— Raskit triukšmo šaltinį! - įėję į kajutkompaniją išgirdom šau- 
kiant kapitoną Sugamasą. 

Hidroakustikos kabina atsakė, kad jų prietaisai nieko nerodo. 

— Mėginkit gaudyti radaru! 

Buvo iškelta ir aplink apsukta radaro antena. 

— Ekrane nieko! - raportavo už radiolokaciją atsakingas 
karininkas. 

Arba blogai veikė mūsų radaras, arba staiga dingo tas, kas sukė- 
lė sprogimą. 

Bokštelyje buvo surengtas trumpas pasitarimas ir tada mums 
buvo perduota žinia. „Turbūt vyksta degalų nuotėkis, - buvo pasa- 
kyta mums. - Mus pamatė priešo lėktuvas. Jis numetė bombą pažy- 
mėdamas mūsų buvimo vietą. Greičiausiai mūsų ieškoti atplauks 
laivai.“ 

Tokią išvadą padarė kapitonas Sugamasa. Jei ji teisinga, papuo- 
lėm į dar didesnę bėdą nei pirmiau. Iš povandeninio laivo vidaus 
neįmanoma sustabdyti degalų nuotėkio. Tas juodas skystis tol tekės 
iš mūsų rezervuarų, kol liksim be degalų arba kol mums virš galvos 
vėl atsiras priešas. Visi stojo į savo postus ir paskubomis paruošė 
laivą atremti giluminių bombų ataką. Smarkiai išsigandom, nes ne- 
įsivaizdavom, kiek dar smūgių gali atlaikyti kaip obuolys sudaužy- 
tas mūsų laivas. Buvo akivaizdu, kad labai giliai nerti negalim, be 
to, tebeturėjom prie viršutinio denio pritvirtintus 9000 svarų sprog- 
menų užtaisus. Vienas taiklus giluminės bombos smūgis galėjo 
visiems mums padaryti galą. 

Laukėm, bet taip ir nesulaukėm giluminių bombų antpuolio. Tai 
nudžiugino Sugamasą - jis nusprendė, kad lėktuvas tik apytiksliai 
pažymėjo laivams mūsų buvimo vietą. Jei lėktuvo pilotas būtų bu- 
vęs tikras dėl mūsų buvimo vietos, būtų tęsęs antskrydį ir nume- 

tęs daugiau bombų. I-36 toliau šliaužė į šiaurę. Gal iki susirenkant 
antvandeniniams laivams mes jau būsim pakankamai toli pabėgę. 

Maždaug po pusvalandžio hidroakustikos kabina raportavo: 

— Laivasraigčiai! Kairėje, devyni laipsniai. Garso intensyvumas 
du! 

Artinasi priešas! Jį prišaukė lėktuvas! Netrukus jis mus ras pagal 
besivelkantį degalų pėdsaką. 

Nuo tos minties darėsi silpna. Visiškai neturim kuo gintis. Ant 
denio yra trys niekam nereikalingi kaitenai, o įgula eikvoja pasku- 
tines jėgas vien mėgindama palaikyti lygią kilio padėtį. Mes nega- 
lėjom išnerti į paviršių ir kautis. Ant denio turėjom tik du kulkos- 
vaidžius, o po viso to, ką laivas patyrė, jie gal dar ir neveikia. Net 
jei veiktų, nėmaž neapgintų nuo penkių colių kalibro pabūklų. Vos 
pasirodę paviršiuje būsim sudaužyti į šipulius. Galėjom tik toliau 
mėginti sprukti tikėdamiesi, kad priešas mūsų neras. Jei ras, mums 
galas. 

Dabar jau išgirdom giluminių bombų sprogimus. Bet jie buvo 
labai toli. Ką priešas sumanė iškrėsti? 

— Laivasraigčio garso intensyvumas jau trys! — pranešė hidro- 
akustikos kabina. 

Priešas artinosi. Jis buvo arčiau negu tada, kai atėjo pirmas 
pranešimas. 

Po kelių minučių hidroakustikos kabina raportavo: 

— Garso intensyvumas lieka trys! 

Šito negalėjom suprasti. Kodėl jie nesiartina? Gal bando mus su- 
gundyti paspartinti I-36 eigą, kad garsiau suūžtų mūsų laivasraig- 
čiai ir jie galėtų tiksliau nustatyti mūsų vietą? Išgirdom dar vieną 
giluminių bombų ugnies bangą. Ji buvo girdėti dar toliau negu pir- 
moji. Tai mums buvo mįslė, nes I-36 laikėsi kurso į šiaurę, bandy- 
damas keturių mazgų greičiu nusėlinti toliau nuo pavojaus. Toks 
greitis leido ilgesniam laikui sutaupyti baterijų energijos ir nekėlė 
didelio triukšmo, kurį galėtų sugauti priešo jutikliai. 

Vėl išgirdom giluminių bombų sprogimus - dar toliau negu pir- 
ma. Paskui jie vėl nudundėjo, tačiau jau taip toli, kad net mūsų hi- 
droakustikos kabina nebegirdėjo laivasraigčių menčių. 

— Mums sekasi! — pasakė Sugamasa per garsiakalbį. - Jūra virš 
mūsų audringa. Tai mums gelbėja. Esu tikras, kad iš mūsų laivo 

16 Didvyriškumas ir išsigelbėjimas 


Japonų povandeniniame laive. 


sunkiasi degalai ir mus aptiko priešo orlaivis. Bet stiprios bangos 
išnešiojo nutekėjusį dyzeliną ir priešo eskadrinis minininkas nesu- 
mojo, kur mūsų ieškoti. Ketinu toliau laikytis šio kurso ir tikiuosi, 
kad priešas toliau darys tai, ką darė iki šiol - mėtys bombas į klai- 
dingą vietą. 

Viduje toliau kilo temperatūra. Vis labiau silpo deguonies tieki- 
mas. Į vakarą jau Žiopčiojom kaip bangų į krantą išmestos žuvys. 
18 val. 30 min. kapitonas Sugamasa nusprendė išmėginti laimę. 
Reikėjo gauti oro ir įkrauti baterijas. Nebegalėjom ilgiau tūnoti po 
vandeniu. Vyrai jau buvo tokie nusilpę, kad vargiai begalėjo valdy- 
ti laivą. 

— Iškelt laivą į paviršių! — įsakė jis ir visi nudžiugę susižvalgė 
tarpusavyje. 

Pagaliau vėl įkvėpsim gryno oro po tos kankynės. Ėmėm lauk- 
ti palaimingo vandenį iš balastinių rezervuarų išstumiančio oro 

šnypštimo. Tačiau vietoj šio garso mūsų pojūčiai pagavo visai ką 
kita. I-36 pajudėjo atbulas, o paskui ėmė grimzti! 

— Do šimašitaka? — išgirdom kažką šaukiant bokštelyje. - Kas čia 
dedasi? 

Vienas iš sargybą einančių vyrų vardijo gylio rodmenis. 

— 150 pėdų! - išgirdom jo balsą bandydami neprarasti savitvar- 
dos. - 180 pėdų! 210 pėdų! 

Maksimalus saugus gylis I-36 buvo apie 315 pėdų. Nusileidus 
žemiau nebegalėjai tikėtis, kad laivas atlaikys jūros slėgį. 

— 210 pėdų! - šaukė sargybinis. - 270 pėdų! 300 pėdų! 330 pėdų! 

Staiga pasijutau triuškinamas jūros svorio tarsi pats virtęs I-36 
korpusu. 

— 360 pėdų! - monotoniškai dūzgė balsas. - 390 pėdų! 

— O viešpatie Buda! - sušukau. 

Sargybinis šūktelėjo: 

— 420 pėdų! 

Pasigirdo gergždimas, tarsi laivą kas gręžtų kaip rankšluostį. 
Dabar jau galas, pamaniau. 

O tada išgirdau į rezervuarus besiveržiantį suslėgtą orą. Vanduo 
buvo išpūstas pagrindinių rezervuarų. I-36 kelias sekundes pasver- 
dėjo, o paskuj ėmė tolygiai kilti į viršų. Pagaliau išgelbėti! Vėliau 
sužinojau, kad vienas nusikamavęs bocmanas atsuko ne tą vožtu- 
vą. Klaidąjis ištaisė po kelių sekundžių, tačiau šitaip priešas vos ne- 
parmetė mūsų ant menčių. Jo veiksmai iki tokio laipsnio nukankino 
savo darbą puikiai išmanantį povandeninio laivo jūreivį, kad jis per 
klaidą vos nepražudė savo draugų. 

Tačiau dar nebuvom saugūs nuo pavojų. Kapitonas Sugamasa 
norėjo perduoti Šeštajam laivynui žinią, kad grįžtame, tačiau žino- 
jo priešą klausantis pranešimų, kad galėtų tiksliai į mus nusitaikyti 
per tolesnes atakas. Liko tik žavėtis jų kovingumu. Jie buvo nepa- 
lenkiami. Niekada nenuleidžiantys rankų. Iškilom į paviršių ir įkro- 
vėm baterijas. Jas įkrovus ir įleidus oro Sugamasa surašė raštelį, o 
paskui daug kartų jį trumpino, kad pernelyg ilgai nenaudotume ra- 
dijo ryšio. Turėjom sudaryti kuo mažiau galimybių mus aptikti. 

Kai viskas jau buvo paruošta vėl panerti, Sugamasa davė smul- 
kius nurodymus geriausiam mūsų radijo operatoriui ir įteikė rašte- 
lį. Pranešimas buvo trumputis ir sparčiai perduotas: 

„I-36 grįžta į bazę. Smarkiai sugadintas giluminių bombų. 
Paleisti trys kaitenai.“ 

Vos operatoriui perdavus šiuos žodžius, nėrėm po vandeniu ir 
ten pasilikom. Po vandeniu plaukėm visą birželio 30-ąją ir išnėrėm 
tik naktį. Šįkart perkraudami baterijas klausėmės priešo radijo pra- 
nešimų, iš kurių daugelis buvo nešifruoti. Štai kaip tuo metu tvirtai 
jautėsi Amerikos laivynas. Būdami tikri, kad mūsų imperatoriška- 
sis laivynas jiems nepadarys jokios žalos, jie net nesivargino koduo- 
ti savo pranešimų ir slėpti, ką darantys. I-36 navigacijos skyriaus 
vadas leitenantas Hagivara (Hagiwara) mums pasakė, kad, spren- 
džiant pagal priešo pranešimus plačiai išdėstytų savo dalinių po- 
vandeniniams laivams, jie beveik tiksliai apskaičiavo mūsų padėtį. 
Virš vandens išbuvom tik kiek buvo būtina ir vėl panėrėm. Vėl išnė- 
rėm sutemus liepos 1-ąją ir pakartojom tą pačią procedūrą - šitaip 
ir gyvenom dar keturias dienas. Priešo žvalgybos lėktuvus matėm 
retai ir nė karto neišgirdom priešo laivasraigčių. Gal kaip tik I-36, o 
ne I-47 buvo šinanai - nemirtingas laivas. 

Tuoj po vidurnakčio, mušant pirmąsias liepos 6-osios valandas, 
išnėrę virš vandens įplaukėm į Bungo sąsiaurį. Namai buvo nebeto- 
li. Dar kelios valandos, ir mūsų laukia marios karšto vandens ir ska- 
buvo galima įžiūrėti Sikoku. Nebesitikėjau kada nors jų pamatyti. 

Bet dabar viskas gerai, tariau sau nutvėręs kelias minutes ant 
atvirojo tiltelio įkvėpti gryno oro. Visiškai netrukus būsim krante. 
Visi išgirs paskutinę Kugės valią, mus užtars ir kapitonas Sugamasa. 
Luktelėję kokias porą savaičių, Sonoda, Nomura ir aš kartu su dar 
trimis kaitenų vyrais vėl perplauksim šį sąsiaurį ir patrauksim į 
pietus ieškoti priešo. Sugamasa visiems girdint davė žodį. 

Taigi, maniau sau, viskas labai neblogai, ir pasinėriau į svajingas 
mintis. 

Jas nutraukė garsus šūksnis ir keturi stiprūs sprogimai. Tiltelis 
ištuštėjo, I-36 varikliai ėmė veikti visu greičiu. Nesusivokdami, kas 
vyksta, kajutkompanijoje ėmėm vieni kitų klausinėti, bet niekas nie- 
ko nežinojo. 

Netrukus kajutkompanijoje pasirodė vyriausiasis mechanikas. 

— Neįtikėtina! - pasakė jis. - Po visko, ką ištvėrėm, prie pat namų 
mus bandė partiesti Amerikos povandeninis laivas. 

— Amerikos povandeninis laivas? Čia, Bungo sąsiauryje? 

Žinojome priešo povandeninius laivus dažnai patruliuojant 
pietinėje sąsiaurio dalyje, ten jie nuskandino nemažai laivų, tačiau 
tada, kai pasigirdo sprogimai, jau buvom toli įplaukę į sąsiaurį. 

— Taip, čia, - atsakė karininkas. - Jie į mus iššovė keturias torpe- 
das. Artimiausia pralėkė vos per penkiolika pėdų nuo mūsų laiva- 
galio. Sprogimai, kuriuos išgirdot, įvyko joms detonavus prie kran- 
to linijos. Na, mes ir laimės kūdikiai. 

Išties laimės kūdikiai! Po visų nesėkmių tai buvo dar vienas 
sėkmę pranašaujantis ženklas. O po kelių valandų jau stovėjau ant 
I-36 denio, laivui plaukiant į Hikario uostą. Į nugarą plieskė saulė — 
buvo gera. Jau trisdešimt tris dienas jos nebuvau matęs. Nebedaug 
kartų ji patekės, ir aš vėl išplauksiu į jūrą. 


Amerikiečių povandeninis laivas Ramiajame vandenyne netoli Japonijos krantų. 

17 Kovų baigtis ir mano dilema 


945 metų liepos 6 dieną, žaizdotam I-36 parsivilkus į uostą, mano 

nuotaika smarkiai krito. Ne iškart nusikračiau slogučio, tad kiek 

galėdamas ilgiau nelipau iš povandeninio laivo. Patikrinus, kiek 
pažeistas laivas, paaiškėjo, kad jis labai nukentėjęs. Jį reikėjo siųs- 
ti remontuoti į Kurę. Kol laivas neatsidūrė sausajame doke, niekas 
negalėjo pasakyti, kiek užtruks remontas. Tuo tarpu turėjau toliau 
treniruotis. 

Man esant Hikaryje, buvo planuojama siųsti devintąją kaite- 
nų misiją. Iki tol į užduotį buvo išvykusios „Kikusujo“, „Kongo“, 
„Čihajos“, „Šimbu“, „Tataros“, „Tembu“, „Šimbu“ ir „Todorokio“ 
grupės. Nors lotyniškais rašmenimis užrašyti ketvirtosios ir sep- 
tintosios grupių pavadinimai sutampa, hieroglifais jie rašomi kiek 
skirtingai. Ketvirtosios grupės pavadinimas „Šimbu“ reiškia „Dievo 
kariai“, o septintosios - „Samurajaus keliu“. Naująją „Tamono“ gru- 
pę turėjo sudaryti šeši povandeniniai laivai, gabenantys iš viso 33 
kaitenus. 

Tamonas - vienas iš mūsų budistų dievų, atsakingas už Japonijos 
gynimą nuo priešų. Be to, Tamonu vaikystėje ir jaunystėje buvo 
vadinamas Masašigės Kusunokio sūnus Masacura (Masatsura). 
Drąsus jaunuolis, petys į petį su tėvu kovęsis gindamas sostą, iki aš- 
tuoniolikos, kai sulaukė suaugusio vyro amžiaus, atsiliepdavo va- 
dinamas tik šiuo vardu. 

Su šia grupe galėjo plaukti tik trys pirmojo ešelono povandeni- 
niai laivai - kapitono leitenanto Šiokičio Sudzukio (Shokichi Suzuki) 
vedamas I-47, kapitono leitenanto Saičio Obos (Saichio Oba) I-53 
ir kapitono leitenanto Močicuros Hašimoto I-58. Iš kovos iškritus 
I-36, tai buvo viskas, kas liko Japonijai. Šie laivai turėjo gabenti po 

šešis kaitenus. Likusieji trys povandeniniai laivai buvo I-363, 1-366 
ir I-367, kurių kapitonai atitinkamai buvo kapitonas leitenantas 
Sakajė Kihara (Sakae Kihara), leitenantas Takamis Tokioka ir leite- 
nantas Kunio Taketomis. 

Pirmiausia birželio 14 dieną iš Ocudžimos išplaukė I-53. 
Paskutinis rugpjūčio 8-ąją išplaukė I-363 iš Hikario. Liepos 19-ąją 
uostą paliko du povandeniniai laivai — I-47 ir I-367. Nei vienam, nei 
kitam nepasisekė, abu grįžo į uostą nesurengę atakų. Taip pat klojo- 
si ir I-363. Šitaip iš 33 „Tamono“ kaitenų buvo eliminuota šešiolika. 
Dar penki iškrito iš kovos dėl techninių kliūčių, tapusių kaitenų ko- 
votojų prakeiksmu. Tik dvylika, tai yra maždaug trečdalis drąsuo- 
lių, buvo paleisti atakuoti priešo. 

Išvykus daugeliui šių povandeninių laivų, likusias liepos 
dienas Hikaryje praslankiojau iš kampo į kampą nerasdamas sau 
vietos. Niekas man nedavė paplaukioti kaitenu, o man verkiant rei- 
kėjo praktikuotis, jei buvo ruošiamasi mane vėl siųsti į užduotį. Jau 
buvau savaičių savaites neplaukiojęs šiais aparatais ir turėjau at- 
naujinti įgūdžius. Vis dėlto per visą liepą tokios progos negavau. 
Kiti buvo skubiai rengiami valdyti „atraminius kaitenus“, kuriuos 
buvo ketinama panaudoti pagal paskutinio plataus masto pasiprie- 
šinimo planą. Apie tai dar ilgai nežinojau ir karui pasibaigus, tačiau 
atraminiai kaitenai buvo laikomi svarbia to plano sustabdyti priešą 
prie mūsų krantų dalimi. 

I-53 iš Ocudžimos išplaukė liepos 14-ąją. Nė vienas iš jo kaite- 
nų pilotų ir įgulos narių nė nenumanė, kad mūsų imperatorius jau 
buvo nusprendęs baigti karą, kol šalies neištiko visiška katastro- 
fa. Prieš dvi dienas kaip ypatingąjį pasiuntinį jis buvo išsiuntęs į 
Maskvą princą Konoję (Konoye) prašyti Rusijos valdžios tarpinin- 
kauti dėl taikos sąlygų tarp Japonijos ir Jungtinių Valstijų. Žinoma, 
nė vienas iš šių dviejų aukštų asmenų nežinojo, kad Rusija kratysis 
tokio vaidmens, nes jau pati rengėsi skelbti mums karą. 

Prieš pat išvykstant I-53 per pratybas Ocudžimoje žuvo keturio- 
liktasis pilotas mirtininkas. Jaunesnysis leitenantas Jošio Kobajašis 


Japonų povandeninis laivas |-58. 


Povandeninio laivo I-58 torpedų skyrius. 


(Yoshio Kobayashi), lėkdamas į mokomąjį taikinį, kliudė amerikie- 
čių padėtą miną - tas pat prieš du mėnesius buvo ištikę ir virši- 
las Tarahurą bei Kitamurą. Neįtikėtinai pasisekė kartu su Kobajašiu 
to paties ginklo kabinoje plaukusiam Hirošiui Takahašiui (Hiroshi 
Takahashi). Jiems susidūrus su mina, nuo sprogimo atšoko kaiteno 
viršutinis liukas. Takahašį pro tą siaurą angą išstūmė, o gal ištraukė 
sprogimo jėga. Jis pritrenktas atsidūrė kiek toliau vandens paviršiu- 
je, bet įstengė kiek išsilaikyti, kol jį paėmė torpedinis kateris. Tačiau 
Kobajašis nuskendo. 

I-53 plaukiojo 31 dieną. Paleido keturis savo kaitenus ir prane- 
šė nuskandinęs tris priešo transportinius laivus bei vieną eskadrinį 
minininką. I-366 jūroje išbuvo tik 15 dienų. Rugpjūčio 8-ąją jis pa- 
leido tris kaitenus ir tvirtino sunaikinęs tris transportinius laivus. 
I-47, I-367 ir I-363, kaip jau sakiau, nieko nepešė. Tarp nusivylusių 
vyrų, turėjusių grįžti iš „Tamono“ misijos, buvo ir mylimiausias 
mano draugas viršila Kikuo Šinkajus, su kuriuo iki tol ilgai rengė- 
mės vykdyti užduotį. Nepaprastai pasisekė I-58, kurio vadas iki 
šiol buvo Hašimotas. Nors paleido ne kaitenus, o įprastas torpedas, 
Hašimotas nuskandino didelį priešo karo laivą. 

Kaip vėliau rašė kapitonas leitenantas Hašimotas, tai buvo neį- 
tikėtinos sėkmės pavyzdys. Šį laivą paryčiais, dar neišaušus, jis pa- 
skandino liepos 30-ąją patruliuodamas Guamo-Leitės linijoje. Jis 

buvo beveik atsitiktinai pastebėtas prieš pat vidurnaktį kaip juoda 
dėmelė rytų horizonte. Hašimotas panėrė iki periskopo gylio ir žiū- 
rint pro naktinį periskopą ta dėmelė virto trikampiu, o paskui dide- 
lio karo laivo pavidalu. Kapitonas nusprendė, kad tai Idaho klasės 
linijinis laivas. Jis plaukė tokiu kursu, kad jei ir toliau būtų jo lai- 
kęsis, būtų praplaukęs I-58 tiesiai prieš nosį, ir Hašimotas sau tarė: 
„Tas laivas žuvęs!“ 

Mūsų povandeniniam laivui nieko daugiau nereikėjo daryti, tik 
laukti ten, kur buvus, nes priešo laivas, kaip atrodė, nemėto pėdų 
zigzagu. Tačiau matuodamas iki taikinio likusį nuotolį kapitonas 
Hašimotas ėmė baimintis, kad linijinis laivas praplauks pernelyg 
arti. Jei tai atsitiktų, torpedoms neužtektų nuotolio užsitaisyti. 

Japoniškos torpedos, kaip ir daugelis kitų, turi tam tikrą atstumą 
nulėkti vandeniu, kad būtų mechaniškai aktyvuotas jų detonatorius 
sprogimui nuo smūgio sukelti. Hašimotas liepė pakreipti dešinįjį 
vairą ir laivu lėtai apsuko platų ratą. Šitaip jis grįžo į tą patį kursą, 
kuriuo plaukė tuo metu, kai pastebėjo taikinį, tačiau užbaigė ratą 
toliau nuo taško, kurį turėjo kirsti pro jį plaukiantis priešo laivas. Ir 
tada, kai šis praplaukė skersai I-52 laivapriekio tik 1500 jardų atstu- 
mu, kapitonas įsakė paleisti šešias torpedas. 

— Keturios pataikė! — sušuko jis savo įgulai prieš įsakydamas gi- 
liai panardinti laivą ir smarkiai pasukti į dešinę. 

Jis norėjo aplenkti priešą ir pasilikti giliai po vandeniu, kol I-58 
užtaisys torpedas antrai atakai. Tam prireikė daugiau nei valandos. 


Amerikiečių sunkusis kreiseris 

Harringtonas 1959 m. ima interviu iš |-58 kapitono Hašimoto, nuskandinusio laivą 


Indianapolis. 


I-58 išnėrus jo stebėtojai nepamatė jokio didelio laivo. Hašimotas 
kurį laiką paieškojęs nusprendė, kad nuskandino tą didelį laivą, 
tada panėrė ir pabėgo bijodamas, kad to laivo eskortas gali jį aptikti 
ir savo ruožtu nuskandinti. Jis nežinojo, kad nebuvo jokio eskorto 
ir kad tai nebuvo linijinis laivas. Po karo gavo visiškai tikslių Žinių, 
kokį laivą jo torpedos pasiuntė į dugną. 

Liepos 28-ąją jau paleidęs keturis kaitenus, Hašimotas padarė iš- 
vadą, kad prie pirmiau jo torpedų su žmonėmis nukauto eskadrinio 
minininko, tanklaivio ir dviejų transportinių laivų reikia pridėti dar 
ir linijinį laivą. Rugpjūčio 1 dieną jis paleido penktąjį savo kaiteną 
ir pranešė kartu su juo nuskandinęs vandens lėktuvų plaukiojančią 
bazę. Šeštojo jo kaiteno nepavyko paleisti dėl mechaninių gedimų. 
Viršila Ičiras Širakis (Ichiro Shiraki) turėjo grįžti laivu atgal. 

I-58 įgulos vyrai, nuskandinę didelį priešo laivą, būtų labai nu- 
stebę, jei būtų žinoję, kad jų laivo vadui tai bus keisčiausia patir- 
tis, kokios iki tol nebuvo išgyvenęs joks mūsų karinio jūrų laivy- 
no karininkas. Po karo okupacinė valdžia nuskraidino Hašimotą į 
Vašingtoną liudyti karo lauko teisme prieš karininką, kurio laivą jis 
nuskandino. Tai buvo sunkusis kreiseris Indianapolis, iš Amerikos į 
Marianų salas gabenęs atominių bombų dalis. 

Liepos viduryje Amerikos laivai plaukiojo visiškai arti mūsų kran- 
tų, kai kurie didžiaisiais savo pabūklais net apšaudydavo Japonijos 
miestus ir gynybos pramonės įmones. Dangų temdė lėktuvnešių or- 
laivių grandys. Jie užpuolė Tokiją ir dvi didžiausias mūsų karinių 
jūrų pajėgų bazes Kurę ir Jokosuką. Paskutinės didžiojo mūsų lai- 
vyno dalys buvo nuleidusios inkarus Kurėje ir laukė įsakymo pagal 
generalinį planą išplaukti ginti Japonijos. Amerikiečių lėktuvai nu- 
skandino lėktuvnešius „Amagi“ ir „Kajo“ (Kaiyo), taip pat linijinius 
laivus „Haruna“, „Isė“ (Ise) ir „Hiuga“ (Hyuga). Nuskandino ir tris 
kreiserius, eskadrinį minininką ir povandeninį laivą I-372. Japonijai 
buvo likęs vienintelis linijinis laivas „Nagato“. Smarkiai apgadin- 
tas, jis vienintelis iš Japonijos linijinių laivų pergyveno karą. 

Kol aš niršau, kad niekaip negaunu paplaukioti kaitenu, admiro- 
las Soemu Tojoda skaičiavo likusį mūsų karinių jūrų pajėgų inven- 
torių, ketindamas paraginti imperatorių tęsti karą. Tojoda žinojo, 
kad tauta savo žemėje kartu su didžiuliu kiekiu ginklų ir amunici- 
jos neteko daugiau kaip milijono sausumos pajėgų karių. Taip pat 
žinojo, kad palei Kiūšiū, Šikoku ir Honšiū krantus slapta buvo iš- 
dėstyta dešimtys kaitenų. Šešis kaitenų vyrus, kurių vadas buvo 


leitenantas Tošiharu Konada (Toshiharu Konada), su savo ginklais 
nusiuntėme net į Hačidžio salą, esančią apie 200 mylių nuo Tokijo. 
Pro čia amerikiečiai turėjo traukti pulti centrinės Japonijos. O tada 
Konada su savo vyrais būtų pasileidęs nuo uolėtos pakrantės ir nu- 
skandinęs šešis priešo laivus, pageidautina lėktuvnešius. 

Dar vienas japonų ginklas šinio - šis 


laivelis galėjo gabenti 155 ką sprogmenų 
ir įsibėgėjęs iki 20 mazgų smogti į taikinį. 


Dešinėje bandymų metu į taikinį lekiantis 


šinio. 


Tokijuje buvo parengtas paskutinio visuotinio šturmo planas, 
pavadintas operacija „Sprendimas“ - buvo sumanyta atakuoti prie- 
šo pajėgas prie Okinavos. Liepos pradžioje mūsų ginkluotosios pa- 
jėgos tebeturėjo daugiau kaip 10 tūkstančių lėktuvų. Dalis jų buvo 
pasenę, dalis —- pernelyg lėti mokomieji orlaiviai, bet visi buvo lai- 
komi tinkamais kamikadzių atakoms. Didelis jų skaičius buvo sle- 
piamas po žeme ir kurį laiką nenaudojamas norint apgaule priversti 
priešą patikėti, kad mums liko labai mažai lėktuvų. Japonijos kari- 
nis jūrų laivynas turėjo ir 100 naujai sukonstruotų penkių žmonių 
įgulai skirtų povandeninių laivų, vadintų koriu, ir apie 300 dviejų 
žmonių valdomų povandeninių laivų kairiu. Abiejų tipų povan- 
deniniai laivai galėjo nešti po dvi torpedas. Kairiu vietoj torpedų 
smaigalyje galėjo nešti 1000 svarų masės kovinę galvutę, kad galėtų 
blokštis į laivus kaip kaitenai. 

Šie „laivyno amunicijos reikmenys“, taip pavadinti dėl vienkar- 
tinio naudojimo kaip kulkos ar artilerijos šaudmenys, pridėjus šim- 
tą su viršum „atraminių kaitenų“, potencialiai galėjo nuskandinti 
šimtus priešo laivų. Šioms pajėgoms paremti turėjome dar vieną 
ginklą, vadinamą šinio. Tai buvo maždaug 15 pėdų ilgio lengvi lai- 
veliai. Kiekvienas pirmgalyje nešė 550 svarų sprogstamąjį užtaisą. 
Jie buvo skirti smogti priešui naktimis, įsibėgėjus 20 mazgų greičiu. 


< Japonų mažieji povandeniniai laivai kairiu (Kairyu), galintys gabenti dviejų 
žmonių įgulą ir 250 ką kovinį užtaisą bei atakuoti laivą kaip kaitenai. 

Kai kurie šiniai buvo išsiųsti į Formozą ir Okinavą, bet 2000 jų tebe- 
buvo išbarstyta užutėkiuose ir įlankėlėse palei ilgą Japonijos krantų 
liniją. Kai kurie buvo gerai paslėpti geriausiuose mūsų uostuose ir 
iš ten galėjo atakuoti priešą tada, kai jis jautėsi visiškai saugus nu- 
leidęs inkarą užkariautame uoste. 

Kaip paaiškėjo po karo, mūsų aukščiausioji karinė vadovybė 
teisingai numatė, kad priešas pirmiausia mėgins išsilaipinti pieti- 
nuo Tokijo. Mūsų pajėgos su maždaug 3000 kamikadzių, pasislė- 
pusių pietinėje saloje, ir 1000 - šiaurinėje, buvo pasiryžusios su tuo 
susidoroti. 

Kai vėl gavau įlipti į kaiteną, jau buvo rugpjūtis. Nuotaiką man 
pagaliau praskaidrino gautas įsakymas vykti į Ocudžimą ir treni- 
ruotis su vyrais, paskirtais vykdyti operacijos „Sprendimas“ - ma- 
sinio orlaivių ir povandeninių pajėgų antpuolio šalia Okinavos. 
Buvau laimingas. Rengtis šiam antpuoliui dėl povandeninių laivų 
trūkumo buvo parinkta nedaugelis kaitenų pilotų. Buvau vienas iš 
nedaugelio, kuriems nusišypsojo sėkmė. Visiškai nežinojau, nei kas 
vyksta Tokijuje, nei apie didįjį gynybos planą. Kaip ir kiti kaitenų 
korpuso kariai, žinojau tik tiek, kad mes vis dar kaunamės ir kausi- 
mės iki mirties. 

Prieš man išvykstant iš Hikario į Ocudžimą, per pratybas Žuvo 
dar vienas draugas, jau penkioliktas kaiteno pilotas. Tai buvo 
Minoru Vada (Wada), kartą su „Todorokio“ grupe I-363 povandeni- 
niu laivu išvykęs į užduotį. Jo laivas trisdešimt vieną dieną sukio- 
josi ieškodamas priešo laivų ir ne kartą jų matė, bet jam nepasisekė 
užsiimti gerų pozicijų ir atakuoti. Penkis tuo laivu plaukusius pilo- 
tus teko sugrąžinti atgal ir Vada žuvo ruošdamasis antrajai misijai. 
Paleistas per pratybas jis atsitrenkė į įlankos dugną šalia Hirao, bet 
liūdna žinia apie jo mirtį liko beveik nepastebėta. Tą dieną atakuo- 
ti Kurės žemai virš galvų lėkė amerikiečių lėktuvai. Ten jie per ant- 
skrydžius virš inkarą išmetusių laivų, gamyklų ir gyvybiškai reika- 
lingų gamybos įrenginių padarė didžiulių nuostolių. Po to antpuo- 
lio ir vėliau, liepos 28-ąją, įvykdytos atakos sulėtėjo I-36 remontas. 

Ocudžimoje susitelkę rengėmės dar vienam išpuoliui prieš prie- 
šą. Buvome tikri, kad dabar nebebus jokių išleistuvių. Buvo perne- 
lyg sunkus metas, o ir pats laikas buvo per daug brangus, kad būtu- 

me galėję švaistyti jį ceremonijoms. Aš jau ir taip turėjau hačimakį ir 
trumpą kardą, tad man buvo vis vien. Man rūpėjo tik dar kartą išvyk- 
ti į misiją. Daugybę kartų sau prisiekiau, kad šįkart jau nebegrįšiu. 

Kol vykdėme praktines užduotis — sėdę į kaitenus treniravomės 
vandenyje, - Tokijuje dėjosi didžiulės svarbos įvykiai: mūsų tauta 
atsidūrė ties riba, kurią peržengus ji galėjo likti amžiams suskal- 
dyta. Tarpusavyje galynėjosi dvi galingos stovyklos, įnirtingai įtiki- 
nėdamos imperatorių dėl priešingų dalykų. Viena stovykla norėjo 
bet kokia kaina baigti karą, kol Japonija dar nevisiškai sunaikinta. 
Jie rimtai baiminosi, kad dėl kraštutinio maisto stygiaus žmonės 
ims maištauti. Kita stovykla norėjo tęsti kovą. Už šimtus tūkstan- 
čių amerikiečių gyvybių jie būtų mielai sumokėję šimtais tūkstan- 
čių japonų gyvybių. Jie tvirtino, kad šitokios daugybės amerikiečių 
gyvybių netektis bus pernelyg brangi Japonijos paėmimo kaina ir 
mūsų priešai patys maldaus taikos. 

Ši grupuotė ragino kaimo žmones prieš priešo desantininkus 
ginkluotis bambukų ietimis. Geležinkelio stotyse ir kitose viešose 
vietose jie kabino samurajų šūkius ir reikalavo, kad radijo ir laikraš- 
čių darbuotojai platintų karštus patriotinius atsišaukimus. Tačiau 
žmonės, norėję užbaigti karą, imperatoriui pateikė tokių faktų, ku- 
rių buvo neįmanoma nepaisyti. Vien gimtosiose salose per baisius 
bombardavimus ir jų sukeltus gaisrus žuvo daugiau kaip milijonas 
piliečių. Daugiau kaip devynis milijonus pastatų sugriovė priešas 
arba mūsų ugniagesiai, kad užkirstų kelią plintantiems gaisrams. 
Vien Tokijuje, paties valdovo akyse, buvo sugriauta du trečdaliai 
pastatų. Smarkiai susitraukė mūsų nacionalinis turtas, buvo nu- 
šluotas beveik visas didysis prekybos laivynas, sunaikintos karinės 
jūrų pajėgos. Didelė gyventojų dalis atsidūrė tikrame skurde. Buvo 
subombarduoti ne tik jų namai, bet ir darbovietės, jie liko be pasto- 
gės ir lėšų prasimaitinti. 

Mes nieko apie tai nežinojome. Niekas nemėgino mūsų kaip 
nors ypatingai įkvėpti kautis. Hikaryje, Hirao ir Ocudžimoje patys 
sau buvome varomoji jėga. Jau seniai buvome nusprendę, ką turi- 
me daryti. Kitur galėjo kažin kas dėtis - tai būtų niekaip nepakeitę 
mūsų mąstysenos. Mes patys norėjom sunaikinti priešą. Žinojom, 
kad karas Japonijai klostosi nepalankiai, ir vylėmės sustabdyti 
tvaną. Jei ir būtume žinoję padėtį užnugaryje, tai būtų nebegalėję 

Atominės bombos ugnies, dūmų ir dulkių stulpas virš Hirošimos. 1945 m. rugpjūčio 6 d. Viduryje 


— Hirošimos miesto griuvėsiai po atominio bombardavimo. Dešinėje - diena po Nagasakio 


bombardavimo. 1945 m. rugpjūčio 10 d. Josukės Jamahatos (Yosuke Yamahata) nuotrauka. 


mūsų paskatinti dar įnirtingiau kautis. Kai žmogus aukoja gyvybę, 
tai yra viskas, ką jis gali paaukoti. Jo nebeįmanoma paskatinti dar 
labiau pasistengti. 

Imperatorius Hirohitas priėmė sprendimą, kad reikia pasiekti 
susitarimą su priešu. Šį sprendimą jis buvo priėmęs jau tada, kai 
I-36 povandeniniu laivu buvau išplaukęs į misiją su „Todorokio“ 
grupe, — suvokė, kad reikia užbaigti siaubingas savo valdinių kan- 
čias. Jis tvirtai apsisprendė kelios savaitės prieš rugpjūčio 6-ąją — 
„Aviejų aušrų dieną“. Ant Hirošimos buvo numesta atominė bom- 
ba ir tie, kurie išvydo tą milžinišką ugnies kamuolį, paskui kartojo, 
kad tą dieną „Hirošima dukart regėjo saulėtekį“. Antroji tokia pat 
bomba buvo numesta po trijų dienų ant Nagasakio. Abi sugriovė 
daugybę pastatų plačioje teritorijoje ir pražudė nežmoniškai daug 
gyvybių. Tuos, kas Japonijoje dar netikėjo, kad nebėra jokių vilčių 
laimėti, įtikino tie sprogimai. 

Aš toliau treniravausi Ocudžimoje, džiuginamas minties, kad 
greitai ketvirtą kartą išplauksiu į misiją, ir gerokai didžiuodamasis, 

kad dabar torpedų su žmonėmis pajėgose buvau daugiau už bet 
kurį kitą pilotą plaukiojęs kaitenu. Iš išorės negaudavau jokių žinių 
ir, niekuo daugiau nesirūpindamas, tik kad mano šeima būtų saugi, 
galvojau vien apie būsimą savo išvykimą. Nieko nežinojau apie im- 
peratoriaus įvykdytus ministrų kabineto pakeitimus nei apie plaka- 
tus, grasinančius mirtimi tiems, kurie mėgino valdovui padėti pa- 
rengti priimtiną pasidavimo planą. Nė nenumaniau apie suregztą 
sąmokslą užgrobti valdžią „ir apsaugoti imperatorių, kuriam išda- 
vikai dalija blogus patarimus“. Nežinojau, kad rugpjūčio 9-ąją apie 
vidurnaktį valdovas savo vyriausiesiems patarėjams pasakė, kad 
„atėjo metas pakelti tai, kas nepakeliama“ ir Japonija turi besąlygiš- 
kai pasiduoti, užuot ėjusi į visišką sunaikinimą. Keturias valandas 
klausęsis kontrargumentų jis ėmėsi aukščiausios priemonės, kokia 
tik įmanoma pasitarime dalyvaujant imperatoriui! ir visus susirin- 
kusius privertė sutikti, kad vienintelė išeitis yra pasiduoti. 
Rugpjūčio 11 dieną vyriausybė visai šaliai paskelbė, kad karas 
turi būti baigtas. Dėl imperatoriškosios armijos įtakos šis praneši- 


'" Paprastai per imperatoriškąsias konferencijas, Japonijos vyriausybės rengiamas kritiniais šaliai 
momentais, Japonijos imperatorius tylėdavo - nutarimai būdavo priimti iš anksto. 
1945 m. rugpjūčio 9 d. Japonijos imperatorius šią taisyklę sulaužė. 

mas mažai paveikė Žmones. Net generolui Hidekiui Todžio (Hideki 
Tojo) netekus valdžios ir užsitraukus nešlovę, mūsų kariuomenė 
vis dar mėgino Japonijai diktuoti nacionalinę politiką. Karo minis- 
tras generolas Korečika Anamis (Korechika Anami) tuo pat metu 
paskelbė savo pareiškimą, o piliečiai jau buvo įpratę paisyti karo 
ministerijos žodžio. Anamis ragino piliečius ruoštis nuožmiai kovai 
Japonijos žemėje. Jis rėmėsi Iejasu Tokugavos (Iyeyasu Tokugawa) 
pavyzdžiu - šio galingo šiogūno dinastija 250 metų buvo tikrieji 
Japonijos valdovai, kol XIX amžiuje buvo nuversti judėjimo, sieku- 
sio atkurti imperatoriaus valdžią. Vienu metu Tokugava, užkaria- 
vęs visą Japoniją, niekam neleisdamas maištauti prieš imperatorių, 
buvo apsuptas savo pilyje ir beviltiškai kovėsi prieš stipresnes prie- 
šų pajėgas. Jo kariai buvo likę beveik be maisto, vandens ir ginklų, 
tik staiga jam į galvą šovė viena mintis. Jis liepė plačiai atverti savo 
pilies vartus ir žengęs už jų atsistojo modamas priešams eiti vidun. 
Įtardami Tokugavą paspendus spąstus ir kur nors paslėpus slap- 
tas pajėgas, jie pasitraukė ir vėliau jis juos nugalėjo. Karo ministras 
Anamis tvirtino, kad mūsų priešas irgi pasitrauks, jei Japonija įsileis 
jį į mūsų žemę. 

Kai kurie karininkai Tokijuje tą dieną baigė rengti vyriausy- 
bės „laikinojo suėmimo“ planą. Nepaisant to, ką sakė generolas 
Anamis, išgirdę oficialų vyriausybės pranešimą jie neskubėjo veik- 
ti. Bet netrukus vėl išdrąsėjo amerikiečiams ištransliavus JAV vals- 
tybės sekretoriaus Byrneso pranešimą. Pasak jo, „nuo kapituliacijos 
momento“ mūsų imperatorius turės paklusti Ramiojo vandenyno 
regiono Sąjungininkų vyriausiajam vadui. 

Tie karštagalviai karininkai negalėjo nė pagalvoti apie tokią ga- 
limybę. Jie paskleidė kalbas, esą tai pažeistų kokutai - mūsų tautoje 
įprastą tvarką, pagal kurią imperatorius laikomas visagaliu ir nie- 
kam nepavaldžiu, tik dievams, - ir kalbėjo apie kunsoku no kan — 
sostui artimus blogio tarnus. Taip pat jie kartojo generolo Anamio 
žodžius, girdi, tauta turi kautis, „net jei tektų valgyti žolę, graužti 
smėlį ir miegoti ant kalvų šlaitų!“ Jie tvirtino, kad tik išdavikas gali 
paklusti Potsdamo deklaracijai, reikalaujančiai Japonijos besąlygiš- 
kos kapituliacijos, ir šitaip paversti mūsų imperatorių priešų tar- 
nu - esą pritariančius tokiems „blogio patarėjams“ reikia sušaudyti. 

Laukdamas, kol atplauks I-36 ir paims 
mus vykdyti operacijos „Sprendimas“, aš 
Ocudžimoje toliau su savo ginklu dalyvavau 
vandens pratybose, tačiau rugpjūčio 13 dieną 
imperatorius liepė generolui Anamiui ir admi- 
rolui Tojodai (Toyoda) stoti jo akivaizdon. Jis 
jiems pareiškė, kad nesant kito pasirinkimo 
Japonija turės priimti kapituliacijos sąlygas. Tą 
dieną Amerikos povandeniniai laivai net turėjo 
įžūlumo apšaudyti mūsų gimtąją Žemę, 0 prie- 
šo pajėgos buvo tokios galingos, kad vienas iš 
jų vandens lėktuvų nutūpė pačioje Tokijo įlan- 
koje paimti pašauto Amerikos lakūno. 

Generolas ir jo šalininkai, iš dalies palai- 
komi ir admirolo Tojodos, ilgai ginčijosi, ta- Japonijos imperatoriškojo laivyno 
čiau imperatorius nepakeitė savo nusistaty- admirolas Soemu Tojoda. 
mo. Galutinis pranešimo apie kapituliaciją 
variantas buvo parengtas vėlų rugpjūčio 14-osios vakarą, 0 prieš 
pat vidurnaktį pradėta daryti mūsų valdovo kalbos įrašą fonogra- 
fu. Plokštelė buvo užrakinta seife imperatoriaus rūmuose ir tik du 
žmonės žinojo, kur ji yra, nes buvo baiminamasi, kad maištininkai 
gali ją pavogti ir sužlugdyti kalbos transliaciją. 

Tuo metu veiksmų ėmėsi kičigajai — „padūkėliai“. Beveik ga- 
lima neabejoti, kad apie artėjančią transliaciją jiems pasakė gene- 


rolas Anamis ar kas nors iš jo artimų bendražygių. Jauni karinin- 
kai nužudė rūmus saugojusį imperatoriškosios gvardijos divizijos 
vadą generolą leitenantą Takešį Morį (Takeshi Mori), nesutikusį dė- 
tis prie jų keliamo maišto. Tada jie apgaule pasinaudoję jo vardu įsa- 
kė gvardiečiams niekam neleisti nei įeiti, nei išeiti pro rūmų vartus. 
Jie ketino pakartoti tai, kas jau buvo Japonijos istorijoje, — įkalinti 
imperatoriaus šeimą ir tik tada „sugrąžinti“ tautą į valdovo glėbį, 
kai maištininkai jau bus įvedę savo tvarką. 

Tada jie iškrėtė rūmus ieškodami plokštelės su kalbos įrašu. 
Tačiau šį planą pagelbėjo sužlugdyti amerikiečiai, nes Tokijuje pa- 
skelbus oro pavojų buvo reikalaujama gesinti visas šviesas. Tamsa 
rūmuose užvilkino kratą, nes maištininkai galėjo pasišviesti tik 
kišeniniais žibintuvėliais. Išaušus jie vis dar nebuvo radę plokštelės. 

Netrukus prie rūmų vartų pasirodė Rytų armijos korpuso vadas ge- 
nerolas Šidzuičis Tanaka (Shizuichi Tanaka). Jo junginys buvo atsa- 
kingas už Tokijo gynybą. Jis nesutiko dėtis prie maišto ir atvyko jo 
sutramdyti. Tanaka pasakė karštą kalbą imperatoriškosios gvardi- 
jos kariams ir po tris valandas trukusio nepertraukiamo kalbėjimo 
galiausiai juos įtikino, kad generolo Morio įsakymas buvo apgaulė. 
Tuo metu trys maištininkų karininkai čia pat generolo Tanakos aky- 
se nusižudė. Generolas ir pats po savaitės nusižudė nepakeldamas 
gėdos, kad neužkirto kelio sukilimui vos apie jį sužinojęs, tačiau 
grėsmė imperatoriaus asmeniui jau buvo pašalinta. 

Bet Acugio karinių jūrų pajėgų aviacijos bazėje dar buvo karinių 
jūrų pajėgų lėktuvų pilotų kičigajų, kurių vadas buvo bazės virši- 
ninkas kapitonas Odzonas (Ozon). Šis kapitonas taip pat sužino- 
jo, kad netrukus bus transliuojama kalba apie būtinybę besąly giš- 
kai pasiduoti. Jis skubiai pastatė penkiasdešimt vyrų saugoti radijo 
stoties ir ėmė karinių jūrų pajėgų laivams ir bazėms siųsti radijo 
pranešimus maldaudamas nepasiduoti ir tikindamas, kad rugpjū- 
tį lakūnai su savo lėktuvais kils į mirtiną mūšį. Nepaisant nieko, 
rugpjūčio 15 dieną septintą ryto tauta išgirdo pribloškiančią žinią. 
Pirmą kartą istorijoje Japonijos valdovas kreipsis į visus iki vieno 
savo valdinius. Teno* balsas nuskambės per Tokijo radiją lygiai dvy- 
liktą dienos. 

Apie tai išgirdau prieš vandens treniruotę tikrindamas savo kai- 
teną. Bazės viršininkas sustabdė visas pratybas. Visi susirinko prie 
garsiakalbių pasiklausyti, ką pasakys imperatorius. Lygiai dvylik- 
tą virš galvos suskambo jo balsas. Tenka priimti Potsdamo dekla- 
racijos sąlygas. Visi kviečiami laikytis tvarkos ir garbingai elgtis. 
Visiems gali tekti iškęsti artėjančias kančias, kad išliktų mūsų tauta. 

Pasibaigus transliacijai išsižioję spoksojom vieni į kitus. Nejaugi 
tikrai baigėsi karas? Nejaugi mes iš tikrųjų pralaimėjome? Ar dabar 
jau viskam galas? Nejaugi visos mūsų pastangos, visos žūtys buvo 
bergždžios? Nejaugi mano draugai Furukava, Ikebučis, Maeda, 
Jamagučis ir visi kiti dėl nieko atgulė į vandens kapą? Tai buvo toks 
smūgis, kad tiesiog negalėjom to suvokti. Mes, kaitenų vyrai, Ži- 
nojom, kad kare mums nesiseka, bet neįtarėm, jog karo dievai taip 
negailestingai stojo prieš mus, kad Japonijai gali tekti leisti priešo 


“ Imperatoriaus (jap.). 

Viceadmirolas Matomė Ugakis. Žuvo Japonijos Karo ministras generolas Korečika 
kapituliacijos dieną (1945 m. rugpjūčio 15d) Anamis. 
per kamikadzių kovinį skrydį į Okinavą. 


kareiviams įkelti koją į mūsų žemę. Mums tai atrodė tiesiog neįma- 
noma - mums, tėvynei atsidavusiems vyrams, seniai pasižadėju- 
siems mirti dėl Japonijos, buvo neįmanoma suvokti, kad imperato- 
rius mums įsako gyventi. 

Bazėje kilo visiškas sąmyšis. Niekas nežinojo nei ką sakyti, nei ką 
daryti. Stovėjo dešimtys kovai paruoštų kaitenų, bet tas radijo pra- 
nešimas uždraudė mums jais naudotis. Ką dabar veikti? Visą die- 
ną tai buvo pagrindinė kalbų tema. Iki pat transliacijos mes buvom 
kuo rimčiausiai nusiteikę kautis. Ir štai gavom galvosūkį. Tą vakarą 
leitenantas Juasa (Yuasa), tapęs Ocudžimos bazės viršininko vyres- 
niuoju padėjėju, pakvietė susirinkti visus kaitenų pilotus. 

— Atrodo, kažkas negerai dėl to imperatoriaus pranešimo, - pa- 
sakė jis. - Gavom žinią, kad sprendimą pasiduoti imperatorius pri- 
ėmė vienasmeniškai, ir tuo pat metu gavom žinią, kad tai ne paties 
imperatoriaus mintis, o įkvėpta blogų patarimų, kuriuos jam duoda 
žmonės, įtariami kaip Japonijos išdavikai. Kur tiesa, nežinom, tad 
ketinam laukti. Nesiruošiam vadovautis tuo pranešimu. Kaitenų 
bazės ir toliau veiks kaip veikusios. Negalim sustabdyti veiklos, kol 
negausim oficialaus įsakymo iš imperatoriškojo jungtinio laivyno 
vyriausiojo vado. Jis yra tas asmuo, per kurį mes gauname 

imperatoriaus įsakymus. Iki šiol iš jo negavome jokių įsakymų. 

— Bandzai! - pasigirdo garsūs šūksniai. 

Tai ir norėjome išgirsti. Tie žodžiai vėl pakėlė mums dvasią. 
Kol karininkai Tokijuje kasė apkasus miestą supančiose kalvose, 
kol jūrų pajėgų lėktuvai iš Acugio virš Honšiu miestų mėtė atsi- 
šaukimus, raginančius nepasiduoti, mes toliau ėmėme treniruo- 
tis. Nežinojome, kad jau baigėsi paskutinis kamikadzių skrydis į 
Okinavą su viceadmirolu Matome Ugakiu priešakyje. Ir kad se- 
puku pasidarė kamikadzių korpuso įkūrėjas admirolas Takidžiras 
Onišis (Takijiro Onishi) bei generolas Anamis. 

Rytojaus dieną, rugpjūčio 16-ąją, iš torpedinio katerio buvau pa- 
leistas į plaukiojimą. Ta diena niekuo nesiskyrė nuo kitų, tik tiek, 
kad visų kalbose skambėjo beviltiška gaida. Vieni kaitenų vyrai ant 
kranto klausėsi instrukcijų, kiti darbavosi reguliuodami ir tikrinda- 
mi kaitenus doke. Daug kas buvo išplaukę torpediniais kateriais pa- 
dėti tokiems kaip aš. Stebėtojų laive kaip paprastai karininkai rašė 
mūsų pasirodymų vertinimus. I-363 ir I-367 grįžo iš bergždžių išvy- 
kų ir ieškoti priešo susiruošė paskutinė kaitenų misija. 

Tai buvo dešimtoji, paskutinė kaitenų išvyka. Joje dalyvavo 
tik vienas povandeninis laivas, I-159, vadovaujamas leitenanto 
Takesukės Takejamos (Takesuke Takeyama). Šis paskutinis laivas iš- 
plaukė iš Hirao su dviem pilotais - ensainu Masašiu Saitu (Masashi 
Saito) ir viršila Šindzu Imada (Shinzu Imada): nei vienas, nei kitas 
anksčiau nebuvo išvykę į užduotį. Bungo sąsiauris buvo užblokuo- 
tas priešo, taigi povandeninis laivas patraukė į Japonijos jūrą. Čia 
įgula su kaitenų vyrais ruošėsi tykoti pasaloje laukdami pasirodant 
priešo. Vos jiems palikus Hirao, gyvenimą baigė paskutinis į misi- 
ją neišvykęs pilotas. Leitenantas Hirošis Hačigučis buvo įsitikinęs, 


JONŲ povandeninis laivas 


su kaitenais denyje. 

kad jeigu karas baigsis Japonijos pralaimėjimu, tai ir jo gyvenimas 
turi baigtis. Jis nusišovė pistoletu. 

Rugpjūčio 17-ąją, vis taip pat kovingai nusiteikęs, vėl su savo 
kaitenu dalyvavau vandens treniruotėje, per kurią buvo plaukia- 
ma į mokomąjį taikinį. Tą vakarą turėjom sunkų seminarą - buvo- 
me Žiauriai kritikuojami tie, kurie prastai pasirodė šiuo liūdnu grės- 
mingos krizės metu. Vis dėlto aš priekaištų nesulaukiau, nes viską 
atlikau gerai. Tuo momentu visose kaitenų pajėgose buvau geriau- 
siai pasirengęs pilotas. 

Pasibaigus tos dienos mokymams nuėjau miegoti, pirmiau susi- 
tvarkęs daiktus. Turėjo atvykti I-36 ir nugabenti mus vykdyti ope- 
racijos „Sprendimas“ - rugpjūčio 20 dieną numatyto Okinavos ant- 
puolio. Tačiau vietoj povandeninio laivo iš Kurės pas mus atvyko 
Šeštojo laivyno vadas kontradmirolas Micuru Nagajus. Visi buvo 
sukviesti prie štabo būstinės išklausyti jo kalbos. 

— Žinia, kurią išgirdote prieš tris dienas, - pasakė jis, — yra tikra. 
Japonija besąlygiškai kapituliavo. Mūsų vyriausybės atstovai šiuo 
metu yra pakeliui į Filipinus, kur jiems bus duoti nurodymai pasi- 
ruošti amerikiečių ir britų sausumos pajėgų išsilaipinimui mūsų že- 
mėje. Jo Didenybė pageidauja, kad visi sudėtumėte ginklus. Kartu 
ir aš asmeniškai bei oficialiai duodu jums šį įsakymą! 

Per rikiuotės gretas nuvilnijo murmesys. Keletas sušuko: 
„Niekada!“ Kiti šaukė: „Nepasiduosim!“ — o treti skandavo šūkį: 
„Šimtas milijonų japonų miršta garbingai!“ 

Triukšmui stiprėjant admirolas Nagajus paraudonavo iš piktu- 
mo. Žinau, kad ir jis buvo nusivylęs, nes kaitenų pajėgų vyrams 
buvo atidavęs šitiek širdies. Jis iškėlė abi rankas ir triukšmui nuti- 
lus vėl prabilo. 

— Tai Jo Didenybės valia! - sušuko jis. - Nejaugi manote, kad ne- 
paklusę imperatoriui bent akimirką galėsite vadintis japonais? 

Jis palaukė, kol įsisąmoninsime šią mintį. Ilgai dairėsi, vis įrem- 
damas žvilgsnį kam nors į akis - norėdamas pažiūrėti, kokį įspūdį 
mums padarė pastarieji jo žodžiai. Tada įtaigiai prakalbo: 

— Pažiūrėkite į Vokietiją! Kadaise ji buvo sutriuškinta, o tapo 
kaip niekada galinga. Lygiai taip pat dabar atsigaus. Paminėsite 
mano žodį, Japonija atsistos ant kojų ir taps tokia stipri, kokia nie- 
kada nebuvo. 

Čia jo balsas tapo ryžtingas ir dalykiškas, kokiu jis turbūt ko- 
mandavo savo laivams, kurių kapitonu jam teko būti per savo kar- 
jerą. Jis jau nemėgino nieko įtikinti, tiesiog davė įsakymus, kuriems 
privalu paklusti: 

— Visi turite tučtuojau susiruošti ir iš čia išvykti! Tačiau nepamirš- 
kite, kad priklausote imperatoriškosioms karinėms jūrų pajėgoms. 
Visada joms priklausysite ir visada turėsite šito paisyti. Tiesiog ne- 
ribotam laikui išeinate atostogų, ir tiek. Gali būti, kad vieną dieną 
vėl būsite pašaukti atlikti pareigos savo šaliai, kai jai vėl prireiks 
jūsų tarnybos. Laukite tos dienos! Visiems dėkoju už tai, ką nuvei- 
kėte. Sėkmės ir iki pasimatymo! 

Ir admirolas Nagajus pasišalino. Netrukus išvyko iš bazės. Tai 
buvo trečioji diena nuo tada, kai iš Tokijo per radiją buvo pranešta 
apie kapituliaciją. Nors per tas dienas buvome pasiryžę kaip anks- 
čiau uoliai treniruotis, daug kalbėjomės apie imperatoriaus kreipi- 
mąsi. Nemažai tų, kurie prieš apsivilkdami uniformą buvo koledžų 
studentai, susitaikė su tuo, kas neišvengiama. „Šikata ga nai! - pa- 
sakė jie, kaip sako japonai ištikus taifūnui, cunamiui, žemės dre- 
bėjimui ar kitoms stichinėms nelaimėms. — Nieko nepadarysi!“ Jie 
teigė, kad nesant būtinybės niekas nebūtų drįsęs mūsų valdovui pa- 
tarti pasiduoti, jei be šito mūsų šalis negalėtų išlikti ir vėl atsigauti. 

Tačiau tokie kaip aš, kurie pirmiau negu tie studentėliai kari- 
ninkai tapome kaitenų pilotais, nenorėjome klausytis tokių kalbų. 
Mes buvom atsisveikinę su šiuo pasauliu. Matėm, kaip atsisveikino 
mūsų draugai ir žuvo kovodami su priešu. Mums atrodė, kad kapi- 
tuliacija yra išdavystė prieš juos. Virš galvos pralekiantys lėktuvai 
iš gretimų bazių mėtė raginančius nepasiduoti atsišaukimus, o mes 
juos rinkom ir skaitėm. Nė nemanėm pasiduoti. Jei mūsų paimti ne- 
atplauks nė vienas povandeninis laivas, nutempsim savo kaitenus į 
kokį nors užutėkį ir ten lauksim priešo. Tai truko tol, kol į mus krei- 
pėsi admirolas Nagajus, kurį mylėjome ir gerbėme, ir atšaldė įkai- 
tusias mūsų galvas. Jo įtaigos galia buvo tokia stipri, kad kai kurie 
vyrai nuėjo tiesiai į kareivines, susidėjo mantą ir dar saulei nenusi- 
leidus išvyko iš Ocudžimos bazės. 

Aš likau Ocudžimoje. Niekur nesiruošiau iš čia keliauti. Man at- 
rodė, kad neturiu kur eiti. Nuo visų atsitvėriau mirties viešpatijo- 
je. Kaip dabar man iš jos žengti į gyvenimo viešpatiją? Mano sie- 

los buveinė buvo ne mano kūnas, o Jasukunis, kur nukeliavo mano 
draugai. Aš paklusiu admirolo įsakymui ir paliksiu savo kaiteną, 
bet kaip man pamiršti troškimą palikti atminimą tiems, kurie ge- 
riausiai mane pažinojo? 

Tą pačią dieną, kai į mus kreipėsi admirolas Nagajus, iš Japonijos 
jūros nepaleidęs savo kaitenų grįžo I-159. Bent jau Šeštajam laivy- 
nui karas baigėsi. Rytojaus dieną supratau, kad admirolas liepė im- 
tis visų priemonių, kad nušalintų mus nuo ginklų. Įgulos jau ardė 
kaitenus ir leido iš jų degalus. Buvo išmontuotos kovinės galvu- 
tės. Kitose Japonijos vietovėse vyrai šūviais prakiurdė šarvuotos 
sausumos technikos degalų bakus, nusuko lėktuvų propelerius. 
Aukščiausia valdžia darė viską, kad išvengtų incidentų prieš ameri- 
kiečius ir nesuteiktų jiems dingsties tęsti karą. 

I-159 grįžimas buvo kaitenų programos pabaiga. Ši programa 
kainavo 80 kaitenų pilotų gyvybių, dar aštuoni padėjo galvą pake- 
liui į Okinavos atraminius punktus. Penkiolika vyrų Žuvo įvykus 
avarijoms per treniruotes. Tykodami priešo buvo nuskandinti aš- 
tuoni povandeniniai laivai - I-37, I-44, I-48, I-56, I-165, I-361, I-368 
ir I-370, jų įgulas sudarė iš viso 600 vyrų. Šeštasis laivynas suskai- 
čiavo, kad mainais į šiuos laivus, ginklus ir gyvybes mes nuskandi- 
nome nuo 40 iki 50 priešo laivų, tarp jų Leander klasės britų kreiserį. 

Ocudžimą paliko dar daugiau vyrų. Aš likau įstrigęs tarp gyve- 
nimo ir mirties. Buvau taip įtikėjęs, kad manęs tuoj neliks, kad ne- 
bežinojau, ką su savimi daryti. Daug mano draugų pasiekė tikslą 
šlovingai žūti, o aš ne. Dabar jie manęs laukė prie Jasukunio vartų, 
kad pro juos įžengtume kartu, tačiau karas baigėsi ir aš neturiu tei- 
sės įžengti į tą šventovę. Nebegaliu rodytis ir pasauliui, nuo kurio 
visiškai atsiskyriau. Jaučiausi pasigailėtinai ir ėmiau galvoti apie sa- 
vižudybę, bet žudytis man neleido išdidumas. Sau priminiau, kad 
mano gyvybės vertė buvo prilyginta dideliam amerikiečių lėktuv- 
nešiui. Kaip dabar galiu ją atiduoti mažytei pistoleto kulkai? 

Neturėjau jokio noro vykti į Tokiją. Girdėjau, kad dabar ten vie- 
ni griuvėsiai. Jau ir taip prisikentėjau, tad nepajėgiau žiūrėti, kaip 
kenčia kiti. Sielą draskė baisi kančia, taigi likau Ocudžimoje ir dvi 
savaites beveik nieko neveikiau, tik gulėjau. Mintyse perkračiau 
specialųjį imperatoriaus įsaką kariškiams, kuriuo mums buvo liep- 
ta „įveikti tūkstantį sunkumų ir pakelti tai, kas nepakeliama“. Tai 

buvo ne mano jėgoms. Nors apsisprendžiau nemirti, bet neįsten- 
giau vėl drąsiai žengti į gyvenimą. Tapau lyg apmiręs ir nieko ne- 
dariau, tik laukiau, ką atneš rytdiena. Jaučiausi tarsi bonsas - minia- 
tiūrinis medelis, kuris neauga, o tik sensta. 

Tačiau ši neveiklumo fazė ilgai netruko. Rugsėjo 2 dieną, 9 val. 40 
min., Tokijo įlankoje, Amerikos linijiniame laive Missouri, buvo pa- 
sirašytas oficialus kapituliacijos aktas. Amerikos kariuomenė ruošė- 
si okupuoti visas jūrų pajėgų ir sausumos karines bazes. Tie, kurie 
tebenakvojome kareivinėse, turėjome iš ten kraustytis. 

Laužydamas galvą, ką daryti, nusprendžiau pasitarti su mielais 
bičiuliais - Haradų šeima. Nuvykau į Hikarį ir pasirodžiau ant jų 
durų slenksčio su lagaminu rankoje. 

— Sveiki, Jokota san! - mane pasitikusi tų namų šeimininkė paė- 
mė man iš rankų lagaminą ir linksmas jos veidas pirmąkart man su- 
teikė kadaise patirto tikro džiaugsmo. Toji nuostabi moteris atrodė 
išties laiminga mane matydama ir labai džiaugėsi, kad likau gyvas. 

Nors sunkiai sekėsi rinkti žodžius, kaip išmanydamas papasa- 
kojau jai apie savo būseną. Pasakiau, kad neturiu kur apsistoti, kad 

nenoriu grįžti į Tokiją ir kad mano draugams pasitraukus iš gyveni- 
mo nebenoriu į jį įsilieti. 

— Pasilikite pas mus! — pasakė ji su tokiu nuostabiu supratingu- 
mu, kokio galėjau tikėtis nebent iš savo motinos, jei ji būtų buvu- 
si gyva. —- Gyvenkite, kiek norėsite. Pasilikite, kol sugalvosite, ką 
daryti. 

Įsikrausčiau į Haradų namus. Gyvenau ten visą rugsėjį — tuo 
metu japonų valdžios nurodymu buvo nuteisti ir pasodinti į kalė- 
jimą maištininkai, nepaklusę imperatoriaus įsakymui. Niekur nesi- 
kėliau iki šalčių, spalį ir lapkritį rašiau laiškus savo šeimai, bet nė 
į vieną negavau atsakymo. Neturėjau supratimo, kur jie yra ir ar iš 
viso tebėra gyvi. Grimzdau į vis juodesnę tamsą. Net nesistengiau 
kur nors įsidarbinti, kad galėčiau Haradoms atsilyginti už tai, ką 
valgiau. Nenorėjau niekur eiti iš jų namų, kad nesutikčiau priešo. 
Nesakyčiau, kad nekenčiau okupantų, bet man buvo nepakeliama 
akis į akį susitikti su mano šalį nugalėjusiais žmonėmis. 

O paskui gavau laišką iš sesers Čijojės. Visa mano šeima eva- 
kavosi į vietovę šalia Fudzijamos, bet Čijojė su vyru ką tik grįžo į 
Tokiją. Niekam nieko bloga nenutiko, tik, kaip atrodo, sunku rasti 
vietą, kur bent kartais nestigtų maisto. Susikroviau daiktus, padė- 
kojau Haradoms už svetingumą ir kantrybę ir sėdau į Tokijo trauki- 
nį. Atvykęs į sostinę pasibaisėjau. Gatvėse pamačiau elgetaujančius 
žmones! Man širdis apmirė - tai buvo liūdniau, negu jie būtų rausęsi 
šiukšlynuose ir ieškoję maisto atliekų. Kaip žemai smuko Japonija! 
Iki karo čia apskritai nebuvo elgetų. Kitaip nei Kinijoje ar Indijoje, 
Japonijos gatvėse jų nebūtum sutikęs. Niekas neprašė išmaldos. Tai 
buvo gėda. Net mūsų dvasininkai, rinkdami aukas religiniais tiks- 
lais, ant galvos užsidėdavo specialų krepšį, slėpdami veidą. Tačiau 
dabar buvo kita padėtis. Daugybė Žmonių neteko duonpelnių ir 
globėjų, tad turėjo rinktis, prašyti išmaldos ar badauti. 

Nuvykau į Čijojės namus ir sulaukiau jos atjautos. Ji buvo su- 
krėsta išgirdusi, ką iš tikrųjų veikiau pastaruosius mėnesius, kai 
visa šeima galvojo, kad skraidau lėktuvais. Vis dėlto kuo daugiau 
jai pasakojau apie savo draugus ir mūsų filosofiją, tuo geriau ji ėmė 
suprasti mano būseną. Davė man ramybę. Aš vėl tapau parazitu — 


< Japonų delegacija, atvykusi į amerikiečių laivą Missouri BB-63 pasirašyti 
kapituliacijos akto. 

tik gulėjau nieko neveikdamas, niekur neidamas, mintyse pasinėręs 
į savąjį mirusiųjų pasaulį. 

Taip praėjo mėnuo. O tada, 1946 metų sausį, gavau laišką iš kito 
kaiteno piloto Micuo Takahašio (Mitsuo Takahashi). Jis buvo gimęs 
atokiame krašte, ne kurioje nors iš pagrindinių Japonijos salų. Buvo 
priverstas pasilikti Hikaryje ir čia ieškotis darbo, nes Sąjungininkų 
administracija nedavė jam leidimo keliauti į gimtinę. Jo gimtoji 
žemė kartu su kitomis imperijos dalimis buvo atimta iš Japonijos. 

„Mielas Jokota, - laiške rašė draugas, - noriu tau apie kai ką pa- 
pasakoti - galbūt tave tai sudomins, nes žinau, kokia buvo tavo sa- 
vijauta pasibaigus karui ir tada, kai gyvenai pas Haradas.“ 

Laiškas buvo labai ilgas. Jame buvo pasakojama, kaip admirolas 
Nagajus susirūpino dėl kaitenų vyrų, kurie, kaip atrodė, nebeno- 
ri gyventi. Jie atsižadėjo pasaulio ir savanoriškai pasisiūlė į torpe- 
dų pilotus. Kaip ir aš, jie nepajėgė grįžti į gyvenimą. Tad admirolas 
sukūrė planą, kaip tiems Žmonėms padėti. Jis ėmė formuoti žemės 
ūkio darbų būrį. Pasakė, kad visi kaitenų vyrai, norintys atsiskirti 
nuo pasaulio, gali atvykti į Hikarį ir stoti į tą būrį. 

Aš iškart atsakiau į į Takahašio laišką. „Noriu, — parašiau jam, - 
nors nieko neišmanau apie žemdirbystę.“ Parašęs šį laišką ėmiau 
sau kartoti, kad tai ir yra mano dilemos sprendimas. Buvau nei gy- 
vas, nei miręs. Buvau pasiklydęs kažkur tarp šių dviejų būvių ir vi- 
siškai vienas. „Manau, galėčiau pamėginti tapti žemdirbiu, Micuo, — 
parašiau jam. — Kuo greičiausiai atvyksiu.“ 

Su didžiausiu džiaugsmu vėl susikroviau lagaminą. Čijojė su 
vyru ir jų draugai mėgino mane atkalbėti, kad nevažiuočiau, bet 
aš nepaisiau jų atkalbinėjimų ir netrukus traukiniu grįžau į Hikarį. 
Ten sužinojau, kad mūsų kuopelės vadas bus leitenantas Šingas 
Takahašis (Shingo Takahashi). Jis buvo miniatiūrinių povandeni- 
nių laivų, prieš ketverius metus dalyvavusių Perl Harboro užpuo- 
lime, grupės vado vyresnysis padėjėjas. Takahašis buvo kilęs iš 
Hirošimos - jį ištiko skaudžiausias smūgis. Jau ir taip nusiminęs, 
kai admirolas Nagajus liepė atsisakyti visų užmojų toliau kautis, 
jis patraukė į gimtąjį miestą ir atvykęs sužinojo, kad jo tėvo, kole- 
džo profesoriaus, gyvybę nusinešė rugpjūčio 6-osios atominis spro- 
gimas. Kaip tik mėginant paguosti šį vienišą žmogų, Nagajui kilo 
mintis įkurti žemdirbystės korpusą. 

Hikaryje taip pat sužinojau, kad atsirado šiam planui prijaučian- 
tis Žmogus. Tai buvo statybos įmonės savininkas Kičinosukė Nakao 
(Kichinosuke Nakao). Ponas Nakao paaukojo didelę pinigų sumą 
nupirkti žemės ir žemės ūkio padargų. Tas ūkis užėmė maždaug 25 
akrų plotą už Micuo-muros kaimo ribų, maždaug dvidešimt mylių 
nuo Tokujamos miesto, esančio nelabai toli nuo Ocudžimos bazės. 
Miesto meras puikiai suprato mūsų būseną ir pagelbėjo įsigyjant 
žemės. 

Mūsų žemdirbystės grupę sudarė vienuolika žmonių - visi emo- 
ciškai išsiderinę. Šeši buvo miniatiūrinių povandeninių laivų jūrei- 
viai ir penki - kaitenų pilotai. Į savąjį žemės sklypą susiruošėm su 
geriausiais linkėjimais palydėti savo geradarių ir po kelių dienų su- 
pratome, kad kaip tik šito mums ir reikėjo. Neturėjome jokio sąly- 
čio su išoriniu pasauliu. Dirbome žemę ir auginome pasėlius. Tai 
buvo kviečiai, grikiai, paprastos ir saldžiosios bulvės, dar kelių rū- 
šių daržovės. Sėjome, sodinome, ravėjome, ėmėme derlių ir jį par- 
davinėjome, visą tą laiką kiek įmanoma vengdami bendrauti su ki- 
tais žmonėmis. 

Mėnuo po mėnesio mane apvalė dirbant išlietas prakaitas. 
Sustiprėjo kūnas ir nuo minčių nuslinko tamsus debesis. 1946 metų 
vasarą mesjau buvome išties laimingų Žmonių būrys. Jautėmės kaip 
budistų vienuoliai, pasinėrę vien į savo reikalus ir visiškai atsiriboję 
nuo kitų žmonių reikalų. Kol buvo teisiami, sodinami į kalėjimus ar 
kariami karo nusikaltėliai, mes plušėjome atsiriboję nuo aplinkinio 
pasaulio. Atėjo ruduo, artinosi žiema, jaučiausi vis labiau patenkin- 
tas gyvenimu. Maniau, kad visiškai laimingas šitaip galėčiau nugy- 
venti likusį gyvenimą. Nesileisdamas į trikdančius apmąstymus, at- 
sidėjęs išorinio pasaulio netrikdomai kasdienybės tėkmei. 

O tada, į pačią 1946 metų pabaigą, gavau laišką iš kito kaiteno pi- 
loto, gyvenančio Tokijuje. Kai admirolas Nagajus liepė vyrams pa- 
likti Ocudžimą, jis patraukė tiesiai namo. Dabar jis studijavo Tokijo 
universitete. 

„Nuostabu sugrįžti ir vėl tęsti studijas, Jokota, — rašė jis. — 
Sąjungininkų okupacinė administracija baigė teismo tyrimus. Visus 
iki vieno paliko ramybėje, nebent kas nors pats ieškotų bėdos. Aš vi- 
siškai laimingas ir tikiuosi, kad šis laiškas tave pasiekė irgi laimingą 

1961 m. daryta Jutakos Jokotos nuotrauka. 

ir patenkintą. Studentiškas gyvenimas toks pats smagus kaip ir 
tada, kai nutraukęs studijas įstojau į karinį jūrų laivyną.“ 

Toliau draugo laiškas įgijo priekaištingą toną. „Kodėl laikaisi įsi- 
kibęs tų savo nerealių idėjų, Jokota? - rašė draugas. - Negalima bėg- 
ti nuo gyvenimo, lyg būtum miręs. Juk dabar taip ir gyveni. Grįžk į 
gyvųjų pasaulį. Tau dar visas gyvenimas prieš akis. Kas buvo - pra- 
žuvo. Kvaila užsidaryti kaip atsiskyrėliui. Per tuos ilgus tau liku- 
sius metus turėtum kuo nors tapti, kad padėtum atsigauti sumuštai 
Japonijai. Tam reikia išsilavinimo. Tai pirmas žingsnis į gyvenimo 
sėkmę. Pirmiau norėjai mirti dėl Japonijos. Nejaugi dabar nenori 
uoliai darbuotis ir mokytis, kad padėtum ją atstatyti? Grįžk namo, 
grįžk į mokslus!“ 

Daug kartų skaičiau tą laišką. Supratau, kad ir pats savęs daž- 
nai klausdavau to paties, apie ką kalbėjo draugas. Žemę dirban- 
tys mano bičiuliai, žinoma, taip pat gaudavo laiškų. Kai kurie tur- 
būt gavo panašių kaip šis. Iki 1947 metų sausio vidurio iš pradinės 
mūsų vienuolikos vyrų grupės liko pustuzinis. Penki išvyko ir ėmė 
patys kurti naują gyvenimą. Kuo daugiau galvojau apie tą laišką, 
tuo labiau jaučiausi tarsi vėl grįžęs į Hikarį laukti naujos kaitenų 
misijos. Apniko tos pačios senos abejonės. Ar aš nuoširdžiai mėgau- 
juosi žemės darbais? Ar tai tikrai viskas, ko noriu? Ar tikrai noriu 
palaidoti savo gyvenimą žemės ūkio darbuose? O gal tai tik saviš- 
kas mano atminimo laiškas vietoj to, kurio nusprendžiau nepalikti 
būdamas kaiteno pilotu, nes supratau, kad viso labo tai būtų mėgi- 
nimas prieš kitus pasirodyti išskirtine asmenybe, dideliu drąsuoliu. 
Ar nuo pasaulio slepiuosi dėl to, kad tikrai to noriu, ar elgiuosi ki- 
taip nei visi tik dėl to, kad išsiskirčiau? 

Praėjus trims mėnesiams nuo tos dienos, kai gavau šį laišką, jau 
buvau išnaršęs visas savo sielos kerteles ir radau atsakymą į tuos 
klausimus. Susidėjau daiktus, atsisveikinau su senais draugais ir 
išėjau į geležinkelio stotį. 1947 metų balandžio pradžioje įstojau į 
Kanagavos universitetą Jokohamoje, pasiryžęs kartu su milijonais 
savo tėvynainių kurti naują gyvenimą. Pagaliau Jutakai Jokotai bai- 
gėsi karas - kone dvidešimt mėnesių vėliau negu jo imperatoriui. 

lutaka Jokota + POVANDENINIAI KAMIKADZES 


Lego 


Pasibaigus Antrajam pasauliniam karui japonai manė per savo kai- 
tenų atakas nuskandinę 40 Sąjungininkų laivų, tarp jų Leander kla- 
sės britų kreiserį. Ištyrinėjus visus prieinamus šaltinius paaiškėjo, 
kad jie nuskandino tik du Jungtinių Valstijų karinių jūrų pajėgų lai- 
vus: tanklaivį Mississinewa per „Kikusujo“ išpuolį ir eskortinį eska- 
drinį minininką Underhill. Iš tikrųjų antrąjį laivą po kaiteno smūgio 
liepos 24 dieną nuskandino savi. Nuo 1945 metų balandžio 27 die- 
nos kaiteno auka tapo tik vienas JAV prekybinis laivas SS Canada 
Victory. Šie trys laivai, palyginti su 8 povandeniniais laivais ir be- 
veik 900 japonų gyvybių, prarastų vykdant kaitenų programą, rodo 
Japonijos pastangas buvus bevaises. 


Net (Ar r *2 


Kaitenų pilotams bazėje iškilmingai įteikiamas sepuku kardas. 

Du iš trijų pagrindinių Japonijos 
simbolių (sakuros ir Fudzijama) 
japonų pašto ženkle. Sakurų žiedai 


buvo įteikiami kaitenų pilotams. 


Tačiau kaitenų istorija sako kur kas daugiau - apie puikius, pro- 
tingus, tvirtus žmones. Tikiu, kad jei dar kada nors Japonijai iškiltų 
mirtina grėsmė, šioje šalyje, kaip ir per praėjusio karo karštligę, be 
vargo atsirastų kamikadzių ir kaitenų pilotų - tokia gili ir karšta tos 
šalies žmonių meilė tėvynei. Mačiau ašaras stojiškųjų japonų aky- 
se, skambant jų šalies himnui „Kimigajo“, ir tuo pat metu suprantu, 
kad jei minioje kuris nors iš mano tėvynainių sušuktų „Dieve, lai- 
mink Ameriką!“, greičiausiai būtų palaikytas nevispročiu. 


Japonijos povandenininkų 
mokyklos baigimo ženklelis, 
įsteigtas 1930 m.; rudu emaliu 
dengtas sakuros žiedas, jame 


sidabrinis povandeninis laivas. 

SERIJA: 
II PASAULINIS KARAS 


VLADIMIR BEŠANOV 
Raudonasis žaibo karas 
Lietuvos ir jos kaimynių okupavimas 


KARL KNOBLAUCH 
Pabaigai artėjant 
„Hermano Geringo“ fuzilierių bataliono kario dienoraštis 


JOACHIM HOFFMANN 

Naikinamasis Stalino karas. 1941-1945 

Antrasis pasaulinis karas kilo ne tik dėl Hitlerio, bet ir dėl Stalino 
kaltės 


MICHAEL SHARPE, IAN WESTWEL 
Vokietijos specialiosios pajėgos 
Vokiečių specialiųjų dalinių sukūrimas, operacijos įvairiose šalyse 


NIKOLAJ NIKULIN 

Atsiminimai apie karą 

Sovietų kario atviri, neparankūs sovietų istorikams, tikri pasakojimai 
apie karą 


SIMON DUNSTAN, IAN WESTWEL 

Sąjungininkų specialiosios pajėgos 

Britų komandosų ir amerikiečių reindžerių operacijos II pasaulinio 
karo frontuose 


HINRICH-BOY CHRISTIANSEN 

Su šūksniu HURRA - pirmyn! 

„Brandenburgiečio“ — vokiečių komandoso - atsiminimai apie karo ir 
nelaisvės metus 


RAYMOND F. TOLIVER, TREVOR J. CONSTABLE 
Šviesiaplaukis Vokietijos riteris 

Žymiausias Antrojo pasaulinio karo lakūnas asas (numušęs 352 
lėktuvus) „Juodasis Velnias“ E. Hartmanas 


ROLF MICHAELIS 
SS 500/600-asis parašiutininkų jėgerių batalionas 
Garsiausio vokiečių parašiutininkų dalinio kovos, mūšiai Lietuvoje 


OTTO LASCH 
Karaliaučius žlugimas 
Paskutinės kovos dėl Rytų Prūsijos sostinės 


BILL NIVEN (sud.) 

Svajonių laivas Wilhelm Gustloff 

Didžiausia XX a. laivo katastrofa. Sovietų povandeninis laivas 
paskandina vokiečių pabėgėlių laivą 


VLADIMIR BEŠANOV 
Leningrado skerdynės 
Baisi tiesa apie blokadą 


MIKA KULIJU 
Ratės kelias. Legenda apie Žiemos karo didvyrius 
Didvyriškos suomių pastangos apginti savo tėvynę 


PATRICK HOOK, MICHAEL SHARPE, BRIAN L. DAVIS 

Hitlerio elitinės pajėgos 

SS divizijų „Hohenstaufen“ ir „Grossdeutschland“ operacijos II 
pasaulinio karo frontuose 


DR. HANS HEINZ REHFELDT 

Su tankų korpusu Grossdeutschland Rusijoje, Vengrijoje, 
Lietuvoje ir kovoje dėl Rytprūsių 

Puskarininkio, minosvaidininkų būrio vado dienoraštis (1943—1945) 


ARMIN SCHEIDERBAUER 

Mano jaunystės nuotykiai, arba vokiečių pėstininkas Rusijoje 
1941-1947 m. 

Austrų karininko, pakliuvusio į Rytų fronto pragarą, 

atsiminimai. 1944 m., žlugus armijos grupei „Centras“, aršiuose 
gynybiniuose mūšiuose kovėsi Lietuvoje (Labanoras, Alanta, 
Kėdainiai) 


WERNER HAUPT 

Kuršas. Pamirštos armijų grupės kronika nuotraukose 

Dvi nuo kitų Vermachto pajėgų atkirstos Kuršo armijos, kovodamos 
prieš gerokai pranašesnį priešą, parodė nepaprastą drąsą ir ištvermę, 
atlaikė šešis itin galingus sovietų puolimus ir liko nenugalėtos iki pat 
Vokietijos kapituliacijos 


HANS ULRICH RUDEL 
Štukos pilotas. Karo dienoraštis 
Vieno žymiausių visų laikų karo lakūno atsiminimai apie II pasaulinį 


LEONID RABIČEV 
Karas viską nurašys 
Įžymaus rusų dailininko, prozaiko, poeto, II 
pasaulinio karo metais tarnavusio sovietų 
31-0joje armijoje ryšininku, atviras 
pasakojimas, išpažintis, laimė, gėda, atgaila, 
atsiminimai 


ALEXANDER G0GUN 

Stalino komandosai 

Išdegintos žemės taktika, provokacijos, savų 
kaimų naikinimas, plėšikavimas, girtavimas, 
prievarta, tarpusavio vaidai, bakteriologinio 
ginklo panaudojimas, ir net kanibalizmas — 
toks tikrasis sovietų partizanų - Stalino 
komandosų veidas dokumentais pagrįstoje 
autoriaus knygoje 


JUTAKA JOKOTA, JOSEPH D. HARRINGTON 
Povandeniniai kamikadzės 

Antrojo pasaulinio karo pabaigoje sukurto 
slapto Japonijos ginklo — valdomos torpedos 
— piloto mirtininko atsiminimai apie savo ir 
draugų ryžtą bei spėtas įvykdyti atakas 


NAUJIENA! Į 


SERIJA: 
II PASAULINIS KARAS 


OTTO CARIUS 

„Tigrai“ purve 

Vieno iš geriausių visų laikų tankų asų Otto Carius atsiminimai apie 
Antrąjį pasaulinį karą 


VLADIMIR BEŠANOV 

1942-ieji, „mokslo“ metai 

Nemokšos sovietų kariuomenės vadai 1942-aisiais dar tik mokėsi 
kariauti... Šis „mokslas“ kainavo daugiau kaip 7 milijonus gyvybių! 


HEINZ GUDERIAN 

Kareivio atsiminimai 

Įžymaus vokiečių generolo atsiminimai. Operacijos, kovos, tarnybinių 
santykių peripetijos Vokietijos štabe 


JUKKA RISLAKKI 

Vorkuta! Sukilimas lageryje 2 
Pasakojama, kas nutiko Vorkutoje prieš daugiau nei 60 metų, apie 
neramumus visame Gulage ir kelių milijonų gyvybių pareikalavusią 
Stalino diktatūrą 


JOHANN VOSS 

Juodasis edelveisas. Waffen SS kario atsiminimai 
Amerikiečių nelaisvėje knygos autorius aprašo savo išgyvenimus 
prieškario bei karo metais 


JOACHIM HOFFMANN 

Rusijos išvaduojamosios armijos tragedija 1944-1945 m. 
Vlasovas prieš Staliną 

Knygoje paneigiamas sovietų propagandos mitas apie SSRS tautų 
vienybę kovoje su fašistiniais okupantais 


ISTORINĖ PROZA IR 
PUBLICISTIKA 


MINDAUGAS MILINIS 

Partizanas 

Kvapą gniaužiantys nuotykiai, ašarą spaudžiančios lietuvių ūkininkų 
trėmimo scenos, šiurpių raudonarmiečių nusikaltimų Rytų Prūsijoje 
vaizdai, Lietuvos partizanų kovų su NKVD daliniais aprašymai, 
pergalės, išdavystės ir pralaimėjimai — pirmajame žurnalisto M. 
Milinio istoriniame romane „Partizanas“ 


MARK LAWRENCE SCHRAD 

Vodkos imperija: alkoholis, valdžia ir politika Rusijoje 
Analizuodamas įvairius Rusijos istorijos įvykius nuo Ivano Rūsčiojo 
laikų iki mūsų dienų autorius atskleidžia, kad Rusijos politika kiaurai 
persmelkta „vodkos“ 


SERIJA: 
MARK SOLONIN 


MARK SOLONIN 

Birželio 22-oji: katastrofos anatomija 

Griaunami sovietų propagandiniai mitai apie II pasaulinio karo 
pradžią 


MARK SOLONIN 
Mozgoimenije. Suklastota Didžiojo karo istorija 
Knygoje atskleidžiamos Antrojo pasaulinio karo istorinės falsifikacijos 


MARK SOLONIN 

Birželio 25-oji: kvailystė ar agresija prieš Suomiją 

„Užmirštas“ 1941-1944 m. suomių ir sovietų karas Jatkasota (Tęstinis 
karas) 


MARK SOLONIN 

Kare nieko gero 

Stalino karo planai, lendlizas, sovietų vykdyta Berlyno blokada, 
sovietų karių niokota Rytų Prūsija 


MARK SOLONIN 

Katastrofos chronologija 

Triuškina sovietinę istoriografiją. Pirmosios Antrojo pasaulinio karo 
dienos Lietuvoje ir sovietų aviacija. Nauji, unikalūs dokumentai 


MARK 50LONIN 
1941-ųjų birželis. Galutinė diagnozė 
Karti tiesa apie „didįjį tėvynės“ karą 


SERIJA: 
KOMUNIZMAS BE GRIMO 


IGOR BUNIČ 

Partijos auksas 

Įvykdyti tokio masto perversmą, koks įvyko 1917 m. spalį Rusijoje, be 
pinigų neįmanoma. Didžiausia bolševikų finansinė afera, vykstanti ir 
dabar, - operacija „Partijos auksas“ 


NIKITA PETROV 
Budeliai. Jie vykdė Stalino užsakymus 
Stalino teroro anatomija 


VARLAM ŠALAMOV 
Kolymos apsakymai 
Stulbinantys pasakojimai apie sovietų lagerius Sibire 


VLADIMIR VOINOVIČ 

Kareivio Ivano Čonkino gyvenimas ir nepaprasti nuotykiai. 
Neliečiamasis asmuo 

Pirmoji knyga 

Sovietinės realybės vaizdai, karo nuotykiai, meilės lyrika ir fantastika 
— Visa tai paryškinta švelniu humoru. Su originaliomis R. Vaitkaus 
iliustracijomis! 


SERIJA: 
VILNIUS LIEPSNOSE 


GINTAUTAS ŠIRONAS (sud.) 

Liepsnojantis Vilnius. 

Liudininkų prisiminimai 

Beviltiška gynyba ir sunkus puolimas, kruvini mūšiai siaurose 
senamiesčio gatvelėse, apsuptis, prasiveržimas ir belaisvių lagerio 
kasdienybė. Visa tai - lūpomis žmonių, praleidusių tas lemtingas 
dienas liepsnojančiame Vilniuje 


NAUJIENA! | geNMAcINTYRE 


ANTANAS VERKELIS 

Kas sugriovė Vilnių 

“Sovietinė propaganda tikino, kad 
“per Antrąjį pasaulinį karą buvo 
„mu sugriauta 4096 Vilniaus 

Kaegimų) senamiesčio. O kas nutiko iš tikrųjų? 
“ “Kur dingo ištisi viduramžių Vilniaus 
kvartalai, sovietmečiu virtę plačiais 
bulvarais ir niūriomis automobilių 
stovėjimo aikštelėmis? 


JOZEF MACKIEWICZ 

Nereikia garsiai kalbėti 
Atskleidžiami nežinomi Vilnijos 
istorijos faktai Antrojo pasaulinio 
karo metais, kai komplikuotų 
santykių raizgalynėje susipynė vieni 
su kitais kovoję vokiečiai, lietuviai, 
lenkai ir sovietų diversantai bei 
teroristai, save vadinę „partizanais“ 


ANTANAS VERKELIS 
Operacijos „Ostra brama" blefas 
Žlugusio Armijos krajovos Vilniaus puolimo anatomija 


ANTANAS VERKELIS 
Fester Platz Vilna 
Penkios 1944 m. liepos mėnesio kruvinų kovų Vilniuje dienos 


SERIJA: 
ŠALTASIS KARAS 


M. STANTON EVANS, HERBERT ROMERSTEIN 

Stalino slaptieji agentai. Poveikis Roosevelto vyriausybei 
Autoriai rašo apie daugybę sovietų agentų (tarp jų buvo daug vietinių 
JAV komunistų ir jiems prijaučiančių), įsikverbusių į įvairias JAV 
valstybės institucijas kelių Roosevelto vyriausybių metu. Bet tai knyga 
ne apie šiaip šnipinėjimą, o apie slaptuosius įtakos agentus ir jų 
poveikį valstybės politikai 


Šnipas tarp draugų. 

Kimas Filbis ir didžioji išdavystė 

Knygoje apie K. Filbį, įžymiausią XX. a. šnipą, kuris ištisus 20 m. 
išdavinėjo Sovietų Sąjungai savo šalį ir draugus, remiamasi 
neviešintais britų žvalgybos dokumentais, atskleidžiami nauji 
jaudinantys Šaltojo karo istorijos puslapiai 


Jutaka Jokota, Joseph D. Harrington 


Povandeniniai kamikadzės 
Istorija liudininko akimis: kaitenai — mirtininkų torpedos 


Vertėja Aušra Stanaitytė-Karsokienė 
Redaktorė Asta Bučienė 

Iliustracijas parinko Rimvydas Užukukis 
Viršelio dizainerė Emilija Dobrovolskienė 
Maketuotojas Arūnas Latišenka 


Išleido leidykla „Briedis“, 
Parodų g. 4, LT-04133 Vilnius, Lietuva, www.briedis.lt, infoūbriedis.lt 


Spausdino UAB „BALTO print“, Utenos g. 41A, LT-08217 Vilnius 
www.baltoprint.com, infoebaltoprint.com 


Jei iliustracijų autoriai pareikštų savo teises, 


esame pasirengę vykdyti visus pagrįstus reikalavimus. 


„Povandeniniai kamikadzės' — 
pasakojimas apie neįtikėtiną Japonijos 
jūrų laivyno išradimą kaiteną. Šias 
torpedas keliu, kuriuo negrįžtama, — keliu 
į mirtį - pilotuodavo vyrai, savanoriškai 
aukojantys gyvybę dėl savo šalies. 
Kaitenų karinės pajėgos, sudarytos Iš 
mirtininkų pilotuojamų torpedų, 
paskutiniais Antrojo pasaulinio karo 
mėnesiais beviltiškai kovojo 
mėgindamos sutriuškinti Jungtinių 
Amerikos Valstijų laivyną. Tačiau šis 
ginklas buvo toks įslaptintas, kad apie 
jį nežinojo net patys japonai. 
Jutaka Jokota (Yutaka Yokota) rengėsi 
tapti naikintuvo pilotu, bet kaip savanoris 
buvo perkeltas į povandeninių mirtininkų 
pajėgas. Šioje knygoje, sukurtoje 
dienoraščių pagrindu, jis detaliai aprašo 
kaitenų atsiradimą, jų veikimo principus Ir 
laimėjimus mūšiuose, kartu atskleisdamas 
kvapą gniaužiančią vidinę dramą vyrų, 
savanoriškai ėjusių kovoti ir mirti. Tai 
pasakojimas apie bene keisčiausią Ir 

fanatiškiausią kovinę grupę per visą karo + 

istoriją. 

SERIJA: II PASAULINIS KARAS 
ISBN 978-9955-26-544-3 m 

